**Obsah**

[Zhrnutie 2](#_Toc132929067)

[1 Ekonomický rámec rozpočtového hospodárenia Slovenskej republiky 3](#_Toc132929068)

[1.1 Vonkajšie ekonomické prostredie 3](#_Toc132929069)

[1.2 Makroekonomický vývoj SR 4](#_Toc132929070)

[1.2.1 Hrubý domáci produkt 4](#_Toc132929071)

[1.2.2 Trh práce 5](#_Toc132929072)

[1.2.3 Vývoj cien 5](#_Toc132929073)

[1.2.4 Platobná bilancia 5](#_Toc132929074)

[1.2.5 Porovnanie makroekonomických predpokladov rozpočtu a skutočnosti 6](#_Toc132929075)

[2 Hospodárenie verejnej správy v metodike ESA 2010 8](#_Toc132929076)

[2.1 Zámery, ciele a opatrenia rozpočtovej politiky v roku 2022 8](#_Toc132929077)

[2.2 Saldo verejnej správy 11](#_Toc132929078)

[2.3 Jednorazové vplyvy na saldo verejnej správy 38](#_Toc132929079)

[2.4 Dlh verejnej správy 42](#_Toc132929080)

[2.4.1 Štátny dlh 46](#_Toc132929081)

[2.4.2 Maastrichtský dlh ostatných subjektov verejnej správy 47](#_Toc132929082)

[2.5 Porovnanie salda a dlhu verejnej správy v Európskej únii 52](#_Toc132929083)

[3 Hospodárenie štátneho rozpočtu na hotovostnom princípe 54](#_Toc132929084)

[3.1 Príjmy štátneho rozpočtu 56](#_Toc132929085)

[3.1.1 Daňové príjmy 56](#_Toc132929086)

[3.1.2 Nedaňové príjmy 60](#_Toc132929087)

[3.1.3 Granty a transfery 66](#_Toc132929088)

[3.2 Výdavky štátneho rozpočtu 68](#_Toc132929089)

[3.2.1 Výdavky štátneho rozpočtu podľa ekonomickej klasifikácie 69](#_Toc132929090)

[3.2.1.1 Bežné výdavky 72](#_Toc132929091)

[3.2.1.2 Kapitálové výdavky 89](#_Toc132929092)

[3.2.2 Výdavky podľa funkčnej klasifikácie 100](#_Toc132929093)

[3.2.3 Vzťahy štátneho rozpočtu k obciam 103](#_Toc132929094)

[3.2.4 Vzťahy štátneho rozpočtu k vyšším územným celkom 109](#_Toc132929095)

[3.2.5 Čerpanie rezerv štátneho rozpočtu 112](#_Toc132929096)

[3.3 Štátne finančné aktíva 127](#_Toc132929097)

[3.4 Vzťahy štátneho rozpočtu k Európskej únii 131](#_Toc132929098)

[3.4.1 Príjmy z rozpočtu Európskej únie 133](#_Toc132929099)

[3.4.2 Výdavky štátneho rozpočtu rozpočtované vo väzbe na príjmy z EÚ 134](#_Toc132929100)

[3.4.3 Prostriedky poskytnuté SR používané prostredníctvom samostatných účtov 138](#_Toc132929101)

[3.4.4 Zhrnutie čerpania záväzkov programových období po vstupe SR do EÚ 139](#_Toc132929102)

[Tabuľková príloha k hotovostnému plneniu ŠR 141](#_Toc132929103)

# Zhrnutie

* **Verejná správa v roku 2022 na základe predbežných výsledkov notifikovaných v metodike ESA 2010[[1]](#footnote-1) hospodárila so schodkom 2 233 781 tis. eur, čo predstavuje  
  -2,0 % HDP.** Pôvodný rozpočet verejnej správy z decembra 2021 predpokladal deficitné hospodárenie na úrovni -4,94 % HDP. Novelou zákona o štátnom rozpočte v októbri 2022 sa zmenil očakávaný schodok verejnej správy na úroveň -5,22 % HDP.
* **Dlh verejnej správy** **k 31. 12. 2022** na základe prvej notifikácie výsledkov v metodike ESA 2010 **dosiahol výšku 61 378 782 tis. eur a v pomere k vyčíslenému HDP dosiahol 57,80 %.** Z dôvodu predpokladaných výdavkov na boj proti pandémii a nižších príjmov verejnej správy sa očakával verejný dlh nad úrovňou 60 % HDP aj v roku 2022.
* **Rast reálnej ekonomiky podľa jarnej notifikácie dosiahol 1,7 % (rast HDP v stálych cenách).** Predpokladaný scenár ekonomického vývoja pri tvorbe rozpočtu na rok 2022 odhadoval rast HDP na úrovni 4,2 %. Nominálne HDP dosiahlo 109 651 919 tis. eur (v bežných cenách), čo je oproti roku 2021 viac o 9 328 466 tis. eur. HDP potiahli najmä výdavky domácností, avšak najmä na úkor svojich úspor. Vyššie vládne transfery podporili ekonomiku aj disponibilné príjmy domácností. Rast reálneho HDP ako aj reálnych miezd negatívne ovplyvnila rastúca inflácia, ktorá v roku 2022 dosiahla v priemere 12,8 %.
* Plnenie rozpočtu verejnej správy podobne ako v predchádzajúcom roku bolo aj v roku 2022 ovplyvnené pandémiou COVID-19. Od marca 2022 sa však k negatívnym externým vplyvom na hospodárenie krajiny ,,pridala“ vojenská invázia Ruskej federácie na územie Ukrajiny. Komplikovaná situácia pretrvávala aj v dodávateľských reťazcoch a nedostupnosť niektorých dielov, najmä polovodičov, spomaľovala produkciu. **Predbežne vyčíslený objem výdavkov súvisiaci s pandémiou COVID-19 s negatívnym vplyvom na saldo verejnej správy v metodike ESA 2010 dosiahol 898 mil. eur**. **Výdavky súvisiace s vojnou na Ukrajine boli vykázané v objeme 199 mil. eur.**
* V rámci Európskej únie (27 krajín) dosiahol **priemerný schodok 3,4 % HDP, čo je medziročne menej o 1,4 p. b.** V rámci eurozóny dosiahol priemerný deficit 3,6 % HDP, a medziročne sa hospodárenia krajín používajúcich menu euro (bez vykázania Chorvátska) zlepšilo o 1,7 p. b. **Priemerný dlh verejnej správy krajín EÚ dosiahol 84,0 %** a krajín eurozóny 91,6 % HDP.
* **Hotovostný schodok štátneho rozpočtu** dosiahol 4 524 852 tis. eur a oproti rozpočtu je nižší o 948 666 tis. eur. V porovnaní s deficitom za rok 2021, je dosiahnutý deficit za rok 2022 nižší o 2 489 275 tis. eur. Hotovostné príjmy štátneho rozpočtu dosiahli 19 029 702 tis. eur (110,6 % hodnoty príjmov roku 2021). Hotovostné výdavky boli 23 554 555 tis. eur (97,3 % hodnoty skutočných výdavkov roku 2021).
* **Hotovostný schodok bol krytý štátnymi dlhopismi** v sume 4 424 853 tis. eur a prijatými zahraničnými bankovými úvermi v hodnote 100 000 tis. eur.

# Ekonomický rámec rozpočtového hospodárenia Slovenskej republiky

Slovenská ekonomika v roku 2022 posilnila o 1,7 %, keď zotavenie z pandémie prerušila ruská invázia Ukrajiny. HDP potiahli najmä výdavky domácností, avšak najmä na úkor svojich úspor. Vyššie vládne transfery podporili ekonomiku aj disponibilné príjmy domácností. Na trh práce pribudlo 38 tisíc pracovných miest a inflačný šok ho výrazne nezasiahol. Dynamika nominálnych miezd však nestačila na infláciu a reálne mzdy klesli o 4,2 %. Vyššie ceny potiahla čistá inflácia, do ktorej sa prenášal rast cien energií a komodít. Z pohľadu makroekonomických základní pre daňové a odvodové príjmy bol makroekonomický vývoj v roku 2022 výrazne lepší oproti očakávaniam rozpočtovej prognózy MF SR, išlo však o následky inflačného šoku a plošný nárast nominálnych veličín v ekonomike.

## Vonkajšie ekonomické prostredie

Vonkajšie ekonomické prostredie v roku 2022 bolo charakterizované viacerými ekonomickými šokmi. Dôležitou udalosťou sa stalo vojenské napadnutie Ukrajiny zo strany Ruskej federácie, ktoré prekreslilo mapy svetového obchodu. Viaceré firmy sa preto rozhodli zanechať svoje podnikateľské aktivity v tejto krajine. Zároveň bolo zavedených niekoľko balíkov sankcií v snahe zamedziť Rusku profitovanie z medzinárodného obchodu. Rast svetovej ekonomiky sa v dôsledku tohto šoku, ako aj rastúcej inflácie, v roku 2022 spomalil na 3,4 % z 6,2 % v roku 2021 podľa odhadu Medzinárodného Menového Fondu. Rast brzdila aj slabšia výkonnosť Číny kvôli stále prísnym protipandemickým opatreniam, ktoré sa začali uvoľňovať až v závere roka. Komplikovaná situácia pretrvávala aj v dodávateľských reťazcoch a nedostupnosť niektorých dielov, najmä polovodičov, spomaľovala produkciu. Priemerné časy dodávok sa však začali postupne skracovať a úzke hrdlá dodávateľských reťazcov sa začali postupne rozpúšťať.

Zmena geopolitickej situácie negatívne ovplyvnila ekonomickú stabilitu v Európe. Energetická závislosť hlavných európskych ekonomík na dodávkach ruskej ropy a plynu sa stala zbraňou vo vojne. Výsledkom bol návrat inflácie do Eurozóny po dlhých rokoch. Tá počas celého roku presahovala 2-percentný inflačný cieľ Európskej centrálnej banky s vrcholom v októbri 2022 na úrovni 10,6%. Potiahol ju niekoľkonásobný rast cien energetických surovín, najmä plynu a elektriny. Vysoké ceny a snaha vyhnúť sa financovaniu vojny však prinútili Európsku úniu hľadať náhradné riešenia, čo sa podarilo v podobe dovozu skvapalneného plynu z USA a iných krajín, vďaka čomu ceny energetických komodít v závere roka poľavili. Problematickým bolo aj výrazné zdraženie ropy a dieslových palív v začiatočnom štádiu konfliktu, kedy sa ropa Brent predávala v máji na vrchole za viac ako 120 USD za barel. Obavy tiež vytváralo post-pandemické otváranie v Číne a jeho vplyv na ceny komodít, ako aj zákaz dovozu ropných produktov z Ruskej federácie. Výrazný negatívny efekt sa však nedostavil a ceny sa v závere roka priblížili úrovniam spred začiatku konfliktu. Pod ťarchou konfliktu trpel aj výmenný kurz EUR/USD, ktorý počas celého roka výrazne oslaboval a v októbri sa dostal pod paritu na úroveň približne 0,97 doláru za euro. Koncom roka sa však situácia zlepšila a došlo k miernemu zotaveniu na úroveň približne 1,07 doláru za euro.

Na rekordne vysokú infláciu reagovala aj Európska centrálna banka, ktorá po rokoch uvoľnenej menovej politiky pristúpila k najagresívnejšiemu sprísňovaniu politiky vo svojej krátkej histórií, podobne ako iné centrálne banky. Vďaka tomu sa dostala hlavná úroková sadba v závere roka na 2,5 % oproti 0 % zo začiatku roka. Sprísňovanie sa odzrkadlilo aj na zmenšujúcej sa súvahe centrálnej banky, ktorá prestala nahrádzať splatné cenné papiere vo svojej držbe novými v snahe obmedziť úverovanie a tým aj ekonomickú aktivitu. Na toto sprísňovanie reagovali aj finančné trhy, ktoré po väčšinu roka 2022 čelili poklesu. To sa však zmenilo v októbri 2022, kedy sa nálada na trhoch, ale aj v ekonomike začala zlepšovať, vďaka nenaplneným predpovediam o silnej zime a nedostatku energetických komodít, vďaka čomu si hlavné európske akciové indexy pripísali približne 20 %.

|  |  |  |  |
| --- | --- | --- | --- |
| **Tabuľka 1 - Vývoj vybraných makroekonomických ukazovateľov eurozóny** | | | |
|  | **2020** | **2021** | **2022** |
| Hrubý domáci produkt (% rast) | -6,1 | 5,3 | 3,5 |
| Zamestnanosť (ESA, % rast) | -1,5 | 1,4 | 2,2 |
| Miera nezamestnanosti (VZPS, %) | 8,0 | 7,7 | 6,7 |
| Kompenzácie na zamestnanca\* (% rast) | -1,8 | 5,5 | 7,1 |
| Miera inflácie (HICP, %) | 0,3 | 2,6 | 8,4 |
| 10-ročný nemecký dlhopis (% výnos) | -0,48 | -0,34 | 1,17 |
| Kurz USD/EUR (priemer roka) | 1,14 | 1,18 | 1,05 |
| Cena ropy Brent (USD/bl) | 43,2 | 70,8 | 98,9 |

\*suma všetkých miezd a odvodov na jedného zamestnanca Zdroj: Eurostat, Bloomberg v ekonomike („superhrubá“ mzda)

## Makroekonomický vývoj SR

### Hrubý domáci produkt

Slovenskú ekonomiku v roku 2022 spomalila vojna a inflačný šok, reálne HDP vzrástlo o 1,7 %. Dopyt podržali domácnosti, ktoré napriek dvojcifernej inflácií spotrebovali medziročne viac i keď na úkor svojich úspor z pandémie. Zo zahraničia plynuli väčšie objemy dovozu surovín z dôvodu odklonu od ruských zdrojov a k negatívnej bilancii obchodu so zahraničím prispel tiež slabnúci zahraničný dopyt. Neistota na trhoch brzdila tvorbu pracovných miest a nárast nominálnych miezd, ktorý nakoniec zaostal za infláciou. Vysoký dopyt po zamestnancoch v úspešnejších sektoroch naďalej prispieval k poklesu miery nezamestnanosti a trh práce ostal stabilný.

V sektoroch sa v roku 2022 darilo najviac obchodu a službám (dopravné, ubytovacie a stravovacie služby), ktoré spolu prispeli k rastu HDP 1,7 p.b. s medziročným nárastom 7,5 %. Priemysel stagnoval z dôvodu rastu výrobných nákladov, slabšieho dopytu v zahraničí a pokračujúcich problémov s nedostatkom komponentov. Začalo sa dariť sektoru stavebníctva, ktorého pridaná hodnota vzrástla o 2,8 % a prispela k rastu HDP 0,2 p.b. Zbytok hospodárstva v reálnych objemoch stagnoval.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 2 - Vývoj HDP a jeho hlavných zložiek Graf 1 - Vývoj HDP a jeho hlavných zložiek** | | | | | | |
| **reálny rast v %** | | **2020** | **2021** | **2022** |  | |
| **HDP[[2]](#footnote-2)** | | -3,34 | 4,9 | 1,7 |
| z toho: |  | |  |  |
| Konečná spotreba domácností | | -1,2 | 1,7 | 5,1 |
| Konečná spotreba ver. správy | | -0,6 | 4,2 | -3,2 |
| Tvorba hrubého fixného kapitálu | | -10,8 | 0,2 | 6,5 |
| Vývoz výrobkov a služieb | | -6,4 | 10,6 | 1,0 |
| Dovoz výrobkov a služieb | | -8,2 | 12,1 | 3,0 |
| Zdroj: ŠÚ SR | | | | | Zdroj: ŠÚ SR | |

### Trh práce

Dynamika tvorby pracovných miest sa po dvoch rokoch vrátila k rastu. K zvýšeniu zamestnanosti prispeli v roku 2022 všetky sektory ekonomiky, najviac však služby. Zamestnanosť v stavebníctve presiahla predpandemické hodnoty. Vysoké ceny energií a problémy v dodávateľských reťazcoch sa podpísali pod poklesy zamestnanosti v priemysle v druhej polovici roka. Počet pracujúcich cudzincov dosiahol na konci roka nový rekord (takmer 90 tisíc) a k tvorbe pracovných miest prispel v roku 2022 takmer tretinou. K vyššej zamestnanosti prispeli najmä odídenci z Ukrajiny, ktorých sa do konca roka zamestnalo zhruba 15 tisíc. Po prvotnej silnej vlne sa do konca roka ich zamestnávanie ustálilo na stabilných prírastkoch zhruba 1 tisíc mesačne. V roku 2022 rástli nominálne mzdy o 7,7 %, čo však nestačilo na infláciu a reálne mzdy tak poklesli o 4,4 %.

|  |  |
| --- | --- |
| **Graf 2 - Príspevky sektorov k vývoju zamestnanosti (ESA, v p. b.)** | **Graf 3 - Rast nominálnej produktivity práce a mzdy (v %)** |
|  |  |
| Zdroj: ŠÚ SR, MF SR | Zdroj: ŠÚ SR, MF SR |

### Vývoj cien

Ceny v roku 2022 prudko rástli. Z úrovne 8,5 % na začiatku roka sa inflácia zvýšila až k 15,4 % v decembri. Vojna na Ukrajine prudko zdvihla globálne ceny energetických a poľnohospodárskych komodít. Rast cien potravín tak v minulom roku ešte zrýchlil. Potraviny tak spolu s regulovanými cenami energií a nákladmi na bývanie (imputované nájomné) boli hlavným faktorom nárastu cenovej hladiny. Ceny však rástli naprieč jednotlivými kategóriami, a to najmä v doprave, hoteloch, kaviarňach a reštauráciách a v nábytku a vybaveniu domácnosti. Za rok 2022 tak stúpli ceny merané indexom CPI v priemere o 12,8 % (12,1 % podľa HICP).

### Platobná bilancia

V roku 2022 sa deficit platobnej bilancie prudko prehĺbil a spadol na úroveň -8,2 % HDP. Vojna na Ukrajine viedla k nárastu cien dovážaných komodít (najmä ropy a plynu), rast nominálnych importov tak výrazne predbehol rast exportov, čo viedlo k prehĺbeniu deficitu obchodnej bilancie, prebytok obchodu so službami sa zmiernil. Mierne sa znížil aj prebytok bilancie služieb, klesli však aj deficity primárnych aj sekundárnych výnosov.

|  |  |
| --- | --- |
| **Graf 4 - Štruktúra spotrebiteľskej inflácie–medziročné príspevky zložiek CPI (p. b.)** | **Graf 5 - Vývoj bežného účtu platobnej bilancie podľa jeho zložiek (% HDP)** |
|  |  |
| Zdroj: ŠÚ SR, MF SR | Zdroj: NBS, MF SR |
|  |  |

### Porovnanie makroekonomických predpokladov rozpočtu a skutočnosti

Vývoj reálnej ekonomiky bol menej priaznivý ako očakávala prognóza MF SR použitá pri zostavovaní rozpočtu verejnej správy pre rok 2022. Prudký nárast inflácie zdvihol nominálne veličiny, zároveň však ukrojil z rastu reálnych veličín. Napriek poklesu reálnej mzdy reálna spotreba rástla, podporovaná čerpaním úspor. Investície aj vládna spotreba rástli oproti prognóze pomalšie. Spomalenie exportu bolo výraznejšie ako spomalenie rastu importu, čo ťahalo celkový HDP nadol. Vďaka odolnému trhu práce, rast zamestnanosti aj pokles miery nezamestnanosti prekonal prognózu.

Z pohľadu makroekonomických základní pre dane a odvody skončil rok 2022 pozitívne. Robustný trh podporil rast nominálnych miezd, rýchlejšie rástla aj zamestnanosť. Mzdová báza, ktorá je najvýznamnejšou základňou pre daň z príjmu fyzických osôb a odvodov, tak rástla výrazne rýchlejšie. Inflácia vytlačila nahor nominálnu spotrebu domácností a HDP, vďaka úsporám rástla aj reálna spotreba. Pomalšie rástol len reálny HDP.

|  |  |  |  |
| --- | --- | --- | --- |
| **Tabuľka 3 - Porovnanie skutočnosti za rok 2022 s predpokladmi pre tvorbu rozpočtu na roky 2022-2024** | | | |
| **%, ak nie je uvedené inak** | **2022 R** | **2022 S** | **Rozdiel v p.b.** |
| Hrubý domáci produkt, reálny rast | 4,2 | 1,7 | -2,5 |
| Hrubý domáci produkt v bežných cenách mld. eur | 104,9 | 109,7 | +4,8 |
| Konečná spotreba domácností a NISD, reálny rast | 2,4 | 5,1 | +2,7 |
| Konečná spotreba domácností a NISD, nominálny rast | 6,9 | 18,0 | +11,1 |
| Priemerná mesačná mzda, reálny rast | 1,3 | -4,2 | -5,5 |
| Priemerná mesačná mzda, nominálny rast | 5,5 | 8,1 | +2,6 |
| Zamestnanosť (ESA) | 0,8 | 1,8 | +1,0 |
| Miera nezamestnanosti (VZPS) | 6,7 | 6,2 | -0,5 |
| Index spotrebiteľských cien, priemerný rast | 4,2 | 12,8 | +8,5 |
| Saldo bežného účtu platobnej bilancie (% HDP) | 0,3 | -8,2 | -8,5 |
| Zdroj: MF SR, ŠÚ SR | | | |

|  |  |  |  |  |  |  |
| --- | --- | --- | --- | --- | --- | --- |
| **Tabuľka 4 - Prognóza vybraných ukazovateľov ekonomiky (september 2021)** | | | | | | |
| **Ukazovateľ (rast v %, ak nie je uvedené inak)** | **Skutočnosť** | | **Prognóza** | | | |
| **2019** | **2020** | **2021** | **2022** | **2023** | **2024** |
| **Hrubý domáci produkt** | | | | | | |
| HDP, s.c. | 2,5 | -4,8 | 3,7 | 4,2 | 5,0 | 0,7 |
| HDP, b.c. (mld. eur)[[3]](#footnote-3) | 94,0 | 92,1 | 97,4 | 105,5 | 113,9 | 117,2 |
| Súkromná spotreba, s.c. | 2,7 | -1,0 | 0,2 | 2,4 | 3,6 | 3,9 |
| Súkromná spotreba, b.c. | 5,5 | 1,1 | 2,5 | 6,9 | 6,8 | 5,6 |
| Vládna spotreba | 4,6 | 0,3 | 4,9 | 4,1 | 1,8 | -0,4 |
| Fixné investície | 6,6 | -12,0 | -0,3 | 16,7 | 15,2 | -12,2 |
| Export tovarov a služieb | 0,8 | -7,5 | 10,5 | 3,1 | 6,0 | 4,0 |
| Import tovarov a služieb | 2,1 | -8,3 | 10,9 | 3,9 | 6,5 | 2,4 |
| **Trh práce** | | | | | | |
| Zamestnanosť (štatistické výkazníctvo) | 1,0 | -1,8 | -0,8 | 0,6 | 1,0 | 0,4 |
| Mzdy, nominálne | 7,8 | 3,8 | 5,4 | 5,5 | 5,1 | 4,8 |
| Mzdy, reálne | 5,0 | 1,8 | 2,8 | 1,3 | 1,9 | 3,2 |
| Miera nezamestnanosti | 5,8 | 6,7 | 7,0 | 6,7 | 5,7 | 5,2 |
| **Inflácia** | | | | | | |
| Index spotrebiteľských cien | 2,7 | 1,9 | 2,5 | 4,2 | 3,1 | 1,5 |

|  |  |  |  |  |  |
| --- | --- | --- | --- | --- | --- |
| **Tabuľka 5 - Porovnanie prognóz Európskej komisie (EK) a MF SR** | | | | | |
| **Ukazovateľ (rast v %, ak nie je uvedené inak)** |  | **2019** | **2020** | **2021** | **2022** |
| Reálne HDP | Prognóza EK (jar 2021) | 2,5 | -4,8 | 4,8 | 5,2 |
| Prognóza EK (leto 2021) | 2,5 | -4,8 | 4,9 | 5,3 |
| Prognóza MF SR (sep 2021) | 2,5 | -4,8 | 3,7 | 4,2 |
| Súkromná spotreba | Prognóza EK (jar 2021) | 2,7 | -1,0 | 0,8 | 5,2 |
| Prognóza MF SR (sep 2021) | 2,7 | -1,0 | 0,2 | 2,4 |
| Verejná spotreba | Prognóza EK (jar 2021) | 4,6 | 0,3 | 2,5 | -0,2 |
| Prognóza MF SR (sep 2021) | 4,6 | 0,3 | 4,9 | 4,1 |
| Investície | Prognóza EK (jar 2021) | 6,6 | -12,0 | 8,6 | 12,5 |
| Prognóza MF SR (sep 2021) | 6,6 | -12,0 | -0,3 | 16,7 |
| Export | Prognóza EK (jar 2021) | 0,8 | -7,5 | 12,2 | 5,3 |
| Prognóza MF SR (sep 2021) | 0,8 | -7,5 | 10,5 | 3,1 |
| Import | Prognóza EK (jar 2021) | 2,1 | -8,3 | 10,9 | 5,6 |
| Prognóza MF SR (sep 2021) | 2,1 | -8,3 | 10,9 | 3,9 |
| Inflácia (HICP) | Prognóza EK (jar 2021) | 2,8 | 2,0 | 1,5 | 1,9 |
| Prognóza EK (leto 2021) | 2,8 | 2,0 | 2,1 | 2,2 |
| Prognóza MF SR (sep 2021) | 2,8 | 2,0 | 2,3 | 4,0 |
| Zamestnanosť (ESA) | Prognóza EK (jar 2021) | 1,0 | -1,9 | -0,6 | 0,8 |
| Prognóza MF SR (sep 2021) | 1,0 | -1,9 | -0,8 | 0,8 |
| Produkčná medzera (% z pot. HDP) | Prognóza EK (jar 2021) | 2,4 | -3,9 | -1,4 | 0,8 |
| Prognóza MF SR (sep 2021) | 1,8 | -3,6 | -1,7 | -0,4 |
| Zdroj: MF SR, EK | | | | | |

# Hospodárenie verejnej správy v metodike ESA 2010

## Zámery, ciele a opatrenia rozpočtovej politiky v roku 2022

Rozpočet verejnej správy na roky 2022 až 2024 bol pripravovaný v podmienkach pokračujúcej pandémie ochorenia COVID-19 a pokračujúcej neistoty ohľadom jej budúceho vývoja. Rozpočet bol zostavený so zreteľom na prihlásenie sa Slovenska ku klubu 8 krajín EÚ, ktoré presadzovali, aby členské štáty v prvom rade mysleli na zdravie svojich verejných financií a znižovali verejný dlh, ktorý vznikol počas koronakrízy. Na druhej strane s ohľadom na pokračujúcu pandémiu rozpočet počítal s financovaním dopadov v tom čase prebiehajúcej 3. vlny pandémie, ktoré sa presunuli aj do prvých mesiacov roka 2022. Napriek týmto ťažkým podmienkam a mnohým neistotám vo vývoji situácie rozpočet verejnej správy na roky 2022 až 2024 vytváral priestor na štrukturálne opatrenia a plnenie cieľov, ku ktorým sa vláda SR zaviazala vo svojom programovom vyhlásení, v ktorom medzi hlavné priority vlády SR patril návrat ku zdravým verejným financiám pri rešpektovaní európskych aj národných rozpočtových pravidiel, s cieľom stabilizácie verejného dlhu v pomere k HDP a zlepšením ukazovateľa dlhodobej udržateľnosti verejných financií. Rozpočet verejnej správy na roky 2022 až 2024 tak predstavoval starostlivo vyváženú kombináciu principiálnej rozpočtovej zodpovednosti, dostatočnej zdrojovej bázy na možné presahy pandémie a zároveň zahŕňal zdroje pre rozvoj ekonomiky formou investícií.

Rozpočet verejnej správy na roky 2022 až 2024 vychádzal z aktuálnej prognózy makroekonomického vývoja a prognózy daňových a odvodových príjmov do roku 2024. Zároveň zohľadňoval aj aktuálny predpoklad vývoja rozpočtu verejnej správy v priebehu roku 2021.

**Rozpočet verejnej správy na roky 2022 až 2024 predpokladal deficitné hospodárenie na celom trojročnom horizonte. Hlavný rozpočtový cieľ vlády SR v rámci rozpočtu verejnej správy na roky 2022 až 2024 bol schválený v podobe deficitu verejných financií v roku 2022 vo výške 4,9 % HDP.** Splnenie cieľov pre ďalšie roky si vyžadovalo prijatie konsolidačných opatrení, pričom v roku 2023 sa slovenské verejné financie mali na základe stanoveného cieľa deficitu vo výške 2,68 % HDP dostať už mimo korektívnej časti Paktu stability a rastu a v roku 2024 bolo podľa platnej legislatívy vyžadované dosiahnutie nominálne vyrovnaného rozpočtu, a to vzhľadom na prognózovanú úroveň dlhu nad všetkými pásmami ústavného zákona o rozpočtovej zodpovednosti.

Rozpočet verejnej správy na roky 2022 až 2024 bol vypracovaný v metodike ESA 2010 a vo viacerých aspektoch bol zostavený s ohľadom na programové vyhlásenie, ktorým sa vláda SR okrem iného zaviazala k zníženiu podielu časti príjmov a výdavkov, ktoré neboli v minulých rokoch zahrnuté v rozpočte. V rámci rozpočtu verejnej správy na roky 2022 až 2024 sa uvažovalo s hodnotami na úrovni jarnej notifikácie skutočnosti za rok 2020 (realizovanej v marci 2021). Rozpočet tiež počítal so zaradením systému podpory obnoviteľných zdrojov energie a vysoko účinnej kombinovanej výroby energie, tzv. zelenej energie, ktorý je v zmysle metodiky ESA 2010 presmerovaný cez sektor verejnej správy. Uvedená úprava vyplývala z poslednej benchmarkovej revízie výkazníctva zo strany Eurostatu, v zmysle usmernení Štatistického úradu SR. Rozpočet verejnej správy na roky 2022 až 2024 obsahoval aj príjmy a výdavky spoločnosti Slovak Investment Holding, a. s., a to na úrovni jarnej notifikácie skutočnosti za rok 2020. Z dôvodu zvýšenia transparentnosti verejných financií sa prvýkrát zaviedlo aj rozpočtovanie superdividend.

Súčasťou rozpočtu verejnej správy na roky 2022 až 2024 boli, na strane príjmov ako aj na strane výdavkov, viaceré tituly vyplývajúce jednak z legislatívnych zmien a na druhej strane z prijatých opatrení a zámerov vlády SR. **Vplyv novej legislatívy na príjmovú stranu rozpočtu bol v rámci prognózy daňových a odvodových príjmov minimálny**. Nepatrný vplyv na rozpočet mali presun termínu splateniu sociálnych odvodov za rok 2020, odklad sociálnych odvodov v roku 2021 a zmena sadzieb daní z nehnuteľností podľa metodiky VZN od roku 2021.

Legislatívne zmeny a priority prijaté vládou SR sa odzrkadlili aj na strane výdavkov rozpočtu verejnej správy. V súvislosti s nástupom 3. vlny pandémie a jej pretrvávajúcim nepriaznivým vplyvom bola do rozpočtu verejnej správy zapracovaná rezerva na negatívne vplyvy pandémie COVID-19 vo výške 717 441 tis. eur za účelom financovania opatrení v oblasti prvej pomoci, humanitárnej pomoci, SOS dotácií a iných pandemických príspevkov.

Rozpočet verejnej správy na roky 2022 až 2024 obsahoval už aj **prostriedky Plánu obnovy a odolnosti**, ktorý je komplexnou odpoveďou na dôsledky krízy spojenej s pandémiou, ako aj reakciou na identifikované hlavné výzvy a systémové nedostatky slovenskej ekonomiky. Financie z Plánu obnovy a odolnosti sa prejavia najmä v oblasti zelenej ekonomiky, vzdelávania, zdravotníctva, vedy, výskumu a inovácií a vo zvyšovaní kvality verejných inštitúcií. Pokračovalo sa v reforme riadenia investícií s cieľom zvýšenia spoločenskej návratnosti projektov a zároveň zrýchlenia a sprehľadnenia investičného procesu. **Pri kapitálových výdavkoch sa uplatnil princíp tzv. „nulového štartovacieho rozpočtu“**, pri ktorom investície a projekty investičného charakteru nad 1 mil. eur prechádzajú ekonomickým hodnotením MF SR a do rozpočtu sú zaradené po zohľadnení rozpočtových možností a po preukázaní pripravenosti a ekonomickej návratnosti.

Výdavky na zamestnanosť boli naďalej ovplyvnené realizáciou niektorých opatrení vyplývajúcich z Revízie výdavkov zamestnanosti a odmeňovania vo verejnej správe implementovaných už do rozpočtu na roky 2021 až 2023. Rozpočet na rok 2022 neuvažoval s valorizáciou platov zamestnancov financovaných zo štátneho rozpočtu. Rozpočet významne podporoval financovanie sociálnej oblasti, v rámci ktorej sa zvýšili výdavky na kompenzáciu sociálnych dôsledkov ŤZP, či na podporu rodiny v súvislosti s valorizáciou rodičovského príspevku a prídavku na dieťa. V oblasti vzdelávania sa rozpočet zameral na podporu predprimárneho vzdelávania či asistentov učiteľa v regionálnom školstve. V oblasti zdravotníctva výdavky podporovali dobeh zdravotnej starostlivosti odloženej kvôli pandémii, zrušenie doplatkov za lieky pre vybrané skupiny obyvateľstva či dofinancovanie zdravotníckych zariadení. V oblasti dopravy rozpočet počítal s pokračovaním investičných projektov, údržbou a veľkoplošnou opravou ciest I. triedy. V oblasti životného prostredia prostriedky smerovali na dekarbonizáciu priemyslu, obnovu budov, ochranu prírody a krajiny, či renaturáciu vodných tokov a mokradí.

V reakcii na prudký nárast cien energií, výrazný nárast inflácie, vojenský konflikt na Ukrajine, ako aj na zabezpečenie zdrojového krytia zvýšených finančných nákladov súvisiacich s výrazným nárastom cien tovarov a služieb pre poberateľov dôchodkových dávok pristúpila vláda SR v priebehu roku 2022 k schváleniu novely zákona o štátnom rozpočte na rok 2022 a jej predloženiu do Národnej rady Slovenskej republiky. Národná rada Slovenskej republiky schválila novelu zákona o štátnom rozpočte na rok 2022[[4]](#footnote-4) s účinnosťou od 4. novembra 2022.

Novelou zákona sa zvýšili celkové príjmy štátneho rozpočtu o 1 497 657 tis. eur. V nadväznosti na vyššie prognózované príjmy sa tak vytvoril priestor na krytie opatrení na zmiernenie vplyvov uvedených v predchádzajúcom odseku, pričom celkové výdavky štátneho rozpočtu sa zvýšili tiež o 1 497  657 tis. eur. Úpravami príjmov a výdavkov sa tak hotovostný schodok štátneho rozpočtu nezmenil.

Rast celkových príjmov štátneho rozpočtu o 1 497 657 tis. eur bol spôsobený nárastom daňových príjmov zaznamenaných v kapitole Všeobecná pokladničná správa, a to z dôvodu predpokladaného lepšieho výberu daňových príjmov, ktorý bol zohľadnený v septembrovej prognóze Výboru pre daňové prognózy.

Zvýšenie celkových výdavkov štátneho rozpočtu o 1 497 657 tis. eur sa alokovalo v kapitolách Ministerstvo práce, sociálnych vecí a rodiny SR, Ministerstvo hospodárstva SR a Všeobecná pokladničná správa. V kapitole Ministerstva práce, sociálnych vecí a rodiny SR sa záväzný ukazovateľ výdavkov zvýšil o sumu 207 619 tis. eur určenú na výplatu 13. dôchodku v mesiaci november 2022 v nadväznosti na vládny návrh zákona, ktorým sa dopĺňal zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z. a o sumu 190 038 tis. eur určenú na kompenzácie pre ohrozené skupiny. V kapitole Ministerstva hospodárstva SR sa záväzný ukazovateľ výdavkov zvýšil o sumu 900 000 tis. eur určenú na pomoc firmám na základe schémy štátnej pomoci s cenovým stropom, nad rámec ktorého mali byť firmy kompenzované. V kapitole Všeobecná pokladničná správa sa záväzný ukazovateľ výdavkov zvýšil o sumu 200 000 tis. eur určenú na kompenzácie pre verejnú správu.

**V nadväznosti na prijatie novely zákona o štátnom rozpočte na rok 2022 a aktualizovanú prognózu HDP sa schodok rozpočtu verejnej správy v roku 2022 v metodike ESA 2010 zmenil zo 4,9 % na 5,2 % HDP.**

V priebehu roku 2022 prebiehal pravidelný monitoring vývoja plnenia schváleného rozpočtu verejnej správy na mesačnej báze. Ministerstvo financií SR sledovalo vývoj v širšom rámci celých verejných financií formou pravidelnej analýzy očakávaných predpokladov hospodárenia kapitol štátneho rozpočtu a ostatných subjektov verejnej správy na hotovostnej báze a v metodike ESA 2010. Na základe aktuálne dostupných údajov o dosiahnutej skutočnosti a predpokladanom vývoji príjmov a výdavkov rozpočtu verejnej správy ku koncu rozpočtového roka sa kvantifikovali očakávané zmeny a riziká v hospodárení jednotlivých subjektov rozpočtu verejnej správy oproti schválenému rozpočtu na rok 2022.

Mesačné predpoklady vývoja verejných financií vychádzali z najnovších analýz a prognóz makroekonomického vývoja, prognóz daňových a odvodových príjmov a prognóz vybraných nedaňových príjmov, ako aj z podkladov o očakávanom plnení príjmov a čerpaní výdavkov za prostriedky EÚ a prostriedky na spolufinancovanie zo štátneho rozpočtu a z podkladov o očakávanom plnení príjmov a čerpaní výdavkov za prostriedky Plánu obnovy a odolnosti.

V nadväznosti na § 30 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len ,,zákon o rozpočtových pravidlách“), na základe ktorého Ministerstvo financií SR zverejňuje očakávanú skutočnosť bežného rozpočtového roka v porovnaní so schváleným rozpočtom verejnej správy na bežný rozpočtový rok spôsobom podľa osobitného predpisu najneskôr do 15. augusta bežného roka na základe údajov k 30. júnu bežného roka dostupných v čase jej spracovania, Ministerstvo financií SR zverejnilo na svojej stránke Správu o očakávanej skutočnosti za rok 2022 v porovnaní so schváleným rozpočtom verejnej správy na rok 2022, v rámci ktorej očakávalo deficit hospodárenia verejnej správy vo výške 4,9 % HDP.

Súčasťou rozpočtu verejnej správy na roky 2023 až 2025, ktorý Ministerstvo financií SR predložilo na rokovanie vlády SR a rokovanie NR SR, bola aj analýza aktuálneho vývoja verejných financií v roku 2022 spracovaná na základe v tom čase dostupných podkladov. Analýza vychádzajúca z predpokladu dosiahnutia schodku rozpočtu verejnej správy vo výške 5,0 % HDP definovala najvýznamnejšie vplyvy na saldo rozpočtu verejnej správy v porovnaní so schváleným rozpočtovým cieľom na rok 2022.

Výsledky hospodárenia verejnej správy sa predkladajú Európskemu štatistického úradu (Eurostatu) dvakrát ročne na základe nariadenia[[5]](#footnote-5) o nadmernom schodku, prvýkrát do 1. apríla bežného roka a druhýkrát do 1. októbra bežného roka. Do 1. apríla bežného roka sa predkladá odhad schodku za predchádzajúci rozpočtový rok a do 1. októbra bežného roka sa predkladá aktualizovaný schodok za predchádzajúci rozpočtový rok. **V zmysle uvedeného pravidla je potrebné údaje v kapitole 2 chápať ako predbežné, ktoré môžu byť v období do 1. októbra tohto roka revidované.**

Základnou databázou o hospodárení verejnej správy sú údaje z finančných výkazov jednotlivých subjektov verejnej správy za rok 2022, avšak nie všetky boli verifikované schvaľovacím procesom. Definitívne údaje o hospodárení verejnej správy za rok 2022 budú prezentované po skončení schvaľovacieho procesu, na základe vykonaných auditov účtovných výkazov a po získaní definitívnych údajov pre časové rozlíšenie daní a poistného z Finančnej správy SR, Sociálnej poisťovne a zdravotných poisťovní.

## Saldo verejnej správy

Rozpočet verejnej správy na rok 2022, ktorý bol schválený vládou SR[[6]](#footnote-6) a vzatý na vedomie v Národnej rade SR[[7]](#footnote-7), predpokladal hospodárenie verejnej správy so schodkom 5 213 452 tis. eur (4,9 % HDP**).** V závere roka 2022 schválila vláda novelu zákona o štátnom rozpočte na rok 2022[[8]](#footnote-8) (ďalej len novelizovaný rozpočet), ktorou sa upravili príjmy a výdavky štátneho rozpočtu. Vplyv úpravy štátneho rozpočtu na hospodárenie celej verejnej správy sa odhadoval vo zvýšení deficitu na 5 666 683 tis. eur (5,2 % HDP).

**Podľa prvého kola notifikácie výsledkov roku 2022, hospodárenie s verejnými financiami v metodike ESA 2010 dosiahlo schodok vo výške 2 233 781 tis. eur (2,0 % HDP)**.

Pre ďalšie porovnávanie rozpočtovaných hodnôt (vrátane ekonomického vývoja) voči skutočnosti sa ďalej v štátnom záverečnom účte používa novelizovaný rozpočet ŠR na rok 2022 a z neho vyplývajúci odhad deficitu verejnej správy. Pôvodne schválený rozpočet na rok 2022 sa uvádza v niektorých tabuľkách informatívne.

Oproti pôvodne schválenému rozpočtu verejnej správy v decembri 2021 došlo v roku 2022 k zlepšeniu hospodárenia verejnej správy o 2 979 671 tis. eur resp. o 2,9 % HDP.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 6 - Konsolidované príjmy a výdavky verejnej správy (na akruálnej báze)** | | | | | |  |
| **v tis. eur** | **2020 S** | **2021 S** | **2022 R** | **2022 NR1)** | **2022 S** | **Rozdiel** |
| **2** | **3** | **4** | **5** | **6** | **7=6-5** |
| **Príjmy spolu, v tom:** | **38 874 179** | **42 372 169** | **43 409 373** | **44 611 266** | **47 182 360** | **2 571 094** |
| Daňové a poistné príjmy | 31 851 848 | 34 920 830 | 35 519 805 | 36 721 698 | 37 801 057 | 1 079 359 |
| Nedaňové príjmy | 5 442 983 | 5 768 351 | 5 283 109 | 5 283 109 | 6 877 132 | 1 594 023 |
| Granty a transfery | 1 579 348 | 1 682 988 | 2 606 459 | 2 606 459 | 2 504 171 | -102 288 |
| **Výdavky spolu, v tom:** | **43 873 611** | **47 820 262** | **48 622 825** | **50 277 949** | **49 416 141** | **-861 808** |
| Bežné výdavky | 40 897 053 | 44 893 561 | 44 071 758 | 45 727 892 | 45 955 781 | 227 889 |
| Kapitálové výdavky | 2 976 558 | 2 926 701 | 4 551 067 | 4 550 057 | 3 460 360 | -1 089 697 |
| **Saldo podľa ESA2010** | **-4 999 432** | **-5 448 093** | **-5 213 452** | **-5 666 683** | **-2 233 781** | **3 432 902** |
| **% z HDP** | **-5,4** | **-5,4** | **-4,9** | **-5,2** | **-2,0** | **3,2** |

1) Rozpočet verejnej správy po novele štátneho rozpočtu na základe zákona č. 357/2022 Z. z., ktorým sa mení a Zdroj: MF SR

dopĺňa zákon č. 354/2021 Z. z. o štátnom rozpočte na rok 2022.

**Na úrovni celej verejnej správy bola oproti rozpočtu zaznamenaná pozitívna odchýlka v sume 3 432 902 tis. eur resp. 3,2 % HDP** najmä vplyvom nižšieho hotovostného schodku štátneho rozpočtu (opisovaný v 3. kapitole) a vyšších prebytkov niektorých ostatných zložiek verejnej správy (zdravotnícke zariadenia, Sociálna poisťovňa, ostatné ústredné podniky a Železnice Slovenskej republiky). Negatívny vývoj zaznamenala najmä územná samospráva.

Nezanedbateľným faktorom v porovnávaní očakávaného salda verejných financií a dosiahnutej skutočnosti mal ekonomický vývoj. Rast HDP bol v rámci pôvodne zostaveného rozpočtu predpokladaný na úrovni 4,2 %, v priebehu roka 2022 sa očakával jeho prepad v dôsledku krízy na Ukrajine a energetickej krízy. V skutočnosti Štatistický úrad SR predbežne vyčíslil medziročný rast HDP za rok 2022 na úrovni 1,7 %.[[9]](#footnote-9)

Pre základný obraz o vývoji príjmov ako aj výdavkov sú opisované nedaňové príjmy, granty a transfery, bežné výdavky a kapitálové výdavky na konsolidovanej báze. Vyčíslenie konsolidácie vzájomných príjmov a výdavkov medzi subjektmi verejnej správy sa uvádza na úrovni celej verejnej správy, bez konsolidácie na konkrétne subjekty verejnej správy.[[10]](#footnote-10)

**Príjmy verejnej správy** boli oproti rozpočtu na rok 2022 úhrnom vyššie o 2 571 094 tis. eur, a to vplyvom nárastu daňových a poistných príjmov o 1 079 359 tis. eur a nárastu nedaňových príjmov o 1 594 023 tis. eur.

**Výdavky verejnej správy** boli nižšie o 861 808 tis. eur oproti rozpočtu, z toho bežné výdavky vzrástli o 227 889 tis. eur a kapitálové výdavky klesli o 1 089 697 tis. eur.

**Celkové daňové a odvodové príjmy verejnej správy** boli v hotovostnom vyjadrení oproti rozpočtu vyššie o 663 401 tis. eur, z toho daňové príjmy boli oproti rozpočtu nižšie o 163 645 tis. eur  a odvodové príjmy boli oproti rozpočtu vyššie o 827 046 tis. eur. (V rámci hotovostných odvodových príjmov sú zahrnuté aj odvodové príjmy súkromných poisťovní.) V akruálnom vyjadrení boli celkové daňové a odvodové príjmy oproti rozpočtu vyššie o 1 079 359 tis. eur, z toho daňové príjmy boli vyššie o 370 098 tis. eur a odvodové príjmy boli vyššie o 709 261 tis. eur. Vplyv časového rozlíšenia daňových príjmov bol vyšší o 617 876 tis. eur oproti rozpočtu a vplyv časového rozlíšenia odvodových príjmov bol nižší o 20 468 tis. eur oproti rozpočtu.

Okrem časového rozlíšenia mali na rozdiel daňových príjmov oproti rozpočtu vplyv aj ostatné metodické úpravy ako príjmy dosahované z podpory obnoviteľných zdrojov energie a vysoko účinnej kombinovanej výroby energie (pokles príjmov z podpory tzv. ,,zelenej energie“ o 122 231 tis. eur), príjmy zo spotreby emisných kvót (nárast o 63 636 tis. eur) a príjmy z príspevkov prevádzkovateľov hazardných hier (nárast o 2 485 tis. eur). Na rozdiel odvodových príjmov oproti rozpočtu pozitívne vplývalo imputovanie nových pohľadávok Sociálnej poisťovne na poistnom voči zdravotníckym zariadeniam (nárast o 104 266 tis. eur) a negatívne vplývalo imputovanie vplyvu oddlženia na poistnom za zdravotnícke zariadenia (pokles o 201 583 tis. eur).

**Celkové daňové a odvodové príjmy (prognózované Výborom pre daňové prognózy**) boli rozpočtované (pre novelu zákona o štátnom rozpočte na rok 2022) v objeme 34 999 751 tis. eur. Skutočné príjmy boli o 46 694 tis. eur vyššie a dosiahli výšku 35 046 445 tis. eur. Za nárastom je najmä zavedenie Solidárneho príspevku z činností v odvetviach ropy, zemného plynu, uhlia a rafinérií, ktorý by mal navýšiť akruálny príjem v roku 2022 o viac ako 500 000 tis. eur. Z prognózovaných daní bol najväčší nárast pri korporátnej dani.

Naopak, DPH aj dane z práce nedosiahli prognózované výnosy a spôsobili výpadok viac ako 300 000 tis. eur oproti novelizovanému rozpočtu.

Vývoj v prípade daní a odvodov, ktoré boli rozpočtované resp. pri ktorých nedošlo k metodickým zmenám v ich zaznamenávaní, poskytuje nasledovná tabuľka (ide o rozhodujúce položky daní verejnej správy):

| **Tabuľka 7 - Vybrané daňové a odvodové príjmy podľa ESA2010** | | | | |
| --- | --- | --- | --- | --- |
| **v tis. eur** | **2022 R** | **2022 NR** | **2022 S** | **Rozdiel** |
| **1** | **2** | **3** | **4=3-2** |
| Daň z príjmov fyzických osôb1 | 4 012 380 | 4 302 794 | 4 167 715 | -135 079 |
| - závislá činnosť | 3 906 859 | 4 161 782 | 4 020 123 | -141 659 |
| - podnikanie | 105 521 | 141 012 | 147 592 | 6 580 |
| Daň z príjmov právnických osôb | 3 211 098 | 3 423 206 | 3 588 462 | 165 256 |
| Daň z príjmov vyberaná zrážkou | 290 450 | 320 338 | 314 764 | -5 574 |
| Daň z pridanej hodnoty | 7 988 815 | 8 796 163 | 8 484 451 | -311 712 |
| Spotrebné dane1 | 2 497 366 | 2 518 183 | 2 531 013 | 12 830 |
| - Minerálny olej | 1 293 984 | 1 288 684 | 1 294 143 | 5 459 |
| - Tabak a tabakové výrobky | 896 088 | 908 363 | 901 197 | -7 166 |
| - Ostatné spotrebné dane | 307 294 | 321 136 | 335 673 | 14 537 |
| Dane z majetku (nehnuteľnosti) | 453 331 | 472 073 | 456 736 | -15 337 |
| Dane z medzinárodného obchodu | 25 967 | 37 098 | 39 848 | 2 750 |
| Ostatné dane | 711 531 | 712 605 | 1 239 908 | 527 303 |
| - Daň z motorových vozidiel | 132 239 | 132 250 | 131 885 | -365 |
| - Osobitný odvod z podnikania v regulovaných  odvetviach | 98 294 | 96 005 | 97 623 | 1 618 |
| - Dane za špecifické služby | 0 | 0 | 521 165 | 521 165 |
| - Solidárny príspevok z činností v odvetviach  ropy, zemného plynu, uhlia a rafinérií | 255 475 | 260 508 | 258 110 | -2 398 |
| - Ostatné | 225 523 | 223 842 | 231 125 | 7 283 |
| **Daňové príjmy vrátane sankcií** | **19 190 938** | **20 582 460** | **20 822 897** | **240 437** |
| Sociálne odvody (EAO + dlžné)2 | 9 083 009 | 9 641 760 | 9 515 549 | -126 211 |
| Zdravotné odvody (EAO + dlžné)3 | 4 557 188 | 4 775 531 | 4 707 999 | -67 532 |
| **Fondy sociálneho zabezpečenia** | **13 640 197** | **14 417 291** | **14 223 548** | **-193 743** |
| **Daňové a odvodové príjmy spolu** | **32 831 135** | **34 999 751** | **35 046 445** | **46 694** |

Spotrebné dane sú uvedené bez výnosu zo zelenej Zdroj: IFP, MF SR

2 Príspevky na sociálne zabezpečenie, neobsahujú okrem štátom plateného poistného aj príjmy z odvodov za ozbrojené

zložky, penále a imputované poistné.

3 Zdravotné odvody neobsahujú štátom platené poistné.

**Daň z príjmu fyzických osôb zo závislej činnosti** je oproti rozpočtu nižšia o 141 659 tis. eur. z dôvodu zaostávania výnosu dane za mzdovou bázou. Zdanenie jednorazovej odmeny zdravotníkov vo forme stabilizačného príspevku v odhadovanej sume približne 32 700 tis. eur, sa do akruálneho výnosu dane na základe metodiky ŠUSR za rok 2022 nezapočítava[[11]](#footnote-11). Výnos z tohto druhu odmeny bude do budúcna pripočítaný k výnosu dane v rokoch 2023 až 2025 (každý rok jedna tretina). Odmena sa metodicky viaže na obdobie troch rokov nakoľko príspevok pre zdravotníkov bol podmienený zotrvaním v zamestnanosti najbližšie 3 roky.

Odhad výnosu **dane z príjmov fyzických osôb z podnikania**[[12]](#footnote-12) je na rok 2022 o 6 580 tis. eur vyšší ako rozpočet. Kvôli vyššej inflácii sa očakávajú zvýšené príjmy zo živnosti, ktoré sa pretavia do vyššej ziskovosti.

Odhad výnosu **dane z príjmov právnických osôb**[[13]](#footnote-13) za rok 2022 je oproti rozpočtu vyšší o 165 256 tis. eur. Revízia je postavená na uzavretom roku 2021, kde sa potvrdil lepší výnos dane, a na aktualizácii odhadu ekonomického vývoja. Tam sa nepredpokladá výraznejší pokles, ako tomu bolo pri zostavovaní novelizovaného rozpočtu. Celkovo sú očakávania z pohľadu firiem nastavené pozitívne. Firmy by mali pokračovať v oživení po pandémii a rozbiehať svoju činnosť. Energetická kríza nezasiahla ich pôsobenie v roku 2022 až v takej miere, ako sa pôvodne očakávalo. Darilo sa firmám v odvetví maloobchodu, bankovníctva, zlepšenie je vidieť aj vo vybraných oblastiach priemyslu.

Výnos **dane z pridanej hodnoty**[[14]](#footnote-14) je oproti rozpočtu nižší o 311 712 tis. eur. Takmer 70 % zo slabšieho výnosu DPH plynie zo slabšej úspešnosti výberu. Na jednoznačné vysvetlenie poklesu efektívnej sadzby si ešte musíme počkať na presnejší a detailnejší indikátor, a tým je daňová medzera DPH, ktorá dlhodobo klesala. Výpočet efektívnej daňovej sadzby podlieha pravidelným štatistickým zmenám v čase, preto je potrebné sledovať dlhodobejšie trendy, ktoré sú lepším ukazovateľom výberu DPH. Medzičasom sa zverejnili dáta aj za 4. štvrťrok 2022, kde efektívna daňová sadzba mierne stúpla. Tieto dáta indikujú, že sa mohlo  jednať o jednorazový výpadok v rámci roka. Návrat na pôvodné hodnoty indikoval aj vysoký výnos DPH na konci roka. Vysvetlenie poklesu môže byť znovuotvorenie problematických sektorov (gastro, stavebníctvo, profesionálne služby) a návrat hotovostných platieb. Efektívna sadzba za DPH narástla práve počas pandémie, v čase, keď tieto sektory boli zatvorené. S postupným návratom do čias spred pandémie sa efektívna sadzba spomaľuje.Zvyšných 30 % slabšieho výnosu oproti rozpočtu plynie zo slabšej konečnej spotreby domácností, aká sa pôvodne očakávala. Jedným z možných vysvetlení sú vysoké ceny komodít, ktoré tlmili spotrebu.

Výnos **spotrebných daní** za rok 2022 je oproti rozpočtu vyšší o 12 830 tis. eur. Plnenie spotrebnej dane z minerálneho oleja bolo vyššie o 5 459 tis. eur, najmä z titulu vyššej efektivity výberu. Úroveň výnosu sa po dvoch rokoch vrátila na predpandemický rok 2019. Výnos spotrebnej dane z tabakových výrobkov je o 7 166 tis. eur nižší v porovnaní s rozpočtom. Pozitívne na výnos vplývalo zvýšenie sadzieb spotrebnej dane a vývoj makroekonomickej základne (spotreba domácností). Medziročne však došlo k poklesu počtu cigariet o 1,7 %, čo má negatívny vplyv na výnos. Výnos spotrebnej dane z liehu prevýšil rozpočtovanú hodnotu o 15 639 tis. eur, čo súviselo s predzásobením z dôvodu zvýšenia sadzby od 1.4.2023. Ostatné spotrebné dane sa vyvíjali v súlade s rozpočtom, okrem spotrebnej dane zo zemného plynu.

**Solidárny príspevok z činností v odvetviach ropy, zemného plynu, uhlia a rafinérií[[15]](#footnote-15)** je nová položka v rámci daňovo odvodových príjmov. Solidárny príspevok vznikol implementáciou nariadenia Rady (EÚ) 2022/1854 zo 6. októbra 2022. Účinnosť je nastavená na rok 2023, ale ekonomicky sa príspevok týka obdobia za rok 2022. Výnos solidárneho príspevku tvorí nadzisk firiem z predaja vymedzených produktov. Na Slovensku pod solidárny príspevok spadá 13 subjektov, pričom aktuálny odhad zohľadňuje len najvýznamnejší subjekt.

Výnos **sociálnych aj zdravotných odvodov** bol podobne ako pri DPFO negatívne ovplyvnený najmä slabším ako očakávaným vývojom na trhu práce v druhom polroku. Výnos odvodov zaostával za vývojom mzdovej bázy. To stálo za nižším plnením zdravotných odvodov o 67 532 tis. eur, aj keď ročné zúčtovanie malo plnenie vyššie o 10 848 tis. eur v porovnaní s  rozpočtom. Akruálny výnos sociálnych odvodov nedosiahol rozpočtovanú sumu a výnos bol nižší o 126 211 tis. eur (-1,3 %) aj napriek tomu, že výnos dlžného poistného bol poznačený jednorazovým príjmom vo výške 198 636 tis. eur z titulu oddlženia zdravotníckych zariadení.

**Nedaňové príjmy** vznikajú z činnosti subjektov verejnej správy a môžu to byť príjmy z podnikania a vlastníctva majetku, poplatky a platby, kapitálové príjmy, úroky a iné nedaňové príjmy. V roku 2022 boli nedaňové príjmy oproti rozpočtu vyššie o 1 594 023 tis. eur vplyvom vyšších hotovostných nedaňových príjmov o 939 965 tis. eur a vyšších úprav v súlade s metodikou ESA 2010 o 654 058 tis. eur. Hotovostné nedaňové príjmy boli pozitívne ovplyvnené nárastom príjmov z administratívnych a iných poplatkov o 419 814 tis. eur (najviac u zdravotníckych zariadení o 132 810 tis. eur a Environmentálneho fondu o 83 157 tis. eur),  nárastom iných nedaňových príjmov o 579 485 tis. eur (najviac u štátnych rozpočtových organizácií o 328 012 tis. eur) a nárastom príjmov z úrokov o 89 614 tis. eur. Hotovostné príjmy z úrokov boli ďalej upravované v súlade s metodikou ESA 2010, a to pozitívne časovým rozlíšením prijatých úrokov v sume 125 483 tis. eur a negatívne vylúčením úrokov zo swapov v sume 54 287 tis. eur, obe úpravy neboli rozpočtované.

Na rozdiel nedaňových príjmov oproti rozpočtu vplývali aj ďalšie metodické úpravy, pozitívne medziročná zmena stavu pohľadávok sumou 260 407 tis. eur, nižšie vylúčenie superdividendy[[16]](#footnote-16) z príjmov z vlastníctva majetku v štátnych rozpočtových organizáciách o 37 939 tis. eur, ako aj nižšia suma úpravy vylučujúca príspevky prevádzkovateľov jadrových zariadení z príjmov Národného jadrového fondu (NJF) o 26 978 tis. eur (z dôvodu nenaplnenia plánu spustenia prevádzky 3. a 4. bloku jadrovej elektrárne v Mochovciach v roku 2022, ako sa očakávalo v rozpočte). Táto úprava vylučuje príjmy. Negatívny vplyv na rozdiel oproti rozpočtu malo vylúčenie príjmov z predaja emisných kvót v sume 342 522 tis. eur z nedaňových príjmov, čo je o 88 955 tis. eur viac oproti rozpočtu (príjmy z predaja emisných kvót sa podľa metodiky ESA zatrieďujú medzi daňové príjmy).

**V rámci príjmových grantov a transferov** sa triedia tuzemské a zahraničné granty a transfery určené na financovanie tak bežných, ako aj kapitálových potrieb štátu. Granty a transfery realizované medzi subjektami verejnej správy sa navzájom konsolidujú. V porovnaní s rozpočtom bola hodnota konsolidovaných grantov a transferov v súlade s metodikou ESA 2010 nižšia o 102 288 tis. eur. Hodnota nekonsolidovaných grantov a transferov vzrástla oproti rozpočtu o 2 571 966 tis. eur, išlo najmä o prijaté bežné a kapitálové transfery zo štátneho rozpočtu. Nárast oproti rozpočtu zaznamenali najmä obce a ich rozpočtové a príspevkové organizácie spolu o 586 122 tis. eur, zdravotnícke zariadenia spolu o 372 367 tis. eur, vyššie územné celky a ich rozpočtové a príspevkové organizácie spolu o 310 052 tis. eur, príspevkové organizácie štátu o 297 671 tis. eur, verejné vysoké školy o 152 846 tis. eur a verejné výskumné inštitúcie o 116 094 tis. eur na základe zvýšených požiadaviek na plnenie svojich úloh. Obchodné spoločnosti štátu Národná diaľničná spoločnosť, a. s. a Železnice slovenskej republiky zaznamenali vyššie granty a transfery oproti rozpočtu spolu o 440 886 tis. eur v nadväznosti na vyššiu refundáciu investičných výdavkov oproti plánom a na dofinancovanie prevádzky železničnej infraštruktúry. Z ostatných ústredných podnikov, ktoré sa nerozpočtujú, dosiahli najvyššie granty a transfery spoločnosti Debitum, s. r. o. v sume 198 636 tis. eur v súvislosti s oddlžovaním zdravotníckych zariadení v súlade s Návrhom finančnej stabilizácie zdravotníckych zariadení schválenej vládou SR v roku 2020 a Valaliky Industrial Park, s. r. o. v sume 214 118 tis. eur v súvislosti s výstavbou priemyselného parku. Naopak oproti rozpočtu klesli granty a transfery Sociálnej poisťovne o 299 293 tis. eur.

**Bežné výdavky** verejnej správy boli vyššie o 227 889 tis. eur oproti rozpočtu a zahŕňajú mzdové a odvodové výdavky, výdavky na tovary a služby, bežné transfery a úroky. Pri výdavkoch na mzdy, ktoré dosiahli nárast oproti rozpočtu o 807 512 tis. eur, zaznamenali najväčší nárast obce o 214 581 tis. eur, zdravotnícke zariadenia o 178 622 tis. eur (z toho v ústrednej správe 164 007 tis. eur), príspevkové organizácie VÚC o 64 745 tis. eur a verejné vysoké školy o 48 584 tis. eur. S tým súvisel aj nárast výdavkov na poistné o 317 062 tis. eur v rámci celej verejnej správy. Výdavky na tovary a služby zaznamenali v hotovostnom vyjadrení zníženie o 3 923 584 tis. eur oproti rozpočtu, a to najmä u štátnych rozpočtových organizácií. Na ich vývoj malo do veľkej miery vplyv čerpanie výdavkov v rámci konkrétnych výdavkových titulov, pričom sú rozpočtované v rámci bežných výdavkov (napr. zálohové platby na projekty EU a prostriedky štátneho rozpočtu na spolufinancovanie, ktorých zúčtovanie sa vykonáva na príslušných výdavkoch). Na vývoj bežných výdavkov vplýval aj odvod do rozpočtu EÚ v sume 940 226 tis. eur, ktorý bol oproti rozpočtu nižší o 86 342 tis. eur. Hotovostné výdavkové úroky boli oproti rozpočtu vyššie o 36 242 tis. eur, v súlade s metodikou ESA 2010 boli hotovostné výdavky upravené časovým rozlíšením platených úrokov negatívne o 24 082 tis. eur a vylúčením úrokov zo swapov pozitívne o 44 882 tis. eur oproti rozpočtu.

**Kapitálové výdavky** verejnej správy sa triedia na  výdavky na obstaranie kapitálových aktív a kapitálové transfery. Oproti rozpočtu na rok 2022 klesli ESA kapitálové výdavky o 1 089 697 tis. eur. Výdavky na obstaranie kapitálových aktív v porovnaní s rozpočtom klesli o 553 673 tis. eur, najvýraznejší pokles zaznamenali štátne rozpočtové organizácie (opisované v kapitole 3) o 1 172 166 tis. eur, čo však bolo čiastočne eliminované nárastom investičných výdavkov obcí o 190 948 tis. eur, Železníc Slovenskej republiky o 151 772 tis. eur, vyšších územných celkov o 92 932 tis. eur, ústredných zdravotníckych zariadení o 55 867 tis. eur, verejných vysokých škôl o 45 608 tis. eur a príspevkových organizácií štátu o 44 674 tis. eur. **Od roku 2021 sa pri rozpočtovaní investičných výdavkov zaviedol nulový štartovací rozpočet (tzv. zero-based budgeting)**, kedy kapitálové výdavky na rok 2022 boli rozpočtované v kapitole Všeobecná pokladničná správa a až po ich posúdení investičnou autoritou nastalo ich reálne čerpanie. Financované sú iba pripravené a návratné projekty v súlade s prioritizovanými investičnými plánmi. Minimalizujú sa tak situácie, keď nepripravené projekty dlhodobo blokovali veľký balík peňazí na úkor pripravených a lepších investícií. Hotovostné kapitálové transfery klesli oproti rozpočtu o 749 633 tis. eur. Najväčší pokles kapitálových transferov z pomedzi zložiek verejnej správy v hotovostnom nekonsolidovanom porovnaní oproti rozpočtu zaznamenali štátne rozpočtové organizácie v sume 331 436 tis. eur, Environmentálny fond v sume 108 687 tis. eur a obce v sume 26 216 tis. eur.

Nasledujúca tabuľka poskytuje prehľad najvýznamnejších položiek (príjmov, výdavkov resp. výsledok hospodárenie subjektov verejnej správy) a ich vplyv na dosiahnuté saldo verejnej správy za rok 2022 oproti rozpočtu.

| **Tabuľka 8 - Saldo verejnej správy v roku 2022 podľa ESA2010 - rozdiel oproti rozpočtu** | |  |
| --- | --- | --- |
| **v tis. eur** | **2022** | **Rozdiel** |
| **S - NR1)** | **(% HDP)** |
| **Saldo verejnej správy - rozpočet** | **-5 666 683** | **-5,22** |
| **1. Daňové a odvodové príjmy verejnej správy** | ***1 079 359*** | 0,98 |
| - daňové príjmy | 370 098 | 0,34 |
| z toho: imputácia daňových príjmov za zelenú energiu | -122 231 | -0,11 |
| - odvodové príjmy | 709 261 | 0,65 |
| **2. Vplyv iných ako daňových príjmov štátneho rozpočtu** | ***-460 379*** | **-0,42** |
| - príjmy z dividend a z odvodov zo zisku (vrátane časového rozlíšenia  a po vylúčení superdividend) | 40 459 | 0,04 |
| - zmena stavu pohľadávok po vylúčení preddavkov na vojen.techniku | 42 524 | 0,04 |
| - EÚ príjmy po vylúčení EÚ tokov mimo sektor | -900 319 | -0,82 |
| - UMTS Licencie | -17 195 | -0,02 |
| - iné nedaňové príjmy bez EÚ zdrojov | 251 724 | 0,23 |
| - ostatné | 122 428 | 0,11 |
| **3. Vplyv vybraných výdavkov štátneho rozpočtu** | ***3 384 621*** | **3,09** |
| - EÚ výdavky po vylúčení EÚ tokov mimo sektor | 900 319 | 0,82 |
| - spolufinancovanie k EÚ zdrojom | 199 050 | 0,18 |
| - odvod do rozpočtu EÚ | 86 342 | 0,08 |
| - korekcie k fondom EÚ | -143 860 | -0,13 |
| - upravujúca položka-očistenie vplyvu príjmov PJ za prostriedky EÚ   z uhradených korekcií nahlásených v roku rozhodnutia | 212 778 | 0,19 |
| - transfer Sociálnej poisťovni a zdravotnej poisťovni | 292 335 | 0,27 |
| - imputácia výdavkových subvencií na zelenú energiu | 228 412 | 0,21 |
| - zmena stavu záväzkov | 15 085 | 0,01 |
| - zaplatené preddavky na dlhod. hm. majetok na vojenskú techniku | 483 553 | 0,44 |
| - ostatné | 1 110 607 | 1,01 |
| **4. Vplyv hospodárenia samostatných účtov (vrátane ŠFA) bez daní** | ***-377 864*** | -0,34 |
| **5. Vplyv akruálnych príjmov a výdavkov súvisiacich s obsluhou   štátneho dlhu** | ***-12 513*** | -0,01 |
| **6. Výdavky sociálneho a zdravotného poistenia** | ***-422 682*** | -0,39 |
| - výdavky zo sociálneho poistenia | 85 582 | 0,08 |
| - výdavky zdravotníckym zariadeniam (výdavky poistenia) | -508 264 | -0,46 |
| **7. Rozdiel v hospodárení fondov sociálneho zabezpečenia (okrem  odvodových príjmov a výdavkov poistenia verejného zdravotného  poistenia a sociálneho poistenia)** | ***-146 220*** | -0,13 |
| - transfer Sociálnej poisťovni zo štátneho rozpočtu | -296 512 | -0,27 |
| - výdavkový transfer z verejnej časti ZP do súkromnej časti ZP   na výplatu akcionárovi | -4 900 | -0,00 |
| - platba za správu verejného zdravotného poistenia súkr. zdrav. poisťovniam | -83 785 | -0,08 |
| - transfer VŠZP vložený formou vkladu do základného imania | 160 000 | 0,15 |
| - ostatné | 78 977 | 0,07 |
| **8. Rozdiel v hospodárení subjektov ústredných správy   bez daňových príjmov** | ***628 973*** | **0,57** |
| - obchodné spoločnosti štátu | 85 283 | 0,08 |
| - Slovak Investment Holding (SIH) 2) | 40 252 | 0,04 |
| - zdravotnícke zariadenia ústredné | 263 128 | 0,24 |
| - PO štátu | 47 362 | 0,04 |
| - štátne fondy bez vplyvu príjmov z emisných kvót | -23 619 | -0,02 |
| - ostatné subjekty ústrednej správy | 216 567 | 0,20 |
| **9. Rozdiel v hospodárení územnej samosprávy bez daňových príjmov** | ***-240 393*** | **0,22** |
| - obce | -126 676 | -0,12 |
| - VÚC | -149 052 | -0,14 |
| - dopravné podniky | 14 704 | 0,01 |
| - príspevkové organizácie obcí a VÚC | -15 587 | -0,01 |
| - zdravotnícke zariadenia územnej samosprávy | 29 102 | 0,03 |
| - ostatné subjekty územnej samosprávy | 7 116 | 0,01 |
| **Saldo verejnej správy - skutočnosť** | **-2 233 781** | **-2,04** |

Pozn.: (+) znamená pozitívny vplyv a (-) negatívny vplyv na saldo VS Zdroj: MF SR

1) Rozpočet verejnej správy po novele štátneho rozpočtu na základe zákona č. 357/2022 Z. z., ktorým sa mení a dopĺňa zákon č. 534/2021 Z. z. o štátnom rozpočte na rok 2022.

2) V roku 2022 boli pre účely vykázania rozpočtu príjmy a výdavky SIH-u (schodok vo výške 6 120 tis. eur) zahrnuté do štátneho rozpočtu a skutočné plnenie SIH-u bolo vykázané samostatne.

Vysvetlenie pozitívnej či negatívnej odchýlky od rozpočtu je v nasledujúcom texte pomocou opisu hotovostného plnenia rozpočtu resp. pri významných úpravách hotovostného plnenia aj pomocou vysvetlenia akrualizácie podľa metodiky ESA 2010. Výsledky hospodárenia podľa zložiek verejnej správy ako aj rozdiel medzi rozpočtom a skutočnosťou za rok 2022 sú uvedené v tabuľke **Schodok verejnej správy podľa jednotlivých (zložiek) subjektov**  v závere kapitoly.

**Dividendy vs. Superdividendy**

**Príjem štátneho rozpočtu z dividend a odvodov zo zisku** po vzájomnej konsolidácii bol rozpočtovaný vo výške 381 035 tis. eur. V skutočnosti konsolidovaný príjem štátneho rozpočtu z dividend a odvodov zo zisku za rok 2022 bol vyčíslený vo výške 378 425 tis. eur, z toho hotovostný príjem štátneho rozpočtu vo výške 158 410 tis. eur a pohľadávka zo schválených dividend v roku 2022 s termínom úhrady v roku 2023 vo výške 220 015 tis. eur (z toho pohľadávka MH SR voči Slovenskému plynárenskému priemyslu, a. s. vo výške 220 000 tis. eur a pohľadávka MDV SR voči 365.bank, a. s vo výške 15 tis. eur.

Dividendy a odvody zo zisku, ktoré sú príjmom štátneho rozpočtu podľa metodiky ESA 2010 za príslušný rok, dosiahli výšku 317 203 tis. eur (vrátane pohľadávky z dividend), čo je oproti rozpočtu viac o 37 209 tis. eur. Výška konsolidovanej superdividendy[[17]](#footnote-17) dosiahla sumu 61 222 tis. eur (vrátane pohľadávky voči SPP), čo je o 39 819 tis. eur menej oproti rozpočtu. Superdividendu zaznamenal Slovenský plynárenský priemysel, a. s vo výške 55 383 tis. eur a Východoslovenská energetika Holding, a. s. vo výške 5 839 tis. eur.

Rozdiel skutočnosti oproti rozpočtu tvorili odlišné výsledky hospodárenia dosiahnuté obchodnými spoločnosťami za rok 2021, ako sa predpokladalo v čase zostavovania rozpočtu na rok 2022.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tabuľka 9 - Príjmy štátneho rozpočtu z dividend a odvodov zo zisku podľa ESA 2010**   | **v tis. eur** | **2020 S** | **2021 S** | **2022 R** | **2022 S** | **Rozdiel** | | --- | --- | --- | --- | --- | --- | | **3** | **3** | **4** | **5** | **6=5-4** | | **Nekonsolidované príjmy z dividend a odvodov**  **zo zisku** | **428 589** | **489 955** | **385 905** | **388 425** | **2 520** | | *riadne dividendy a odvody zo zisku* | *251 738* | *422 574* | *281 744* | *322 203* | *40 459* | | *superdividendy* | *176 851* | *67 381* | *104 161* | *66 222* | *-37 939* | | **Konsolidované príjmy z dividend a odvodov zo zisku** | **423 012** | **481 130** | **381 035** | **378 425** | **-2 610** | | *riadne dividendy a odvody zo zisku* | *251 488* | *416 749* | *279 994* | *317 203* | *37 209* | | *superdividendy* | *171 524* | *64 381* | *101 041* | *61 222* | *-39 819* | | **Ministerstvo financií SR** | **6 694** | **32 660** | **10 779** | **7 000** | **-3 779** | | Slovenská konsolidačná, a. s. | 3 144 | 575 | 120 | 2 000 | 1 880 | | *riadne dividendy a odvody zo zisku* | *0* | *575* | *0* | *0* | *0* | | *superdividendy* | *3 144* | *0* | *120* | *2 000* | *1 880* | | Tipos, a. s. | 3 300 | 2 500 | 2 500 | 5 000 | 2 500 | | SEPS, a. s. | 0 | 29 335 | 7 909 | 0 | -7 909 | | EXIMBANKA SR | 250 | 250 | 250 | 0 | -250 | | *riadne dividendy a odvody zo zisku* | *250* | *250* | *250* | *0* | *-250* | | **Ministerstvo zahraničných vecí a európskych záležitostí SR** | **698** | **250** | **240** | **240** | **0** | | Správa služieb diplomatickému zboru, a. s. | 698 | 250 | 240 | 240 | 0 | | *riadne dividendy a odvody zo zisku* | *490* | *250* | *240* | *240* | *0* | | *superdividendy* | *208* | *0* | *0* | *0* | *0* | | **Ministerstvo hospodárstva SR** | **420 218** | **451 845** | **373 186** | **373 186** | **0** | | Jadrová a vyraďovacia spoločnosť, a. s. | 2 173 | 3 000 | 3 000 | 3 000 | 0 | | *riadne dividendy a odvody zo zisku* | *0* | *0* | *0* | *0* | *0* | | *superdividendy* | *2 173* | *3 000* | *3 000* | *3 000* | *0* | | Transpetrol, a. s. | 0 | 2 000 | 1 500 | 1 500 | 0 | | Slovenský plynárenský priemysel, a. s.1) | 250 000 | 254 400 | 220 000 | 220 000 | 0 | | *riadne dividendy a odvody zo zisku* | *167 850* | *249 510* | *131 735* | *164 617* | *32 882* | | *superdividendy* | *82 150* | *4 890* | *88 265* | *55 383* | *-32 882* | | Západoslovenská energetika, a. s. | 37 809 | 45 697 | 44 839 | 44 839 | 0 | | *riadne dividendy a odvody zo zisku* | *37 483* | *45 697* | *44 839* | *44 839* | *0* | | *superdividendy* | *326* | *0* | *0* | *0* | *0* | | Stredoslovenská energetika Holding, a. s. | 96 204 | 113 071 | 74 777 | 74 777 | 0 | | *riadne dividendy a odvody zo zisku* | *21 098* | *62 037* | *74 777* | *74 777* | *0* | | *superdividendy* | *75 106* | *51 034* | *0* | *0* | *0* | | Východoslovenská energetika Holding, a. s. | 34 022 | 33 677 | 29 070 | 29 070 | 0 | | *riadne dividendy a odvody zo zisku* | *20 325* | *25 220* | *16 294* | *23 231* | *6 937* | | *superdividendy* | *13 697* | *8 457* | *12 776* | *5 839* | *-6 937* | | MH Manažment, a. s. | 10 | 0 | 0 | 0 | 0 | | *riadne dividendy a odvody zo zisku* | *0* | *0* | *0* | *0* | *0* | | *superdividendy* | *10* | *0* | *0* | *0* | *0* | | **Ministerstvo dopravy a výstavby SR** | **779** | **0** | **0** | **15** | **15** | | Letisko Košice - Airport Košice, a. s. | 779 | 0 | 0 | 0 | 0 | | *riadne dividendy a odvody zo zisku* | *742* | *0* | *0* | *0* | *0* | | *superdividendy* | *37* | *0* | *0* | *0* | *0* | | 365.bank, a.s. 2) | - | - | 0 | 15 | 15 | | **Ministerstvo pôdohospodárstva a rozvoja vidieka SR** | **0** | **5 000** | **1 500** | **5 000** | **3 500** | | Slovenský pozemkový fond | 0 | 5 000 | 1 500 | 5 000 | 3 500 | | *riadne dividendy a odvody zo zisku* | *0* | *5 000* | *1 500* | *5 000* | *3 500* | | **Ministerstvo životného prostredia SR** | **200** | **200** | **200** | **2 984** | **2 784** | | Vodohospodárska výstavba, š. p. Bratislava | 200 | 200 | 200 | 2 984 | 2 784 |   Zdroj: MF SR  1) Suma superdividend spoločnosti SPP, a. s. za rok 2019 obsahuje aj dary vo výške 7 000 tis. eur a za rok 2021 dary vo výške 4 400 tis. eur. V roku 2022 valné zhromaždenie spoločnosti SPP, a. s. schválilo dividendu pre MH SR v sume 220 000 tis. eur s termínom úhrady v roku 2023, v súlade s metodikou ESA2010 je v tejto výške vykázaná pohľadávka štátu voči SPP, a. s.  2) Pohľadávka MDV SR voči 365.bank, a.s. zo schválenej dividendy v roku 2022 s termínom úhrady v roku 2023 |

**Prenesené výdavky štátneho rozpočtu**

Podľa § 8 ods. 4 zákona o rozpočtových pravidlách je možné výdavky štátneho rozpočtu poskytované formou kapitálových výdavkov a formou bežných výdavkov na úhradu dane z pridanej hodnoty podľa osobitného zákona a na program rozvojovej spolupráce použiť na určený účel aj v nasledujúcich dvoch rozpočtových rokoch po rozpočtovom roku, na ktorý boli rozpočtované. Kapitálové výdavky poskytnuté na účel ustanovený osobitným predpisom (§ 2 písm. c) zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení zákona č. 146/2017 Z. z.) možno použiť aj v nasledujúcich piatich rozpočtových rokoch po rozpočtovom roku, na ktorý boli rozpočtované. Prostriedky Európskej únie, prostriedky štátneho rozpočtu určené na financovanie spoločných programov Slovenskej republiky a Európskej únie a prostriedky štátneho rozpočtu určené na financovanie účelov vyplývajúcich z medzinárodných zmlúv o poskytnutí grantu uzatvorených medzi Slovenskou republikou a inými štátmi a bežné výdavky na programy podporujúce medzinárodnú vzdelávaciu mobilitu alebo medzinárodnú vedeckú mobilitu, ak vyplývajú z medzinárodnej zmluvy alebo ak program schválila vláda, a prostriedky štátneho rozpočtu poskytované Agentúrou na podporu výskumu a vývoja možno použiť aj v nasledujúcich rozpočtových rokoch až do ich vyčerpania na určený účel. Podľa § 20b zákona o rozpočtových pravidlách, ustanovenia § 8 ods. 6 až 8 týkajúce sa prostriedkov Európskej únie sa uplatnia aj na prostriedky mechanizmu na podporu obnovy a odolnosti.

Viazané a prenesené výdavky do ďalšieho rozpočtového roka pôsobia v smere zníženia skutočného salda oproti schválenému rozpočtu v danom rozpočtovom roku, prenesené a zároveň použité výdavky z predchádzajúceho rozpočtového roka naopak saldo v danom rozpočtovom roku zvyšujú.

Čistý vplyv na saldo verejnej správy závisí od výsledného efektu presunov. Ak sú prenesené výdavky do ďalšieho rozpočtového roka vyššie ako použité z predchádzajúceho rozpočtového roka, saldo sa oproti schválenému rozpočtu zníži, v opačnom prípade sa zvýši.

Pre analytický odhad vplyvu prenášaných výdavkov štátneho rozpočtu na saldo verejnej správy v danom roku sú dôležité len reálne použité výdavky z prenesených prostriedkov predchádzajúcich období a na druhej strane len tá časť prenesených výdavkov do nasledujúcich období, ktorá bola súčasťou rozpočtovaných výdavkov roku 2022.

Bežné výdavky rozpočtované v rozpočtovom roku 2022 na podporu poskytovanú z výdavkov štátneho rozpočtu z dôvodu kompenzácie zvýšenia cien plynu a elektriny, ktoré neboli z výdavkov štátneho rozpočtu poskytnuté do 31. decembra 2022, možno podľa § 37o ods. 1 zákona o rozpočtových pravidlách použiť až do 31. decembra 2024.

Kapitálové výdavky rozpočtované v roku 2018, ktoré neboli použité do konca roka 2020 a kapitálové výdavky rozpočtované v roku 2019, ktoré neboli použité do konca roka 2021, bolo možné v súlade s ustanovením § 33a zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov použiť do 31. decembra 2022.

Bežné výdavky rozpočtované v roku 2021 na podporu poskytovanú z výdavkov štátneho rozpočtu na riešenie dôsledkov krízovej situácie mimo času vojny a vojnového stavu, ktoré neboli z výdavkov štátneho rozpočtu poskytnuté do 31. decembra 2021, bolo možné počas obdobia pandémie v súlade s ustanovením § 33b zákona č. 67/2020 Z. z. použiť do 31. decembra 2022.

V roku 2021 sa podľa § 8 zákona o rozpočtových pravidlách a § 33b zákona č. 67/2020 Z. z. zaviazali výdavky v sume 1 920 275 tis. eur (v tom kapitálové výdavky v sume 1 289 029 tis. eur a bežné výdavky v sume 631 246 tis. eur), z toho:

* + zdroj 131I (prostriedky z r. 2018) v sume 23tis.  156 eur,
  + zdroj 131J (prostriedky z r. 2019) v sume 91 863 tis. eur,
  + zdroj 131K (prostriedky z r. 2020) v sume 537 243 tis. eur (v tom bežné výdavky v sume 1 830 tis. eur),
  + zdroj 111 (prostriedky z r. 2021) v sume 1 241 207 tis. eur (v tom bežné výdavky spolu v sume 606 093 tis eur, z toho bežné výdavky podľa §33b zákona č. 67/2020 Z. z. v sume 489 797 tis. eur),
  + zdroj 131Z v sume 26 805 tis. eur (v tom bežné výdavky v sume 23 323 tis. eur).

V roku 2022 sa z uvedených prostriedkov použilo 1 153 884 tis. eur (v tom kapitálové výdavky v sume 679 046 tis. eur a bežné výdavky v sume 474 838 tis. eur), z toho:

* zdroj 131I (prostriedky z r. 2018) v sume 11 228 tis. eur (v tom bežné výdavky v sume 1 263 tis. eur),
* zdroj 131J (prostriedky z r. 2019) v sume 60 256 tis. eur (v tom bežné výdavky v sume 10 005 tis. eur),
* zdroj 131K (prostriedky z r. 2020) v sume 440 475 tis. eur (v tom bežné výdavky v sume 34 000 tis. eur),
* zdroj 131L (prostriedky z r. 2021) v sume 548 469 tis. eur (v tom bežné výdavky v sume 336 113 tis. eur),
* zdroj 131Z v sume 93 456 tis. eur (v tom bežné výdavky v sume 93 456 tis. eur).

V roku 2022 sa podľa § 8 a § 37o zákona o rozpočtových pravidlách zaviazali výdavky rozpočtované v rokoch 2021 a 2022 v sume 2 174 783 tis.  eur (v tom kapitálové výdavky v sume 678 412 tis.  eur a bežné výdavky v sume 1 496 371 tis. eur), z toho:

* zdroj 131L (prostriedky z r. 2021) v sume 417 935 tis. eur (v tom bežné výdavky v sume 1 185 tis. eur),
* zdroj 111 (prostriedky z r. 2022) v sume 1 685 539 tis. eur (v tom bežné výdavky spolu v sume 1 470 240 tis. eur, z toho bežné výdavky podľa § 37o zákona o rozpočtových pravidlách v sume 1 427 002 tis. eur),
* zdroj 11UA (prostriedky z r. 2022) v sume 43 935 tis. eur (v tom bežné výdavky spolu v sume 1 553 tis. eur),
* zdroj 131Z v sume 27 374 tis. eur (v tom bežné výdavky v sume 23 392 tis. eur).

**Prostriedky z rozpočtu Európskej únie a prostriedky na spolufinancovanie**

V roku 2021 sa podľa § 8 zákona o rozpočtových pravidlách zaviazali prostriedky z rozpočtu Európskej únie a prostriedky na spolufinancovanie v sume 3 161 864 tis. eur, z toho:

* prostriedky z rozpočtu Európskej únie v sume 2 484 520 tis. eur
* prostriedky na spolufinancovanie v sume 677 343 tis. eur,

Z tejto sumy sa v roku 2022 použilo 1 563 544 tis. eur, z toho:

* prostriedky z rozpočtu Európskej únie v sume 1 300 934 tis. eur
* prostriedky na spolufinancovanie v sume 262 610 tis. eur.

V roku 2022 sa podľa § 8 zákona o rozpočtových pravidlách zaviazali výdavky v sume  
4 549 066 tis eur, z toho:

* prostriedky z rozpočtu Európskej únie v sume 3 663 711 tis. eur (v tom kód zdroja 13 v sume 1 226 604 tis. eur a kód zdroja 11 v sume 2 437 107 tis. eur),
* prostriedky na spolufinancovanie v sume 885 355 tis. eur (v tom kód zdroja 13 v sume 422 991 tis. eur a kód zdroja 11 v sume 462 364 tis. eur).

**Prostriedky z Plánu obnovy a odolnosti a prostriedky na úhradu DPH**

V roku 2021 sa podľa § 8 zákona o rozpočtových pravidlách zaviazali prostriedky z Plánu obnovy a odolnosti a prostriedky na úhradu DPH v sume 140 187 tis. eur, z toho:

* prostriedky z Plánu obnovy a odolnosti v sume 123 676 tis. eur,
* prostriedky Plánu obnovy a odolnosti – prostriedky na úhradu DPH v sume 16 511 tis. eur,

z ktorých sa v roku 2022 použilo 12 813 tis. eur, z toho:

* prostriedky z Plánu obnovy a odolnosti v sume 11 965 tis. eur,
* prostriedky Plánu obnovy a odolnosti – prostriedky na úhradu DPH v sume 848 tis. eur.

V roku 2022 sa podľa § 8 zákona o rozpočtových pravidlách zaviazali výdavky v sume  
1 588 383 tis. eur, z toho:

* prostriedky z Plánu obnovy a odolnosti v sume 1 377 120 tis. eur (v tom kód zdroja 13 v sume 111 709 tis. eur a kód zdroja 11 v sume 1 265 411 tis. eur),
* prostriedky Plánu obnovy a odolnosti – prostriedky na úhradu DPH v sume 211 262  tis. eur (v tom kód zdroja 13 v sume 15 657 tis. eur a kód zdroja 11 v sume 195 605 tis. eur).

**Vzťahy s EÚ**

**Odvody do rozpočtu EÚ** predstavovali v roku 2022 na hotovostnej báze 1 059 676 tis. eur a boli na hotovostnej báze nižšie oproti rozpočtu o 47 642 tis. eur. Zároveň odvody na akruálnej báze boli v roku 2022 nižšie v porovnaní s hotovostnými odvodmi o 23 732 tis. eur, čo predstavuje rozdiel medzi hotovostným a akruálnym výdavkom príspevkov SR do EU.

Rozdiel medzi hotovostným a akruálnym princípom sa prejavil v dôsledku neskorého prijatia opravného rozpočtu č. 5/2022 koncom roka 2022, sa vplyv tejto úpravy hotovostne prejavil až v januárovej platbe v roku 2023 - išlo o úpravu základne zdroja založeného na HND (list EK BUDG/B03/ADS/JB/AS/1b Ares (2022) 8810724). Opravný rozpočet predstavoval pre SR zníženie základne vlastného zdroja založeného na HND o 25 560 tis. EUR vďaka zníženiu platobných rozpočtových prostriedkov rozpočtu EÚ a aktualizácie príjmov do rozpočtu EÚ v súvislosti s nadmerným príjmom z tradičných vlastných zdrojov (clo). Zároveň malo pozitívny vplyv na akruálne výdavky v roku 2022 vo výške 1 828 tis. eur neskoré prijatie novely č. 6/2021 koncom roku 2021, ktorá sa hotovostne prejavila až začiatkom roku 2022 - úprava základne zdroja založeného na nerecyklovanom odpade z plastových obalov (list EK BUDG/B03/ADS/JB/lb Ares (2021)) a s ňou spojená úprava základne zdroja založeného na HND (táto suma prináležala rozpočtovému roku 2021).

Pod **korekciou k fondom EÚ** sa rozumie porušenie uplatniteľného práva EÚ alebo vnútroštátneho práva v súvislosti s výdavkami, ktoré boli vykázané Európskej komisii alebo v súvislosti s výdavkami schvaľovanými na národnej úrovni, v dôsledku čoho Slovenskej republike nie sú preplatené výdavky, ktoré potom musí pokryť štátny rozpočet. Negatívny vplyv na saldo verejnej správy v roku 2021 mali finančné korekcie vo výške 143 860 tis. eur (korekcie boli oproti rozpočtovaným korekciám vyššie o tú istú hodnotu, nakoľko boli rozpočtované v hodnote 0), z toho v dôsledku zníženia pohľadávky voči EÚ z dôvodu systémových korekcií[[18]](#footnote-18) v sume 131 985 tis. eur a individuálnych korekcií[[19]](#footnote-19) v sume 11 875 tis. eur.

V prípade, ak boli korekcie nahradené novými výdavkami, realizujú sa aj príjmy na príjmovom účte platobných jednotiek a zároveň bola v minulosti zaznamenaná programová (systémová) korekcia podľa požiadaviek Eurostatu v čase, keď bolo o nej rozhodnuté, išlo by o duplicitné zaznamenanie zníženia pohľadávky EÚ, jednak prostredníctvom nahlásenia korekcií v roku rozhodnutia a potom aj zmenou stavu pohľadávky vypočítanej ako rozdiel príjmov a výdavkov zo zdroja EÚ na rozpočtovom účte štátnych rozpočtových organizácií. Z tohto dôvodu je duplicitný negatívny vplyv na schodok eliminovaný. Uvedené zohľadnila upravujúca položka očistenie vplyvu príjmov za prostriedky EÚ z dôvodu úhrady korekcií na náklady štátu vo výške 212 778 tis. eur (v rozpočte sa táto upravujúca položka nerozpočtovala, preto jej výška kladne ovplyvnila rozdiel skutočného schodku oproti rozpočtovanému).

Podľa Rozhodnutia Eurostatu č. 22/2005 o zaznamenávaní transferov z EÚ do členských krajín má byť celkový vplyv EÚ tokov podľa metodiky ESA 2010 na schodok verejnej správy neutrálny. Upravujúca položka, ktorou sa eliminuje vplyv EÚ fondov na saldo verejnej správy, v skutočnosti dosiahla pozitívnu hodnotu 18 705 tis. eur. Upravujúca položka bola v rozpočte rozpočtovaná v nulovej hodnote, preto jej vplyv mal pozitívny dopad na rozdiel medzi rozpočtom a skutočným plnením rozpočtu.

Pre zaznamenávanie výdavkov z Plánu Obnovy a odolnosti hradených z EÚ platia rovnaké pravidlá ako pre zaznamenávanie prostriedkov z klasických EŠIF, teda má sa eliminovať ich vplyv na schodok verejnej správy. Hodnota tejto upravujúcej položky na schodok predstavovala v roku 2022 pozitívnu hodnotu 9 394 tis. eur.

**Zelená energia**

Podpora obnoviteľných zdrojov energie (OZE) sa realizuje prostredníctvom štátu, ktorý chce podporiť OZE pomocou povinného výkupu energie za vyššiu cenu. Od roku 2020 už túto povinnosť výkupu nemajú distribučné spoločnosti ako v minulosti, ale SPP/OKTE (Organizátor krátkodobého trhu s elektrinou). Pri podpore výroby ide o nekomerčnú aktivitu vykonávanú jednotkami nepatriacimi do sektora verejnej správy, ktoré vykupujú viac za elektrinu z OZE, pretože im to ukladá zákon, teda vykonávajú vládnu politiku v oblasti podpory OZE.

Z toho dôvodu sa presmerovávajú predmetné transakcie cez sektor verejnej správy, kde neverejné jednotky vyberajú dane a zároveň poskytujú subvencie výrobcom energie. Dane platí obyvateľstvo v cenách energie v rámci tarify za prevádzku systému (TPS) a podpora OZE sa realizuje výkupom elektriny za zvýšenú cenu v podobe subvencie.

V roku 2022 boli inkasované daňové príjmy prostredníctvom TPS vo výške 266 330 tis. eur, čo bolo o 122 231 tis. eur menej oproti rozpočtovaným príjmom. Na strane výdavkov na podporu obnoviteľných zdrojov energie a vysoko účinnej kombinovanej výroby energie bol vyplatený objem subvencií vo výške 175 392 tis. eur, čo bolo menej oproti rozpočtu o 228 412 tis. eur. **Saldo schémy podpory zelenej energie v roku 2022 dosiahlo prebytok 90 938 tis. eur,** ktorý bol spôsobený vzhľadom na vývoj cien nižšou potrebou dotovania výroby obnoviteľných zdrojov energie.

Nevyplatené úhrady distribučným spoločnostiam za predchádzajúce roky podpory predstavujú maastrichtský dlh verejnej správy, pričom dĺžka a výška splácania bude určovaná Úradom pre reguláciu sieťových odvetví. Tieto úhrady sa podľa metodiky ESA 2010 nepovažujú za výdavok ovplyvňujúci schodok a hotovostný výdavok sa reklasifikuje na splátku dlhu. Výška maastrichtského dlhu z podpory zelenej energie predstavovala v roku 2021 209 938 tis. eur a v roku 2022 splátky dlhov distribučným spoločnostiam za predchádzajúce roky predstavovali 90 938 tis. eur, preto sa výška maastrichtského dlhu v roku 2022 znížila na 119 000 tis. eur.

**Výdavky na obstarávanie kapitálových aktív štátneho rozpočtu**

V súlade s princípmi zero based budgetingu väčšina výdavkov na obstaranie kapitálu na rok 2022 (nové investičné projekty) bolo rozpočtovaných v kapitole Všeobecná pokladničná správa podľa požiadaviek jednotlivých kapitol vo výške 1 314 530 tis. eur, pričom celková suma rozpočtovaných výdavkov štátneho rozpočtu bola 2 258 374 tis. eur. Skutočné plnenie bolo nižšie o 1 172 166 tis. eur z dôvodu, že sa realizovalo len za odsúhlasené projekty.

**Vplyv akruálnych príjmov a výdavkov na obsluhu štátneho dlhu**

Bilancia príjmov a výdavkov na obsluhu štátneho dlhu v akruálnom vyjadrení zvýšila saldo verejnej správy o 91 996 tis. eur. Oproti rozpočtovanej úrovni 104 509 tis. eur sa deficit zvýšil o 12 513 tis. eur. Vplyv na bilanciu príjmov a výdavkov mal takmer výlučne rozdiel v hotovostných a akruálnych výdavkov na obsluhu štátneho dlhu. Pôvodne boli plánované vyššie akruálne výdavky, no z dôvodu nižšieho ako plánovaného hotovostného schodku štátneho rozpočtu, bolo emitovaných menej štátnych dlhopisov, čiže akruálne náklady na úroky boli nižšie ako sme očakávali.

**Hospodárenie vybraných subjektov verejnej správy (na nekonsolidovanej báze)**

**Sociálna poisťovňa** dosiahla hotovostný prebytok vo výške 220 727 tis. eur (oproti rozpočtu je o 271 801 tis. eur vyšší). Pozitívny vplyv na hotovostný prebytok mali vyššie príjmy na poistnom o 507 972 tis. eur, do ktorých patrí aj odplata za pohľadávky z poistného voči zdravotníckym zariadeniam postúpené na štátnu spoločnosť Debitum, a. s  v sume 198 636 tis. eur. Išlo o vplyv druhej etapy oddlžovania v súlade s Návrhom finančnej stabilizácie zdravotníckych zariadení schválenej vládou SR v roku 2020[[20]](#footnote-20). Ďalej sa v rozpočte predpokladali vyššie výdavky poistenia v súvislosti s pandémiou  (pandemické nemocenské dávky, ošetrovné a dávky v nezamestnanosti). Výdavky poistenia v roku 2022 prestavovali sumu 9 586 387 tis. eur, čo bolo o 81 574 tis. eur menej ako sa predpokladalo.

Sociálna poisťovňa dosiahla ESA prebytok vo výške 136 679 tis. eur (oproti rozpočtu je o 182 224 tis. eur vyšší). Na zlepšenie hospodárenia oproti hotovostnému prebytku vplývala najmä imputácia pohľadávok na poistnom voči zdravotníckym zariadeniam vo výške 104 266 tis. eur a akrualizáca poistného vo výške 6 302 tis. eur (o 18 392 tis. eur menej ako sa predpokladalo)[[21]](#footnote-21) Ďalším pozitívnym vplyvom bola akrualizácia hotovostného výdavku z dôchodkových dávok[[22]](#footnote-22) o 4 008 tis. eur a pokles záväzkov vo výške 3 922 tis. eur (najmä zo záväzkov z poistných vzťahov). Negatívny vplyv predstavoval pokles pohľadávok na poistnom voči zdravotníckym zariadeniam v súvislosti s oddlžením vo výške 202 119 tis. eur (z toho istina 201 583 tis. eur a penále 536 tis. eur).

**Zdravotné poisťovne** dosiahli takmer vyrovnané hospodárenie (prebytok 2 tis. eur, čo je oproti rozpočtu o 22 010 tis. eur menej ako sa plánovalo). Najväčší pozitívny vplyv predstavoval transfer Všeobecnej zdravotnej poisťovni, a. s. poskytnutý zo štátnych finančných aktív formou vkladu do základného imania vo výške 160 000 tis. eur. Na základe vecného účelu použitia týchto prostriedkov bola finančná operácia preklasifikovaná na kapitálový transfer.

Pozitívny vplyv predstavoval aj medziročný nárast pohľadávok o 17 327 tis. eur (išlo najmä o pohľadávky voči poskytovateľom zdravotnej starostlivosti o 7 714 tis. eur, voči štátnemu rozpočtu o 6 126 tis. eur, pohľadávky z daní o 2 437 tis. eur a pohľadávky voči Úradu pre dohľad nad zdravotnou starostlivosťou o 1 188 tis. eur).

Medziročný nárast záväzkov zhoršil hospodárenie zdravotných poisťovní o 54 108 tis. eur (išlo predovšetkým o nárast záväzkov voči poskytovateľom zdravotnej starostlivosti o 24 861 tis. eur, voči lekárňam o 15 376 tis. eur, záväzky voči Úradu pre dohľad nad zdravotnou starostlivosťou o 9 700 tis. eur a ostatné záväzky o 4 394 tis. eur).

Imputácia akrualizácie poistného predstavovala pozitívny vplyv na hospodárenie vo výške 19 936 tis. eur (o 2 076 tis. eur menej ako sa predpokladalo). Na hospodárenie negatívne vplýval výdavkový transfer z verejnej časti zdravotného poistenia do súkromnej časti zdravotných poisťovní vo výške 5 180 tis. eur (išlo o splátku istiny úveru zdravotnej poisťovne Dôvera, a. s. v sume 280 tis. eur a výplata dividend akcionárom Union, a.s. v sume 4 900 tis. eur) a platba za správu verejného zdravotného poistenia spolu vo výške 83 785 tis. eur (tieto výdavky nie sú rozpočtované).

**Výdavky verejného zdravotného poistenia** na zdravotnú starostlivosť poskytnutú zdravotníckym zariadeniam boli rozpočtované v sume 5 422 162 tis. eur, skutočnosť bola o 508 264 tis. eur vyššia. Vyššie čerpanie výdavkov na zdravotnú starostlivosť v roku 2022 bolo ovplyvnené najmä vyššou infláciou a rastom cien energií. Časť zvýšených výdavkov je spôsobená obnovením poskytovania zdravotnej starostlivosti po pandémii COVID-19. Zároveň boli len v nízkej miere splnené úsporné opatrenia revízie výdavkov na zdravotníctvo identifikované najmä v oblasti liekov a diagnostických vyšetrení vrátane cien PCR testov.

**Exportno – importná banka SR (EXIMBANKA)** dosiahla v roku 2022 hotovostný prebytok vo výške 7 658 tis. eur, čo predstavovalo nárast oproti rozpočtu o 3 808 tis. eur. Rozpočet v príjmoch aj výdavkoch bol zostavovaný na základe odhadu vývoja v poskytovaní úverov v predchádzajúcich rokoch s predpokladom mierneho rastu.

K vyšším nedaňovým príjmom oproti rozpočtu prispel nárast na  príjmoch z úrokov z financovania vývozných a dovozných úverov, z postúpených pohľadávok a termínovaných vkladov o 2 657 tis. eur eliminovaný poklesom príjmov z poplatkov za poskytnuté úvery a vystavené záruky a prijatého poistného z poistenia obchodovateľných a neobchodovateľných rizík o 1 059 tis. eur. Pozitívny vplyv na hospodárenie mal pokles výdavkov o 2 139 tis. eur najmä v súvislosti s nižšími platbami za poistné plnenia z poistenia, s realizáciou vystavených záruk, s platbami prémií z úverov a tiež úhrad splátok úrokov za cudzie zdroje. Medziročný nárast záväzkov z technických rezerv v súvislosti s tvorbou škodových rezerv na vyrovnávanie mimoriadnych rizík o 5 144 tis. eur negatívne ovplyvnil hospodárenie a EXIMBANKA SR dosiahla ESA prebytok vo výške 2 963 tis. eur.

**Obchodné spoločnosti ústrednej správy** dosiahli zlepšenie hospodárenia o 85 283 tis. eur oproti plánu, úhrnom bol dosiahnutý prebytok 56 449 tis. eur, pričom v rozpočte sa očakával schodok 28 834 tis. eur. V rámci tejto zložky verejnej správy je vykazované hospodárenie celkovo za 9 subjektov, pričom v rozhodujúcej miere sa na výsledku podieľajú najmä spoločnosti Národná diaľničná spoločnosť, a. s., Železničná spoločnosť Slovensko, a. s. a Železnice Slovenskej republiky š. p.

**Národná diaľničná spoločnosť, a. s.** dosiahla v roku 2022 hotovostný schodok vo výške 21 239 tis. eur, čo predstavuje zhoršenie oproti rozpočtovanému prebytku o 64 741 tis. eur. Rozpočtovaný prebytok bol v sume 43 502 tis. eur. Na zhoršenie hospodárenia spoločnosti oproti rozpočtu mal vplyv vyšší nárast výdavkov ako nárast príjmov.

Celkové príjmy v porovnaní s rozpočtom vzrástli o 42 237 tis. eur, i keď nedaňové príjmy zaznamenali pokles o 22 067 tis. eur. Pokles nedaňových príjmov bol spôsobený nižšími príjmami z administratívnych a iných poplatkov v súvislosti s predajom služieb PPP D4/R7 (o 24 386 tis. eur) z dôvodu posunov pri uzatváraní zmlúv a nižšími príjmami z elektronického výberu mýta (o 9 168 tis. eur) z dôvodu odlišného vývoja skutočných dopravných intenzít od predpokladaných pri tvorbe rozpočtu, čo však bolo čiastočne eliminované vyššími príjmami z predaja elektronických diaľničných známok (o 9 247 tis. eur) z dôvodu vyššieho záujmu o kúpu eDZ ako sa plánovalo, najmä na konci roka, kedy došlo k zvýšeniu cien diaľničných známok o 20 % od januára 2023.

Príjmy z grantov a transferov zaznamenali celkový nárast o 64 304 tis. eur oproti rozpočtu. Kým bežné transfery zaznamenali nárast o 82 tis. eur a kapitálové transfery o 79 084 tis. eur, prijaté zahraničné granty z nástroja EÚ na prepájanie Európy (CEF) boli nižšie o 14 863 tis. eur. Kapitálové transfery zo zdrojov štátneho rozpočtu boli vyššie o 276 711 tis. eur z dôvodu uvoľnených finančných prostriedkov, ktoré boli viazané v predchádzajúcom roku na použitie výdavkov do nasledujúcich rokov v nadväznosti na časový posun realizácie investičných projektov do nasledujúceho obdobia, ako aj z dôvodu presunu výdavkov z VPS v súvislosti so zavedením tzv. zero based budgetingu v oblasti kapitálových výdavkov, kedy kapitálové výdavky na rok 2022 boli rozpočtované v kapitole Všeobecná pokladničná správa a až po ich posúdení investičnou autoritou nastalo ich reálne čerpanie v zmysle schváleného Harmonogramu prípravy a výstavby projektov cestnej infraštruktúry. Nárast kapitálových transferov zo štátneho rozpočtu bol eliminovaný poklesom kapitálových grantov zo zdrojov EÚ o 168 889 tis. eur a zo zdrojov spolufinancovania zo štátneho rozpočtu o 28 738 tis. eur v nadväznosti na časový posun realizácie investičných projektov.

Celkové výdavky spoločnosti vzrástli o 106 978 tis. eur oproti rozpočtu. Bežné výdavky sa zvýšili o 112 244 tis. eur v dôsledku zvýšenia osobných výdavkov v nadväznosti na skutočné podmienky kolektívnej zmluvy a personálny plán a zvýšenia výdavkov na tovary a služby. Zásadný podiel na raste výdavkov na tovary a služby mali nezrovnalosti a iné vratky za prostriedky EÚ (nárast o 146 406 tis. eur). Tento negatívny vplyv bol eliminovaný poklesom výdavkov za nájom budov a objektov (o 17 604 tis. eur) a poklesom výdavkov na rutinnú a štandardnú údržbu budov, objektov a ich častí (o 15 650 tis. eur) z dôvodu posunu činností do ďalšieho obdobia (opravy a údržby vozoviek a mostov). Výdavky na obstaranie kapitálových aktív dosiahli výšku 430 465 tis. eur, čo predstavuje pokles oproti rozpočtu o 5 266 tis. eur.

Najvyššie investície v roku 2022 boli vynaložené na stavby diaľnic a rýchlostných ciest D1/2037 Lietavská Lúčka - Dubná Skala vrátane tunela Višňové (78 135 tis. eur), D1 Hubová – Ivachnová (70 913 tis. eur), R2/1979 Kriváň - Lovinobaňa (55 090 tis. eur) a R4 Prešov – severný obchvat I. etapa (42 027 tis. eur).

Na ESA schodok vo výške 44 957 tis. eur negatívne vplýval medziročný pokles pohľadávok o 19 628 tis. eur a tiež nárast záväzkov o 4 090 tis. eur. Pohľadávky súvisiace s realizáciou elektronického mýta sa znížili o 22 757 tis. eur, naopak pohľadávky voči odberateľom vzrástli o 3 073 tis. eur (odberateľské faktúry vystavené koncom roka so splatnosťou v januári 2023).

**Železnice Slovenskej republiky š. p.** **(ŽSR)** dosiahli hotovostný prebytok vo výške 77 424 tis. eur, čo predstavuje zlepšenie o 101 034 tis. eur oproti rozpočtovanému schodku.

Skutočné príjmy v porovnaní s rozpočtom vzrástli o 383 295 tis. eur a to i napriek pokračujúcej pandémii koronavírusu, následnému ozbrojenému vojenskému konfliktu na Ukrajine, ktorý vyvolal potrebu zavedenia mimoriadnych opatrení v železničnej doprave. Na vývoj tržieb v roku 2022 mala vplyv aj situácia v súvislosti s energetickou krízou, ktorá zaznamenala výrazný nárast cien energií a enormný nárast inflácie, čo spôsobilo zvýšenie cien služieb, tovaru a práce. Zvýšené príjmy od dopravcov za prístup na železničnú infraštruktúru a predaj trakčnej energie, prijaté plnenia za poškodenie majetku ŽSR, vyššie prijaté zálohy za predaj nehnuteľností a prijatý nadmerný odpočet DPH za predchádzajúce obdobie mali za následok iba mierny nárast oproti pôvodne plánovaným príjmom.

Podstatný vplyv na hospodárenie mali príjmy z grantov a transferov, ktoré narástli oproti rozpočtu o 376 583 tis. eur. Pôvodne schválená dotácia vo výške 239 100 tis. eur na prevádzkovanie železničnej infraštruktúry s prihliadnutím na nárasty cien energie, služieb, tovaru a práce bola navýšená o 35 000 tis. eur na dofinancovanie prevádzky a následne o 7 000 tis. eur na dofinancovanie odloženej údržby a 73 500 tis. eur na zabezpečenie vyrovnaného hospodárenia zo Zmluvy o prevádzkovaní železničnej infraštruktúry. Bežné transfery vzrástli aj vďaka navýšeniu prevádzkovej dotácie o 114 079 tis. eur z MD SR na prevádzkovanie železničnej infraštruktúry. Kapitálové transfery neboli v roku 2022 rozpočtované, napriek tomu ŽSR dostala investičné dotácie v celkovej výške 195 484 tis. eur, z toho z rozpočtovej kapitoly MD SR sumu 95 702 tis. eur a z Operačného programu integrované infraštruktúra (OPII) dotáciu vo výške 99 782 tis. eur na zabezpečenie financovanie investičných akcií. Prijaté zahraničné granty z nástroja EÚ na prepájanie Európy (CEF) boli vyššie o 67 019 tis. eur. Značná časť prijatých zálohových platieb a dotácií bola presunutá do nasledujúceho obdobia v nadväznosti na časový posun realizácie investičných projektov do ďalších rokov.

Tak ako aj v prechádzajúcom období rozdiel skutočných a rozpočtovaných výdavkov ovplyvnilo zavedenie princípu nulového štartovacieho rozpočtu. Celkové výdavky v porovnaní s rozpočtom vzrástli o 282 261 tis. eur. Bežné výdavky sa zvýšili o 130 489 tis. eur v dôsledku zvýšenej ceny nákupu elektrickej energie, zvýšených výdavkov na materiál, mzdy a mzdové benefity, opravy a odstraňovanie porúch, revízie, z dodatočných výdavkov na výkon správy a údržby železničnej infraštruktúry, nárastu stravného, cestovného, náborové a motivačné príplatky. Na zmiernenie dopadov inflácie bol v zmysle Kolektívnej zmluvy ŽSR vyplatený jednorazový inflačný príspevok v sume 500 eur na zamestnanca, čo predstavovalo hodnotu 6 540 tis. eur. Významný podiel na výdavkoch mali aj nezrovnalosti a vratky za prostriedky EÚ (OPII) v sume 35 559 tis. eur.

V nadväznosti na výšku prijatých grantov a transferov boli čerpané vyššie výdavky na obstaranie kapitálových aktív aj z dôvodu uvoľnených finančných prostriedkov, ktoré boli v zmysle §8 zákona o rozpočtových pravidlách viazané v predchádzajúcom roku na použitie výdavkov do nasledujúcich rokov v nadväznosti na časový posun realizácie investičných projektov.

Výdavky na obstaranie kapitálových aktív dosiahli výšku 245 517 tis. eur, čo prestavovalo nárast o 151 772 tis. eur oproti rozpočtu. Spoločnosť v roku 2022 pokračovala v realizácii významných stavieb hradených z prostriedkov EÚ (v tom z programu CEF 33 799 tis. eur). Podarilo sa jej ukončiť jeden z najväčších projektov, čo sa týka rozsahovej, ale aj finančnej stránky, a to modernizáciu trate Púchov – Žilina, I. etapa Púchov – Považská Teplá s dvoma tunelmi, mostami a estakádou (23 691 tis. eur). V rámci jednotlivých projektov boli najvýznamnejšie výdavky alokované do investičných akcií dostavba zriaďovacej stanice Žilina-Teplička a nadväzujúcej železničnej infraštruktúry v uzle Žilina - realizácia, I. etapa (61 984 tis. eur) a na elektrifikáciu trate Haniska pri Košiciach - Moldava nad Bodvou, realizácia (9 138 tis. eur). Medzi ďalšie významné investičné akcie financované v roku 2022 boli aj ŽST Dvory nad Žitavou, modernizácia výhybiek č. 14-20 a Boleráz - Smolenice, modernizácia železničného zvršku koľaje č. 1. Z projektov z programu CEF boli výdavky alokované najmä do projektov Modernizácia železničnej trate Váh - Varín - Strečno a do trate Žilina - Košice, úsek Liptovský Mikuláš - Poprad Tatry (mimo), 1.etapa (Poprad - Lučivná).

Na dosiahnutý ESA prebytok vo výške 88 571 tis. eur mal pozitívny vplyv nárast pohľadávok o 4 403 tis. eur a pokles záväzkov o 6 744 tis. eur. Dlhodobé pohľadávky sa zvýšili z dôvodu nárastu poskytnutých preddavkov za pripojovacie poplatky na realizovaných investíciách a daňové pohľadávky narástli z dôvodu predpisu nadmerného odpočtu DPH za obdobie október až december 2022. Tento priaznivý vývoj čiastočne eliminoval pokles ostatných pohľadávok spôsobený vyplatením pohľadávok za škody na majetku ŽSR zo strany poisťovne.

Významný vplyv na medziročné zníženie záväzkov z obchodného styku/dodávatelia malo uhradenie zádržného vo výške 18 000 tis. eur na projekte OPII -  Trať Púchov - Žilina, I. etapa, úsek Púchov - Považská Teplá. Túto celkovú pozitívnu medziročnú zmenu záväzkov spoločnosti negatívne ovplyvnil nárast záväzkov z dôvodu prijatia zálohových platieb za odpredaj majetku (pozemky a stavby) v sume 1 520 tis. eur, ktoré ešte neprešli zápisom v katastri nehnuteľností a nárast mzdových a odvodových záväzkov v nadväznosti na legislatívny balíček o raste minimálnej mzdy a výsledku kolektívneho vyjednávania vo výške 4 220 tis. eur.

**Železničná spoločnosť Slovensko, a. s. (ZSSK)** v roku 2022 dosiahla hotovostný schodok vo výške 1 321 tis. eur, čo predstavuje zhoršenie o 2 184 tis. eur oproti rozpočtovanému prebytku. Významný vplyv na zhoršenie oproti rozpočtu mal nárast výdavkov a nenaplnenie príjmov. Prvé mesiace roku 2022 boli ešte ovplyvnené protipandemickými opatreniami, ale spoločnosť sa postupne začala vracať do predkoronovej úrovne prepravených cestujúcich, zvýšili sa príjmy z cestovného nielen z prepravy osôb, ale aj v oblasti prepravy domácich zvierat a osobných prepravných prostriedkov.

Napriek ozdraveniu hospodárenia ZSSK poklesli celkové príjmy o 2 081 tis. eur, z toho najviac príjmy z grantov a transferov o 5 305 tis. eur, a tým negovali nárast tržieb. Bežné transfery zo štátneho rozpočtu na financovanie výkonov zo Zmlúv o dopravných službách vo verejnom záujme, na humanitárnu pomoc poskytovanú odídencom z Ukrajiny, na hospodársku mobilizáciu, ako aj na náhradu nákladov za testovanie zamestnancov na COVID-19 sa zvýšili o 49 865 tis. eur. Na zvýšenie bežného transferu vplýva aj úhrada Trnavského samosprávneho kraja za vypravené mimoriadne vlaky vo výške 146 tis. eur. Skutočne prijaté kapitálové transfery zo štrukturálnych fondov EÚ v sume 87 354 tis. eur boli nižšie oproti plánovaným o 58 986 tis. eur najmä z dôvodu viazania finančných prostriedkov v zmysle §8 zákona o rozpočtových pravidlách na použitie výdavkov do nasledujúceho obdobia v nadväznosti na časový posun realizácie investičných projektov. ZSSK v porovnaní s plánom zaznamenala najväčší sklz v realizácii EU projektu č. 3 Technicko-hygienická údržba železničných koľajových vozidiel (THU ŽKV) Nové Zámky, Humenné a Zvolen.

Príjmy zo zahraničných grantov sú vyššie o 3 670 tis. eur na financovanie projektu Obstaranie ETCS (european train control system) do hnacích koľajových vozidiel.

Celkové skutočné výdavky boli na porovnateľnej úrovni s rozpočtovanými. Kým bežné výdavky sa zvýšili o 35 828 tis. eur, výdavky na obstaranie kapitálových aktív zaznamenali pokles o 35 725 tis. eur oproti plánovaným.

Inflácia a vysoké ceny energií sa hospodárenia Železničnej spoločnosti Slovensko dotkli veľmi výrazne. Predovšetkým v oblasti nakupovaných trakčných zdrojov, teda trakčnej elektrickej energie a trakčnej nafty, ale aj v prípade cien ostatných energií. Výdavky na tovary a služby, ktoré sa čerpali vo výške 314 614 tis. eur boli ovplyvnené rastom cien materiálu a náhradných dielov a objemom interných a externých opráv železničných koľajových vozidiel, neplánované výdavky súvisiace s prevádzkou mimoriadnych a sezónnych vlakov. V tejto položke je vykázané aj finančné vysporiadanie nadkompenzácie z Čiastkovej zmluvy pre rok 2021 v znení neskorších dodatkov, ktorú uhradila ZSSK vo výške 10 073 tis. eur. Legislatívny balíček o raste minimálnej mzdy a výsledok kolektívneho vyjednávania spôsobil navýšenie niektorých druhov mzdového zvýhodnenia a tým aj nárast výdavkov na mzdy a poistné.

Výdavky na obstaranie kapitálových aktív zo zdroja ŠR a EÚ sa znížili oproti rozpočtu o 35 725 tis. eur a dosiahli výšku 120 432 tis. eur najmä vo vzťahu k zníženým kapitálovým transferom z EÚ zdrojov a spolufinancovania a tiež z dôvodu posunu EU projektu č. 3 Technicko-hygienická údržba železničných koľajových vozidiel (THU ŽKV) Nové Zámky, Humenné a Zvolen do ďalšieho obdobia. ZSSK zároveň plánovala vyššie kapitálové výdavky na obstaranie investícií zo zdrojov ZSSK, ktoré sa ale z dôvodu udelenia súhlasu s načerpaním dlhodobého investičného úveru MF SR v septembri 2022, nepodarilo zrealizovať v celkovom plánovanom objeme (najväčší sklz vznikol v nižšej realizácii a posune projektov v okruhu stavieb a IT investícií). Finančné prostriedky boli alokované v rámci realizácie projektov na obstaranie dieslových motorových jednotiek, elektrických jednotiek, na modernizáciu železničných koľajových vozidiel a osobných vozňov (projekt „Modernizácie vozidlového parku ŽKV v rámci OPII – 3. časť“ v sume 26 205 tis. eur, projekt „Obstaranie elektrických jednotiek pre Ozubnicovú aj Tatranskú elektrickú železnicu“ v sume 3 344 tis. eur).

Na ESA prebytok vo výške 10 207 tis. eur (nárast oproti rozpočtovanému prebytku o 9 344 tis. eur) pozitívne vplýval medziročný nárast pohľadávok o 24 101 tis. eur z väčšej časti eliminovaný nárastom záväzkov o 12 573 tis. eur. Medziročne došlo k nárastu na účtoch pohľadávok - vyššie poskytnuté preddavky na dlhodobý majetok – elektrických jednotiek v hodnote 26 900 tis. eur, nárast pohľadávok z medzinárodnej prepravy za trakčné výkony v hodnote 2 500 tis. eur a nárast daňových pohľadávok - vyššia DPH na vstupe v súvislosti s väčším objemom nákupov počas roku 2022.

Negatívny vplyv na hospodárenie podľa metodiky ESA 2010 výrazne ovplyvnil medziročný nárast záväzkov na účtoch dodávateľov a nevyfakturovaných dodávok o 10 250 tis. eur za stavebné práce pre EU projekt (vybudovanie infraštruktúry na kontrolu a prípravu vozového parku železničnej osobnej dopravy -Humenné, Nové Zámky a Zvolen).

Hotovostný schodok **Jadrovej a vyraďovacej spoločnosti, a. s.** (JAVYS) bol rozpočtovaný vo výške 15 539 tis. eur, v skutočnosti spoločnosť dosiahla hotovostný schodok 17 445 tis. eur. Na zhoršenie hospodárenia o 1 906 tis. eur oproti rozpočtu vplýval pokles celkových príjmov o 32 674 tis. eur, eliminovaný vplyvom poklesu výdavkov o 30 768 tis. eur.

Celkové príjmy boli v porovnaní s rozpočtom na rok 2022 nižšie najmä z dôvodu znížených príjmov z bežného a kapitálového transferu z Národného jadrového fondu o 22 846 tis. eur (v súvislosti s aktualizovaným harmonogramom vyraďovania, resp. nižšími žiadosťami o prostriedky na vyraďovanie na dané obdobie), nižších príjmov zo zahraničných grantov o 4 288 tis. eur (v súvislosti s posunom projektov vyraďovania, resp. platieb do ďalších období) a nižších nedaňových príjmov o 5 539 tis. eur (v súvislosti s odkladom úhrady za vykonané jadrové služby pre Slovenské elektrárne, a. s. do nasledujúceho roka).

Celkové výdavky boli v porovnaní s rozpočtom nižšie najmä z dôvodu nižšieho čerpania výdavkov na tovary a služby o 20 143 tis. eur, a to výdavkov na všeobecné služby (o 4 841 tis. eur) z dôvodu predĺženia obstarávania podprojektu „Dekontaminácia a demolácia objektov JE V1 a uvedenie areálu do pôvodného stavu“, výdavkov na špeciálne služby (o 4 122 tis. eur) a výdavkov na energie, vodu a komunikácie (o 2 657 tis. eur). Výdavky na obstaranie kapitálový aktív dosiahli úroveň 29 296 tis. eur, čo je oproti rozpočtu menej o 11 416 tis. eur. Nižšie čerpanie bolo zaznamenané hlavne z dôvodu posunu realizácie projektov spojených s vyraďovaním jadrových zariadení, resp. záverečnou časťou jadrovej energetiky do budúcich období.

Oproti rozpočtovanému ESA schodku dosiahla spoločnosť zlepšenie o 43 941 tis. eur, keď hospodárila s ESA prebytkom vo výške 1 741 tis. eur. Na dosiahnuté zlepšenie pozitívne vplývali úpravy v súlade s metodikou ESA, ako medziročný nárast pohľadávok o 13 055 tis. eur (z obchodných vzťahov a daňových pohľadávok), úprava v sume 3 000 tis. eur vylučujúca z výdavkov superdividendu vyplatenú Ministerstvu hospodárstva SR a  úprava v sume 4 322 tis. eur vylučujúca z ESA výdavkov 99 % z povinných platieb uhradených Národnému jadrovému fondu (NJF). Tento výdavok predstavuje šetrenie na budúce vyraďovanie rádioaktívnych zariadení, ktoré prevádzkuje JAVYS, pričom má na tieto prostriedky v budúcnosti nárok. Z uvedeného dôvodu položka predstavuje finančnú operáciu. 1 % z povinných platieb si môže ponechať NJF na svoju správu, a teda zostáva výdavkom JAVYS - u. Negatívne na ESA prebytok vplýval nárast záväzkov o 1 191 tis. eur.

**Zdravotnícke zariadenia v ústrednej správe** dosiahli hotovostný schodok na úrovni 47 138 tis. eur, čo bolo o 34 930 tis. eur viac ako sa predpokladalo v rozpočte. Pozitívny vplyv predstavovali vyššie príjmy najmä z administratívnych a iných poplatkov o 115 928 tis. eur (najmä za lekárske výkony a poskytnutú zdravotnú starostlivosť) a zároveň pozitívny vplyv mali vyššie príjmy o 349 967 tis. eur v kategórii granty a transfery (z toho zdravotnícke zariadenia prijali z Ministerstva zdravotnícka SR 101 687 tis. eur na vyplatenie stabilizačného príspevku zdravotníckym pracovníkom). V rámci výdavkov na tovary a služby sa však pri novele rozpočtu počítalo s nižšími výdavkami najmä na obstaranie zdravotníckeho a špeciálneho materiálu, ale skutočnosť bola o 236 873 tis. eur vyššia ako sa plánovalo. Vyššie čerpanie výdavkov na obstaranie kapitálových aktív zhoršilo hospodárenie o 55 867 tis. eur oproti rozpočtu. Išlo predovšetkým o výdavky na obstaranie nového prístrojového vybavenia zdravotníckych zariadení, na rekonštrukciu, stavebné úpravy a modernizáciu priestorov a budov zdravotníckych zariadení.

V metodike ESA však zdravotnícke zariadenia dosiahli prebytok vo výške 250 920 tis. eur, zatiaľ čo rozpočtovaný bol schodok vo výške 12 208 tis. eur. Hotovostný schodok bol ovplyvnený akrualizáciou pohľadávok a záväzkov, ktorá je v prípade zdravotníckych zariadení významnejšia ako pri iných subjektoch verejnej správy. Najväčší vplyv na zlepšenie hospodárenia oproti hotovostnému schodku predstavoval významný pokles celkových záväzkov o 155 104 tis. eur. V príspevkových organizáciách, ktoré tvoria najväčšiu skupinu zdravotníckych zariadení z pohľadu právnej formy, došlo medziročne k poklesu záväzkov o 162 074 tis. eur. Išlo predovšetkým o vplyv oddlžovania, a to voči Sociálnej poisťovni o 186 186 tis. eur a voči ostatným veriteľom o 112 072 tis. eur. Tento pozitívny vplyv bol eliminovaný najmä nárastom daňových záväzkov a záväzkov voči zamestnancom.

Vo všetkých právnych formách v prípade nárastu záväzkov voči zamestnancom a daňových záväzkov išlo najmä o záväzky súvisiace s vyplatením druhej polovice stabilizačného príspevku v decembrových mzdách s výplatným termínom v januári 2023.

Pozitívny vplyv na celkové hospodárenie podľa ESA malo akruálne zaznamenanie výdavkov na stabilizačný príspevok, ktoré sa v zmysle ESA metodiky majú zaznamenať do obdobia, s ktorými vecne a časovo súvisia. V zmysle dohody o poskytnutí stabilizačného príspevku sa zamestnanec zaviazal, že zotrvá v pracovnom pomere nepretržite počas troch rokov, preto výdavok zdravotníckych zariadení v sektore verejnej správy bude rozložený na obdobie rokov 2023, 2024 a 2025 v pomernej časti.

Pozitívny vplyv predstavoval nárast pohľadávok o 34 597 tis. eur (išlo najmä pohľadávky voči zdravotným poisťovniam za poskytnutú zdravotnú starostlivosť), prijatá pôžička Kúpeľov Sliač, a. s. (od MH Manažmentu, a. s.) vo výške 1 500 tis. eur, ktorá bola preklasifikovaná na kapitálový transfer a taktiež aj preklasifikovaný prijatý vklad do základného imania UN sv. Michala (zo ŠFA) na kapitálový transfer vo výške 5 000 tis. eur.

**Príspevkové organizácie ústrednej správy** dosiahli ESA prebytok vo výške 43 992 tis. eur, čo predstavuje zlepšenie oproti rozpočtu o 47 362 tis. eur. Podstatnou mierou k tomu prispel hotovostný prebytok vo výške 39 315 tis. eur, čo predstavuje zlepšenie o 42 685 tis. eur oproti rozpočtu. Na zlepšenie hospodárenia oproti rozpočtu vplývali vyššie príjmy na položke granty a transfery o 297 671 tis. eur, ide najmä o bežné a kapitálové transfery zo štátneho rozpočtu, naopak tieto boli čiastočne eliminované vyššími výdavkami oproti rozpočtu na položke bežné transfery vo výške 101 571 tis. eur. a vyššími výdavkami na položke tovary a služby oproti rozpočtu o 95 124 tis. eur.

Prebytok **verejných vysokých škôl** podľa metodiky ESA bol v porovnaní s rozpočtom vyšší o 994 tis. eur a dosiahol výšku 1 200 tis. eur. Na jeho zvýšení oproti hotovostnému prebytku (19 tis. eur) má vplyv medziročná zmena stavu pohľadávok a záväzkov spolu o 1 187 tis. eur.  
  
Dňa 1.1.2022 došlo k zmene formy hospodárenia organizácii SAV na **verejné výskumné inštitúcie** v zmysle zákona č. 243/2017 Z. z. o verejnej výskumnej inštitúcii a o zmene a doplnení niektorých zákonov. Tieto inštitúcie dosiahli hotovostný prebytok 6 683 tis. eur. ESA prebytok dosiahol úroveň  2 181 tis. eur a bol o 4 502 tis. eur nižší oproti hotovostnému prebytku z dôvodu negatívneho vplyvu medziročnej zmeny stavu pohľadávok a záväzkov. Verejné výskumné inštitúcie neboli v roku 2022 rozpočtované.

**Štátne fondy** v roku 2022 hospodárili s ESA úhrnným prebytkom 239 386 tis. eur, čo je o 39 914 tis. eur viac oproti rozpočtu, ktorý bol na úrovni 199 472 tis. eur. Najväčší vplyv na dosiahnutý výsledok mal **Environmentálny fond**, ktorý hospodáril s hotovostným prebytkom 285 636 tis. eur, čo je o 83 891 tis. eur viac v porovnaní s rozpočtom. Pozitívny vplyv vo výške 100 256 tis. eur bol spôsobený najmä vyšším plnením príjmov z predaja emisných kvót o 88 954 tis. eur a vyššími inými nedaňovými príjmami (vratky) o 9 101 tis. eur. ESA prebytok fondu dosiahol výšku 219 048 tis. eur, čo je o 58 617 tis. eur viac oproti rozpočtovanému ESA prebytku. Rozdiel medzi hotovostným a ESA prebytkom v hodnote 66 588 tis. eur je spôsobený predovšetkým metodickou úpravou, ktorá zaznamenáva príjem z emisných kvót metódou časového posunu o jeden rok. Dochádza k vylúčeniu príjmu z predaja aukcionovaných kvót v roku t a následnej imputácii príjmu z predaja kvót z roku t-1. Táto metodická úprava spôsobila pokles ESA prebytku v porovnaní s hotovostným prebytkom o 66 633 tis. eur, rozpočet však predpokladal, že táto úprava spôsobí pokles len na úrovni 41 314 tis. eur.

**Štátny fond rozvoja bývania** hospodáril s hotovostným prebytkom 100 265 tis. eur, čo je o 65 649 tis. eur viac oproti hotovostnému rozpočtu. Najväčší pozitívny vplyv na skutočné hotovostné hospodárenie mal prijatý transfer z EÚ pre program IROP REACT v sume 61 056 tis. eur. V súlade s metodikou ESA nemajú mať tieto EÚ prostriedky vplyv na akruálne saldo fondu. Na základe preklasifikovania týchto príjmov na finančnú operáciu sa ESA prebytok znížil v porovnaní s hotovostným prebytkom na hodnotu 37 846 tis. eur. Skutočný ESA prebytok ŠFRB bol vyšší oproti rozpočtu o 3 230 tis. eur.

V roku 2022 horšie hospodáril oproti rozpočtu **Národný jadrový fond**, ktorý vykázal hotovostný prebytok vo výške 15 086 tis. eur, čo je o 71 259 tis. eur menej ako rozpočtovaný prebytok. Horší hospodársky výsledok oproti rozpočtu na strane príjmov je spôsobený tým, že v roku 2022 nebol vyplatený povinný príspevok od Slovenských elektrárni za JE V2 a JE EMO1,2 v sume 65 928 tis. eur. Spoločnosť požiadala o odklad platby a zrealizovala túto platbu až v januári 2023, čím vznikla fondu pohľadávka (príjem budúcich období). Na strane príjmov sa taktiež rozpočtoval aj príspevok od Slovenských elektrární za bloky 3 a 4 jadrovej elektrárne Mochovce v sume 27 251 tis. eur. Tieto bloky však neboli v roku 2022 uvedené do prevádzky, preto príspevok od Slovenských elektrární nebol zrealizovaný. Pozitívny vplyv na hospodárenie fondu mali nižšie celkové výdavky oproti rozpočtovaným o 23 065 tis. eur, k čomu prispeli nižšie skutočné bežné a kapitálové transfery o 22 914 tis. eur z dôvodu nižšieho plnenia naplánovaných výkonov u spoločnosti JAVYS, a. s.. Na základe ESA metodiky zaznamenávania príspevkov od prevádzkovateľov jadrových zariadení sa do príjmov NJF zaznamenáva len 1 % z príspevkov od prevádzkovateľov jadrových zariadení a 1 % z úrokov, ktoré jadrový fond získava za správu naakumulovaných prostriedkov prevádzkovateľov jadrových zariadení a zvyšných 99 % z príspevkov sa zaznamenáva ako záväzok voči týmto prevádzkovateľom určený na budúce vyraďovanie jadrových zariadení. Touto ESA úpravou sa vylúčilo 85 159 tis. eur z ESA príjmov. Po zapracovaní tejto zmeny a vylúčení sumy 69 590 tis. eur z pohľadávok vidíme medziročný pokles zmeny stavu pohľadávok o 12 947 tis. eur. Je to spôsobené zmenou účtovania príspevkov od prevádzkovateľov distribučných sietí a prenosovej sústavy. Do roku 2022 boli účtované príspevky od prevádzkovateľov DS a PS za november a december v príslušnom roku, ale k úhrade došlo až nasledujúci rok. V roku 2022 došlo k úhrade už v danom roku, čím medziročne klesli pohľadávky (príjmy budúcich období). Národný jadrový fond hospodáril s ESA schodkom 17 508 tis. eur, čo je o 21 933 tis. eur menej oproti rozpočtu, keďže rozpočet počítal s prebytkom na úrovni 4 425 tis. eur.

**Ostatné subjekty ústrednej správy** (v tom Rozhlas a televízia Slovenska, Slovenský pozemkový fond, Agentúra pre núdzové zásoby ropy a ropných výrobkov, neziskové organizácie štátu a ostatné podniky ústrednej správy)spolu dosiahli prebytok v hodnote 268 225 tis. eur a zlepšili tak svoje hospodárenie o 212 806 tis. eur oproti rozpočtu na rok 2022.

Na tomto výsledku sa výrazne podieľala skupina **ostatných podnikov ústrednej správy** svojím prebytkom 131 273 tis. eur (tieto subjekty sa nerozpočtujú). Prebytkové hospodárenie dosiahli v súvislosti s vkladom Ministerstva hospodárstva SR do ZI spoločnosti Valaliky Industrial Park, s. r. o., na financovanie významnej investície “Strategické územie Valaliky“ v celkovej sume 214 118 tis. eur. V súlade s metodikou ESA2010 sa tento vklad považuje za kapitálový transfer a na úrovni celej verejnej správy sa konsoliduje na strane príjmov ako aj výdavkov, a teda nemá vplyv na saldo verejnej správy. Pozitívny vplyv bol čiastočne redukovaný nárastom výdavkov na obstaranie kapitálových aktív v sume 74 324 tis. eur, z toho investičné výdavky spoločnosti Valaliky Industrial park v sume 54 515 tis. eur boli spojené s majetkovo právnym vysporiadaním pozemkov a úpravu terénu pre budúcu výstavbu.

**Agentúra pre núdzové zásoby ropy a ropných výdavkov (EOSA)** zaznamenala zlepšenie hospodárenia v porovnaní s rozpočtom o 36 225 tis. eur, keď dosiahla prebytok v sume 86 532 tis. eur. Hlavným zdrojom príjmov sú príjmy z povinného poplatku za udržiavanie núdzových zásob ropy a ropných výrobkov, ktoré dosiahli hodnotu 96 153 tis. eur. Pokles o 1 031 tis. eur oproti rozpočtu súvisel s vyšším predpokladaným objemom dovezených ropných výrobkov pri tvorbe rozpočtu na rok 2022.

Nárast pohľadávok v sume 30 870 tis. eur súvisel so zapožičaním núdzových zásob motorovej nafty a automobilového benzínu spoločnosti OMV Slovensko, s. r. o. podľa zákona č. 218/2013  Z. z. o núdzových zásobách ropy a ropných výrobkov a o riešení stavu ropnej núdze, a to z dôvodu vážnej poruchy destilačnej jednotky v rafinérii OMV vo Schwechate a tým aj ohrozenia zásobovania ropných výrobkov na slovenskom trhu.

**Štátne neziskové organizácie** hospodárili o 33 814 tis. eur lepšie oproti rozpočtu a dosiahli ESA prebytok 37 091 tis. eur. Najväčší vplyv na tomto hospodárskom výsledku mal Fond pre ochranu vkladov, ktorý hospodáril s ESA prebytkom 32 724 tis. eur, jeho hospodárenie sa však nerozpočtuje. Pozitívny vplyv na jeho hospodárenie mali predovšetkým povinné príspevky od finančných inštitúcii v sume 32 223 tis. eur.

**Rozhlas a televízia Slovenska** dosiahli hotovostný schodok 2 899 tis. eur, čo je o 5 655 tis. eur horší hospodársky výsledok v porovnaní s rozpočtom. Je to z dôvodu nárastu výdavkov na tovary a služby o 18 287 tis. eur, čo súvisí predovšetkým s nárastom výroby. Realizovalo sa aj vyššie čerpanie kapitálových výdavkov o 4 573 tis. eur určených najmä na modernizáciu budov a nákup novej techniky. Rovnako narástli výdavkov určených na mzdy a poistné spolu o 5 928 tis. eur. Na druhej strane pozitívny vplyv na hospodárenie v porovnaní s rozpočtom mal vyšší prijatý transfer zo štátneho rozpočtu o 19 238 tis. eur, ktorý bol určený na kompenzáciu sociálnych dôsledkov oslobodenia vybraných skupín obyvateľov od úhrad a na investičné projekty realizované RTVS. Vyššie príjmy z administratívnych a iných poplatkov o 4 127 tis. eur oproti rozpočtu súvisia najmä s vyššími príjmami z reklamy. Rozhlas a televízia Slovenska dosiahla ESA schodok 4 924 tis. eur, čo bolo o 7 680 tis. eur horšie hospodárenie oproti rozpočtu. Dôvodom zhoršeného hospodárenia bolo aj zahrnutie medziročnej zmeny stavu pohľadávok a záväzkov s negatívnym vplyvom vo výške 2 082 tis. eur.

**Slovenský pozemkový fond** hospodáril s ESA prebytkom 18 253 tis. eur, čo je o 19 174 tis. eur viac oproti rozpočtu. Najväčší pozitívny vplyv mali vyššie príjmy z prenájmu pozemkov o 14 995 tis. eur, a to aj z dôvodu väčšej plochy prenajímaných pozemkov. Rovnako pozitívny vplyv na hospodárenie v sume 4 369 tis. eur v porovnaní s rozpočtom mali kapitálové príjmy z predaja pozemkov.

**Územná samospráva dosiahla ESA schodok 419 500 tis. eur, čo je oproti rozpočtu viac o 238 488 tis. eur.**

Výšku schodku ovplyvnilo **hospodárenie obcí**, ktoré mali rozpočtovaný hotovostný schodok 164 312 tis. eur, v skutočnosti dosiahli schodok vo výške 249 209 tis. eur. Výrazne viac sa čerpali výdavky oproti napĺňaniu príjmov. Pozitívny vplyv mali zvýšené daňové príjmy o 94 915 tis. eur, najmä príjmy z podielových daní, príjmy z dane zo stavieb a príjmy z dane za rozvoj a nárast nedaňových príjmov o 67 040 tis. eur. Dôvodom bolo zvýšenie najmä administratívnych a správnych poplatkov platených prostredníctvom integrovaných obslužných miest, príjmov za stravné, za predaj výrobkov a služieb, príjmy z nezrovnalostí a vratiek za prostriedky EÚ a príjmy od rodičov na úhradu nákladov v súlade s osobitnými predpismi v školách a školských zariadeniach (zrušenie obmedzeného režimu v predškolských a školských zariadeniach). Tento pozitívny trend mierne utlmil pokles ostatných príjmov o 15 099 tis. eur z odvodu hazardných hier, z náhrad poistného, z dobropisov a refundácií.

Ďalší pozitívny vplyv mal nárast prijatých grantov a transferov o 479 772 tis. eur oproti rozpočtu v hotovostnom vyjadrení, z toho bežné transfery sa zvýšili o 411 878 tis. eur, kapitálové transfery o 52 015 tis. eur a transfery od zahraničných subjektov a prostriedky z rozpočtu Európskej únie o 15 879 tis. eur. Na celkovom objeme prijatých transferov sa sumou 1 092 321 tis. eur podieľali transfery na úhradu nákladov na prenesený výkon štátnej správy na normatívne a nenormatívne výdavky. Ďalšie čiastky, ktoré prijali obce v rámci bežných transferov boli určené na úhradu nákladov súvisiacich s ozbrojeným konfliktom na Ukrajine (na ubytovanie odídencov), na refundáciu výdavkov v súvislosti s ochorením COVID-19, na ochranu životného prostredia, na sociálne služby a iné. Kapitálové transfery zo ŠR a zahraničných subjektov a tiež prostriedky z EÚ boli obciam poskytnuté na realizáciu prebiehajúcich a plánovaných investičných akcií v rámci projektov odpadového hospodárstva, kvality zelene, sociálnych služieb, školstva a dopravy.

Z výdavkov sa oproti rozpočtu ušetrilo na splátkach úrokov (o 1 978 tis. eur) a v poskytnutých kapitálových transferoch (o 26 216 tis. eur), všetky ostatné výdavkové položky sa čerpali viac ako bolo plánované. V roku 2022 sa vyplatilo oproti rozpočtu menej kapitálových transferov príspevkovým organizáciám a dopravným podnikom. Bežné výdavky sa zvýšili o 561 892 tis. eur. Významný podiel na raste bežných výdavkov mal nárast miezd a odvodov o 319 470 tis. eur (z toho najviac vyplatenie odmien vo výške 126 166 tis. eur) v nadväznosti na legislatívne zmeny a prijaté opatrenia v odmeňovaní zamestnancov verejnej správy, v sumáre o 125 942 tis. eur narástli výdavky na energie, všeobecný materiál, na rutinnú údržbu budov a objektov, na všeobecných a špeciálnych službách. Schodkové hotovostné hospodárenie obcí negatívne ovplyvnili vyplatené bežné transfery v sume 800 818 tis. eur, čo predstavuje nárast o 118 458 tis. eur. Najväčší objem tvorili transfery pre príspevkové organizácie (179 887 tis. eur), pre dopravné podniky (132 232 tis. eur), obciam na prenesený výkon štátnej správy (13 098 tis. eur), a mimo sektor verejnej správy súkromnej škole (81 152 tis. eur) a  právnickým osobám (76 511 tis. eur).

Výdavky na obstaranie kapitálových aktív sa čerpali vo výške 942 171 tis. eur, t. j. vo výške vyššej o 190 948 tis. eur ako bolo rozpočtované a to z dôvodu časového posunu realizácie plánovaných investičných akcií z predchádzajúceho roka a zdĺhavých procesov verejného obstarávania. Z investičných výdavkov boli finančné zdroje pridelené na projekty sociálnej inklúzie, elimináciu súčasných zdrojov znečisťovania v rámci projektov kvalita životného prostredia, na rozšírenie kanalizačných sietí a čističiek odpadových vôd, na zníženie energetickej náročnosti budov, na výstavbu, modernizáciu a rekonštrukciu budov, na nákup pozemkov, nákladných vozidiel a špeciálnych strojov. Ďalej boli prostriedky použité za účelom rozvoja občianskej vybavenosti a zlepšenia dopravnej a technickej vybavenosti regiónov, na bezpečnú a ekologickú dopravu (budovanie cyklotrás), na opravy a budovanie chodníkov a na projekty v programe efektívna verejná správa. Najvyšší objem investičných prostriedkov použili obce na rekonštrukciu a modernizáciu stavieb a ich technického zhodnotenia (425 348 tis. eur) a na realizáciu nových stavieb (305 114 tis. eur). Časť prostriedkov išla na projekty v oblasti vzdelávania a športu, civilnej obrany a ochrany a na podporu a rozvoj verejného zdravia. Výdavky boli čerpané v rámci programov financovaných z vlastných a úverových zdrojov, ale i zo zdrojov EÚ a spolufinancovania ŠR.

Hospodárenie podľa metodiky ESA 2010 skončilo so schodkom 287 784 tis. eur, z dôvodu negatívneho vplyvu časového rozlíšenia vo výške 37 301 tis. eur a ostatných úprav vo výške 1 274 tis. eur. Z časového rozlíšenia sa na vyššom ESA schodku najviac podieľal medziročný nárast záväzkov o 52 044 tis. eur (najmä záväzkov voči dodávateľom a prijatých preddavkov o 48 514 tis. eur a ostatných záväzkov o 44 239 tis. eur). Nárast pohľadávok z nedaňových príjmov o sumu 3 219 tis. eur, ostatných pohľadávok o 4 123tis. eur a nákladov budúcich období o 2 097 tis. eur čiastočne eliminoval vplyv spôsobený nárastom záväzkov.

**Vyššie územné celky** hotovostne hospodárili oproti rozpočtu horšie o sumu 128 470 tis. eur a napriek zvýšenému prijatému výnosu z dane z príjmov o 49 650 tis. eur dosiahli samosprávy schodok vo výške 119 872 tis. eur.

V roku 2022 mali príjmy v sume 1 852 304 tis. eur, čo predstavuje nárast o 141 122 tis. eur oproti plánovaným. Prijaté bežné a kapitálové granty a transfery sa zvýšili úhrnom o 86 321 tis. eur a boli určené najmä na financovanie preneseného výkonu štátnej správy na úseku školstva a na financovanie investičných projektov. V malej miere hospodárenie samosprávnych celkov negatívne ovplyvnili nenaplnené rozpočtované príjmy z administratívnych a iných poplatkov o 3 893 tis. eur.

Dosiahnutý hotovostný schodok negatívne ovplyvnil nárast bežných aj kapitálových výdavkov. Z celkového nárastu výdavkov (o 269 592 tis. eur) sa zvýšili o sumu 124 733 tis. eur výdavky na bežné transfery (transfery v rámci VS) a o sumu 138 392 tis. eur narástli kapitálové výdavky, z toho výdavky na obstaranie kapitálových aktív o 92 932 tis. eur. Tieto výdavky boli alokované na implementáciu projektov modernizácie stredných škôl, na obnovu dopravných prostriedkov, na realizáciu stavieb a ich technické zhodnotenie, na obstaranie prevádzkových strojov a zariadení, na výstavbu a rekonštrukcie ciest 1. a 2. triedy a modernizácie mostných objektov. Ďalšie prostriedky boli smerované na ochranu a rozvoj prírodného a kultúrneho dedičstva.

Oproti hotovostnému schodku sa ESA schodok zvýšil na sumu 141 839 tis. eur vplyvom nárastu záväzkov o 23 236 tis. eur, z toho najvyšší medziročný nárast mali záväzky voči dodávateľom (o 16 282 tis. eur). V menšej miere k zhoršeniu prebytku prispel aj nárast ostatných záväzkov (o 6 575 tis. eur) oproti predchádzajúcemu obdobiu.

**Dopravné podniky** zhoršili svoje hospodárenie o 6 869 tis. eur a oproti rozpočtovanému schodku vo výške 38 300 tis. eur dosiahli hotovostný schodok vo výške 45 169 tis. eur. Celkové príjmy dopravných podnikov sa znížili o 15 116 tis. eur a celkové výdavky poklesli o 8 247 tis. eur.

Po pandemických opatreniach zaznamenali dopravné podniky pokles cestujúcej verejnosti a tým nedosiahli očakávané výnosy, čo sa prejavilo poklesom tržieb za predaj cestovných lístkov a služieb, nižších príjmov z pokút a vymožených pohľadávok za cestovanie bez platného cestovného lístka, znížených príjmov z reklám a nízkeho dopytu na zájazdovú, zmluvnú a príležitostnú dopravu. Pár mesiacov prevádzkovania dopravy v  prázdninovom režime sa prejavilo poklesom nedaňových príjmov o 9 088 tis. eur a negatívnym vplyvom na schodok.

Bežné granty a transfery na financovanie MHD v zmysle Zmlúv o službách vo verejnom záujme prekročili plánovaný rozpočet o 8 274 tis. eur z dôvodu dofinancovania príspevku za predchádzajúce obdobie, refundáciou výdavkov spojených s COVID-19 a presunom kapitálového transferu do bežného.

Presun plánovaných investičných akcií do ďalšieho obdobia v rámci projektov modernizácie a obstarania technologických vozidiel, modernizácie údržbovej základne a zastávok, obnovy vozového parku vrátane vodíkových autobusov, projekt Informatizácie MHD v Žiline, projekt modernizácie infraštruktúry trolejbusovej trate spôsobili výrazný pokles príjmov na položke kapitálových grantov a transferov o 19 217 tis. eur.

Celkové výdavky sa čerpali vo výške 264 031 tis. eur, z toho bežné výdavky prekročili plánovaný rozpočet o 3 827 tis. eur a v kapitálových výdavkoch sa dosiahla úspora o 12 074 tis. eur.

Zhoršená situácia na trhu s energiami sa prejavila nárastom cien energií, pohonných hmôt a palív. Oprava električkovej trate, údržba koľajových tratí a vozidiel, nákup náhradných dielov, spotrebného materiálu a služieb na prevádzkovú činnosť zvýšila výdavky na tovary a služby oproti plánovaným o 7 798 tis. eur. Pozitívom bol pokles výdavkov na mzdy a poistné o 3 740 tis. eur z dôvodu zníženia výkonov v MHD.

Dopravné podniky v priebehu roka 2022 obstarali kapitálové aktíva na úrovni 61 039 tis. eur, prostriedky sa čerpali na projekčné práce v rámci modernizácii električkových tratí a údržbovej základne trolejbusov, na obnovu vozového parku električiek a nákup trolejbusov. Nenaplnením plánovaných príjmov z kapitálových grantov a transferov a v nadväznosti na prehodnotenie priorít v rámci investičných akcií prebiehajúcich alebo plánovaných projektov, ich presun do ďalších rokov (modernizácia električkových a trolejbusových tratí, dopravného dispečingu, nákup vodíkových autobusov a elektrobusov, informatizácia MHD, modernizácia odbavovacieho systému, modernizácia údržbovej základne a nákup špeciálnych vozidiel) a prebiehajúce verejné obstarávania, sa zaznamenal pokles vo výdavkoch na obstaranie kapitálových aktív o 12 074 tis. eur oproti pôvodne plánovaným.

Schodkové hotovostné hospodárenie dopravných podnikov bolo pozitívne ovplyvnené nárastom pohľadávok o 13 695 tis. eur a poklesom záväzkov o 7 991 tis. eur. Najvyšší medziročný nárast na položke poskytnuté prevádzkové preddavky na dlhodobý hmotný a nehmotný majetok o 16 071 tis. eur bol spôsobený prijatím vyšších preddavkových platieb na obstaranie električiek pre Dopravný podnik Bratislava, a. s. a malú časť tvorila pohľadávka za mýto. Na strane záväzkov najvyšší medziročný pokles bol na záväzkoch voči dodávateľom a z nevyfakturovaných dodávok o 7 617 tis. eur za úhradu faktúr z predchádzajúceho obdobia na obstaranie autobusov. Dopravné podniky dosiahli ESA schodok vo výške 23 596 tis. eur.

**Zdravotnícke zariadenia miestne** dosiahli hotovostný prebytok na úrovni 6 461 tis. eur, čo bolo o 6 216 tis. eur viac ako sa predpokladalo v rozpočte. Pozitívny vplyv predstavovali vyššie príjmy najmä z administratívnych a iných poplatkov o 16 882 tis. eur (najmä za lekárske výkony a poskytnutú zdravotnú starostlivosť) a zároveň pozitívny vplyv mali vyššie príjmy o 15 900 tis. eur v kategórii granty a transfery (z toho zdravotnícke zariadenia prijali z Ministerstva zdravotnícka SR 16 567 tis. eur na vyplatenie stabilizačného príspevku zdravotníckym pracovníkom). V rámci výdavkov na tovary a služby sa však pri novele rozpočtu počítalo s nižšími výdavkami najmä na obstaranie zdravotníckeho a špeciálneho materiálu, a teda skutočnosť bola o 12 502 tis. eur vyššia ako sa plánovalo. V rámci čerpania kapitálových výdavkov sa dosiahla úspora o 7 453 tis. eur oproti rozpočtu.

V metodike ESA zdravotnícke zariadenia dosiahli prebytok vo výške 29 347 tis. eur, zatiaľ čo rozpočtovaný bol prebytok len vo výške 245 tis. eur (dosiahli zlepšenie hospodárenia o 29 102 tis. eur).

Pozitívny vplyv na celkové hospodárenie podľa ESA malo akruálne zaznamenanie výdavkov na stabilizačný príspevok, obdobne ako pri zdravotníckych zariadeniach ústrednej správy.

Pozitívny vplyv mal aj nárast pohľadávok o 3 529 tis. eur a pokles celkových záväzkov o 2 828 tis. eur. V príspevkových organizáciách zriadených VÚC, ktoré tvoria najväčšiu skupinu zdravotníckych zariadení miestnych z pohľadu právnej formy, došlo medziročne k poklesu záväzkov o 2 360 tis. eur. Išlo predovšetkým o vplyv poklesu záväzkov z dôvodu oddlžovania a to voči Sociálnej poisťovni a o 13 927 tis. eur a voči ostatným veriteľom 2 030 tis. eur. Tento pozitívny vplyv bol eliminovaný najmä nárastom daňových záväzkov a záväzkov voči zamestnancom.

| **Tabuľka 10 - Schodok verejnej správy podľa jednotlivých subjektov (zložiek)** | | | | | | | | |
| --- | --- | --- | --- | --- | --- | --- | --- | --- |
| **v tis. eur** | | | **2020 S** | **2021 S** | **2022 R** | **2022 NR2)** | **2022 S** | **Rozdiel** |
| **1** | **2** | **3** | **4** | **5** | **6=5-4** |
| **Ústredná správa, z toho** | | |  |  |  |  |  |  |
|  | Štátny rozpočet1) | | -5 850 431 | -6 431 852 | -5 223 442 | -5 676 673 | -2 856 530 | 2 820 143 |
|  | Príspevkové organizácie ústrednej správy | | 34 154 | -838 | -3 370 | -3 370 | 43 992 | 47 362 |
|  | Štátne fondy | | 243 605 | 252 755 | 199 472 | 199 472 | 239 386 | 39 914 |
|  | Eximbanka SR | | -5 475 | 32 682 | 3 850 | 3 850 | 2 963 | -887 |
|  | SIH a investičné fondy SIH-u | | 2 026 | 13 078 | 0 | 0 | 40 252 | 40 252 |
|  | Obchodné spoločnosti štátu, z toho: | | 8 023 | 287 809 | -28 834 | -28 834 | 56 449 | 85 283 |
|  |  | MH Manažment, a.s. | -3 619 | 62 | -1 543 | -1 543 | -649 | 894 |
|  |  | MH Invest, s.r.o. | -1 429 | 128 464 | -5 697 | -5 697 | -2 777 | 2 920 |
|  |  | MH Invest II, s.r.o. | -452 | 1 292 | 2 314 | 2 314 | 864 | -1 450 |
|  |  | JAVYS, a.s. | 8 578 | 2 973 | -42 200 | -42 200 | 1 741 | 43 941 |
|  |  | Železnice Slovenskej republiky | -10 050 | -18 146 | -23 610 | -23 610 | 88 571 | 112 181 |
|  |  | Železničná spoločnosť Slovensko, a.s. | -87 861 | 187 769 | 863 | 863 | 10 207 | 9 344 |
|  |  | Národná diaľničná spoločnosť, a.s. | 112 294 | -11 721 | 45 767 | 45 767 | -44 957 | -90 724 |
|  |  | Slovenská konsolidačná, a.s. | -9 337 | -2 780 | -4 728 | -4 728 | 3 544 | 8 272 |
|  | Verejné vysoké školy | | 105 938 | 40 394 | 206 | 206 | 1 200 | 994 |
|  | Verejné výskumné inštitúcie | | 0 | 0 | 0 | 0 | 2 181 | 2 181 |
|  | Zdravotnícke zariadenia ústrednej správy | | -47 352 | -45 957 | -12 208 | -12 208 | 250 920 | 263 128 |
|  | Ostatné subjekty ústrednej správy | | 5 587 | 140 001 | 55 419 | 55 419 | 268 225 | 212 806 |
| **Územná samospráva, z toho** | | |  |  |  |  |  |  |
|  | Obce a ich rozpočtové organizácie | | 140 673 | 2 371 | -164 312 | -164 312 | -287 784 | -123 472 |
|  | VÚC a ich rozpočtové organizácie | | 7 735 | -26 748 | 8 598 | 8 598 | -141 839 | -150 437 |
|  | Príspevkové organizácie obcí | | 5 734 | 44 | 5 168 | 5 168 | -1 694 | -6 862 |
|  | Príspevkové organizácie VÚC | | 7 609 | 13 940 | 7 589 | 7 589 | -1 050 | -8 639 |
|  | Dopravné podniky | | 4 572 | -9 641 | -38 300 | -38 300 | -23 596 | 14 704 |
|  | Zdravotnícke zariadenia územnej samosprávy | | 9 003 | -8 710 | 245 | 245 | 29 347 | 29 102 |
|  | Ostatné subjekty územnej samosprávy | | 2 586 | 7 116 | 0 | 0 | 7 116 | 7 116 |
| **Fondy sociálneho zabezpečenia** | | |  |  |  |  |  |  |
|  | Sociálna poisťovňa | | 218 253 | 327 974 | -45 545 | -45 545 | 136 679 | 182 224 |
|  | Verejné zdravotné poistenie | | 108 328 | -42 511 | 22 012 | 22 012 | 2 | -22 010 |
| **Schodok verejnej správy spolu** | | | **-4 999 432** | **-5 448 093** | **-5 213 452** | **-5 666 683** | **-2 233 781** | **3 432 902** |
| **% z HDP** | | | **-5,4** | **-5,4** | **-4,9** | **-5,2** | **-2,0** | **3,2** |

Zdroj: MF SR

1)Vrátane štátnych finančných aktív, samostatných účtov a salda účtu štátneho dlhu

2) Rozpočet verejnej správy po novele štátneho rozpočtu na základe zákona č.357/2022 Z. z., ktorým sa mení a dopĺňa zákon

č. 534/2021 Z. z. o štátnom rozpočte na rok 2022.

## Jednorazové vplyvy na saldo verejnej správy

Členské krajiny EÚ boli (rovnako ako v rokoch 2020 a 2021) povinné Eurostatu poskytnúť v rámci notifikácie výsledkov hospodárenia verejnej správy aj o informácie o výdavkoch súvisiacich s opatreniami prijatými na boj s pandémiou COVID-19. Ide o aktívne opatrenia vlády, ktorých účelom je zmiernenie alebo odvrátenie negatívneho vplyvu pandémie na hospodárske subjekty a obyvateľstvo krajiny.

Za takéto opatrenia Eurostat považuje nové schémy podpory (podpora zamestnanosti a priame dotácie na zachovanie pracovných miest) alebo úpravu existujúcich systémov, napr. v oblasti daní, odvodov a dotácií (ako napríklad zníženie daňovej sadzby, rozšírenie sociálnych transferov, zvýšenie oprávnených dávok, zmena v trvaní poberania dávok, zmena kritérií oprávnenosti). Ďalšími sledovanými výdavkami sú výdavky na obstaranie tovarov a služieb, ako napríklad v zdravotníctve nákup zdravotníckeho materiálu, ochranných pomôcok, respirátorov, dezinfekcie, testov, na lieky a vakcináciu a dodatočné platby zdravotníckemu personálu.

**V spolupráci so Štatistickým úradom SR boli výdavky súvisiace s COVID-19 v metodike ESA 2010 predbežne vyčíslené na  893 711 tis. eur (2021: 3 413 284 tis. eur). Po zohľadnení použitia prostriedkov zo štrukturálnych fondov, ktoré boli počas roka 2022 realokované v niektorých operačných programoch na boj proti pandémii, sú výdavky súvisiace s pandémiou na úrovni 697 874 tis. eur (2021: 3 024 904 tis. eur).**

Prostriedky EÚ boli použité najmä v rámci Operačného programu Ľudské zdroje, a to na podporu udržania zamestnanosti a v rámci iných opatrení na zmiernenie dopadov COVID-19 vo výške 42 703 tis. eur, v rámci Integrovaného regionálneho operačného programu na podporu zdravotníckeho systému a ochrany verejného zdravia vo výške 18 792 tis. eur, v rámci Operačného programu Kvalita životného prostredia na podporu zložiek integrovaného záchranného systému (zlepšenie technického a materiálneho vybavenia pre záchranné zložky, zníženie negatívnych dopadov na zdravie obyvateľstva a zdravotnícky systém SR, zabezpečenie ochranných a zdravotníckych pomôcok) vo výške 2 751 tis. eur a v rámci Operačného programu Integrovaná infraštruktúra na podporu pre mikro, malé a stredné podniky vo výške 131 591 tis. eur (bezpečná mobilita, podpora výskumu v boji proti pandémie, telemedicína, identifikácia a možnosti implementácie nových technologických opatrení v doprave). Celkovo bolo zo zdrojov fondov EÚ k 31.12.2022 refundovaných 195 837 tis. eur na opatrenia proti COVID-19.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 11 - Prehľad implementácie opatrení na eliminovanie**  **dopadov COVID-19 k 31.12.2022 v tis. eur** | | | | | | |
| **Zameranie COVID opatrení** | **Operačný program** | **Fond** | **Čerpanie kumulatív k 31.12.2021** (schválené súhrnné ŽoP) | | **Čerpanie kumulatív k 31.12.2022** (schválené súhrnné ŽoP) | **Čerpanie za rok 2022** (schválené súhrnné ŽoP) |
|  |  |  | *EÚ zdroj* | | *EÚ zdroj* | *EÚ zdroj* |
| Podpora udržania zamestnanosti | OP ĽZ | ESF | 407 171 | | 406 218 | -953 |
| Podpora zdravotníckeho systému | IROP | EFRR | 33 889 | | 52 681 | 18 792 |
| Podpora zdravotníckeho systému | OPII | EFRR | 4 461 | | 26 334 | 21 873 |
| Podpora pre mikro, malé a stredné podniky | OP II | EFRR | 269 437 | | 379 155 | 109 718 |
| Podpora zložiek integrovaného záchranného systému | OP KŽP | EFRR | 50 647 | | 53 397 | 2 751 |
| Iné opatrenia na zmiernenie dopadov | OP ĽZ | ESF | 28 407 | | 72 064 | 43 657 |
| COVID-19 |  |  |  | |  |  |
| **CELKOM** (v zmysle schválených realokácií OP na opatrenia COVID -19) | | | | **794 012** | **989 849** | **195 837** |

Zdroj: MIRRI SR

Vláda SR v roku 2022 pokračovala v prijímaní ďalších opatrení proti pandémii, legislatívneho aj nelegislatívneho charakteru. Postupne boli prijímané zákony resp. úpravy existujúcich zákonov z dielne viacerých rezortov. V sociálnej oblasti sa pokračovalo v poberaní ošetrovného, v dočasnom predĺžení podpornej doby poberania dávky v nezamestnanosti, v odkladoch platenia poistných odvodov, jednorazové zvýšenie pomoci v hmotnej núdzi na pokrytie zvýšených výdavkov na bývanie, energiu a stravu, zvýšenie finančného príspevku na poskytovanie sociálnych služieb, jednorazové zvýšenie prídavku na dieťa za mesiac máj, humanitárna pomoc a ďalšie.

Podpora podnikateľov sa riešila aj schémou poskytovania dotácií na nájomné, dotácií na podnikanie v cestovnom ruchu a v oblasti gastronómie, preplácaním nákladov zamestnávateľom spojených s testovaním, finančnou pomocou na zabezpečenie likvidity malých, stredných a veľkých podnikov prostredníctvom úverov alebo poskytovaním záruk za tieto úvery.

V oblasti zdravotníctva išlo najmä o úhradu zvýšených výkonov zdravotníckych zariadení, mzdové výdavky na pracovníkov v prvej línii, úhradu mobilných odberových miest ako nových poskytovateľov zdravotnej starostlivosti, o dotáciu na tzv. infekčný príplatok a ďalšie.

Ďalej boli financované nákupy pohotovostných rezerv, ochranných pomôcok, dezinfekcie, testov, liekov, vakcín, pľúcnych ventilátorov, masiek a respirátorov, výdavky na štátne karanténne zariadenia, na kampaň pre očkovanie populácie, výdavky spojené s vyplácaním finančnej pomoci pre seniorov, výdavky na očkovaciu prémiu a sprostredkovateľský bonus a podobne.

**V nasledovnom prehľade sú prezentované výdavky súvisiace s COVID-19 v metodike ESA 2010.** V tejto metodike nie všetky hotovostné výdavky subjektov verejnej správy ovplyvňujú deficit. Príkladom sú poskytnuté a prijaté transfery v rámci verejnej správy, ktoré po ich vzájomnej konsolidácii sú bez vplyvu na saldo. Vplyv na saldo verejnej správy sa prejavuje vo výdavkoch toho subjektu, ktorý tento transfer prijal a použil ho v čerpaní na bežné alebo kapitálové výdavky.

| **Tabuľka 12 - Výdavky na COVID opatrenia s vplyvom na saldo VS v metodike ESA v tis. eur** | |
| --- | --- |
| **Podpora udržania zamestnanosti** | **253 100** |
| Spolu opatrenia 1 až 4B, z toho: | 174 300 |
| Kurzarbeit pre materské školy a ZUŠ | 0 |
| Podpora podnikania v cestovnom ruchu | 65 000 |
| Podpora podnikania v oblasti kultúry a kreatívneho priemyslu | 00 |
| Preplácanie nájmu | 13 800 |
| Podpora uchádzačov o zamestnanie | 0 |
| **Sociálna pomoc (vrátane pandemických OČR a PN)** | **62 366** |
| SOS príspevok | 11 200 |
| Rodičovský príspevok (predĺženie obdobia poberania) | 0 |
| Jednorazový príspevok na dieťa | 0 |
| Dávka v nezamestnanosti (predĺženie obdobia poberania) | 0 |
| Jednorazový príspevok na dieťa | 0 |
| Humanitárna pomoc a úrazový príplatok | 0 |
| Nemocenské (PN) - dávky vyplatené nad úrovňou roka 2019 (indexované) | 42 070 |
| Ošetrovné (OČR) - dávky vyplatené nad úrovňou roka 2019 (indexované) | 9 096 |
| **Odpustenie daní a odvodov** | **1 692** |
| Odpustenie sociálnych odvodov za apríl | 0 |
| Odpočet firemných strát z rokov 2015-18 | 0 |
| Nesplatenie časti odložených odvodov | 1 692 |
| Nulová daň z pridanej hodnoty na respirátory FFP2/3 | 0 |
| **Zvýšené výdavky v zdravotníctve** | **337 300** |
| Odmeny pracovníkom v zdravotníctve z toho: | 8 500 |
| Platba doktorom špecialistom | 0 |
| Zvýšené výdavky - ventilátory a iné | 0 |
| Výdavky na testovanie | 83 700 |
| Náklady na lieky a vakcináciu | 245 100 |
| Zariadenie a iné výdavky ZZ | 0 |
| **Iné opatrenia** | **239 253** |
| Tvorba pohotovostných zásob (mimo testov) | 64 500 |
| Odmeny pracovníkom v prvej línii (mimo MZ) | 0 |
| Tovary a služby súvisiace s COVID-19 (dezinfekcia, iné) | 0 |
| Dotačné schémy rôznym sektorom / subjektom | 0 |
| Opatrenia hospodárskej mobilizácie | 80 300 |
| Vklad do základného imania Slovenskej záručnej a rozvojovej banky | 0 |
| Vklad do základného imania Letových prevádzkových služieb | 0 |
| Očkovacia prémia a sprostredkovateľský bonus | 0 |
| Finančná pomoc pre seniorov, ktorí sa dali zaočkovať | 65 300 |
| Ostatné | 26 800 |
| **Bankové záruky (s vplyvom na deficit)** | **0** |
| p.m. zlyhané úvery (vplyv na deficit) | 2 353 |
| **Spolu** | **893 711** |
| *Výdavky refundované z EU zdroja* | 195 837 |
| **Vplyv výdavkov na saldo VS** | **697 874** |

Zdroj: ŠÚSR, IFP, MIRRI, MFSR

**Opatrenia, ktoré nemali v roku 2022 vplyv na saldo verejnej správy v metodike ESA boli realizované s cieľom zabezpečiť likviditu podnikateľského sektora.** Išlo napríklad o poskytovanie úverov štátnymi finančnými inštitúciami ako je Slovenská záručná a rozvojová banka a Eximbanka SR, poskytovanie záruk za úvery čerpané komerčnými bankami a ďalšie nástroje.

|  |  |
| --- | --- |
| **Tabuľka 13 - Opatrenia na zabezpečenie likvidity**  **a bankové garancie bez vplyvu na deficit v tis. eur** | |
| **Odklad daní a odvodov - bez vplyvu na deficit (v tis. eur)** | **6 768** |
| Odklad daňového priznania DPPO | 0 |
| Posun platenia preddavkov DPPO/DPFO pri pokles tržieb o 40 % | 0 |
| Odklad zdravotných odvodov | 0 |
| Odklad sociálnych odvodov | 6 768 |
| Akrualizácia odvodov | 0 |
| **Bankové záruky - bez priameho vplyvu na deficit (v tis. eur)** | **0** |
| SZRB - zazmluvnená schéma de minimis | 0 |
| Eximbanka - zazmluvnená schéma de minimis | 0 |
| SIH - zazmluvnená schéma de minimis | 0 |
| Veľká schéma | 0 |
| **Spolu** | **6 768** |

Zdroj: IFP, MFSR

Odklad sociálnych odvodov či posun v platení odvodov nemajú vplyv na deficit VS z dôvodu ich akrualizácie. Tieto odvody neboli odpustené, iba sa posunula ich hotovostná úhrada. Vplyv na ESA schodok verejnej správy majú len záruky, ktoré sú posúdené ako rizikové, a to v čase ich poskytnutia. Z celkovej hodnoty poskytnutých záruk bolo ocenených ako rizikových 8,27 % , to znamená že negatívny vplyv na schodok mali záruky vo výške 2 553 tis. eur.

Členské krajiny EÚ boli tiež povinné Eurostatu poskytnúť v rámci notifikácie výsledkov hospodárenia verejnej správy aj o informácie o výdavkoch na opatrenia prijaté v súvislosti s vojenským konfliktom na Ukrajine a o výdavkoch na riešenie energetickej krízy a výrazného nárastu cien energií.

**Výdavky na pomoc Ukrajine**

**Tabuľka 14 - Výdavky na pomoc Ukrajine s vplyvom na saldo VS v metodike ESA 2010 v tis. eur**

|  |  |
| --- | --- |
| **Oblasť výdavkov** |  |

Príspevok na ubytovanie 63 800

Žiaci v regionálnom školstve 19 983

Dávky v hmotnej núdzi 4 997

Náklady na integráciu (jazyk, školenia, poradenstvo) 3 142

Zdravotná starostlivosť 4 855

Ostatné náklady spojené s utečencami - Ministerstvo vnútra 45 809

Vojenská a humanitárna pomoc 22 935

Vyvolané investície (kontajnerové mestečko pre vojakov NATO a iné) 28 170

|  |  |
| --- | --- |
| **Spolu** | **193 691** |

Výdavky refundované z EU zdroja 0

|  |  |
| --- | --- |
| **Vplyv výdavkov na saldo VS** | **193 691** |

Zdroj: IFP, MFSR

Kapitole Ministerstvo obrany SR boli v decembri 2022 poskytnuté prostriedky z Európskeho mierového nástroja EPF (zaradené do príjmov štátneho rozpočtu) v sume 40 214 tis. eur formou transferu v rámci pomoci Ukrajine. V súvislosti so vzniknutou situáciou spôsobenou ozbrojeným konfliktom na Ukrajine boli v priebehu roka kapitolami čerpané finančné prostriedky vo forme bežných výdavkov v sume 163 894 tis. eur (mzdy, poistné, tovary a služby, transfery) a kapitálových výdavkov v sume 29 797 tis. eur (obstaranie kapitálových aktív). Podrobnejší rozpis hotovostného čerpania je v kapitole 3.

**Energetická pomoc**

V roku 2022 MH SR spolu s vládou intenzívne riešilo pomoc s vysokými cenami energií pre domácnosti, verejný sektor a podnikateľské subjekty. V závere roka 2022 bola vyplatená čiastka 40 000 tis. eur pre energeticky náročné podniky, pričom celková alokovaná čiastka bola vyplatená spolu 138 firmám. V zmysle schémy pomoci 2.1. Dočasného krízového rámca Európskej Komisie (EK) bola vyhlásená výzva pre všetky subjekty vykonávajúce hospodársku činnosť. O kompenzácie mohli požiadať podniky, ale i verejný sektor, ako sú samosprávy, domovy sociálnych služieb či občianske združenia.Ku koncu roka boli vyplatené všetky dotácie zo schémy 2.1. v sume 76 168 tis. eur. Tieto kompenzácie mali vykryť zvýšené náklady na elektrickú energiu a zemný plyn.

Európska komisia zásadne zmenila podmienky schémy v zmysle Dočasného krízového rámca EK v časti 2.4 - Pomoc na dodatočné náklady v dôsledku mimoriadne výrazného zvýšenia cien zemného plynu a elektriny. Tento nový nástroj bude primárne určený väčším podnikom.

Cieľom pomoci je napomôcť podnikom zasiahnutým vysokými cenami energií preklenúť nepriaznivé obdobie spôsobené agresiou Ruska, v dôsledku ktorej dochádza k vysokým nárastom cien elektriny na trhoch EÚ za účelom udržania zamestnanosti, urýchlene podporiť finančnú kondíciu, likviditu, peňažný tok podnikov a zamestnancov, zabrániť kolapsu podnikateľského prostredia a zachovať strategické a kritické procesy nutné pre zvládnutie tohto obdobia.

## Dlh verejnej správy

**Maastrichtský dlh verejnej správy** dosiahol k 31.12.2022 hodnotu 63 378 782 tis. eur, čo predstavuje **57,8 % HDP.** **V pomere k HDP hrubý dlh medziročne klesol o 3,2 p. b.** Východiská rozpočtu v decembri 2021 predpokladali dlh na konci roka 2022 na úrovni 61,5 % HDP, čo v absolútnom vyjadrení malo predstavovať 64 884 000 tis. eur. Skutočne dosiahnutý dlh je v pomere k HDP oproti rozpočtu nižší o 3,7 p. b., v absolútnej hodnote je oproti rozpočtu nižší o 1 505 218 tis. eur. V medziročnom porovnaní dlh verejnej správy vzrástol v nominálnom vyjadrení o 2 141 419 tis. eur (avšak oproti HDP klesol o 3,2 p. b.) pričom medziročný nárast HDP spôsobil zníženie dlhu verejnej správy o 5,4 p. b.

**Hrubý dlh verejnej správy v roku 2022 klesol na 57,8 % HDP, a to predovšetkým pod vplyvom vysokej inflácie.** Projekcia vývoja dlhu v rozpočte na rok 2022 indikovala, že dlh sa udrží nad 60 % HDP (Graf 6). V skutočnosti bol o 3,7 p. b. nižší a dosiahol 57,8 % HDP. Pod jeho pokles v porovnaní s pôvodnou prognózou sa podpísal hlavne nižší deficit verejnej správy. Kým rozpočet očakával, že schodok dosiahne 5 % HDP, v skutočnosti bol 2 %-ný. Menší deficit pozitívne ovplyvnili v prvom rade priaznivý vývoj daňových a odvodových príjmov, stimulovaný najmä vyššou infláciou (Graf 7). Naopak výdavky boli oproti plánom nižšie, najmä cez nižšie čerpanie výdavkov ŠR na spolufinancovanie programov EÚ, a nižší odvod do EÚ (spolu za 0,4 % HDP). Časť hotovostných výdavkov z roku 2022 (0,5 % HDP) sa navyše akruálne nezapočítala do roku 2022, keďže samotné dodávky vojenskej techniky prídu na rozdiel od pôvodných predpokladov neskôr. Vyššia než očakávaná inflácia dodatočne znižovala dlh aj cez efekt menovateľa nominálneho HDP, voči ktorému sa porovnáva. Nominálne HDP bolo totiž oproti rozpočtovanej úrovni v skutočnosti vyššie o viac ako 4 mld. eur.

**Ďalšiemu poklesu dlhu bránil vývoj likvidity verejnej správy, keďže jej predpokladané čerpanie na financovanie potrieb štátu sa neuskutočnilo.** Pokles deficitov voči plánom sa už nestihol plne pretaviť do zníženia plánovaných emisií dlhu v roku 2021 ani 2022, čo reflektuje negatívny vplyv tzv. zosúladenia deficitu a dlhu. Stav likvidných finančných aktív sa tak ku koncu roka 2022 udržal okolo 10 % HDP oproti polovičnej úrovni v predpokladoch rozpočtu.

|  |  |  |  |  |  |
| --- | --- | --- | --- | --- | --- |
| Graf 6 – Príčiny rozdielov skutočnej a rozpočtovanej úrovne hrubého dlhu verejnej správy v 2022 (v % HDP) |  | Graf 7 – Rozpočtované a skutočné príjmy a výdavky verejnej správy  (bez EÚ zdrojov, v mil. eur) | | | |
|  |  |  | | | |
| Pozn.: Zosúladenie deficitu a dlhu predstavuje najmä zmenu hotovosti na účtoch verejnej správy, akrualizačné položky a diskonty pri emisii a splatnosti dlhopisov. |  | Zdroj: MF SR | | | |
| **Tabuľka 15 - Hrubý dlh verejnej správy** | | |  |  |  |
| **v % HDP** | | | **2020 S** | **2021 S** | **2022 S** |
| **Hrubý dlh verejnej správy** | | | 58,9 | 61,0 | 57,8 |
| - štátny dlh (bez vplyvu medzinár. záväzkov) | | | 54,6 | 57,2 | 54,1 |
| - podiel SR na dlhu EFSF | | | 2,0 | 1,9 | 1,7 |
| - dlh ostatných subjektov verejnej správy | | | 2,3 | 2,0 | 2,0 |
| **Medziročná zmena hrubého dlhu** | | | 10,9 | 2,1 | -3,2 |
| **Čistý dlh verejnej správy** | | | 48,9 | 49,6 | 47,7 |
| *Vklad SR do ESM (nevstupuje do maastrichtského dlhu)* | | | *0,8* | *0,8* | *0,7* |

Zdroj: MF SR, ŠÚ SR

**Maastrichtský dlh verejnej správy sa prezentuje ako konsolidovaný**, to znamená, že vzťahy medzi jednotlivými subjektmi verejnej správy sú vylúčené. Skupiny subjektov verejnej správy uvedené v tabuľke nižšie sú vnútorne skonsolidované o vzájomné vzťahy v rámci danej skupiny (napríklad územná samospráva). Hodnota konsolidácie vo výške 1 412 462 tis. eur predstavuje len pôžičky medzi skupinami verejnej správy[[23]](#footnote-23), napríklad pôžičky Štátneho fondu rozvoja bývania poskytnuté subjektom územnej samosprávy.

Konsolidované vzájomné pôžičky predstavovali najmä:

- pôžičky ŠFRB 721 398 tis. eur, ktorý poskytuje návratné finančné prostriedky najmä subjektom územnej samosprávy v oblasti podpory bývania,

- návratná finančná výpomoc poskytnutá zo štátneho rozpočtu Agentúre pre núdzové zásoby ropy a ropných výrobkov 240 000 tis. eur,

- imputovaná pôžička Agentúry pre núdzové zásoby ropy a ropných výrobkov 70 011 tis. eur,

- návratné finančné výpomoci poskytnuté zo štátneho rozpočtu mestám, obciam a ostatným subjektom verejnej správy 337 375 tis. eur (z toho v rámci COVID opatrení 151 822 tis. eur).

V prehľade maastrichtského dlhu podľa zložiek verejnej správy sú uvedené hodnoty na nekonsolidovanej báze, pričom výsledná hodnota dlhu a opis medziročných vplyvov sú uvádzané po konsolidácii.

| **Tabuľka 16 - Maastrichtský dlh verejnej správy podľa jednotlivých subjektov (zložiek)** | | | | |
| --- | --- | --- | --- | --- |
| **v tis. eur** | **2020 S** | **2021 S** | **2022 S** | **Zmena** |
| **1** | **2** | **3** | **4=(3-2)** |
| **Ústredná správa** |  |  |  |  |
| z toho: |  |  |  |  |
| Štátny dlh 1) | 52 876 796 | 59 244 402 | 61 204 864 | 1 960 462 |
| Príspevkové organizácie ústrednej správy | 1 738 | 4 726 | 3 687 | -1 039 |
| Exportno-importná banka SR | 175 880 | 174 305 | 188 740 | 14 435 |
| Obchodné spoločnosti štátu | 748 875 | 565 533 | 481 576 | -83 957 |
| z toho: |  |  |  |  |
| Železničná spoločnosť Slovensko, a. s. | 506 420 | 386 704 | 335 407 | -51 297 |
| Železnice Slovenskej republiky | 135 206 | 114 887 | 114 322 | -565 |
| Národná diaľničná spoločnosť, a. s. | 97 602 | 54 326 | 24 884 | -29 442 |
| JAVYS, a. s. | 6 833 | 6 806 | 6 276 | -530 |
| MH Invest II., s. r. o. | 2 730 | 2 730 | 610 | -2 120 |
| MH Manažment, a. s. | 84 | 80 | 77 | -3 |
| Verejné vysoké školy | 5 430 | 7 888 | 12 060 | 4 172 |
| Verejné výskumné inštitúcie |  |  | 2 563 | 2 563 |
| Zdravotnícke zariadenia ústrednej správy | 196 741 | 212 235 | 193 477 | -18 758 |
| Agentúra pre núdzové zásoby ropy a ropných výrobkov | 331 485 | 281 551 | 241 357 | -40 194 |
| Ostatné subjekty ústrednej správy | 14 375 | 10 072 | 25 169 | 15 097 |
| **Územná samospráva** |  |  |  |  |
| Obce a ich rozpočtové organizácie | 1 593 710 | 1 644 707 | 1 751 497 | 106 790 |
| Vyššie územné celky a ich rozpočtové organizácie | 498 712 | 507 705 | 565 287 | 57 582 |
| Príspevkové organizácie obcí | 1 943 | 2 270 | 1 722 | -548 |
| Príspevkové organizácie VÚC | 857 | 1 009 | 1 246 | 237 |
| Dopravné podniky | 71 031 | 65 327 | 108 950 | 43 623 |
| Zdravotnícke zariadenia miestnej samosprávy | 2 621 | 3 321 | 3 362 | 41 |
| Ostatné subjekty miestnej samosprávy | 3 151 | 4 756 | 4 756 | 0 |
| **Fondy sociálneho zabezpečenia** |  |  |  |  |
| Sociálna poisťovňa | 499 | 790 | 586 | -204 |
| Verejné zdravotné poistenie | 775 | 222 | 345 | 123 |
| **Verejná správa spolu** | **56 524 619** | **62 730 819** | **64 791 244** | **2 060 425** |
| *Konsolidácia* | 1 531 715 | 1 493 456 | 1 412 462 | -80 994 |
| z toho: konsolidácia v skupine miestnej samosprávy | 999 331 | 1 041 193 | 1 056 567 | 15 374 |
| **Verejná správa spolu konsolidovaná** | **54 992 904** | **61 237 363** | **63 378 782** | **2 141 419** |
| **% z HDP** | **58,9** | **61,0** | **57,8** | **-3,2** |

1) Bez tzv. refinančného systému a záväzkov z vkladov subjektov verejnej správy v Štátnej pokladnici Zdroj: MF SR

Na náraste nominálneho dlhu v roku 2022 sa v najvyššej miere podieľal **hotovostný schodok štátneho rozpočtu** vo výške 4 524 852 tis. eur. Zvýšenie maastrichtského dlhu oproti roku 2021 **negatívne** ovplyvnili najmä nasledovné skutočnosti:

* schodok štátneho rozpočtu na hotovostnej báze a ďalšie požiadavky na cudzie zdroje vyplývajúce z riadenia dlhu a likvidity, ktoré vyvolali potrebu emitovať štátne dlhopisy v menovitej hodnote 5 215 000 tis. eur,
* čerpanie štvrtej tranže úverov od Európskej investičnej banky vo výške 100 000 tis. eur v rámci štátneho dlhu,
* nárast konsolidovaného dlhu obcí o 114 621 tis. eur a vyšších územných celkov o 34 354 tis. eur,
* zvýšenie dlhu dopravných podnikov o 43 623 tis. eur,
* zvýšenie dlhu ostatných subjektov ústrednej správy o 15 097 tis. eur spôsobené najmä nárastom zadlženosti novo-zaradeného Slovenského vodohospodárskeho podniku, š. p.,
* zvýšenie dlhu Exportno-importnej banky SR o 14 435 tis. eur,
* nárast konsolidovaného dlhu verejných vysokých škôl o 4 472 tis. eur.

**Pozitívny** vplyv na vývoj maastrichtského dlhu oproti jeho stavu v roku 2021 mali najmä tieto skutočnosti:

* splátky záväzkov zo štátnych dlhopisov v menovitej hodnote 1 403 771 tis. eur,
* splátky úverov v štátnom dlhu v hodnote 9 870 tis. eur,
* pokles zadlženosti Železničnej spoločnosti Slovensko, a. s. o 51 297 tis. eur a Národnej diaľničnej spoločnosti, a. s. o 29 442 tis. eur,
* zníženie konsolidovaného dlhu zdravotníckych zariadení ústrednej správy o 18 149 tis. eur,
* pokles konsolidovaného dlhu Železníc Slovenskej republiky o 10 988 tis. eur.

**Maastrichtský dlh verejnej správy bol financovaný predovšetkým cennými papiermi, najmä štátnymi dlhopismi** v súhrnnej menovitej hodnote 54 811 777 tis. eur (86,5 %). Bankové úvery, pôžičky a iné záväzky dosiahli hodnotu 8 356 523 tis. eur (13,2 %), z čoho 1 859 323 tis. eur predstavuje záväzok pripadajúci na Slovenskú republiku z nástroja EFSF, ktorého úroveň sa oproti roku 2021 nezmenila. Osobitnou súčasťou maastrichtského dlhu sú záväzky z vkladov peňažných prostriedkov v Štátnej pokladnici tých klientov, ktorí nie sú súčasťou verejnej správy. Tieto záväzky klesli z hodnoty 1 863 381 tis. eur (3,0 %) v roku 2021 na súčasnú úroveň 197 082 tis. eur (0,3 %). Úroveň záväzkov vyplývajúcich zo zelenej energie (dlh za predchádzajúce roky) sa oproti predchádzajúcemu roku znížila o 90 938 tis. eur na súčasnú hodnotu 119 000 tis. eur (0,2 %).

**Z pohľadu meny, v ktorej je dlh denominovaný, bol maastrichtský dlh v roku 2022 tvorený z 99,1 % dlhom v eurách** a len 0,9 % dlhu pripadlo na iné meny, ktoré sú najmä v štátnom dlhu pri emitovaných dlhopisoch denominovaných v amerických dolároch, japonských jenoch, švajčiarskych frankoch a nórskych korunách.

**Z hľadiska pôvodnej splatnosti** (dohodnutej pri vzniku dlhu) je maastrichtský dlh tvorený z 0,7 % (453 345 tis. eur) krátkodobým dlhom. Dlh s pôvodnou splatnosťou vyššou ako jeden rok predstavuje 99,3 % (62 925 437 tis. eur).

**Z hľadiska teritoriálnej štruktúry** majú v držbe väčšinu maastrichtského dlhu verejnej správy SR tuzemskí veritelia, a to 52,0 % (32 948 561 tis. eur). V portfóliu zahraničných veriteľov je 48,0 % (30 430 221 tis. eur) maastrichtského dlhu.

### Štátny dlh

Štátny dlh, ktorý je v správe Ministerstva financií SR a ktorým sa financuje nesúlad príjmov a výdavkov štátneho rozpočtu, dosiahol v menovitej hodnote ku koncu roka 2022 výšku 61 204 864 tis. eur. V porovnaní so stavom dlhu za predchádzajúci rok vzrástol o 1 960 462 tis. eur (o 3,3 %). Nárast štátneho dlhu súvisel najmä s emisiou štátnych dlhopisov v súhrnnej hodnote 5 215 000 tis. eur a čerpaním štvrtej tranže úveru od Európskej investičnej banky vo výške 100 000 tis. eur.

Štátny dlh je v rozhodujúcej miere tvorený záväzkami z emisie štátnych dlhopisov (89,6 %), prijatými bankovými úvermi (6,6 %), záväzkami vyplývajúcimi z vkladov v Štátnej pokladnici (0,3 %), záväzkami z nástroja EFSF (3,0 %) a zábezpekami (0,2 %). Imputovanie záväzkov za tzv. zelenú energiu (0,2 %) výšku štátneho dlhu v rozhodujúcej miere neovplyvnilo.

| **Tabuľka 17 - Štátny dlh podľa dlhových nástrojov** | | | |  |
| --- | --- | --- | --- | --- |
| **v tis. eur** | **2020 S** | **2021 S** | **2022 S** | **Zmena** |
| **1** | **2** | **3** | **4=(3-2)** |
| Štátne dlhopisy | 45 297 864 | 50 999 864 | 54 811 293 | 3 811 429 |
| Bankové úvery a iné pôžičky | 3 583 436 | 3 923 827 | 4 013 241 | 89 414 |
| Záväzky z vkladov v Štátnej pokladnici | 203 187 | 1 863 381 | 197 082 | -1 666 299 |
| Záväzky z EFSF | 1 859 323 | 1 859 323 | 1 859 323 | 0 |
| Zábezpeky | 177 586 | 252 432 | 134 767 | -117 665 |
| Štátne pokladničné poukážky | 1 380 000 | 0 | 0 | 0 |
| Dlhodobé záväzky z obchodného styku a prijaté preddavky | 0 | 0 | 147 | 147 |
| *Imput záväzkov schémy zelenej energie* | *209 938* | *209 938* | *119 000* | *-90 938* |
| *Imput pôžičky z EOSA* | *165 462* | *135 637* | *70 011* | *-65 626* |
| **Spolu dlh** | **52 876 796** | **59 244 402** | **61 204 864** | **1 960 462** |

Zdroj: MF SR, ARDAL

Potreba financovania podľa štátneho rozpočtu pre rok 2022 bola plánovaná v hodnote 6 788 231 tis. eur Na skutočnú potrebu financovania v roku 2022 pozitívne vplývalo lacnejšie predfinancovanie v roku 2021, výrazný nárast bilancie Štátnej pokladnice najmä z dôvodu inflačných príjmov a lepší vývoj štátneho rozpočtu. Na základe týchto predpokladov Ardal zredukovala pôvodne očakávanú celoročnú potrebu financovania na konečných 5 215 000 tis. eur. Upravený emisný plán na rok 2022 bol naplnený na 100 %. V roku prišlo k splateniu štátnych dlhopisov vydaných v predchádzajúcich rokoch vo výške 1 403 771 tis. eur. Štátny dlh medziročne vzrástol o 1 960 462 tis. eur, potreba krytia hotovostného schodku bola v roku 4 524 852 tis. eur, pričom schodok bol rozpočtovaný v hodnote 5 473 518 tis. eur.

Ministerstvo financií SR v mene Slovenskej republiky prijíma úvery od medzinárodných finančných inštitúcií, a to na podporu národných projektov v oblasti budovania cestnej infraštruktúry, životného prostredia, poľnohospodárstva, informatizácie a podobne. Z prostriedkov sa spolufinancujú aj spoločné projekty SR a EÚ financované európskymi štrukturálnymi fondmi a Kohéznym fondom. Z hodnoty týchto úverov tvoria úvery od Európskej investičnej banky 2 250 724 tis. eur a úvery od Rozvojovej banky Rady Európy 855 000 tis. eur. V priebehu roka 2022 boli z ďalšej úverovej tranže prijaté prostriedky od Európskej investičnej banky vo výške 100 000 tis. eur.

Hodnota zábezpek medziročne klesla o 117 665 tis. eur, pričom pasívny kolaterál z derivátových operácií klesol o 129 610 tis. eur a zábezpeky jednotlivých štátnych rozpočtových organizácií naopak vzrástli o 11 945 tis. eur.

**Z hľadiska pôvodnej splatnosti** je štátny dlh z 99,5 % dlhodobý (60 873 088 tis. eur). Krátkodobý štátny dlh, ktorý predstavuje 0,5 %, je z rozhodujúcej časti tvorený zábezpekami vo výške 134 694 tis. eur (z toho 13 400 tis. eur tvorí pasívny kolaterál z derivátových operácií uskutočnených na zabezpečenie dlhu v cudzej mene proti kurzovému riziku). Zvyšnú časť krátkodobého dlhu predstavujú záväzky z vkladov tých klientov Štátnej pokladnice, ktorí nie sú zaradení v sektore verejnej správy v hodnote 197 082 tis. eur. Podrobnú štruktúru štátneho dlhu podľa pôvodnej splatnosti poskytuje nasledujúci prehľad.

| **Tabuľka 18 - Štátny dlh podľa pôvodnej splatnosti** | | | | **v %** |
| --- | --- | --- | --- | --- |
| **v %** | **Štátne dlhopisy a ŠPP** | **Bankové úvery a iné pôžičky** | **Ostatné záväzky** | **Spolu** |
|
|  |
| Do 1 roka | 0,0 | 0,0 | 73,6 | 0,5 |
| Do 5 rokov | 3,7 | 1,2 | 26,4 | 3,6 |
| Do 7 rokov | 4,9 | 9,3 | 0,0 | 5,3 |
| Do 10 rokov | 6,2 | 4,2 | 0,0 | 5,9 |
| Do 15 rokov | 41,0 | 9,6 | 0,0 | 37,7 |
| Do 29 rokov | 34,7 | 44,4 | 0,0 | 35,4 |
| 30 rokov a viac | 9,5 | 31,3 | 0,0 | 11,6 |
| **Spolu** | **100,0** | **100,0** | **100,0** | **100,0** |

Zdroj: MF SR, ARDAL

### Maastrichtský dlh ostatných subjektov verejnej správy

Konsolidovaná hodnota maastrichtského dlhu ostatných subjektov verejnej správy k 31.12.2022 dosiahla 2 173 918 tis. eur, z toho pre subjekty územnej samosprávy pripadá 1 380 253 tis. eur.

Dlh **obcí** (vrátane ich rozpočtových organizácií)dosiahol v roku 2022 výšku 1 751 497 tis. eur (vrátane záväzkov z pôžičiek od ŠFRB, ENVF a návratných finančných výpomocí zo štátnych finančných aktív). Oproti stavu v roku 2021 je vyšší o 106 790 tis. eur. Rozhodujúcu časť dlhu obcí tvoria bankové úvery vo výške 818 374 tis. eur a pôžičky od ŠFRB vo výške 721 398 tis. eur. Treťou významnou položkou dlhu obcí sú prijaté návratné finančné výpomoci zo štátnych finančných aktív, vo výške zostatku 136 201 tis. eur. Z hľadiska pôvodnej splatnosti má dlh obcí prevažne dlhodobý charakter (97,9 %) a prevažná časť dlhu obcí je v rukách domácich veriteľov (97,1 %).

| **Tabuľka 19 - Dlh obcí podľa dlhového nástroja** | | | | **v tis. eur** |
| --- | --- | --- | --- | --- |
| **v tis. eur** | **2020 S** | **2021 S** | **2022 S** | **Zmena** |
| **1** | **2** | **3** | **4=(3-2)** |
| Bankové úvery | 674 459 | 705 029 | 818 374 | 113 345 |
| Pôžičky zo ŠFRB (konsoliduje sa) | 732 655 | 728 474 | 721 398 | -7 076 |
| Finančné výpomoci | 121 095 | 137 438 | 136 501 | -937 |
| z toho: NFV z VPS a ŠD (konsoliduje sa) | 121 095 | 136 601 | 136 201 | -400 |
| od ostat. subj. verejnej správy (konsoliduje sa) | 0 | 837 | 300 | -537 |
| Zábezpeky | 23 714 | 25 409 | 26 759 | 1 350 |
| Dlhodobé záväzky z obchodného styku a prijaté preddavky | 16 923 | 19 523 | 22 063 | 2 540 |
| Záväzky po zmene veriteľa |  |  | 7 098 | 7 098 |
| Ostatné nebankové pôžičky | 3 750 | 13 342 | 5 815 | -7 527 |
| Investičné dodávateľské úvery a dodávateľské úvery | 12 043 | 7 255 | 5 120 | -2 135 |
| Finančný prenájom | 5 041 | 5 174 | 4 356 | -818 |
| Cenné papiere | 3 068 | 2 270 | 2 266 | -4 |
| Pôžičky z ENVF (konsoliduje sa) | 962 | 793 | 975 | 182 |
| Dlhodobé záväzky zo zmlúv o energetickej efektívnosti - ostatné |  |  | 772 | 772 |
| **Spolu nekonsolidovaný dlh obcí** | **1 593 710** | **1 644 707** | **1 751 497** | **106 790** |
| **Konsolidovaný príspevok obcí do konsolidovaného dlhu verejnej správy** | **738 998** | **778 002** | **892 623** | **114 621** |

Zdroj: MF SR

V priebehu roka 2022 neboli zo štátnych finančných aktív poskytnuté nové návratné finančné výpomoci mestám, avšak boli splatené výpomoci poskytnuté v predchádzajúcich rokoch v súhrnnej výške 400 tis. eur. Zostatok nesplatených NFV (mimo COVID výpomocí) k 31.12.2022 predstavuje hodnotu 36 453 tis. eur (Mesto Košice (25 130 tis. eur), mestská časť Bratislava – Staré Mesto (2 000 tis. eur), Martin (1 000 tis. eur), Bardejov (700 tis. eur), Prešov (4 423 tis. eur) a Kežmarok (3 200 tis. eur).

Nezanedbateľnú časť nekonsolidovaného dlhu miest a obcí tvoria nesplatené návratné finančné výpomoci poskytnuté ešte počas roka 2020 za účelom zmiernenia negatívneho dopadu pandémie COVID-19 vo výške 99 748 tis. eur.

Pôžičky od ŠFRB na podporu obstarania obecných nájomných bytov ich výstavbou alebo obstaraním, modernizáciu a rekonštrukciu zariadení sociálnych služieb sú predmetom vzájomnej konsolidácie. Medziročne došlo k ich poklesu úhrnom o 7 076 tis. eur.

Komerčné úvery od tuzemských bánk alebo zahraničných bánk sú druhým najväčším zdrojom financovania potrieb územnej samosprávy. Nárast hodnoty úverov o 113 345 tis. eur bol spôsobený novými úvermi, ktoré čerpali viaceré mestá (napr. Hlavné Mesto Bratislava 25 000 tis. eur, mestská časť Bratislava Ružinov 14 820 tis. eur, mestská časť Bratislava Petržalka 4 068 tis. eur, mestská časť Bratislava Vrakuňa 2 451 tis. eur, Mesto Trnava 9 000 tis. eur, Mesto Košice 5 000 tis. eur, Obec Bernolákovo 4 200 tis. eur, Kysucké Nové Mesto 4 000 tis. eur, Mesto Nové Zámky 3 408 tis. eur, Mesto Trenčín 2 700 tis. eur, Mesto Stupava 2 771 tis. eur, Mesto Humenné 2 486 tis. eur).

Dlhodobé záväzky z obchodného styku a prijaté preddavky sa na dlhu obcí a ich rozpočtových organizácií podieľajú sumou 22 063 tis. eur.

**Vyššie územné celky** (vrátane ich rozpočtových organizácií)sa podieľajú na dlhu verejnej správy hodnotou 367 713 tis. eur, čo je o 34 354 tis. eur viac ako v predchádzajúcom roku.

|  |  |  |  |  |
| --- | --- | --- | --- | --- |
| **Tabuľka 20 - Dlh VÚC podľa dlhového nástroja** | | | | **v tis. eur** |
| **v tis. eur** | **2020 S** | **2021 S** | **2022 S** | **Zmena** |
| **1** | **2** | **3** | **4=(3-2)** |
| Bankové úvery | 351 869 | 330 797 | 355 765 | 24 968 |
| Návratné finančné výpomoci zo VPS a ŠD (konsoliduje sa) | 144 454 | 174 346 | 197 574 | 23 228 |
| Dlhodobé záväzky z obchodného styku a prijaté preddavky | 480 | 864 | 9 273 | 8 409 |
| Zábezpeky | 1 909 | 1 698 | 2 675 | 977 |
| **Spolu nekonsolidovaný dlh VÚC** | **498 712** | **507 705** | **565 287** | **57 582** |
| **Konsolidovaný príspevok VÚC do konsolidovaného dlhu verejnej správy** | **354 258** | **333 359** | **367 713** | **34 354** |

Zdroj: MF SR

Zvýšenie nekonsolidovaného dlhu VÚC bolo spôsobené poskytnutím návratných finančných výpomocí zo štátnych finančných aktív Nitrianskemu samosprávnemu kraju vo výške 14 920 tis. eur, Bratislavskému samosprávnemu kraju vo výške 9 500 tis. eur, Žilinskému samosprávnemu kraju vo výške 3 700 tis. eur a Trenčianskemu samosprávnemu kraju vo výške 1 108 tis. eur. Zároveň však prišlo k úhrade výpomocí poskytnutých v predchádzajúcich rokoch zo strany Banskobystrického (3 300 tis. eur), Trnavského (1 500 tis. eur) a Prešovského samosprávneho kraja (1 200 tis. eur). Nesplatená hodnota návratných finančných výpomocí samosprávnym krajom predstavuje ku koncu roka 2022 súhrnne 197 574 tis eur.

| **Tabuľka 21 - Nekonsolidovaný dlh VÚC podľa samosprávnych krajov k 31.12.2022** | | | | |
| --- | --- | --- | --- | --- |
| **v tis. eur** | **Bankové úvery** | **Návratné fin. výpomoci** | **Ostatné dlhové nástroje** | **Spolu** |
| Prešovský | 73 650 | 18 363 | 9 263 | 101 276 |
| Košický | 58 710 | 26 923 | 364 | 85 997 |
| Bratislavský | 51 888 | 30 675 | 411 | 82 974 |
| Žilinský | 55 040 | 21 509 | 269 | 76 818 |
| Trenčiansky | 37 024 | 25 523 | 732 | 63 279 |
| Banskobystrický | 27 484 | 33 608 | 537 | 61 629 |
| Trnavský | 42 008 | 19 027 | 367 | 61 402 |
| Nitriansky | 9 961 | 21 946 | 5 | 31 912 |
| **Spolu VÚC** | **355 765** | **197 574** | **11 948** | **565 287** |

Zdroj: MF SR

Podstatný podiel na zadlženosti samosprávnych krajov majú bankové úvery vo výške 355 765 tis. eur, ktorých úroveň medziročne vzrástla o 24 968 tis. eur. Zvyšok dlhu tvoria spomínané návratné finančné výpomoci vo výške 197 574 tis. eur, dlhodobé záväzky z obchodného styku a prijaté preddavky vo výške 9 273 tis. eur a prijaté zábezpeky v hodnote 2 675 tis. eur. Z celkového dlhu predstavujú záväzky voči domácim veriteľom 348 800 tis. eur (61,7 %) a voči zahraničným veriteľom 216 487 tis. eur (38,3 %). Úvermi od zahraničných veriteľov disponuje Bratislavský (37 462 tis. eur), Trnavský (32 067 tis. eur), Trenčiansky (1 863 tis. eur), Žilinský (24 000 tis. eur), Prešovský (66 650 tis. eur) a Košický samosprávny kraj (54 445 tis. eur). Z hľadiska pôvodnej splatnosti je dlh VÚC majoritne tvorený dlhodobými záväzkami (96,5 %).

Vyššie územné celky čerpajú bankové úvery najmä za účelom predfinancovania investičných projektov financovaných z európskych štrukturálnych a investičných fondov, napríklad na obnovu budov samosprávnych krajov (hlavne školských zariadení) s cieľom zníženia ich energetickej náročnosti a celkovej modernizácie, na obnovu cestnej infraštruktúry a na refundáciu už vynaložených investičných výdavkov. Medziročne vzrástli bankové úvery úhrnom o 24 968 tis. eur. Viaceré (najmä) dlhodobé úvery boli priebežne splácané, ale boli prijaté aj nové úvery. Banskobystrický samosprávny kraj čerpal ďalšie domáce úvery vo výške 20 797 tis. eur Košický samosprávny kraj prijal nové úvery vo výške 18 570 tis. eur, z toho 15 000 zo zahraničia, Nitriansky samosprávny kraj čerpal nové domáce úvery vo výške 14 920 tis. eur, Bratislavský samosprávny kraj prijal ďalšie úvery vo výške 14 000 tis. eur, z toho 3 000 tis. eur zo zahraničia, Žilinský samosprávny kraj čerpal ďalšie úvery v hodnote 10 7000 tis. eur, z toho 7 000 tis. eur zo zahraničia, Trnavský samosprávny kraj prijal zahraničné úvery vo výške 7 320 tis. eur, Prešovský samosprávny kraj prijal ďalšie úvery vo výške 6 804 tis. eur, z toho 6 000 tis. eur zo zahraničia a Trenčiansky samosprávny kraj čerpal nové domáce úvery v hodnote 1 108 tis. eur.

**Obchodné spoločnosti štátu** (patriace do ústrednej správy) majú po štátnom dlhu a obciach najväčší podiel na konsolidovanom dlhu verejnej správy (0,8 %).

Dlh **Železničnej spoločnosti Slovensko, a. s. (ŽSSK)**, ktorý dosiahol v roku 2022 hodnotu 335 407 tis. eur, medziročne klesol o 51 297 tis. eur vzhľadom na to, že splátky úverov presiahli výšku novoprijatých. Načerpanie prostriedkov je však nevyhnuté pre financovanie zámerov zrýchlenia a skvalitnenia osobnej dopravy, s čím sú spojené nároky na modernizáciu, obnovu a údržbu vozňov a rušňov. Dlh ŽSSK tvoria bankové úvery od tuzemských veriteľov vo výške 335 410 tis. eur a krátkodobé zábezpeky v hodnote 267 tis. eur.

Dlh **Železníc Slovenskej republiky (ŽSR),** ktoré spravujú železničnú infraštruktúru vo vlastníctve štátu a zabezpečujú prepravné a dopravné služby,dosiahol v roku 2022 hodnotu 114 322 tis. eur, čo je o 565 tis. eur menej oproti stavu v roku 2021. Dlh predstavujú v prevažnej miere dlhodobé bankové úvery od tuzemských veriteľov vo výške 69 917 tis. eur, ktorých hodnota oproti minulému roku klesla o 10 573 tis. eur vzhľadom na to, že splátky úverov prevyšujú čerpanie. Ďalšiu podstatnú časť dlhu predstavuje pôžička od National Development Fund II., vo výške 41 489 tis. eur, ktorá podlieha konsolidácii. Zvyšnú časť dlhu tvoria krátkodobé zábezpeky vo výške 1 079 tis. eur a dlhodobé záväzky z obchodného styku a prijaté preddavky vo výške 2 916 tis. eur. ŽSR obdobne ako NDS financuje úvermi rozvoj a obnovu dopravnej infraštruktúry, v jej prípade koľajovú infraštruktúru (pri rýchlosť 160 km/h), vlakové stanice, nástupištia a ďalšie prislúchajúce objekty.

Vývoj dlhu **Národnej diaľničnej spoločnosti, a. s.,** ktorej hlavnou činnosťou je údržba a rozvoj diaľničnej siete**,** mal pozitívny vplyv na maastrichtský dlh verejnej správy. Medziročný pokles dlhu o 29 442 tis. eur na úroveň 24 884 tis. eur bol spôsobený splatením bankových úverov z minulých rokov. Dlh NDS tvoria dlhodobé záväzky z obchodného styku a prijaté preddavky v hodnote 21 995 tis. eur, krátkodobé zábezpeky vo výške 2 888 tis. eur a bankové úvery v hodnote 1 tis. eur.

Dlh spoločnosti **MH Manažment, a. s.,** ktorý vznikol z emisie dlhopisov Fondu národného majetku v roku 1996, predstavuje 77 tis. eur. Oproti roku 2021 prišlo k poklesu dlhu o 3 tis. eur.

Dlh spoločnosti **MH Invest II, s. r. o**. tvorí v prevažnej miere návratná finančná výpomoc poskytnutá zo štátneho rozpočtu vo výške 600 tis. eur, ktorá bola prevedená zo spoločnosti MH Invest, s. r. o. Jej výška sa oproti predchádzajúcemu roku znížila o 2 120 z dôvodu splácania, o rovnakú sumu zároveň klesla celková úroveň zadlženosti subjektu. Krátkodobé zábezpeky v hodnote 10 tis. eur predstavujú zvyšnú časť dlhu.

**Jadrová a vyraďovacia spoločnosť, a. s.,** sa podieľa na maastrichtskom dlhu verejnej správy dlhom vo výške 6 276 tis. eur. Podstatnú časť dlhu predstavujú dlhodobé záväzky z obchodného styku a prijaté preddavky vo výške 5 026 tis. eur, 1 243 tis. eur predstavujú zábezpeky a 7 tis. eur krátkodobé bankové úvery.

Dlh **Agentúry pre núdzové zásoby ropy a ropných výrobkov takmer celý tvorí** návratná finančná výpomoc zo štátnych finančných aktív vo výške 240 000 tis. eur. Jej úroveň oproti stavu v roku 2021 klesla o 40 000 tis. eur, z dôvodu úhrady splátky. Finančná výpomoc je na úrovni celej verejnej správy predmetom konsolidácie. Zvyšnú časť dlhu subjektu predstavujú krátkodobé zábezpeky vo výške 1 357 tis. eur.

Dlh **ústredných zdravotníckych zariadení** medziročne klesol oproti stavu za rok 2021 o 18 758 tis. eur. Dlh vo výške 193 477 tis. eur tvoria v rozhodujúcej miere záväzky po zmene veriteľa vo výške 111 029 tis. eur. Dlh ústredných zdravotníckych zariadení ďalej tvoria bankové úvery, ktorých stav sa medziročne znížil o 5 087 tis. eur na úroveň 38 928 tis. eur, pôžičky od nebankových subjektov vo výške 28 534 tis. eur, záväzky vyplývajúce z ostatných zmlúv o energetickej efektívnosti v hodnote 3 177 tis. eur, finančný prenájom vo výške 1 660 tis. eur, zábezpeky vo výške 770 tis. eur a návratné finančné výpomoci vo hodnote 1 184 tis. eur. Dlhodobé záväzky z obchodného styku a prijaté preddavky zvyšujú úroveň dlhu ústredných zdravotníckych zariadení o 8 195 tis. eur.

**Exportno-importná banka Slovenskej republiky** sa podieľa na dlhu verejnej správy v roku 2022 sumou 188 740 tis. eur. Oproti predchádzajúcemu roku dlh vzrástol o 14 435 tis. eur najmä z dôvodu nárastu krátkodobých záväzkov voči klientom, ktorých úroveň oproti predchádzajúcemu roku vzrástla o 11 863 tis. eur na súčasnú hodnotu 14 827 tis. eur. Nárast dlhu bol v roku 2022 spôsobený aj vyšším čerpaním kontokorentných úverov vo výške 3 881 tis. eur, pričom bankové úvery dosiahli spolu výšku 173 881 tis. eur. Výška zábezpek sa dlhodobo nemení a zostáva na úrovni 32 tis. eur.

Dlh **dopravných podnikov** **miestnej samosprávy** dosiahol v roku 2022 dlh vo výške 108 950 tis. eur, čo znamená nárast o 43 623 tis. eur oproti stavu v roku 2021. Väčšinu dlhu tvoria domáce bankové úvery v výške 90 010 tis. eur. V priebehu roka 2022 čerpali nové úvery Dopravný podnik Bratislava, a. s. 46 627 tis. eur, Dopravný podnik mesta Košice, a. s. 26 485 tis. eur a Dopravný podnik mesta Martin, s. r. o. vo výške 2 956 tis. eur, spolu 76 069 tis. eur. Zároveň boli realizované splátky bankových úverov v súhrnnej výške 33 104 tis. eur. Okrem bankových úverov tvoria dlh dopravných podnikov dlhodobé záväzky z obchodného styku a prijaté preddavky (15 574 tis. eur), pôžičky od nebankových subjektov (2 724 tis. eur), krátkodobé zábezpeky (140 tis. eur) a finančný prenájom (91 tis. eur). Dlh dopravných podnikov majoritne tvoria záväzky so splatnosťou dlhšou ako jeden rok (99,5 %), voči tuzemským veriteľom (100,0 %).

Bankové úvery čerpajú dopravné podniky za účelom postupnej obnovy vozového parku (autobusy, trolejbusy, električky) ako aj obnovu prislúchajúcej infraštruktúry (trakčné vedenia, depá a podobne). Väčšina z komerčných úverov má zároveň dojednanú formu zabezpečenia v podobe nakúpeného investičného majetku alebo peňažnými pohľadávkami z obchodného styku (napr. zo zmlúv o službách v mestskej hromadnej doprave).

## Porovnanie salda a dlhu verejnej správy v Európskej únii

V rámci Európskej únie (27 krajín) v roku 2022 dosiahlo 15 krajín vyšší schodok a 13 krajín dosiahlo vyšší dlh verejnej správy ako Slovenská republika. **Priemerný schodok EÚ 27 bol 3,4 % HDP a priemerný dlh verejnej správy EÚ 27 bol 84,0 % HDP.**

V rámci krajín EÚ 27 došlo k nárastu HDP o 1 274 854 mil. eur (o 8,1 %) a nárastu dlhu o 482 148 mil. eur (o 3,6 %). Slovenská republika dosiahla v porovnaní s priemerom krajín EÚ aj Eurozóny lepšie hodnoty deficitu a dlhu. Medziročne v porovnaní s ostatnými EÚ krajinami dosiahla Slovenská republika tretie najvyššie medziročné zlepšenie deficitu oproti roku 2021.

V roku 2022 v Eurozóne (19) aj v rámci všetkých krajín EÚ v porovnaní s rokom 2021 percentuálne poklesol vládny schodok aj vládny dlh. V Eurozóne (19) podiel deficitu k HDP klesol zo 5,3 % v roku 2021 na 3,6 % HDP v roku 2022 a v rámci EÚ z 4,8 % HDP na 3,4 % HDP. V Eurozóne (19) podiel vládneho dlhu k HDP klesol z 95,5 % ku koncu roka 2021 na 91,6 % HDP ku koncu roka 2022 a v rámci EÚ z 88,0 % HDP na 84,0 % HDP.

Najvyššie schodky verejnej správy v rámci EÚ 27 v roku 2022 vykázali krajiny ako Taliansko 8,0 %, Maďarsko 6,2 %, Rumunsko 6,2 %, Malta 5,8 %, Španielsko 4,8 %, Francúzsko 4,7 % a Lotyšsko 4,4 %. Vyrovnané hospodárenie mala v roku 2022 iba krajina Holandsko. Medziročné zlepšenie dosiahlo Grécko o 4,8 p. b., Cyprus o 4,1 p. b., Slovensko o 3,4 p. b., Írsko o 3,2 p. b, Chorvátsko o 2,9 p. b., Lotyšsko o 2,7 p. b. a Rakúsko o 2,6 p. b. Medziročné zhoršenie dosiahli len tri krajiny, a to Poľsko o 1,9 p. b., Luxembursko o 0,5 p. b. a Dánsko o 0,3 p. b. Ostatné krajiny zaznamenali zlepšenie hospodárenia oproti predchádzajúcemu roku.

Medzi krajinami s najvyšším dlhom sa nachádzajú krajiny s dlhodobo vysokými dlhmi ako Grécko a Taliansko. Šesť krajín dosiahlo úroveň zadlženosti nad 100 % HDP. Najvyšší dlh verejnej správy v roku 2022 opäť vykázalo Grécko 171,3 % HDP, Taliansko 144,4 % HDP, Portugalsko 113,9 % HDP, Španielsko 113,2 % HDP, Francúzsko 111,6 % a Belgicko 105,1 %. Najvýraznejší medziročný pokles dlhu dosiahlo Grécko o 23,3 p. b., Cyprus o 14,7 p. b., Portugalsko o 11,5 p. b., Írsko o 10,7 p. b. a Chorvátsko o 10,0 p. b. Medziročný nárast dlhu dosiahli štyri krajiny, a to Česká republika o 2,1 p. b., Estónsko o 0,8 p. b., Fínsko o 0,4 p. b. a Luxembursko o 0,1 p. b. Ostatné krajiny zaznamenali zníženie zadlženosti oproti predchádzajúcemu roku.

Najnižší dlh vykázalo opäť Estónsko vo výške 18,4 % HDP, Bulharsko 22,9 % HDP a Luxembursko 24,6 % HDP.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tabuľka 22 - Saldo a dlh verejnej správy v EÚ 27 (% HDP)1)**   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Saldo verejnej správy** | | | | | **Hrubý dlh verejnej správy** | | | | | |  | **2020** | **2021** | **2022** | **Δ 2022 -2021** |  | **2020** | **2021** | **2022** | **Δ 2022 -2021** | | **EÚ (27 krajín)** | **-6,7** | **-4,8** | **-3,4** | **1,4** | **EÚ (27 krajín)** | **90,0** | **88,0** | **84,0** | **-4,0** | | **Euro zóna (19)** | **-7,1** | **-5,3** | **-3,6** | **1,7** | **Euro zóna (19)** | **97,2** | **95,5** | **91,6** | **-3,9** | | **Euro zóna (20)2** | **-7,1** | **-5,3** | **-3,6** | **1,7** | **Euro zóna (20)2** | **97,2** | **95,4** | **91,5** | **-3,9** | | Taliansko | -9,7 | -9,0 | -8,0 | 1,0 | Grécko | 206,3 | 194,6 | 171,3 | -23,3 | | Maďarsko | -7,5 | -7,1 | -6,2 | 0,9 | Taliansko | 154,9 | 149,9 | 144,4 | -5,5 | | Rumunsko | -9,2 | -7,1 | -6,2 | 0,9 | Portugalsko | 134,9 | 125,4 | 113,9 | -11,5 | | Malta | -9,7 | -7,8 | -5,8 | 2,0 | Španielsko | 120,4 | 118,3 | 113,2 | -5,1 | | Španielsko | -10,1 | -6,9 | -4,8 | 2,1 | Francúzsko | 114,6 | 112,9 | 111,6 | -1,3 | | Francúzsko | -9,0 | -6,5 | -4,7 | 1,8 | Belgicko | 112,0 | 109,1 | 105,1 | -4,0 | | Lotyšsko | -4,4 | -7,1 | -4,4 | 2,7 | Cyprus | 113,8 | 101,2 | 86,5 | -14,7 | | Belgicko | -9,0 | -5,5 | -3,9 | 1,6 | Rakúsko | 82,9 | 82,3 | 78,4 | -3,9 | | Poľsko | -6,9 | -1,8 | -3,7 | -1,9 | Maďarsko | 79,3 | 76,6 | 73,3 | -3,3 | | Česká republika | -5,8 | -5,1 | -3,6 | 1,5 | Fínsko | 74,7 | 72,6 | 73,0 | 0,4 | | Rakúsko | -8,0 | -5,8 | -3,2 | 2,6 | Slovinsko | 79,6 | 74,5 | 69,9 | -4,6 | | Slovinsko | -7,7 | -4,6 | -3,0 | 1,6 | Chorvátsko | 87,0 | 78,4 | 68,4 | -10,0 | | Bulharsko | -3,8 | -3,9 | -2,8 | 1,1 | Nemecko | 68,7 | 69,3 | 66,3 | -3,0 | | Nemecko | -4,3 | -3,7 | -2,6 | 1,1 | **Slovensko** | **58,9** | **61,0** | **57,8** | **-3,2** | | Grécko | -9,7 | -7,1 | -2,3 | 4,8 | Malta | 52,9 | 55,1 | 53,4 | -1,7 | | **Slovensko** | **-5,4** | **-5,4** | **-2,0** | **3,4** | Holandsko | 54,7 | 52,5 | 51,0 | -1,5 | | Estónsko | -5,5 | -2,4 | -0,9 | 1,5 | Poľsko | 57,2 | 53,6 | 49,1 | -4,5 | | Fínsko | -5,6 | -2,8 | -0,9 | 1,9 | Rumunsko | 46,9 | 48,6 | 47,3 | -1,3 | | Litva | -6,5 | -1,2 | -0,6 | 0,6 | Írsko | 58,4 | 55,4 | 44,7 | -10,7 | | Portugalsko | -5,8 | -2,9 | -0,4 | 2,5 | Česká republika | 37,7 | 42,0 | 44,1 | 2,1 | | Holandsko | -3,7 | -2,4 | 0,0 | 2,4 | Lotyšsko | 42,0 | 43,7 | 40,8 | -2,9 | | Luxembursko | -3,4 | 0,7 | 0,2 | -0,5 | Litva | 46,3 | 43,7 | 38,4 | -5,3 | | Chorvátsko | -7,3 | -2,5 | 0,4 | 2,9 | Švédsko | 39,8 | 36,5 | 33,0 | -3,5 | | Švédsko | -2,8 | 0,0 | 0,7 | 0,7 | Dánsko | 42,2 | 36,7 | 30,1 | -6,6 | | Írsko | -5,0 | -1,6 | 1,6 | 3,2 | Luxembursko | 24,5 | 24,5 | 24,6 | 0,1 | | Cyprus | -5,8 | -2,0 | 2,1 | 4,1 | Bulharsko | 24,5 | 23,9 | 22,9 | -1,0 | | Dánsko | 0,2 | 3,6 | 3,3 | -0,3 | Estónsko | 18,5 | 17,6 | 18,4 | 0,8 | |

Zdroj: Eurostat

1. Predchádzajúce obdobia sú zrevidované podľa aktuálneho press release (21.4.2023). Údaje sú usporiadané podľa poradia deficitu/dlhu v poslednom sledovanom období od najvyššieho (vzostupne). Zelenou farbou je označené medziročné zlepšenie, resp. červenou farbou medziročné zhoršenie salda/dlhu.
2. Eurozóna (20) zahŕňa aj krajinu Chorvátsko, ktorá je súčasťou Eurozóny od 1.1.2023. V tabuľke sú hodnoty uvedené prvýkrát pre porovnanie.

# Hospodárenie štátneho rozpočtu na hotovostnom princípe

Štátny rozpočet je základnou súčasťou rozpočtu verejnej správy a zabezpečuje sa ním financovanie hlavných funkcií štátu v príslušnom rozpočtovom roku. Štátny rozpočet schvaľuje parlament zákonom o štátnom rozpočte, ktorým sa určuje najmä výška príjmov štátneho rozpočtu, limit výdavkov štátneho rozpočtu, maximálna výška rozpočtovaného schodku alebo minimálna výška rozpočtovaného prebytku štátneho rozpočtu, ak nie sú príjmy a výdavky vyrovnané.

Plnenie príjmov štátneho rozpočtu, ako aj realizácia výdavkov štátneho rozpočtu v hotovostnom vyjadrení významne ovplyvňuje aj hospodárenie celej verejnej správy v metodike ESA 2010. Legislatívne zmeny, prijaté opatrenia a zámery vlády SR uvedené v kapitole 2, sa vo väčšine prípadov realizujú práve cez príjmy a výdavky štátneho rozpočtu (napr. zmeny v daňovej legislatíve, opatrenia v oblasti odmeňovania vo verejnej správe, financovanie podporných schém v čase krízy a podobne).

Schválený rozpočet je uvádzaný podľa zákona č. 534/2021 Z. z. o štátnom rozpočte na rok 2022 v znení zákona č. 357/2022 Z. z. (ďalej len „zákon o štátnom rozpočte“ alebo „novelizovaný rozpočet“). Skutočnosť je potom hodnotená voči novelizovanému štátnemu rozpočtu. Prekročenie alebo nenaplnenie rozpočtovaných príjmov a výdavkov je nutné vnímať aj v kontexte faktorov uvedených v kapitole 2.

Skutočné dosiahnuté hotovostné príjmy štátneho rozpočtu vo výške 19 029 702 tis. eur boli oproti schválenému rozpočtu nižšie o 2 442 197  tis. eur a oproti skutočnosti roku 2021 boli vyššie o 1 832 404 tis. eur. Plnenie celkových príjmov štátneho rozpočtu tak dosiahlo 88,6 %.

Skutočné dosiahnuté hotovostné výdavky štátneho rozpočtu vo výške 23 554 555 tis. eur boli nižšie ako v schválenom rozpočte, a to o 3 390 862 tis. eur, pričom medziročne sa znížili o 656 870 tis. eur. Plnenie celkových výdavkov štátneho rozpočtu tak dosiahlo 87,4 % ich rozpočtovanej hodnoty.

Schodok štátneho rozpočtu na hotovostnej báze vo výške 4 524 852 tis. eur je vo vzťahu k schválenému rozpočtu nižší o 948 666 tis. eur a vo vzťahu k upravenému rozpočtu je vykázaný schodok nižší o 261 136 tis. eur.

Súhrnný prehľad o rozpočtovaných a skutočne dosiahnutých základných rozpočtových ukazovateľoch v roku 2022 a za predchádzajúce dva roky na hotovostnej báze poskytujú nasledovné údaje:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 23 - Štátny rozpočet na hotovostnej báze** | | | | | | | |
| **v tis. eur** | **2020 S** | **2021 S** | **2022 PS** | **2022 NR** | **2022 UR** | **2022 S** | **Rozdiel** |
| **1** | **2** |  | **3** | **4** | **5** | **6=5-3** |
| **Príjmy spolu** | **15 750 634** | **17 197 298** | **19 974 242** | **21 471 899** | **19 209 111** | **19 029 702** | **-2 442 197** |
| v tom: daňové príjmy | 11 865 422 | 13 546 038 | 14 348 197 | 15 845 854 | 15 845 854 | 15 517 036 | -328 818 |
| nedaňové príjmy | 1 296 626 | 1 338 320 | 1 134 818 | 1 134 818 | 1 134 344 | 1 285 089 | 150 271 |
| granty a transfery | 2 588 586 | 2 312 939 | 4 491 227 | 4 491 227 | 2 228 913 | 2 227 577 | -2 263 650 |
| **Výdavky spolu** | **23 509 056** | **24 211 425** | **25 447 760** | **26 945 417** | **23 995 099** | **23 554 555** | **-3 390 863** |
| v tom: bežné výdavky | 20 846 610 | 21 771 263 | 21 333 956 | 22 831 612 | 21 188 724 | 20 847 550 | -1 984 063 |
| kapitálové výdavky | 2 662 446 | 2 440 161 | 4 113 804 | 4 113 805 | 2 806 375 | 2 707 004 | -1 406 800 |
| **Schodok (-)** | **-7 758 422** | **-7 014 127** | **-5 473 518** | **-5 473 518** | **-4 785 988** | **-4 524 852** | **948 666** |
| PS - pôvodne schválený rozpočet Zdroj: MF SR  NR - novelizovaný rozpočet  UR – upravený rozpočet | | | | | | | |

Schválené príjmy[[24]](#footnote-24) štátneho rozpočtu na rok 2022 boli oproti schváleným príjmom na rok 2021 vyššie úhrnom o 5 665 746 tis. eur, pričom sa predpokladali vyššie daňové príjmy o 4 047 003 tis. eur, vyššie príjmy sa očakávali aj z grantov a transferov o 1 667 775 tis. eur a naopak nižšie sa predpokladali nedaňové príjmy o 49 032 tis. eur.

Z daňových príjmov bola medziročne vyššie rozpočtovaná daň z príjmov právnickej osoby o 2 106 734 tis. eur, daň z pridanej hodnoty o 1 757 787 tis. eur a spotrebné dane o 73 074 tis. eur.

Príjmy z grantov a transferov sú takmer zo 100 % tvorené transfermi z rozpočtu Európskej únie. V porovnaní s rokom 2021 sa rozpočtovali vyššie o 1 667 775 tis. eur.

Z nedaňových príjmov sa medziročne vyššie rozpočtovali súdne poplatky o 27 999 tis. eur, za predaj výrobkov, tovarov a služieb o 19 303 tis. eur a z vratiek o 2 217 tis. eur. Naopak, nižší príjem sa rozpočtoval z odvodov z hazardných hier o 13 860 tis. eur.

Výdavky sa v novelizovanom rozpočte zvýšili na 26 945 417 tis. eur. V medziročnom porovnaní schválených výdavkov štátneho rozpočtu na roky 2021 a 2020 sa predpokladalo ich zníženie o 658 390 tis. eur. Bežné výdavky sa rozpočtovali medziročne nižšie o 1 865 984 tis. eur a kapitálové výdavky vyššie o 1 207 593 tis. eur.

Okrem vyššie rozpočtovaných výdavkov na zmiernenie dopadov pandémie v bežných výdavkoch (v skutočnosti čerpaných v riadnych druhových výdavkoch, napríklad mzdy, platy, osobné vyrovnania, tovary a služby) sa medziročne vyššie rozpočtovali mzdy, platy, služobné príjmy a OOV spolu s poistnými odvodmi o 177 511 tis. eur a bežné transfery úhrnom o 108 914 tis. eur. Rezerva na negatívne vplyvy pandémie ochorenia COVID-19 dosiahla sumu 717 441 tis. eur. Z bežných transferov sa medziročne nižšie rozpočtovali v rámci verejnej správy o 52 852 tis. eur, transfery na platené poistné za skupiny osôb ustanovené zákonom o 320 436 tis. eur, a na ostatné dávky poskytované štátom vyššie o 237 686 tis. eur.

Kapitálové výdavky sa medziročne rozpočtovali vyššie o 1 207 593 tis. eur, a to najmä na obstarávanie kapitálových aktív o 567 379 tis. eur. Kapitálové transfery boli medziročne rozpočtované vyššie, úhrnnom o 640 215 tis. eur, transfery v rámci verejnej správy boli vyššie o 559 030 tis. eur a transfery iným subjektom boli nižšie o 10 860 tis. eur.

**V priebehu rozpočtového roka 2022 sa vykonali v súlade s rozpočtovými pravidlami rozpočtové opatrenia[[25]](#footnote-25), ktoré znížili celkovo schválené príjmy na rok 2022 o 2 262 788 tis. eur na 19 209 111 tis. eur a celkové schválené výdavky o 2 950 318 tis. eur na 23 995 099 tis. eur. Plánovaný schodok štátneho rozpočtu po úpravách počas roka 2022 mal byť k ultimu roka nižší oproti schválenému (novelizovanému) o 687 530 tis. eur, vo výške 4 785 988 tis. eur.**

Úpravy rozpočtu sa realizovali na základe aktualizovaných informácií o plnení úloh a požiadaviek jednotlivých kapitol ŠR počas rozpočtového roku, legislatívnych zmien, ktoré môžu priniesť zmenu v príjmoch alebo výdavkoch, ako aj na základe aktuálneho vývoja ekonomiky a verejných financií.

V rámci úprav schváleného rozpočtu príjmov sa predpokladali príjmy nižšie o 2 262 788 tis. eur a v rámci nich bolo zohľadnené najmä nižšie plnenie transferov z rozpočtu Európskej únie o 2 262 271 tis. eur. Daňové príjmy zostali bez zmeny a v rámci nedaňových príjmov sa očakávali nižšie príjmy za predaj výrobkov, tovarov a služieb o 5 028 tis. eur. Naopak, vyššie ako rozpočtované príjmy sa očakávali najmä príjmy z predaja pozemkov o 2 926 tis. eur.

Celková úprava rozpočtu výdavkov predstavovala zníženie bežných výdavkov o 1 642 888 tis. eur a zníženie kapitálových výdavkov o 1 307 430 tis. eur.

**Schodok štátneho rozpočtu vykázaný k 31. 12. 2022 v sume 4 524 852 tis. eur bol krytý finančnými prostriedkami získanými z predaja štátnych dlhopisov v hodnote 4 424 853 tis. eur a prijatým bankovým úverom od Európskej investičnej banky v hodnote 100 000 tis. eur.**

Nasledujúce informácie o príjmoch a výdavkoch štátneho rozpočtu popisujú ich hotovostné plnenie tak, ako sa prejavili na príjmových a výdavkových účtoch štátnych rozpočtových organizácií v priebehu roka 2022. Komentár k jednotlivým položkám príjmov a výdavkov sa sústredí na opis faktorov majúcich vplyv na ich hotovostné plnenie, pričom porovnanie dosiahnutej skutočnosti sa realizuje voči rozpočtu schváleného novelou zákona o štátnom rozpočte na rok 2022.

Súčasťou Štátneho záverečného účtu SR je aj tabuľková príloha, ktorá dopĺňa opisnú časť hotovostných príjmov a výdavkov, v členení podľa ekonomickej a organizačnej klasifikácie. Podrobnejšie informácie o príjmoch a výdavkoch jednotlivých kapitol ŠR sú uvedené aj v záverečných účtoch kapitol, ktoré sa zverejňujú na ich webovom sídle.

Prípadné číselné rozdiely medzi tabuľkovou prílohou a údajmi v textovej časti záverečného účtu sú spôsobené automatickým zaokrúhľovaním.

## Príjmy štátneho rozpočtu

### Daňové príjmy

Pre rok 2022 boli daňové príjmy na hotovostnej báze rozpočtované vo výške 15 845 854 tis. eur, čo bolo oproti rozpočtu 2021 viac o 4 047 003 tis. eur, keďže sa po čiastočnom oživení ekonomiky v roku 2021 očakával výraznejší rast ekonomiky v roku 2022 na úrovni 4,2 %.

Skutočne vyinkasované daňové príjmy dosiahli 15 517 036 tis. eur, čo v porovnaní s rozpočtovanou hodnotu predstavuje záporný rozdiel o 328 818 tis. eur. Za nižším výnosom je najmä nižší výnos dane z pridanej hodnoty a dane z príjmov právnických osôb.

V porovnaní s rokom 2021 boli celkové daňové príjmy vyššie o 1 970 997 tis. eur, čo zodpovedá medziročnému rastu na úrovni 14,6 %. Nárast ekonomickej aktivity sa odzrkadlil na medziročne vyššom výbere DPH o 824 245 tis. eur a dane z príjmov a kapitálového majetku o 940 133 tis. eur.

Prehľad o plnení daňových príjmov štátneho rozpočtu poskytujú nasledovné údaje:

|  |  |  |  |  |  |  |
| --- | --- | --- | --- | --- | --- | --- |
| **Tabuľka 24 - Daňové príjmy štátneho rozpočtu** | | |  |  |  |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| **Dane za tovary a služby** | **9 268 251** | **10 327 344** | **11 526 510** | **11 330 228** | **-196 282** | **-1,7** |
| v tom: |  |  |  |  |  |  |
| *DPH* | 6 791 757 | 7 760 691 | 8 796 579 | 8 584 936 | -211 643 | -2,4 |
| *spotrebné dane* | 2 257 738 | 2 369 824 | 2 512 063 | 2 524 521 | 12 458 | 0,5 |
| v tom: |  |  |  |  |  |  |
| *z minerálneho oleja* | 1 199 259 | 1 236 780 | 1 286 685 | 1 285 538 | -1 147 | 0,4 |
| *z liehu* | 206 554 | 214 776 | 222 395 | 232 466 | 10 071 | 4,5 |
| *z piva* | 56 923 | 55 317 | 56 029 | 55 873 | -156 | -0,3 |
| *z vína* | 4 814 | 5 146 | 5 173 | 5 013 | -160 | -3,1 |
| *z tabakových výrobkov* | 754 285 | 823 107 | 904 464 | 909 087 | 4 623 | 0,5 |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
|  | **1** | **2** | **3** | **4** | **5=4-3** | **6=4-3** |
| *z elektriny* | 11 876 | 10 058 | 11 420 | 11 541 | 121 | 1,1 |
| *z uhlia* | 275 | 271 | 262 | 264 | 2 | 0,7 |
| *zo zemného plynu* | 23 745 | 24 369 | 26 635 | 24 739 | -1896 | -7,2 |
| *dane z používania. tovarov a z povolenia na výkon činnosti* | 141 232 | 117 264 | 132 074 | 132 565 | 491 | 0,4 |
| *iné dane za tovary a služby* | 77 524 | 79 564 | 85 794 | 88 206 | 2412 | 2,8 |
| **Dane z príjmov a kapitálového majetku** | **2 561 644** | **3 169 990** | **4 261 267** | **4 114 180** | **-147 087** | **-3,5** |
| v tom*:* |  |  |  |  |  |  |
| *daň z príjmov PO* | 2 349 560 | 2 859 372 | 3 290 078 | 3 804 345 | -115 733 | -3,0 |
| *daň z príjmov vyberaná zrážkou* | 235 081 | 289 754 | 320 338 | 314 764 | -5 574 | -1,7 |
| *daň z príjmov FO* | -22 997 | 20 864 | 20 851 | -4 929 | -25 780 | -123,6 |
| **Dane z medzinárodného obchodu a transakcií** | **19 904** | **28 735** | **37 098** | **39 848** | **2 750** | **7,4** |
| **Ostatné dane** | **-1 312** | **11** | **4** | **9** | **5** | **127,1** |
| **Sankcie uložené v daňovom konaní** | **16 935** | **19 959** | **20 975** | **32 771** | **11 796** | **56,2** |
| **Spolu** | **11 865 422** | **13 546 039** | **15 845 854** | **15 517 036** | **-328 823** | **91,9** |

Zdroj: MF SR

Tak ako v predchádzajúcich rokoch najvyšší podiel z daňových príjmov pripadá na dane za tovary a služby (73,1 %) a na dane z príjmov a kapitálového majetku (26,9 %).

**Dane za tovary a služby** sa rozpočtovali vo výške 11 526 510 tis. eur. Skutočný výnos v objeme 11 330 228 tis. eur je oproti rozpočtu nižší o 196 282 tis. eur, čo predstavuje plnenie rozpočtu na 98,3 %. V porovnaní s rokom 2021 však došlo k nárastu ich hotovostného výnosu o 1 002 884 tis. eur, čo priamo odzrkadľuje rast ekonomickej aktivity po dvoch rokoch pandémie.

**Daň z pridanej hodnoty** bola rozpočtovaná v sume 8 796 579 tis. eur. Skutočný výnos vo výške 8 584 936 tis. eur predstavuje plnenie rozpočtu na úrovni 97,6 %. Za nižším výnosom je kombinácia nižšej úspešnosti výberu DPH (mierny pokles EDS v treťom kvartáli) a nižšia spotreba domácností v porovnaní s predpokladmi pri tvorbe rozpočtu. Za nižšou spotrebou domácností môže byť vysoká inflácia počas roku 2022.

**Spotrebné dane** sa rozpočtovali sumou 2 512 063 tis. eur. Skutočný výnos bol o 12 458 tis. eur vyšší a dosiahol sumu 2 524 521 tis. eur. Rozdiely oproti rozpočtu sú minimálne. Z liehu prišlo o 10 071 tis. eur viac a z tabakových výrobkoch o 4 624 tis. eur viac. Výnos spotrebnej dane z liehu bol pozitívne ovplyvnený predzásobením, ktoré súviselo so zvýšením sadzby od 1. apríla 2023. Medziročne výnos vzrástol o 154 697 tis. eur (6,5 %).

**Dane z používania tovarov a z povolenia na výkon činnosti** boli rozpočtované vo výške 132 074 tis. eur. V skutočnosti dosiahli výnos 132 565 tis. eur. Najväčšiu časť týchto daní tvorí daň z motorových vozidiel, ktorá bola rozpočtovaná v sume 131 992 tis. eur a skutočný výnos bol 132 483 tis. eur (vo výnose je započítaný aj dobeh zo zrušenej cestnej dane). Súčasťou týchto daní je aj daň z úhrad za dobývací priestor (82 tis. eur).

**Iné dane za tovary a služby** tvoria výnos dane z poistenia a výnos z odvodu časti poistného z odvetví neživotného poistenia. Daň z poistenia bola rozpočtovaná v objeme 85 780 tis. eur. Skutočný výnos dane bol o 2 450 tis. eur vyšší v sume 88 230 tis. eur. Odvod časti poistného z neživotného poistenia bol k 31. 12. 2018 zrušený. Na základe informácií v čase tvorby rozpočtu sa predpokladali dobiehajúce príjmy vo výške 14 tis. eur. V skutočnosti bol však výnos korigovaný na -25 tis. eur.

**Dane z príjmov a kapitálového majetku** sa rozpočtovali sumou 4 261 267 tis. eur. Skutočný výnos dosiahol 4 107 134 tis. eur, resp. 4 114 180 tis. eur po premietnutí 7 045 tis. eur zo sankcií[[26]](#footnote-26). Oproti rozpočtu tak boli nižšie o 154 133 tis. eur (resp. o 147 087 tis. eur).

Celkový výnos podielovej dane z príjmov fyzických osôb, vrátane prevodov do obcí a VÚC, sa rozpočtoval vo výške 3 639 673 tis. eur. Skutočný výnos dane z príjmov fyzických osôb vrátane prevodov do obcí a VÚC dosiahol 3 595 839 tis. eur. Z toho výnos dane zo závislej činnosti predstavuje 3 578 771 tis. eur a výnos dane z podnikania, z inej samostatnej zárobkovej činnosti a z prenájmu 59 928 tis. eur. Prevod do obcí a VÚC predstavoval za rok 2022 spolu 3 607 814 tis. eur, resp. 3 600 768 tis. eur po presune časti sankcií. Prevod prostriedkov v zmysle § 50 zákona č. 595/2003 Z. z. o dani z príjmov v znení neskorších predpisov, ktorý znižuje celkový výnos dane z príjmov fyzických osôb, dosiahol sumu 42 860 tis. eur.

Daň z príjmov fyzických osôb je podielovou daňou a celý výnos dane sa prerozdeľuje stanoveným mechanizmom medzi mestá a obce a vyššie územné celky. Podiel miest a obcí na výnose je 70 %. Vyšším územným celkom pripadá zvyšných 30 % z výnosu. Na účte štátneho rozpočtu zostávajú priebežne len časti výnosu dane z dôvodu posunu medzi pripísaním dane na účet ŠR a jej prevedením na účty samosprávy.

**Príjem štátneho rozpočtu z dane z príjmov fyzických osôb** sa s ohľadom na uvedené pravidlá fiškálnej decentralizácie rozpočtoval sumou 20 851 tis. eur. V skutočnosti je plnenie v sume  
-11 975 tis. eur, resp. -4 929 tis. eur po presune časti sankcií.

Daň z príjmov právnických osôb sa rozpočtovala v sume 3 920 078 tis. eur. Skutočný výnos dosiahol 3 804 345 tis. eur, čo predstavuje plnenie rozpočtu na 97,0 %. Výnos bol oproti rozpočtu o 115 733 tis. eur nižší. Za nižším výnosom oproti rozpočtu je hlavne nižšia skutočnosť za výnos na preddavkoch dane, ktoré boli nižšie o 141 695 tis. eur. To bolo kompenzované do určitej miery lepším vyrovnaním o 25 325 tis. eur.

Medziročne daň z príjmov právnických osôb vzrástla o 944 973 tis. eur. Zlepšil sa výnos na strane preddavkov (355 226 tis. eur), ale predovšetkým bol zaznamenaný výrazne vyšší výnos na strane vyrovnania (589 110 tis. eur). Za tak výrazným medziročným rastom dane je hlavne zlepšenie situácie na strane podnikov po pandémii. Zlepšenie situácie sa pretavilo do lepšej výkonnosti, ktorá automaticky viedla k vyššej daňovej povinnosti. Nakoľko podniky riešili problémy s likviditou úpravou preddavkovej povinnosti, vyšší výnos dane sa tak prejavil vo vyššom vyrovnaní dane (hotovostné vyrovnanie roku 2022 sa týka akruálne roku 2021, v prípade preddavkov sú hotovostné príjmy identické s akruálnymi).

V roku 2022 mali fyzické a právnické osoby možnosť poukázať 2 % (v špecifických prípadoch právnické osoby len 1 % a fyzické osoby 3 %) z odvedenej dane na verejnoprospešný účel.  
V priebehu roka 2022 bolo týmto spôsobom prevedených 87 993 tis. eur, čo je v porovnaní s minulým rokom nárast o 803 tis. eur. Z dôvodu krízy v roku 2020 sa posúvali termíny na podanie daňových priznaní a taktiež na zaplatenie príspevku na verejnoprospešný účel z roku 2020 na začiatok roka 2021. Celkovo sa presunuli prostriedky z roku 2020 do roku 2021 približne v objeme 16 000 tis. eur (FO – 13 000 tis. eur, PO – 3 000 tis. eur). Suma z roku 2020 je preto výrazne nižšia a v roku 2021 naopak vyššia. Týmto posunom sú ovplyvnené aj medziročné rasty.

|  |  |  |  |
| --- | --- | --- | --- |
| **Tabuľka 25 - Prevod podielu dane na osobitný účel** | | |  |
| **v tis. eur** | **2020 S** | **2021 S** | **2022 S** |
| Prevod podielu dane z príjmov FO na osobitný účel | 22 544 | 49 850 | 42 860 |
| Prevod podielu dane z príjmov PO na osobitný účel | 30 847 | 37 341 | 45 133 |
| **Spolu** | **53 391** | **87 191** | **87 993** |

Zdroj: MF SR

**Daň z príjmov vyberaná zrážkou** sa rozpočtovala sumou 320 338 tis. eur, v skutočnosti bola o 5 574 tis. eur nižšia. Nižší výnos bol najmä z nižšieho výberu daní z dividend.

**Výnos daní z medzinárodného obchodu a transakcií** sa rozpočtoval v celkovej výške 37 098 tis. eur. V skutočnosti bol o 2 750 tis. eur vyšší, vo výške 39 848 tis. eur. Medziročne vzrástol výnos o 38,7 % tis. eur.

Najväčšiu časť na daniach z medzinárodného obchodu a transakcií tvorí výnos z podielu na vybratých prostriedkoch. Je to 25 % -ný podiel z vybratého cla z tovaru dovezeného z tretích krajín, ktorý si Slovensko ponecháva ako kompenzáciu nákladov spojených s výberom cla. Zvýšené príjmy sú z dôvodu vyššieho objemu dovezeného tovaru a vyšších cien vplyvom inflácie.

**Sankcie uložené v daňovom konaní a sankcie súvisiace s úhradou dane** sa rozpočtovali v sume 20 975 tis. eur. Ich skutočná výška dosiahla sumu 39 817 tis. eur, resp. 32 771 tis. eur po presune podielu sankcií do dane z príjmov fyzických osôb, z ktorých bol poukázaný výnos územnej samospráve.

Finančné orgány v sledovanom roku 2022 na žiadosť daňového subjektu povolili úľavu na dani alebo odpustili daňový nedoplatok na dani v zmysle § 70[[27]](#footnote-27) daňového poriadku v 2 prípadoch vo výške 790,41 eur. Úľavy zo sankcie alebo odpustenie sankcie v zmysle § 157[[28]](#footnote-28) daňového poriadku boli povolené daňovými úradmi v 379 prípadoch v celkovej výške 614 tis. eur a colnými úradmi nepovolili žiadny prípad úľavy zo sankcie alebo odpustenie sankcie.

|  |  |  |  |  |
| --- | --- | --- | --- | --- |
| **Tabuľka 26 - Povolené úľavy na dani / odpustenie daňového nedoplatku na dani / úľavy zo sankcie / odpustenie sankcie** | | | | |
| **Finančný orgán** | **Úľavy na dani alebo odpustenie daňového nedoplatku na dani** | | **Úľavy zo sankcie alebo odpustenie sankcie** | |
| **počet** | **suma** | **počet** | **suma** |
|  |  |  |  |  |
| Daňové úrady | 2 | 0,79 | 379 | 614,56 |
| Colné úrady /\* | x | x | 0 | 0 |
| FR SR | x | x | x | x |
| **Spolu** | **2** | **0,79** | **379** | **614,56** |

\*Colné úrady neposkytujú úľavy a odpustenie dane v zmysle § 70 daňového poriadku Zdroj: FR SR

***Podrobné údaje o plnení daňových príjmov štátneho rozpočtu v roku 2022 sú uvedené v tab. č. 2 tabuľkovej prílohy štátneho záverečného účtu.***

### Nedaňové príjmy

Nedaňové príjmy do štátneho rozpočtu plynú najmä vo forme dividend, poplatkov, kapitálových príjmov z predaja dlhodobého hmotného majetku a úrokov z poskytnutých výpomocí. **V roku 2022 dosiahli tieto príjmy sumu 1 285 089 tis. eur, čo predstavuje 6,8 % z celkovo dosiahnutých príjmov štátneho rozpočtu.** Skutočné plnenie nedaňových príjmov predstavovalo 113,2 % rozpočtovanej hodnoty. Za posledné tri sledované roky dosiahli nedaňové príjmy najnižší výnos. V porovnaní s rokom 2021 sa celková vyinkasovaná suma znížila o 53 231 tis. eur, a to najmä z dôvodu nižších príjmov z dividend až o 319 707 tis. eur. Vzrástli naopak iné nedaňové príjmy o 217 712 tis. eur.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 27 - Nedaňové príjmy štátneho rozpočtu** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
|  | **1** | **2** | **3** | **4** | **5=4-3** | **6=4-3** |
| Príjmy z podnikania a z vlastníctva majetku | 434 268 | 486 011 | 389 783 | 168 026 | -221 757 | -56,9 |
| v tom: dividendy | 428 129 | 480 226 | 383 955 | 160 519 | -223 436 | -58,2 |
| Administrat. poplatky a iné poplatky a platby | 387 962 | 354 593 | 364 108 | 400 937 | 36 829 | 10,1 |
| v tom: ostatné poplatky | 191 808 | 188 592 | 196 675 | 206 689 | 10 014 | 5,1 |
| pokuty, penále a iné sankcie | 56 748 | 56 444 | 62 323 | 68 713 | 6 390 | 10,3 |
| poplatky a platby z nepr. a náhod. predaja | 111 807 | 78 947 | 75 789 | 94 410 | 18 621 | 24,6 |
| Kapitálové príjmy | 12 438 | 13 703 | 7 512 | 11 460 | 3 948 | 52,6 |
| Úroky z tuzemských a zahraničných úverov, pôžičiek ,NFV | 8 883 | 7 055 | 6 763 | 9 996 | 3 233 | 47,8 |
| Iné nedaňové príjmy | 453 075 | 476 958 | 366 652 | 694 670 | 328 018 | 89,5 |
| v tom: odvod z hazardných hier | 212 590 | 220 131 | 236 140 | 251 889 | 15 749 | 6,7 |
| ostatné príjmy - iné | 169 469 | 98 581 | 92 655 | 157 146 | 64 491 | 69,6 |
| **Spolu** | **1 296 626** | **1 338 320** | **1 134 818** | **1 285 089** | **150 271** | **13,2** |

Zdroj: MF SR

**Príjmy z podnikania a z vlastníctva majetku** boli v predchádzajúcich rokoch svojou výškou najdôležitejšou časťou nedaňových príjmov. Z tejto sumy najpodstatnejšiu časť tvoria ***prijaté dividendy*** z obchodných spoločností štátu, ktoré vyinkasovali vybrané kapitoly štátneho rozpočtu reálne v roku 2022 (najčastejšie rozdelené z výsledkov hospodárenia predchádzajúcich období).

|  |  |  |  |  |  |  |
| --- | --- | --- | --- | --- | --- | --- |
| **Tabuľka 28 – Hotovostné dividendy podľa kapitol ŠR** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| **Ministerstvo zahranič.vecí a európ. záležitostí SR** | **698** | **250** | **240** | **240** | 0 | x |
| Správa služieb diplomatického zboru, a.s. | 698 | 250 | 240 | 240 | 0 | x |
| **Ministerstvo financií SR** | **6 444** | **32 410** | **10 529** | **7 000** | -3 529 | -33,5 |
| Tipos, národná lotériová spoločnosť, a.s. Bratislava | 3 300 | 2 500 | 2 500 | 5 000 | 2 500 | 100,0 |
| Slovenská konsolidačná, a.s. Bratislava | 3 144 | 575 | 120 | 2 000 | 1 880 | 1 566,7 |
| Slovenská elektrizačná prenosová sústava, a.s. | 0 | 29 335 | 7 909 | 0 | -7 909 | -100,0 |
| **Ministerstvo hospodárstva SR** | **2 173** | **5 000** | **4 500** | **4 500** | 0 | x |
| JAVYS, a.s. | 2 173 | 3 000 | 3 000 | 3 000 | 0 | x |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
|  | **1** | **2** | **3** | **4** | **5=4-3** | **6=4-3** |
| Transpetrol, a.s. | 0 | 2 000 | 1 500 | 1 500 | 0 | x |
| **Ministerstvo dopravy a výstavby SR** | **779** | **0** | **0** | **0** | 0 | x |
| Letisko Košice - Airport Košice, a.s. | 779 | 0 | 0 | 0 | 0 | x |
| Letisko Sliač, a.s. | 0 | 0 | 0 | 0 | 0 | x |
| Poštová banka, a.s. | 0 | 0 | 0 | 0 | 0 | x |
| **Správa štátnych hmotných rezerv SR** | **0** | **121** | **0** | **93** | 93 | x |
| Spoločnosť pre skladovanie a.s. | 0 | 121 | 0 | 93 | 93 | x |
| **Všeobecná pokladničná správa\*** | **418 035** | **442 445** | **368 686** | **148 686** | -220 000 | -59,7 |
| Slovenský plynárenský priemysel, a.s. | 250 000 | 250 000 | 220 000 | 0 | -220 000 | -100,0 |
| Západoslovenská energetika, a. s. | 37 808 | 45 697 | 44 839 | 44 839 | 0 | 0,0 |
| Stredoslovenská energetika, a s. | 96 204 | 113 071 | 74 777 | 74 777 | 0 | 0,0 |
| Východoslovenská energetika HOLDING, a.s. | 34 023 | 33 677 | 29 070 | 29 070 | 0 | 0,0 |
| **Spolu** | **428 129** | **480 226** | **383 955** | **160 519** | **-223 436** | **-58,2** |
| \*Podiely daných spoločností sú účtovne evidované pod MH SR. Dividendy plynú na osobitné účty Všeobecnej pokladničnej správy obdobne ako tomu bolo počas existencie zrušeného FNM SR. | | | | | Zdroj: MF SR | |

Celková výška prijatých dividend v roku 2022 bola v sume 160 519 tis. eur. Oproti schválenému rozpočtu v objeme 383 955 tis. eur ide o najväčší výpadok príjmov v rámci celkových nedaňových príjmov, a to až v sume 223 436 tis. eur. Najvyšší príjem z dividend bol v kapitole Všeobecná pokladničná správa v sume 148 686 tis. eur, do rozpočtu ktorej patria dividendy od Slovenského plynárenského priemyslu, a. s. a jednotlivých energetických spoločností. U Slovenského plynárenského priemyslu, a. s. prišlo k výpadku príjmov z dividend v sume 220 000 tis. eur z dôvodu posunu splatnosti výplaty dividend za rok 2022 z 31. 12. 2022 na 31. 03. 2023. Ministerstvo financií SR nezískalo rozpočtované dividendy od Slovenskej elektrizačnej prenosovej sústavy, a.s. v sume 7 909 tis. eur, nakoľko spoločnosť nevyplatila v roku 2022 dividendy z dôvodu nevytvorenia dostatočného zisku. Ostatné príjmy z dividend boli v kapitolách Ministerstva hospodárstva SR, Ministerstva zahraničných vecí a európskych záležitostí SR a Správy štátnych hmotných rezerv SR. Ich objem bol však nevýznamný.

***Príjmy z vlastníctva*** dosiahli 7 286 tis. eur, z toho najviac v rozpočte Ministerstva spravodlivosti SR 1 229 tis. eur, Ministerstva vnútra SR 972 tis. eur, Ministerstva zahraničných vecí a európskych záležitostí SR 827 tis. eur, Ministerstva zdravotníctva SR 710 tis. eur. Z celkovej sumy tvorili najviac príjmy z prenájmu budov a priestorov 6 089 tis. eur, príjmy z prenajatých pozemkov 590 tis. eur a príjmy z úhrad za využívanie prírodných liečivých zdrojov 526 tis. eur.

***Iné príjmy z podnikania*** dosiahli sumu 221 tis. eur, z toho najviac Ministerstvo životného prostredia SR získalo 200 tis. eur od Vodohospodárskej výstavby, š. p. Najvyššiu sumu 250 tis. eur malo rozpočtované Ministerstvo financií SR, kde išlo o odvod zo zisku od Exportno-importnej banky SR, ktorý sa však nerealizoval, nakoľko banka v roku 2021 skončila v strate.

**Príjem z administratívnych poplatkov a iných poplatkov a platieb** závisí od počtu jednotlivých konaní v priebehu roka. Skutočné plnenie vo výške 400 937 tis. eur je najvyššie za ostatné tri roky.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 29 - Administratívne poplatky a iné poplatky a platby** | | | | | | **v tis. eur** |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
|  | **1** | **2** | **3** | **4** | **5=4-3** | **6=4-3** |
| Administratívne poplatky | 219 407 | 219 202 | 225 997 | 237 814 | 11 817 | 5,2 |
| z toho: súdne poplatky | 26 986 | 29 918 | 28 004 | 30 276 | 2 272 | 8,1 |
| Pokuty, penále a iné sankcie | 56 748 | 56 444 | 62 323 | 68 713 | 6 390 | 10,3 |
| Poplatky a platby z nepriemyselného a náhod. predaja | 111 807 | 78 947 | 75 788 | 94 410 | 18 622 | 24,6 |
| **Spolu** | **387 962** | **354 593** | **364 108** | **400 937** | **36 829** | **10,1** |

Zdroj: MF SR

V rámci tejto kategórie dosiahli najvyšší príjem ***ostatné administratívne poplatky***, a to čiastku 206 689 tis. eur, z toho rozhodujúca suma 193 118 tis. eur plynula do rozpočtu kapitoly Všeobecná pokladničná správa, z ktorej 179 096 tis. eur tvorili správne poplatky platené prostredníctvom systému e-Kolok a prostredníctvom integrovaných obslužných miest.

***Súdne poplatky*** dosiahli skutočné plnenie vo výške 30 276 tis. eur a takmer v celej výške (30 272 tis. eur) boli príjmom kapitoly Všeobecná pokladničná správa. V roku 2022 sa takmer všetky súdne poplatky platili prostredníctvom systému e-Kolok, tak ako aj všetky ostatné administratívne poplatky.

***Pokuty, penále a iné sankcie*** dosiahli sumu 68 713 tis. eur a sú vyrubované zo strany štátnych úradov najmä v súvislosti s porušením daňových, colných, cenových a ostatných predpisov. Najväčší podiel tvorila kapitola Ministerstva vnútra SR (48 943 tis. eur), kde išlo najmä zaplatené alebo vymožené pokuty, ktoré uložili útvary Policajného zboru, okresné úrady, v nižšej miere útvary Hasičského a záchranného zboru a útvary Ministerstva vnútra SR (pokuty v blokovom konaní alebo uložené rozhodnutím 28 148 tis. eur, pokuty za použitie vymedzených úsekov ciest bez úhrady – diaľničná známka 14 925 tis. eur, pokuty za nevykonanie emisnej a technickej kontroly na vozidle 3 276 tis. eur a ďalšie).

Ministerstvo práce, sociálnych vecí a rodiny SR prijalo za porušenie predpisov sumu 6 281 tis. eur vo forme blokových pokút a pokút za porušovanie pracovnoprávnych predpisov a predpisov na zaistenie bezpečnosti a ochrany zdravia pri práci (ukladané najmä inšpektorátmi práce) a odvodov za neplnenie povinného podielu zamestnávania občanov so zdravotným postihnutím podľa § 65 zákona č. 5/2004 Z. z. o službách zamestnanosti.

Ministerstvo pôdohospodárstva a rozvoja vidieka SR získalo príjmy za porušenie predpisov v celkovej výške 2 474 tis. eur. Najväčší objem príjmov dosiahla Štátna veterinárna a potravinová správa SR z pokút, ktoré boli uložené prevádzkovateľom v obchodných sieťach.

Všeobecná pokladničná správa získala príjem z pokút v sume 2 290 tis. eur. Z toho Finančné riaditeľstvo SR vybralo pokuty za porušenie predpisov v sume 1 236 tis. eur, Úrad pre reguláciu hazardných hier 633 tis. eur, Úrad na ochranu osobných údajov SR 106 tis. eur a Rada pre vysielanie a retransmisiu 76 tis. eur. Zvyšnú sumu predstavujú ďalšie príjmy z pokút, ktoré boli pripísané na účet kapitoly.

***Poplatky a platby z nepriemyselného a náhodného predaja*** prijali kapitoly v celkovej čiastke 94 410 tis. eur, z toho takmer v celej výške za predaj výrobkov, tovarov a služieb (92 308 tis. eur). Oproti schválenému rozpočtu dosiahli tieto poplatky vyššie plnenie o 28,0 %. Najvyššiu čiastku získalo Ministerstvo dopravy a výstavby SR, a to 57 322 tis. eur, pričom schválený rozpočet bol prekročený až o 20 046 tis. eur najmä z dôvodu, že príjmy z jednorazových úhrad sa nerozpočtujú. Išlo najmä o príjmy Úradu pre reguláciu elektronických komunikácií a poštových služieb v sume 52 106 tis. eur za správu frekvencií a za reguláciu elektronických komunikácií. Hlavná časť príjmov za správu frekvencií boli úhrady za frekvencie v sume 50 139 tis. eur, z toho jednorazové úhrady vo výške 36 260 tis. eur. Jednorazové úhrady boli za pridelené frekvencie z frekvenčných pásiem 700 MHz, 900 MHz a 1800 MHz, pričom výberové konanie bolo realizované formou elektronickej aukcie na viac frekvenčných pásiem súčasne. Predmetné frekvencie boli pridelené pre budovanie tzv. 5G sietí – primárne frekvenčné pásmo 700 MHz. Jednorazové úhrady operátorov za pridelené frekvencie boli v celkovej výške 20 660 tis. eur. V roku 2022 bola uzatvorená zmluva, ktorej predmetom bola realizácia elektronickej aukcie v rámci výberového konania organizovaného úradom na udelenie práv na využívanie rádiových frekvencií vo frekvenčnom pásme 3,6 GHz. Jednorazové úhrady (finančné zábezpeky v rámci výberového konania) operátorov na základe tejto elektronickej aukcie boli v celkovej výške 15 600 tis. eur.

Ministerstvo spravodlivosti SR získalo čiastku 19 264 tis. eur. Z toho sumu 17 399 tis. eur tvorili príjmy Zboru väzenskej a justičnej stráže z vedľajšieho hospodárstva – drevovýroba, kovovýroba, krajčírske práce, pomocné práce, upratovanie a čistenie, montážne práce pre automobilový priemysel ako aj poľnohospodárske práce a výroba, v tom 3 132 tis. eur predstavovali zdravotnícke výkony Nemocnice pre obvinených a odsúdených Trenčín. Ďalšie príjmy plynuli z rehabilitačných a rekreačných služieb, predaja tovarov v bufete ústavov. V civilnej časti kapitoly príjmy vznikali najmä pri výkone súdnictva za poskytnuté právne služby a z prevádzkovej činnosti.

Ministerstvo pôdohospodárstva a rozvoja vidieka SR dosiahlo na tejto podpoložke celkové príjmy 5 162 tis. eur najmä za fytosanitárne výkony (registrácia pesticídov, odrodové skúšobníctvo, ochrana rastlín, laboratórne analýzy krmív, pôdy a hnojív) a za veterinárne výkony (poplatky za činnosť veterinárnych lekárov, kontroly, certifikácie a iné).

Ministerstvo vnútra SR získalo príjmy v sume 4 821 tis. eur, z toho 2 409 tis. eur boli príjmy za poskytovanie služieb ochrany objektov v súvislosti s napojením objektov na tzv. pulty centralizovanej ochrany. Ďalšie prostriedky plynuli kapitole za policajný doprovod, ubytovanie v zariadeniach Ministerstva vnútra SR, vypracované znalecké posudky, lekárske výkony a iné.

**Kapitálové príjmy** sú príjmy z predaja hnuteľného aj nehnuteľného majetku štátu, ktorý je vyhlásený za prebytočný alebo neupotrebiteľný. Jednotlivé kapitoly štátneho rozpočtu sú zodpovedné za pravidelné vyhodnocovanie fyzického stavu majetku a rozhodnutie o jeho prebytočnosti alebo neupotrebiteľnosti. V návrhu rozpočtu sa premietajú zámery na odpredaj tohto majetku, pričom z dôvodu splnenia legislatívnych podmienok na predaj majetku štátu môže k plneniu tohto zámeru dôjsť až nasledujúce obdobie. Hotovostné plnenie kapitálových príjmov dosiahlo 11 460 tis. eur, z toho najviac príjem z predaja pozemkov a nehmotných aktív 5 727 tis. eur a z predaja kapitálových aktív 5 150 tis. eur.

Príjmy z predaja pozemkov a nehmotných aktív boli rozpočtované v sume 1 205 tis. eur a ich skutočné plnenie dosiahlo sumu 5 727 tis. eur. Najväčší objem bol dosiahnutý v kapitole Ministerstva vnútra SR (4 815 tis. eur), pričom schválený rozpočet bol len 975 tis. eur. Išlo najmä o odpredaj pozemkov a o prevedené zábezpeky v zmysle uzatvorených zmlúv od fyzických osôb, právnických osôb, miest, pričom v prevažnej miere išlo o odpredaj majetku v správe Okresných úradov, ako dočasných správcov majetku. Pri príprave návrhu rozpočtu sa vychádzalo z predpokladu plnenia rozpočtu, pričom v priebehu roka 2022 boli zrealizované odpredaje vo vyššej sume a objeme, ako bolo plánované. Ministerstvo dopravy a výstavby SR získalo sumu 466 tis. eur a išlo o príjmy Slovenskej správy ciest, ktoré sa týkali vysporiadania pozemkov s kupujúcimi. Z toho v sume 307 tis. eur išlo o vysporiadanie pozemkov pod železničnou traťou so Železnicami SR, pod administratívnou budovou s Lesmi SR, š.p. a za účelom výstavby diaľnic s Národnou diaľničnou spoločnosťou, a.s. Ďalšiu sumu 154 tis. eur predstavovalo vysporiadanie pozemkov za účelom súkromného alebo podnikateľského využitia so súkromnými alebo právnickými osobami.

Príjmy z predaja kapitálových aktív boli naplnené v celkovom objeme 5 150 tis. eur, pričom najvyšší objem prostriedkov (1 551 tis. eur) dosiahla Správa štátnych hmotných rezerv SR. Išlo najmä o odplatný prevod nehnuteľného majetku štátu fyzickej osobe v sume 903 tis. eur a dvom právnickým osobám v sume 445 tis. eur. Ministerstvo vnútra SR získalo čiastku 1 489 tis. eur a išlo v prevažnej miere o splátky od zamestnancov a bývalých zamestnancov za odpredané služobné byty, úhrady zostatkových cien odpredaných služobných bytov, úhrady kúpnych cien za nehnuteľnosti na základe kúpnych zmlúv a príjem z prevodu zábezpek, ktoré boli súčasťou ceny majetku. Pri príprave schváleného rozpočtu v sume 3 157 tis. eur sa vychádzalo z predpokladu, že príjmy budú dosiahnuté v takejto výške, k čomu však v dôsledku klesajúcej tendencie predaja nedošlo. Ďalšie vyššie sumy dosiahli Ministerstvo práce, sociálnych vecí a rodiny SR 518 tis. eur, Ministerstvo zdravotníctva SR 478 tis. eur a Ministerstvo zahraničných vecí a európskych záležitostí SR 364 tis. eur.

**Úroky z tuzemských úverov, pôžičiek a návratných finančných výpomocí** dosiahli 9 995 tis. eur, pričom kapitola Všeobecná pokladničná správa tvorí takmer 100 % týchto príjmov z dôvodu poskytnutých návratných finančných výpomocí v predchádzajúcich obdobiach a úročenia účtov finančného hospodárenia. *Úroky z účtov finančného hospodárenia so Štátnou pokladnicou* dosiahli sumu 5 966 tis. eur, čo znamená prekročenie rozpočtovanej sumy o 2 738 tis. eur. Dôvodom výrazného prekročenia rozpočtovaných príjmov bol nárast úrokovej sadzby, ktorú Štátna pokladnica používa pri úročení jednodňových depozít v automatickom refinančnom systéme.

*Úroky z návratných finančných výpomocí* dosiahli sumu 4 029 tis. eur, z toho kapitola Všeobecná pokladničná správa 3 620 tis. eur, a to v súvislosti s návratnými finančnými výpomocami poskytnutými Agentúre pre núdzové zásoby ropy a ropných výrobkov a spoločnostiam GA Drilling, a. s. a Tachyum s. r. o.

**Iné nedaňové príjmy** tvoria najmä odvod z hazardných hier, odvod prevádzkovateľov distribučných sústav a prenosovej sústavy, ostatné odvody a príjem z nezrovnalostí a iných vratiek za prostriedky EÚ. K 31. 12. 2022 dosiahli iné nedaňové príjmy sumu 694 670 tis. eur.

***Príjem z odvodu z hazardných hier*** je súčasťou rozpočtu kapitoly Všeobecná pokladničná správa a dosiahol 251 889 tis. eur, čo predstavuje prekročenie rozpočtu o 6,7 %. Za vyššie plnenie je zodpovedný najmä dynamický vývoj hrania v internetových kasínach, ktorý sa tak premietol aj do vyššieho odvodu do štátneho rozpočtu. Impulzom pre rozvoj internetových kasín bolo zatváranie prevádzok počas šírenia pandémie ochorenia COVID-19 v rokoch 2020 a 2021 a následný presun hráčov do online priestoru.

***Príjmy z odvodu*** tvorili finančné prostriedky zo zúčtovania vzťahov so štátnym rozpočtom zo strany podnikateľských subjektov, príspevkových a rozpočtových organizácií, ústredných orgánov, neziskových organizácií, obcí a vyšších územných celkov, ktorým tieto prostriedky štátneho rozpočtu boli poskytnuté. V roku 2022 objem týchto odvodov za rok 2021 dosiahol 170 879 tis. eur a celý bol súčasťou príjmov kapitoly Všeobecná pokladničná správa, ktorá vykonáva záverečné zúčtovanie s prijímateľmi prostriedkov štátneho rozpočtu. Najväčší podiel na tejto sume predstavuje príjem z finančného zúčtovania s Ministerstvom práce, sociálnych vecí a rodiny SR v sume 47 963 tis. eur, Ministerstvom financií SR v sume 33 574 tis. eur, Ministerstvom obrany SR v sume 26 658 tis. eur, Ministerstvom zdravotníctva SR v sume 19 268 tis. eur a Ministerstvom dopravy a výstavby SR v sume 16 851 tis. eur. Oproti schválenému rozpočtu zaznamenali príjmy z odvodu nárast až o 150 879 tis. eur a tento vysoký nárast súvisel so špecifickým rokom 2021, v ktorom boli nad rámec štandardných dotačných schém poskytované osobitne transfery/dotácie v súvislosti s pandémiou ochorenia COVID-19.

***Vrátené neoprávnene použité alebo zadržané finančné prostriedky*** sa rozpočtovali vo výške 3 725 tis. eur a v skutočnosti dosiahli až 82 718 tis. eur. Tento rozdiel bol spôsobený najmä príjmami z nezrovnalostí a iných vratiek za prostriedky Európskej únie, ktoré sa nerozpočtovali a dosiahli skutočnosť 76 321 tis. eur. Vrátenia za nezrovnalosti vznikli väčšinou nedodržaním zmluvy o poskytnutí nenávratného finančného príspevku pri realizácii projektov financovaných z prostriedkov EÚ zo strany prijímateľov. Najvyššiu sumu z tohto titulu získala kapitola Ministerstva dopravy a výstavby SR a to 47 862 tis. eur a to za nezrovnalosti a nezúčtované predfinancovania za prostriedky Operačného programu Doprava 2007- 2013 a Operačného programu Integrovaná infraštruktúra 2014- 2020. Ministerstvo životného prostredia SR dosiahlo sumu 7 344 tis. eur za nezrovnalosti, nezúčtované predfinancovania a zálohové platby. Ministerstvo investícií, regionálneho rozvoja a informatizácie SR získalo čiastku 6 286 tis. eur najmä za nezrovnalosti z programov OPIS, OPII PO7 a IROP a Ministerstvo školstva, vedy, výskumu a športu SR prijalo sumu 5 489 tis. eur.

Okrem nezrovnalostí a vratiek za prostriedky EÚ boli významným príjmom aj vrátené neoprávnene použité alebo zadržané finančné prostriedky od fyzických osôb v sume 4 462 tis. eur, z toho najviac v kapitole Ministerstva práce, sociálnych vecí a rodiny SR (4 413 tis. eur). Išlo o vratky z poskytnutých dávok sociálnej pomoci a štátnych sociálnych dávok z minulých rokov od ich poberateľov, ktorým vznikla povinnosť ich vrátenia za určité obdobie, alebo len časti z vyplatenej sumy, keďže ich napríklad poberali dlhšie ako mali nárok.

***Príjmy z vratiek*** dosiahli celkovú sumu 17 884 tis. eur, z toho najviac u Ministerstva spravodlivosti SR (4 884 tis. eur), kde išlo najmä o príjmy od fyzických osôb ako splátky pohľadávky z poskytnutej pôžičky 500 eur v súvislosti s agendou osobného bankrotu, ktorú riešilo Centrum právnej pomoci, pričom tieto príjmy sú očakávané, ale neboli rozpočtované s ohľadom na skutočnosť, že pôžičku je možné splatiť v rôznych čiastkach, resp. aj naraz.

Ministerstvo práce, sociálnych vecí a rodiny SR dosiahlo sumu 4 874 tis. eur. Išlo najmä o vratky a splátky z poskytnutých príspevkov aktívnej politiky, vrátené neoprávnene vyplatené dávky sociálnej pomoci občanom v hmotnej núdzi a štátne sociálne dávky, vratky z nevyčerpaných miezd a odvodov za rok 2021 a ďalšie.

U Ministerstva zdravotníctva SR predstavovali príjmy z vratiek sumu 2 207 tis. eur. Išlo o nevyčerpané finančné prostriedky z jednorazového príspevku 350 eur určeného pre každého zdravotníckeho pracovníka, ktorého jeho zamestnávateľ nahlásil do systému odmeňovania v zmysle Uznesenia vlády SR. č. 777/2021 zo dňa 17. 12. 2021. Týmto uznesením boli vyčlenené finančné prostriedky v sume 50 706 tis. eur na jednorazový finančný príspevok pre zdravotníckych pracovníkov vzhľadom na náročnú situáciu v súvislosti s ochorením COVID-19, ktorej čelili zdravotnícki pracovníci poskytujúci zdravotnú starostlivosť.

***Príjmy z príspevkov prevádzkovateľa hazardnej hry*** boli dosiahnuté v celej výške 8 004 tis. eur v kapitole Ministerstva financií SR. Išlo o príjmy Úradu pre reguláciu hazardných hier, ktoré predstavovali mesačný a osobitný príspevok v zmysle zákona č. 30/2019 Z. z. o hazardných hrách od prevádzkovateľov hazardných hier, ako napríklad TIPOS, národná lotériová spoločnosť, a.s. a ďalších.

***Zvyšnú časť iných nedaňových príjmov*** v hodnote 157 146 tis. eur tvorili v najvyššej výške príjmy kapitoly Ministerstva hospodárstva SR v sume 73 826 tis. eur. Išlo najmä o odvody prevádzkovateľov distribučných sústav a prenosovej sústavy, ktorí sú povinní odvádzať do štátneho rozpočtu odvod z množstva elektriny dodanej koncovým odberateľom elektriny (72 555 tis. eur). Ďalší príjem v sume 984 tis. eur vyplýval z Dohody o urovnaní uzavretej medzi poskytovateľom štátnej pomoci Ministerstvom hospodárstva SR a príjemcom štátnej pomoci 1: FORTISCHEM, a. s. a príjemcom štátnej pomoci 2: Novácke chemické závody, a. s. v konkurze.

Ministerstvo obrany SR dosiahlo iné nedaňové príjmy v objeme 42 022 tis. eur a išlo najmä o prijatý transfer 40 214 tis. eur z Európskeho mierového nástroja (EPF) ako refundácia za pomoc Ukrajine v súvislosti s vojenským konfliktom.

Príjmy kapitoly Ministerstva vnútra SR v sume 14 033 tis. eur tvorili odvody za odňatie poľnohospodárskej pôdy a lesnej pôdy, príjmy z predpísaných mánk a škôd, príjmy z trov konania, prepadnuté prostriedky v prospech štátu, príjmy z dedičského konania, príjmy z poplatkov za obnovu evidencie pozemkov a iné.

Ministerstvo spravodlivosti SR získalo čiastku 11 798 tis. eur najmä z úhrad trov konania a výkonu väzby a výkonu trestu odňatia slobody, z úhrad pohľadávok obvinených a odsúdených, z prepadnutých kaucií, zábezpek, z prepísaných mánk a škôd.

U Ministerstva životného prostredia SR z celkovej sumy 10 806 tis. eur išlo najmä o dve tranže odvodu prostriedkov z Environmentálneho fondu v objeme 10 736 tis. eur v nadväznosti na zákon č. 6/2022 Z. z., ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony, v súlade s doložkou vybraných vplyvov, ktorá bola súčasťou dokumentácie v rámci legislatívneho procesu k zákonu. Cieľom odvodu je financovanie správ národných parkov zriadených zákonom č. 6/2022 Z. z. k 31. 3. 2022.

***Podrobné údaje o plnení nedaňových príjmov štátneho rozpočtu v roku 2022 sú uvedené v tab. č. 3 tabuľkovej prílohy štátneho záverečného účtu.***

### Granty a transfery

Hotovostný príjem z grantov a transferov bol na rok 2022 rozpočtovaný v celkovej výške 4 491 227 tis. eur (z toho tuzemské v čiastke 41 254 tis. eur), čo je oproti roku 2021 viac o 1 667 775 tis. eur. Skutočné príjmy štátneho rozpočtu z grantov a transferov dosiahli sumu 2 227 577 tis. eur a v porovnaní s rokom 2021 je to menej o 85 362 tis. eur. Rozhodujúcu časť týchto prostriedkov ako v rozpočte tak aj v skutočnom plnení tvoria každý rok zdroje z rozpočtu EÚ (Európske štrukturálne a investičné fondy – EŠIF), alokované a čerpané v rámci príslušných programových období (aktuálne ako aj dobiehajúce programové obdobia).

|  |  |  |  |  |  |  |
| --- | --- | --- | --- | --- | --- | --- |
| **Tabuľka 30 - Granty a transfery** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| **Tuzemské granty a transfery** | 37 226 | 38 947 | 41 254 | 39 875 | -1 379 | -3,34 |
| Transfery v rámci verejnej správy | 37 226 | 38 947 | 41 254 | 39 875 | -1 379 | -3,34 |
| z toho: |  |  |  |  |  |  |
| *zo štátneho rozpočtu okrem transferu na úhradu nákladov preneseného výkonu štátnej správy* | 135 | 84 | 110 | 71 | -39 | -35,45 |
| *zo zdravotných poisťovní* | 37 076 | 38 863 | 39 644 | 39 804 | 160 | 0,4 |
| *zo Slovenského pozemkového fondu* | 0 | 0 | 1 500 | 0 | -1 500 | 0 |
| *od ostatných subjektov verejnej správy* | 5 | 0 | 0 | 0 | 0 | 0 |
| **Zahraničné granty a transfery** | 2 551 329 | 2 273 990 | 4 449 973 | 2 187 702 | -2 262 271 | -50,8 |
| z toho: |  |  |  |  |  |  |
| *prostriedky z rozpočtu EÚ* | 2 551 329 | 2 269 707 | 3 148 001 | 2 146 641 | -1 001 360 | -31,8 |
| *prostriedky z rozpočtu EÚ (POO)* | 0 | 4 283 | 1 301 972 | 41 061 | -1 260 911 | -96,8 |
| **Spolu** | **2 588 586** | **2 312 939** | **4 491 227** | **2 227 577** | **-2 263 650** |  |

Zdroj: MF SR

Tuzemské granty a transfery svojim skutočným plnením v sume 39 874 tis. eur tvorili len 1,8 % z celkovo dosiahnutých grantov a transferov.

Schválený rozpočet príjmov zo zahraničných transferov na rok 2022 bol vo výške 4 449 973 tis. eur, z toho príjmy za prostriedky EÚ boli rozpočtované vo výške 3 148 001 tis. eur a príjmy za Plán obnovy a odolnosti (POO) SR vo výške 1 301 972 tis. eur. Skutočné plnenie týchto príjmov bolo vo výške 2 187 702 tis. eur, z toho za POO 41 061 tis. eur.

Zahraničné transfery dosiahli 2 187 702 tis. eur, čo predstavuje oproti schválenému rozpočtu nižšie plnenie až o 2 262 271 tis. eur, z toho prostriedky EŠIF sa nenaplnili o 1 001 360 tis. eur a prostriedky POO o 1 260 911 tis. eur.

Jedným z hlavných dôvodov rozdielu medzi rozpočtovanými výdavkami a skutočným čerpaním bolo aplikovanie zásady rozpočtového krytia zo strany vykonávateľov plánu obnovy – teda rozpočtovania výdavkov už v čase vyhlasovania výziev a priamych vyzvaní, pričom samotné výdavky na základe týchto vyhlásených výziev a priamych vyzvaní môžu vzniknúť až v nasledujúcich rozpočtových rokoch. Existuje teda časový nesúlad medzi vyhlasovaním výziev/priamych vyzvaní a vzniku reálnych výdavkov v rámci implementovaných projektov.

Rozpočet príjmov za prostriedky EÚ bol v roku 2022 upravený na úroveň 2 146 641 tis. eur. K úpravám došlo v nadväznosti na vysporiadanie finančných prostriedkov za finančné opravy v zmysle § 15 zákona o rozpočtových pravidlách verejnej správy, v nadväznosti na prijaté oznámenia o výške prostriedkov, ktoré budú použité v nasledujúcich rokoch v zmysle § 8 zákona o rozpočtových pravidlách verejnej správy a v nadväznosti na ostatné viazania prostriedkov v zmysle § 18 zákona o rozpočtových pravidlách verejnej správy.

**Prostriedky z plánu obnovy a odolnosti** boli rozpočtované v sume 1 301 972 tis. eur a skutočné plnenie dosiahlo sumu 41 061 tis. eur. Prostriedky do príjmov štátneho rozpočtu boli prevedené v dvoch platbách, pričom sa vychádzalo z aktuálneho plnenia výdavkov na strane jednotlivých kapitol ŠR *(bližší popis rozpočtu výdavkov je uvedený v kapitole 3.2. Výdavky).*

Skutočné plnenie príjmov za prostriedky EÚ vo výške 2 146 641 tis. eur predstavuje plnenie na úrovni 100 % z upraveného rozpočtu *(bližší popis rozpočtu výdavkov je uvedený v kapitole 3.4. Vzťahy štátneho rozpočtu k Európskej únii).*

Najvyšší príjem zo zahraničných transferov bol v kapitole Ministerstva dopravy a výstavby SR v celkovej čiastke 483 991 tis. eur, z toho plnenie príjmov v rámci Operačného programu Integrovaná infraštruktúra, programové obdobie 2014-2022 (z toho fond EFDF v sume 171 523 tis. eur a Kohézny fond v sume 312 467 tis. eur).

Ministerstvo pôdohospodárstva a rozvoja vidieka SR prijalo sumu 372 156 tis. eur, ktorá bola rozdelená do oblasti pôdohospodárstva a do oblasti rozvoja vidieka. Za oblasť pôdohospodárstva išlo o príjmy z Európskeho poľnohospodárskeho záručného fondu v objeme 238 437 tis. eur a za trhovo orientované výdavky v objeme 14 013 tis. eur. Príjmy z Európskeho poľnohospodárskeho fondu pre rozvoj vidieka boli vo výške 119 333 tis. eur. Príjmy boli upravené o realizované finančné opravy, pozastavenia a zníženia financovania. Príjmy z Európskeho námorného a rybárskeho fondu boli plnené v objeme 373 tis. eur, kde išlo o plnenie príjmov EÚ v rámci programového obdobia 2014-2022, respektíve prechodného obdobia 2014-2022. Príjmy za 4. programové obdobie 2021-2027 neboli k 31.12.2022 plnené.

Ministerstvo investícií, regionálneho rozvoja a informatizácie SR prijalo sumu 304 602 tis. eur, išlo o príjmy za EÚ časť zo súhrnných žiadostí o platbu ako Integrovaný regionálny operačný program v sume 224 971 tis. eur a INTERREG SK-CZ v sume 15 083 tis. eur a INTERREG  
SK-AT v sume 11 359 tis. eur. V rámci Operačného programu Technická pomoc sumu 18 513 tis. eur a v rámci Operačného programu integrovaná infraštruktúra sumu 31 890 tis. eur.

Ministerstvo životného prostredia SR prijalo sumu 290 065 tis. eur. Išlo o príjmy z rozpočtu Európskej únie, ktoré boli určené na financovanie opatrení Operačného programu Kvalita životného prostredia.

V kapitole Ministerstva hospodárstva SR bolo prijatých 208 700 tis. eur na poskytnutie podpory z EŠIF zamerané na vytvorenie stabilného prostredia priaznivého pre inovácie pre všetky relevantné subjekty a podporu zvýšenia efektívnosti a výkonnosti systému výskumu, vývoja a inovácií, ako základného piliera pre zvyšovanie konkurencieschopnosti, udržateľného hospodárskeho rastu a zamestnanosti.

Ministerstvo práce, sociálnych vecí a rodiny SR prijalo sumu 182 671 tis. eur, z toho v rámci Operačného programu Ľudské zdroje čiastku 180 485 tis. eur a Operačného programu potravinovej a základnej materiálnej pomoci čiastku 2 186 tis. eur.

Ministerstvo školstva, vedy, výskumu a športu SR prijalo sumu 173 509 tis. eur, z toho plnenie príjmov v rámci Operačného programu Integrovaná infraštruktúra (programové obdobie 2014-2022) v sume 89 539 tis. eur a Operačného programu Ľudské zdroje v sume 83 970 tis. eur.

Ministerstvo vnútra SR prijalo zo zahraničných transferov sumu 130 947 tis. eur, v tom v rámci Operačného programu Ľudské zdroje sumu 49 742 tis. eur a v rámci Operačného programu Efektívna verejná správa sumu 81 205 tis. eur.

Bližšie informácie o príjmoch z rozpočtu EÚ sú uvedené v samostatnej kapitole 3.4. Vzťahy štátneho rozpočtu k Európskej únii.

***Podrobné údaje o príjmoch štátneho rozpočtu podľa kapitol, kategórií rozpočtovej klasifikácie a podľa zdrojov za rok 2022 sú uvedené v tab. č. 4 až 6 tabuľkovej prílohy štátneho záverečného účtu.***

## Výdavky štátneho rozpočtu

Pri rozpočtovaní hotovostných výdavkov štátneho rozpočtu na rok 2022 sa zohľadňovali zámery a ciele rozpočtovej politiky vlády SR ako aj legislatívne zmeny tak, aby sa dodržali pravidlá rozpočtového hospodárenia, najmä:

* + možnosť použitia kapitálových výdavkov na určený účel aj v nasledujúcich dvoch rozpočtových rokoch po rozpočtovom roku, na ktorý boli rozpočtované,
  + možnosť použitia prostriedkov Európskej únie vrátane spolufinancovania zo štátneho rozpočtu aj v nasledujúcich rozpočtových rokoch až do ich vyčerpania na určený účel,
  + pri bežných transferoch s výnimkou miezd, poskytnutých príjemcom po 1. auguste rozpočtového roka, možnosť ich použitia do konca prvého štvrťroka nasledujúceho roka,
* viacročné rozpočtovanie na tri rozpočtové roky,
* rozpočtovanie formou bežných a kapitálových výdavkov pri uplatňovaní rozpočtovej klasifikácie,
  + využívanie programového rozpočtovania, aby bolo možné transparentné hodnotenie formulovaných zámerov a cieľov programov vlády,
  + poskytovanie dotácií v súlade so zákonom o štátnom rozpočte na príslušný rozpočtový rok v nadväznosti na zákon č. 67/2020 o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, ktorý umožňuje používanie bežných a kapitálových výdavkov v predĺženej lehote.

***Podrobný prehľad o výdavkoch štátneho rozpočtu v roku 2022 podľa kategórií ekonomickej klasifikácie a kapitol štátneho rozpočtu, o bežných transferoch a kapitálových výdavkoch je uvedený v tab. 7 až 9 tabuľkovej prílohy štátneho záverečného účtu.***

### Výdavky štátneho rozpočtu podľa ekonomickej klasifikácie

Výdavky štátneho rozpočtu v roku 2022 boli schválené vo výške 26 945 417 tis. eur (2021: 27 603 808 tis. eur). Skutočne bolo vynaložených 23 554 555 tis. eur, na čom sa bežné výdavky podieľali objemom 20 847 550 tis. eur a kapitálové výdavky objemom 2 707 004 tis. eur. Oproti schválenému rozpočtu boli skutočne realizované výdavky o 3 390 862 tis. eur nižšie a v medziročnom porovnaní klesli o 656 870 tis. eur.

Na výšku rozpočtovaných výdavkov mal vplyv aj Plán obnovy a odolnosti (ďalej ako ,,POO“), ktorý bol schválený zo strany Európskej komisie v júli 2021. POO je nástrojom na odpoveď negatívneho dopadu pandémie COVID-19 na ekonomiku EÚ a členských krajín, celková alokácia pre Slovensko bola schválená na úrovni 6 328 586 tis. eur. Slovensko nepožiadalo o žiadne pôžičky z Mechanizmu na podporu obnovy a odolnosti.

V rozpočte na rok 2021 ešte neboli rozpočtované výdavky na POO, skutočné čerpanie dosiahlo 6 148 tis. eur. Na rok 2022 boli **výdavky štátneho rozpočtu na plnenie POO** rozpočtované v trinástich kapitolách ŠR v celkovej výške 1 301 972 tis. eur. Podľa metodiky zaznamenávania prostriedkov POO sa vo výške plánovaných výdavkov rozpočtovali aj príjmy štátneho rozpočtu z POO. V roku 2022 sa rozpočtovali len prostriedky POO zo zdroja pre aktuálny rozpočtový rok. Zdroje z predchádzajúceho obdobia neboli alokované.

Výdavky pre rok 2022 boli rozdelené na bežné, a kapitálové. Kapitálové výdavky sa rozpočtovali najmä na budovanie infraštruktúry, obnovu a výstavbu nových budov (napr. nemocníc), budovanie informačných systémov a podobne. Investičné výdavky mali predstavovať  
954 624 tis. eur a bežné výdavky 347 348 tis. eur. K výdavkom z prostriedkov POO sa rozpočtovala aj DPH, ktorú je nutné uhradiť dodávateľom tovarov, služieb a dlhodobého majetku. DPH k prostriedkom POO sa rozpočtuje z prostriedkov štátneho rozpočtu, v roku 2022 vo výške 197 861 tis. eur.

Tabuľka 31 – Výdavky z Plánu obnovy a odolnosti\*

|  |  |  |  |  |  |  |
| --- | --- | --- | --- | --- | --- | --- |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| Ministerstvo školstva, vedy, výskumu a športu SR | 0 | 2 214 | 334 207 | 25 800 | -308 407 | -92,3 |
| Ministerstvo vnútra SR | 0 | 3 127 | 57 379 | 5 093 | -52 286 | -91,1 |
| Úrad vlády SR | 0 | 159 | 114 291 | 3 987 | -110 304 | -96,5 |
| Ministerstvo životného prostredia SR | 0 | 648 | 181 324 | 3 850 | -177 474 | -97,9 |
| Ministerstvo zdravotníctva SR | 0 | 0 | 184 546 | 3 070 | -181 476 | -98,3 |
| Ministerstvo investícií, regionálneho rozvoja a informatizácie SR | 0 | 0 | 66 261 | 2 529 | -63 732 | -96,2 |
| Všeobecná pokladničná správa | 0 | 0 | 0 | 1 929 | 1 929 | x |
| Ministerstvo kultúry SR | 0 | 0 | 3 493 | 1 522 | -1 971 | -56,4 |
| Ministerstvo hospodárstva SR | 0 | 0 | 119 944 | 538 | -119 406 | -99,6 |
| Ministerstvo spravodlivosti SR | 0 | 0 | 55 809 | 536 | -55 273 | -99,0 |
| Ministerstvo práce, sociálnych vecí a rodiny SR | 0 | 0 | 33 114 | 138 | -32 976 | -99,6 |
| Úrad pre verejné obstarávanie SR | 0 | 0 | 515 | 29 | -486 | -94,4 |
| Ministerstvo dopravy a výstavby SR | 0 | 0 | 150 554 | 0 | -150 554 | -100,0 |
| Ministerstvo zahraničných vecí a EÚ záležitostí SR | 0 | 0 | 535 | 0 | -535 | -100,0 |
| **Spolu** | **0** | **6 148** | **1 301 972** | **49 021** | **-1 252 951** | **-96,2** |

\*Bez výdavkov na DPH súvisiacej s výdavkami na plán obnovy a odolnosti Zdroj: MF SR

Ministerstvo školstva, vedy, výskumu a športu malo najvyšší rozpočet prostriedkov POO, najmä na komponent Vzdelávanie pre 21. storočie 197 283 tis. eur (hlavne na investície do digitálnej infraštruktúry v školách a dobudovanie školskej infraštruktúry, 166 815 tis. eur) a komponent Dostupnosť, rozvoj a kvalita inkluzívneho vzdelávania, 105 430 tis. eur. Ministerstvo zdravotníctva alokovalo výdavky najmä na komponent Moderná a dostupná zdravotná starostlivosť 148 745 tis. eur (najmä na investície do novej siete nemocníc: výstavba, rekonštrukcia a vybavenie 116 219 tis. eur) a komponent Humánna, moderná a dostupná starostlivosť o duševné zdravie 25 576 tis. eur.

Ministerstvo životného prostredia SR rozpočtovalo výdavky na komponent Dekarbonizácia priemyslu 89 243 tis. eur, komponent Obnova budov 68 720 tis. eur a komponent Adaptácia na zmenu klímy 23 359 tis. eur. Ministerstvo dopravy a výstavby SR je vo svojich plánovaných výdavkov z POO orientované najmä na investičné zámery, z celkovej alokácie je to 148 317 tis. eur, z toho najviac na komponent Obnova budov 101 565 tis. eur.

Obdobne aj kapitola Ministerstva hospodárstva SR plánovala výdavky najmä na investičné zámery, spolu 119 256 tis. eur, z toho najviac na komponent Obnoviteľné zdroje energie a energetická infraštruktúra 117 290 tis. eur.

Naopak, výdavky, ktoré neboli v roku 2022 súčasťou rozpočtu, ale ktoré výrazne ovplyvnili celkové plnenie štátneho rozpočtu, boli **výdavky súvisiace s vojnovým konfliktom na Ukrajine**. Slovenská republika bola krátko po vypuknutí vojnového konfliktu na Ukrajine cieľom desaťtisícov odídencov, bolo nutné riešiť humanitárnu pomoc na hraniciach s Ukrajinou, posilniť bezpečnosť východnej hranice ako aj celkovú bezpečnosť v krajine. Ministerstvo financií SR pre sledovanie vzniknutých výdavkov na špecifický účel vytvorilo v klasifikácii zdrojov samostatné kódy zdrojov určené pre výdavky ,,súvisiace s Ukrajinou“.

Na základe predložených finančných výkazov subjektov verejnej správy bolo vykázaných 266 257 tis. eur na hotovostnej báze (z toho 236 317 tis. eur ako bežné a 29 858 tis. eur ako kapitálové). Ide o nekonsolidovaný údaj, nakoľko niektoré transfery smerujúce zo štátneho rozpočtu tvorili príjem a následný výdavok v subjekte poskytujúcom pomoc. Štátne rozpočtové organizácie vykázali 193 698 tis. eur, obce 64 269 tis. eur, vyššie územné celky 3 802 tis. eur.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 32 – Výdavky na Ukrajinu podľa kapitol** | | | | | |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| Ministerstvo vnútra SR | 0 | 0 | 0 | 101 525 | 101 525 | x |
| Ministerstvo obrany SR | 0 | 0 | 0 | 20 745 | 20 745 | x |
| Ministerstvo školstva, vedy, výskumu a športu SR | 0 | 0 | 0 | 19 983 | 19 983 | x |
| Ministerstvo dopravy a výstavby SR | 0 | 0 | 0 | 18 455 | 18 455 | x |
| Ministerstvo práce, sociálnych vecí a rodiny SR | 0 | 0 | 0 | 13 885 | 13 885 | x |
| Ministerstvo hospodárstva SR | 0 | 0 | 0 | 10 862 | 10 862 | x |
| Ministerstvo zdravotníctva SR | 0 | 0 | 0 | 4 855 | 4 855 | x |
| Ministerstvo financií SR | 0 | 0 | 0 | 737 | 737 | x |
| Ministerstvo pôdohospodárstva a rozvoja vidieka SR | 0 | 0 | 0 | 642 | 642 | x |
| Slovenská informačná služba | 0 | 0 | 0 | 448 | 448 | x |
| Ministerstvo spravodlivosti SR | 0 | 0 | 0 | 446 | 446 | x |
| Ministerstvo zahraničných vecí a eur.záležitostí SR | 0 | 0 | 0 | 433 | 433 | x |
| Kancelária Národnej rady SR | 0 | 0 | 0 | 352 | 352 | x |
| Národný bezpečnostný úrad | 0 | 0 | 0 | 162 | 162 | x |
| Generálna prokuratúra SR | 0 | 0 | 0 | 99 | 99 | x |
| Úrad vlády SR | 0 | 0 | 0 | 36 | 36 | x |
| Ministerstvo kultúry SR | 0 | 0 | 0 | 28 | 28 | x |
| Ministerstvo životného prostredia SR | 0 | 0 | 0 | 5 | 5 | x |
| **Spolu** | **0** | **0** | **0** | **193 698** | **193 698** | **x** |

Štátne rozpočtové organizácie použili 163 894 tis. eur bežných výdavkov, z toho najmä na bežné transfery 113 254 tis. eur a v rámci nich na transfery obci okrem preneseného výkonu 53 024 tis. eur a tovary a služby 42 999 tis. eur. Kapitálové výdavky tvorili 29 797 tis. eur, z toho na nákup dopravných vozidiel 12 905 tis. eur a realizáciu nových stavieb 8 310 tis. eur.

Z pohľadu kapitol ŠR tvorili rozhodujúcu časť výdavky Ministerstva vnútra SR v sume 101 525 tis. eur, ktoré čerpalo finančné prostriedky najmä na financovanie úloh spojených s prílevom množstva odídencov z Ukrajiny, na príspevky za ubytovanie odídencov, na nákup vrtuľníkov pre Letecký útvar Ministerstva vnútra SR za účelom posilnenia monitorovania štátnej hranice, na výdavky spojené so zabezpečením civilnej ochrany a záchranárskych prác v dôsledku mimoriadnej situácie a iné.

Ďalšie výdavky na Ukrajinu čerpalo Ministerstvo obrany SR v sume 20 744 tis. eur, najmä na vybavenie kontajnerového mestečka a stanového kempu pre ozbrojené sily členských krajín NATO. Ministerstvo školstva, vedy, výskumu a športu SR čerpalo 18 455 tis. eur najmä na podporu začlenenia detí, žiakov a študentov Ukrajiny do škôl v Slovenskej republike a na príspevky na špecifiká (napr. na školské potreby, na cestovné lístky a na jazykové kurzy pre deti odídencov). Ministerstvo práce, sociálnych vecí a rodiny SR čerpalo 13 885 tis. eur na financovanie Projektov „Pomáhame utečencom“ a „Pomáhame utečencom-poradenstvo“.

#### Bežné výdavky

Bežné výdavky boli rozpočtované v sume 22 831 612 tis. eur a ich skutočné čerpanie predstavovalo sumu 20 847 550 tis. eur. Rozdiel skutočnosti oproti schválenému rozpočtu znamenalo nižšie čerpanie o 1 984 062 tis. eur, a to najmä v kategórii tovarov a služieb, kde sa rozpočtovali mimoriadne výdavky na boj s pandémiou COVID-19, ktorej ,,koniec“ sa ešte záverom roka 2021 predpokladal až za horizontom roka 2022.

Prehľad bežných výdavkov v štruktúre ekonomickej klasifikácie je uvedený v nasledovnej tabuľke:

|  |  |  |  |  |  |  |
| --- | --- | --- | --- | --- | --- | --- |
| **Tabuľka 33 - Bežné výdavky podľa ekonomickej klasifikácie** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| Mzdy, platy, služobné príjmy a ostatné osobné vyrovnania | 2 573 842 | 2 624 189 | 2 632 891 | 2 624 189 | 68 553 | 2,6 |
| Poistné a príspevok do poisťovní | 928 542 | 953 726 | 930 989 | 953 726 | 51 405 | 5,5 |
| Tovary a služby | 2 267 098 | 2 358 055 | 5 899 854 | 2 358 055 | -3 559 199 | -60,3 |
| Bežné transfery | 15 076 858 | 15 835 023 | 13 367 608 | 15 835 023 | 1 455 179 | 10,9 |
| *v tom:* |  |  |  |  |  |  |
| *v rámci verejnej správy* | *7 534 939* | *6 415 861* | *5 305 822* | *6 415 861* | 1 636 274 | 30,8 |
| *jednotlivcom a neziskovým právnickým osobám* | *5 400 185* | *7 005 182* | *5 492 459* | *7 005 182* | 194 965 | 3,5 |
| *nefin. subjektom a transfery PO nezaradeným vo verejnej správe* | *1 163 129* | *1 344 028* | *1 446 110* | *1 344 028* | -298 260 | -20,6 |
| *do tuzemských finančných inštitúcií* | *1 629* | *3 434* | *5 950* | *3 434* | 10 524 | 176,9 |
| *do zahraničia* | *976 976* | *1 066 518* | *1 117 267* | *1 066 518* | -88 324 | -7,9 |
| Splácanie úrokov a platby súvisiace s úverom | 270 | 270 | 270 | 270 | 0 | 0,0 |
| **Spolu** | **20 846 610** | **21 771 263** | **22 831 612** | **21 771 263** | **-1 984 062** | **-8,7** |

Zdroj: MF SR

**Výdavky na mzdy, platy, služobné príjmy a ostatné osobné vyrovnania**

Zákon č. 534/2021 Z. z. o štátnom rozpočte na rok 2022 v znení zákona č. 357/2022 Z. z. stanovil pre zamestnancov rozpočtových organizácií kapitol štátneho rozpočtu limit výdavkov na mzdy, platy, služobné príjmy a ostatné osobné vyrovnania (OOV) ako záväzný ukazovateľ z kódu 111 (zdroj štátneho rozpočtu) a 11H (transfery od ostatných subjektov verejnej správy) v úhrnnej sume 2 606 671 tis. eur. Súčasne boli v súlade s § 17 ods. 4 zákona o rozpočtových pravidlách verejnej správy rozpočtované finančné prostriedky v sume 5 tis. eur, čím bol schválený rozpočet výdavkov na mzdy a platy pre rok 2022 na úrovni 2 606 676 tis. eur. V priebehu roka bol rozpočet výdavkov na mzdy, platy, služobné príjmy a OOV na zdroji 111 rozpočtovými opatreniami upravený na 2 574 063 tis. eur (znížený o 32 608 tis. eur).

V dôsledku vypuknutia vojnového konfliktu na Ukrajine bol v priebehu roka 2022 vytvorený nový kód zdroja (v rámci zdroja štátneho rozpočtu) 11UA, určený pre klasifikovanie prostriedkov vynaložených na pomoc pre občanov Ukrajiny. Na tomto zdroji boli postupne alokované výdavky na mzdy, platy, služobné príjmy a OOV v sume 5 986 tis. eur ako súčasť upraveného rozpočtu na rok 2022 (zdroje 111, 11H a 11UA). Výdavky na mzdy, platy, služobné príjmy a OOV zo všetkých zdrojov boli v priebehu roka upravené na sumu 2 713 906 tis. eur, v tom zo zdroja 72h na sumu 54 tis. eur, zo zdrojov EÚ a prostriedkov na spolufinancovanie zo štátneho rozpočtu na sumu 128 276 tis. eur a z prostriedkov Plánu obnovy a odolnosti SR (zdroj 1P01 a 3P01) na sumu 5 527 tis. eur.

**V skutočnosti boli výdavky na** **mzdy, platy, služobné príjmy a OOV zamestnancov rozpočtových organizácií kapitol štátneho rozpočtu za všetky zdroje čerpané na úrovni 2 701 444 tis. eur, čo je o 77 255 tis. eur (2,9 %) viac ako v roku 2021. Na vyššom medziročnom čerpaní sa podieľalo hlavne čerpanie z prostriedkov štátneho rozpočtu zo zdroja 111 v sume 47 079 tis. eur (60,9 %), zo zdroja EÚ a spolufinancovania zo štátneho rozpočtu v sume 19 573 tis. eur (25,3 %) a čerpanie z prostriedkov Plánu obnovy a odolnosti SR v sume 5 067 tis. eur (6,6 %). Naopak čerpanie zo zdroja 72h medziročne kleslo o 7 tis. eur.**

Z prostriedkov štátneho rozpočtu zo zdroja 111 boli na mzdy, platy, služobné príjmy a OOV zamestnancov čerpané finančné prostriedky v sume 2 562 131 tis. eur. Z prostriedkov EÚ a prostriedkov na spolufinancovanie zo štátneho rozpočtu boli vyplatené mzdy v sume 128 190 tis. eur, zo zdroja 11UA v sume 5 543 tis. eur, z prostriedkov Plánu obnovy a odolnosti SR v sume 5 527 tis. eur a na zdroji 72h v sume 53,8 tis. eur.

Limit výdavkov na mzdy, platy, služobné príjmy a OOV bol ako záväzný ukazovateľ na zdroji 111, 11H a 11UA vo všetkých kapitolách štátneho rozpočtu dodržaný.

Medziročný nárast výdavkov na mzdy, platy, služobné príjmy a OOV zamestnancov rozpočtových organizácií kapitol štátneho rozpočtu najvýraznejšie ovplyvnila realizácia rozpočtových opatrení z dôvodu plnenia Dodatku č. 1 ku Kolektívnej zmluve vyššieho stupňa v štátnej službe na rok 2022 a Dodatku č. 1 ku Kolektívnej zmluve vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme na rok 2022, v ktorých sa za podmienok ustanovených v predmetných dodatkoch dohodlo vyplatenie odmeny na úrovni 500 eur pre zamestnanca. Zamestnancom rozpočtových organizácií štátneho rozpočtu boli vyplatené 500 eurové odmeny v celkovej výške 47 989 tis. eur.

Na úpravách rozpočtu mzdových výdavkov, ktoré súviseli aj s ich čerpaním, sa podieľali najmä žiadosti jednotlivých kapitol štátneho rozpočtu o personálne posilnenie na zabezpečenie ich činností. Z tohto dôvodu boli kapitolám štátneho rozpočtu zvýšené limity mzdových výdavkov o sumu 28 587 tis. eur, z toho napríklad na zvýšenie systemizácie profesionálnych vojakov v kapitole Ministerstva obrany SR v sume 18 778 tis. eur a na zlepšenie odmeňovania zamestnancov kapitoly Ministerstva práce, sociálnych vecí a rodiny SR v sume 4 027 tis. eur. Ďalšími významnými úpravami boli dofinancovanie administratívnych kapacít v sume 11 915 tis. eur (dotýka sa kapitol Ministerstva hospodárstva SR, Ministerstva investícií, regionálneho rozvoja a informatizácie SR, Ministerstva pôdohospodárstva a rozvoja vidieka SR, Ministerstva vnútra SR, Ministerstva financií SR, Ministerstva zdravotníctva SR, Úradu vlády SR, Úradu pre verejné obstarávanie), čiastočne vrátené viazané mzdové výdavky súvisiace s Revíziou výdavkov zamestnanosti a odmeňovania vo verejnej správe v sume 9 345 tis. eur pre Ministerstvo práce, sociálnych vecí a rodiny SR a Ministerstvo vnútra SR. V súvislosti s medziročným rastom priemernej mesačnej nominálnej mzdy zamestnanca v národnom hospodárstve boli kapitolám štátneho rozpočtu zvýšené limity mzdových výdavkov na zabezpečenie platov zamestnancov naviazaných na plat poslanca, respektíve na rast priemernej mzdy v sume 6 011 tis. eur. Z dôvodu zabezpečenia pomoci občanom Ukrajiny utekajúcim pred vypuknutým vojnovým konfliktom na ich území boli zvýšené limity mzdových výdavkov o 6 719 tis. eur (napr. na Ministerstve vnútra SR a Ministerstve práce, sociálnych vecí a rodiny SR).

Úroveň čerpania rozpočtovaných mzdových výdavkov bola v niektorých kapitolách (napr. na Ministerstve školstva, vedy, výskumu a športu SR a Slovenskej akadémii vied) znížená z dôvodu zmeny formy hospodárenia z rozpočtovej organizácie na príspevkovú organizáciu alebo na verejnú výskumnú inštitúciu v sume 14 764 tis. eur.

V priebehu roka 2022 sa pristúpilo k účelovému určeniu niektorých výdavkov, napríklad analytická jednotka Ministerstva hospodárstva SR bola posilnená o 3 osoby, na ktoré boli účelovo určené mzdové výdavky v sume 62 tis. eur. Mzdové výdavky na činnosť analytických jednotiek, boli celkovo čerpané vo výške 7 016 tis. eur.

V rámci skutočne čerpaných výdavkov na mzdy a platy v rozpočtových organizáciách kapitol štátneho rozpočtu bola vyplatená odmena pri príležitosti letnej dovolenky v sume 1 125 tis. eur (medziročne nárast o 401 tis. eur) pre 1 215 zamestnancov (1 % zo skutočného počtu zamestnancov za rok 2022) a odmena pri príležitosti vianočných sviatkov v sume 1 454 tis. eur (medziročný pokles o 157 tis. eur) pre 1 663 osôb (1,4 % zo skutočného počtu zamestnancov za rok 2022).

**Zamestnanosť v rozpočtových organizáciách ústrednej správy**

**Limit počtu zamestnancov** pre rozpočtové organizácie kapitol štátneho rozpočtu na rok 2022 bol schválený uznesením vlády SR č. 577/2021 k Návrhu rozpočtu verejnej správy na roky 2022 až 2024 v počte 127 536 osôb (2021: 125 716). Schválený limit počtu zamestnancov rozpočtových organizácií medziročne stúpol o 1 820 osôb, z toho na implementáciu Plánu obnovy a odolnosti SR o 876 osôb (najviac v kapitole Ministerstva školstva, vedy, výskumu a športu SR v počte 269 osôb). Na ďalšom medziročnom zvýšení schváleného limitu počtu zamestnancov kapitol štátneho rozpočtu mali najvýraznejší podiel kapitoly Ministerstvo spravodlivosti SR (zvýšenie o 402 osôb z dôvodu vrátenia 10 % viazania a 30 osôb na personálne posilnenie CPP), Ministerstvo zdravotníctva SR (253 osôb na personálne posilnenie ÚVZ, RÚVZ a ŠÚKL), Ministerstvo financií SR (najmä personálne posilnenie Finančného riaditeľstva SR 137 osôb a vrátenie 10 % viazania 68 osôb), Ministerstvo dopravy a výstavby SR (101 osôb na zriadenie rozpočtovej organizácie Slovakia Travel), Kancelária Najvyššieho správneho súdu SR (100 osôb z dôvodu vzniku novej kapitoly štátneho rozpočtu), Ministerstvo práce, sociálnych vecí a rodiny SR (rôzne zákonné vplyvy 60 osôb, napríklad Kurtzarbeit a projekt 1. pomoc), Úrad vlády SR (zriadenie Sekcie plánu obnovy 54 osôb) a Ministerstvo pôdohospodárstva a rozvoja vidieka SR (50 osôb pre PPA). V rámci revízie výdavkov vo verejnej správe bolo v kapitole Ministerstva vnútra SR zapracované medziročné zníženie počtu príslušníkov PZ v počte 623 osôb.

V rámci schváleného limitu počtu zamestnancov rozpočtových organizácií kapitol štátneho rozpočtu boli uznesením vlády Slovenskej republiky č. 577/2021 schválené aj administratívne kapacity osobitne sledované v počte 1 602 osôb (2021: 1 590). V nadväznosti na rozhodnutie Ministerstva investícií, regionálneho rozvoja a informatizácie SR č. 015889/2022/oHAAK z 1. júla 2022 boli administratívne kapacity osobitne sledované upravené o 60 osôb na počet 1 662 osôb. K zvýšeniu administratívnych kapacít osobitne sledovaných došlo v kapitolách Ministerstva práce sociálnych vecí a rodiny SR (25 osôb), Ministerstva investícií, regionálneho rozvoja a informatizácie SR (20 osôb), na Úrade pre verejné obstarávanie (13 osôb), na Úrade vlády SR (10 osôb), Ministerstve hospodárstva SR (5 osôb) a Ministerstve kultúry SR (2 osoby). Naopak, k zníženiu administratívnych kapacít osobitne sledovaných došlo v kapitolách Ministerstva školstva, vedy, výskumu a športu SR (-10 osôb), Ministerstva vnútra SR (-3 osoby), Ministerstva životného prostredia SR (-1 osoba) a Ministerstva zdravotníctva SR (-1 osoba). Skutočný počet administratívnych kapacít osobitne sledovaných v roku 2022 dosiahol počet 1 362 osôb, čo je medziročne menej o 13 osôb (1 %).

V priebehu roka 2022 bol limit počtu zamestnancov rozpočtových organizácií zvýšený rozpočtovými opatreniami na 130 603 osôb (o 3 067 osôb).

V nadväznosti na realizované 10 % viazanie osobných výdavkov a limitu počtu vybraných skupín zamestnancov predložili niektoré kapitoly štátneho rozpočtu v priebehu roka 2022 požiadavku na vrátenie viazaného počtu zamestnancov, resp. osobných výdavkov. Na základe týchto žiadostí bolo do rozpočtových organizácií kapitol štátneho rozpočtu premietnuté vrátenie viazania na úrovni 1 028 osôb, z toho napr. 510 osôb do kapitoly Ministerstva vnútra SR a 479 osôb do kapitoly Ministerstva práce, sociálnych vecí a rodiny SR.

Z dôvodu zamestnávania projektových zamestnancov, ktorých mzdové výdavky sú hradené zo zdrojov Európskej únie bolo realizované zvýšenie limitov počtov zamestnancov o 1 412 osôb, a to najmä v kapitole Ministerstva práce, sociálnych vecí a rodiny SR o 1 125 osôb. Ďalšie výrazné zvýšenie limitu počtu zamestnancov bolo realizované v kapitole Ministerstva obrany SR, kde bola zvýšená systemizácia profesionálnych vojakov o 880 osôb. Na realizáciu schválenej legislatívy sa v priebehu roka upravil limit počtu zamestnancov rozpočtových organizácií o 72 osôb (napríklad v kapitole Ministerstva dopravy a výstavby SR v počte 18 osôb pre Úrad pre reguláciu elektronických komunikačných a poštových služieb, v kapitole Ministerstva práce, sociálnych vecí a rodiny SR o 17 osôb na tzv. inflačnú pomoc a v kapitole Úrad pre územné plánovanie a výstavbu SR o 15 osôb v súvislosti so vznikom úradu). Z dôvodu zabezpečenia pomoci občanom Ukrajiny utekajúcim pred vypuknutým vojnovým konfliktom na ich území boli zvýšené limity počtu zamestnancov o 278 osôb (v kapitole Ministerstva práce, sociálnych vecí a rodiny SR 266 osôb).

**Skutočné plnenie počtu zamestnancov rozpočtových organizácií kapitol štátneho rozpočtu dosiahlo úroveň 122 982 osôb, čo je v porovnaní s ich skutočným plnením v roku 2021 o 1 279 osôb menej.** V porovnaní s pôvodne schváleným limitom počtu zamestnancov je skutočnosť nižšia o 4 554 osôb (3,6 %) a s upraveným limitom o 7 621 osôb (5,8 %). Upravený limit počtu zamestnancov neprekročila ani jedna kapitola štátneho rozpočtu a ani žiadna zo 4 organizácií rozpočtovaných v kapitole Všeobecná pokladničná správa. V absolútnom vyjadrení je možné konštatovať dlhodobé výrazné neplnenie limitu počtu zamestnancov v kapitolách Ministerstva vnútra SR (3 008 osôb, z toho systemizovaného počtu policajtov v štátnej službe v počte 2 281 osôb), Ministerstva obrany SR (778 osôb, z toho 706 profesionálnych vojakov), Ministerstva financií SR (776 osôb, z toho 608 príslušníci finančnej správy), Ministerstva školstva, vedy, výskumu a športu SR (774 osôb) a Ministerstva spravodlivosti SR (500 osôb, z toho 335 príslušníkov ZVJS).

Pre zamestnancov **aparátov ústredných orgánov** boli schválené výdavky na mzdy, platy, služobné príjmy a OOV v sume 307 210 tis. eur ako záväzný ukazovateľ **z kódu zdroja 111** a **11H**. V priebehu roka bol tento limit rozpočtovými opatreniami zvýšený na 337 492 tis. eur. Zo zdroja 11UA bol záväzný ukazovateľ zvýšený o sumu 264 tis. eur. Na základe vykonaných rozpočtových opatrení vyššie čerpanie mzdových výdavkov v aparátoch ústredných orgánov súviselo najmä s plnením dodatkov ku kolektívnym zmluvám vyššieho stupňa v sume 6 278 tis. eur, dofinancovaním administratívnych kapacít v sume 8 744 tis. eur. Na zabezpečenie personálneho posilnenia niektorých aparátov ústredných orgánov sa zvýšili mzdové výdavky v celkovej sume 4 314 tis. eur (najvýraznejšie v kapitole Ministerstva pôdohospodárstva a rozvoja vidieka SR v súvislosti so zmenou financovania Výskumného ústavu ekonomiky poľnohospodárstva a Národného poľnohospodárskeho a potravinárskeho centra v sume 812 tis. eur a v kapitole Kancelárii Najvyššieho súdu SR v súvislosti so zriadením zjednocovacích senátov v sume 523 tis. eur). Vyššie čerpanie mzdových výdavkov súviselo aj so zabezpečením novej legislatívy v aparátoch ústredných orgánov (987 tis. eur), so zvýšením platových náležitostí ústavných činiteľov, ústavných sudcov, sudcov, prokurátorov od 1. januára 2022, a zamestnancov naviazaných na plat poslanca v sume 496 tis. eur, ako aj s hmotnou stimuláciou zamestnancov v sume 957 tis. eur (najmä na Ministerstve školstva, vedy, výskumu a športu SR v sume 677 tis. eur).

Zamestnancom aparátov ústredných orgánov boli za všetky zdroje spolu vyplatené mzdy a platy v sume 391 561 tis. eur. Skutočné výdavky na mzdy, platy, služobné príjmy a OOV zamestnancov aparátu ústredného orgánu za všetky zdroje spolu medziročne vzrástli o 34 666 tis. eur. Záväzný limit miezd, platov, služobných príjmov a OOV aparátov ústredných orgánov (zdroje 111, 11H a 11UA) bol vo všetkých kapitolách štátneho rozpočtu dodržaný.

V rámci skutočne čerpaných výdavkov na mzdy a platy boli v aparátoch ústredných orgánov vyplatené odmeny pri príležitosti letnej dovolenky v sume 650 tis. eur pre 527 zamestnancov (4,1 % zo skutočného počtu zamestnancov za rok 2022) a odmena pri príležitosti vianočných sviatkov v sume 733 tis. eur pre 682 osôb (5,3 % zo skutočného počtu zamestnancov za rok 2022).

Na plnenie Dodatkov č. 1 ku KZVS týkajúce sa vyplatenia odmeny vo výške 500 eur bolo vyčerpaných 6 278 tis. eur pre 12 592 zamestnancov. Sudcom a prokurátorom bol vyplatený 13. a 14. plat v úhrne 2 100 tis. eur (pre 193 sudcov a prokurátorov).

Pre **aparáty ústredných orgánov** bol na rok 2022 schválený záväzný **limit počtu zamestnancov** 14 260 osôb, z toho administratívne kapacity osobitne sledované v počte 1 267 osôb. Schválený limit počtu zamestnancov bol v priebehu roka zvýšený o 562 osôb na 14 822 osôb. Najčastejšími dôvodmi úprav zvýšenia počtu zamestnancov aparátov ústredných orgánov bolo zabezpečenie projektových zamestnancov v počte 267 osôb, administratívnych kapacít osobitne sledovaných v počte 97 osôb a zmeny súvisiace s novou legislatívou v počte 30 osôb, napr. zriadením Úradu pre územné plánovanie a výstavbu SR (15 osôb) a rozšírením spôsobilostí Úradu pre verejné obstarávanie (14 osôb). Zvýšenie počtu zamestnancov Kancelárie Národnej rady SR o 39 osôb súvisí s rozhodnutím predsedu Národnej rady SR podľa § 143 ods. 7 zákona č. 350/1996 Z. z. o rokovacom poriadku Národnej rady Slovenskej republiky.

V skutočnosti bolo v aparátoch ústredných orgánov v roku 2022 zamestnaných 12 857 osôb, v porovnaní s rokom 2021 ide o nárast o 472 zamestnancov (3,8 %). Medziročné zvýšenie počtu zamestnancov bolo ovplyvnené najmä zvýšením počtu zamestnancov na plnenie nových úloh súvisiacich s činnosťou administratívnych kapacít osobitne sledovaných, projektovými zamestnancami a vznikom novej kapitoly. Administratívne kapacity osobitne sledované schválené uznesením vlády SR č. 577/2021 boli v aparátoch ústredných orgánov v priebehu roka zvýšené o 97 osôb na počet 1 364 osôb a ich skutočné plnenie dosiahlo stav 1 115 osôb.

Uznesením vlády SR č. 577/2021 bola v prílohe č. 2 na rok 2022 schválená systemizácia príslušníkov finančnej správy, systemizácia policajtov v štátnej službe, systemizácia príslušníkov Hasičského a záchranného zboru a príslušníkov Horskej záchrannej služby v štátnej službe a systemizácia profesionálnych vojakov v štátnej službe. Záväzné ukazovatele systemizácie z kódu zdroja 111 a 1P01 boli vo všetkých dotknutých kapitolách štátneho rozpočtu dodržané. V kapitole Ministerstvo vnútra SR boli nad rámec systemizácie použité finančné prostriedky zo zdrojov EÚ a spolufinancovania zo ŠR pre policajtov v sume 16 518 tis. eur a pre príslušníkov Hasičského a záchranného zboru a príslušníkov Horskej záchrannej služby v štátnej službe v sume 639 tis. eur.

***Prehľad o plnení limitu počtu zamestnancov rozpočtových organizácií kapitol štátneho rozpočtu, miezd, platov, služobných príjmov a ostatných osobných vyrovnaní aparátov ústredných orgánov kapitol štátneho rozpočtu na rok 2022 vrátane vyhodnotenia systemizácií schválených uznesením vlády SR je uvedený v tabuľkách 23, 25, 26, 27 a 28 tabuľkovej časti štátneho záverečného účtu.***

**Poistné a príspevok do poisťovní**

Kapitoly štátneho rozpočtu rozpísali v roku 2022 výdavky na poistné a príspevok do poisťovní v sume 930 989 tis. eur súhrnne za všetky zdroje. V priebehu roka bola suma rozpísaných výdavkov na poistné a príspevok do poisťovní upravená na 983 239 tis. eur v súhrne za všetky zdroje. Skutočné výdavky na poistné a príspevok do poisťovní súhrnne za všetky zdroje medziročne vzrástli o 28 668 tis. eur (3 %) a dosiahli sumu 982 394 tis. eur. Vyššie čerpanie výdavkov na poistné nadväzuje na zvýšené čerpanie výdavkov na mzdy, platy, služobné príjmy a ostatné osobné výdavky, ktoré je rozpísané v časti týkajúcej sa miezd. Výdavky na poistné a príspevok do poisťovní boli čerpané v tejto štruktúre:

***Výdavky na poistné do Sociálnej poisťovne*** v sume 384 410 tis. eur dosiahli medziročný nárast 3,7 % (2021: 370 676 tis. eur), z toho najvyšší objem tvorilo poistné na starobné poistenie 218 343 tis. eur, poistné do rezervného fondu solidarity predstavovalo 74 810 tis. eur a poistné na invalidné poistenie sumu 44 131 tis. eur.

***Poistné na osobitné účty*** v kapitolách štátneho rozpočtu, do pôsobnosti ktorých patrí riadenie ozbrojených, bezpečnostných a záchranných zložiek, medziročne vzrástlo o 1,1 % a dosiahlo sumu 291 251 tis. eur (2021: 287 952 tis. eur), z toho rozhodujúci podiel predstavovalo poistné na výsluhový dôchodok v sume 225 301 tis. eur. Poistné na invalidný výsluhový dôchodok dosiahlo sumu 34 008 tis. eur a na nemocenské zabezpečenie 15 693 tis. eur.

***Poistné do zdravotných poisťovní*** medziročne vzrástlo o 3,8 % a dosiahlo sumu 285 038 tis. eur (2021: 274 578 tis. eur), v tom do Všeobecnej zdravotnej poisťovne bolo odvedených 190 816 tis. eur a do ostatných zdravotných poisťovní 94 222 tis. eur.

***Príspevok do doplnkových dôchodkových poisťovní*** bol odvedený v sume 21 631 tis. eur (2021: 20 467 tis. eur) a medziročne vzrástol o 5,7 %.

***Príspevky na starobné dôchodkové sporenie*** boli odvedené v sume 63 tis. eur (2021: 53 tis. eur) a medziročne vzrástli o 18,9 %.

**Tovary a služby**

Výdavky na tovary a služby boli rozpočtované v sume 5 899 854 tis. eur a skutočné čerpanie 2 340 655 tis. eur, čo je oproti schválenému rozpočtu nižšie o 58,2 %. Dôvodom je najmä skutočnosť, že v rámci služieb sa rozpočtujú aj zálohové platby na projekty EÚ a prostriedky štátneho rozpočtu na spolufinancovanie projektov v súlade s koncepciou finančného riadenia štrukturálnych fondov a Kohézneho fondu. Zúčtovanie poskytnutých zálohových platieb sa však vykonáva na príslušných položkách rozpočtovej klasifikácie podľa skutočne realizovaných výdavkov (napríklad bežné a kapitálové transfery).

|  |  |  |  |  |  |  |
| --- | --- | --- | --- | --- | --- | --- |
| **Tabuľka 34 - Tovary a služby** | | |  |  |  |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| Služby | 1 085 979 | 918 147 | 4 583 164 | 980 629 | -3 602 535 | -78,6 |
| materiál | 366 310 | 511 926 | 357 994 | 532 806 | 174 812 | 48,8 |
| Rutinná a štandardná údržba | 343 076 | 441 904 | 425 850 | 398 201 | -27 649 | -6,5 |
| Energie, voda a komunikácie | 198 151 | 180 365 | 177 976 | 220 192 | 42 216 | 23,7 |
| Nájomné za nájom nehnuteľných a hnuteľných vecí | 75 780 | 68 983 | 85 332 | 102 156 | 16 824 | 19,7 |
| Dopravné | 177 259 | 213 318 | 235 161 | 70 722 | -164 439 | -69,9 |
| Cestovné náhrady | 20 542 | 23 412 | 34 377 | 35 949 | 1 572 | 4,6 |
| **Tovary a služby spolu** | **2 267 097** | **2 358 055** | **5 899 854** | **2 340 655** | **-3 559 199** | **-60,3** |

Zdroj: MF SR

Z celkových výdavkov za **služby**,realizovaných vo výške 980 629 tis. eur,boli najvyššie výdavky vynaložené na ***špeciálne služby***, vo výške 288 830 tis. eur, pričom najviac prostriedkov na tento účel vyčerpalo Ministerstvo obrany SR, a to v sume 103 833 tis. eur, najmä na zabezpečenie plnenia úloh v rámci obrany štátu, na sanáciu environmentálnej záťaže v rezorte obrany, na technickú podporu lietadiel SPARTAN a v súvislosti s realizáciou modernizačných projektov rezortu obrany. Na čerpaní výdavkov na špeciálne služby sa tiež podieľala Slovenská informačná služba sumou 77 713 tis. eur, Ministerstvo životného prostredia SR sumou 20 368 tis. eur, pričom najväčší objem predstavovali výdavky v rámci geologických projektov na sanácie a prieskum environmentálnych záťaží a svahových deformácií vo vybraných lokalitách Slovenska. Ďalšie významné čerpanie finančných prostriedkov na špeciálne služby vykázalo Ministerstvo spravodlivosti SR v sume 15 155 tis. eur a prostredníctvom týchto finančných prostriedkov boli realizované v prevažnej miere úhrady súvisiace s osobným bankrotom, ktoré realizuje Centrum právnej pomoci (odmena pre správcu konkurzu) a výdavky na súdne konania na súdoch (služby advokátov, exekútorov a notárov). Na podpoložke bežných výdavkov na špeciálne služby sa ďalej významne podieľalo Ministerstvo pôdohospodárstva a rozvoja vidieka SR sumou 12 990 tis. eur, Ministerstvo práce, sociálnych vecí a rodiny SR sumou 11 708 tis. eur a Ministerstvo vnútra SR sumou 11 238 tis. eur.

Z hľadiska významnosti v bežných výdavkoch za služby, druhé najvyššie výdavky boli ***na platby za dostupnosť***, realizované výlučne prostredníctvom Ministerstva dopravy a výstavby SR, kde skutočné čerpanie predstavovalo 178 780 tis. eur. Finančné prostriedky boli použité na platbu za dostupnosť pre PPP projekty, a to v sume 127 629 tis. eur pre projekt R1 - na úhradu nerozporovaných častí mesačných jednotkových platieb za mesiace december 2021 a január až november 2022 fakturovaných Koncesionárom R1 v súlade s Koncesnou zmluvou R1. Vo výške 51 151 tis. eur bolo použitých v zmysle Koncesnej zmluvy D4R7 č. 238/C611/2016 na úhradu nerozporovaných častí MJP za mesiace december 2021 a január až november 2022 fakturovaných Koncesionárom D4R7 v súlade s Koncesnou zmluvou D4R7.

Tretiu najvýznamnejšiu hodnotu dosiahli bežné výdavky za ***nezrovnalosti a iné vratky za prostriedky Európskej únie zaradené do štátneho rozpočtu a za prostriedky spolufinancovania*** v sume 113 906 tis. eur. Realizované boli najmä prostredníctvom Všeobecnej pokladničnej správy v hodnote 91 392 tis. eur, Ministerstva vnútra SR v sume 11 229 tis. eur a Ministerstva investícií, regionálneho rozvoja a informatizácie SR v hodnote 8 480 tis. eur.

Ďalšou významnou položkou v rámci služieb sú výdavky na ***všeobecné služby***, ktoré dosiahli skutočné čerpanie 81 421 tis. eur*.* Ide o výkony obstarávané dodávateľským spôsobom, ktoré predstavujú služby súvisiace so správou štátnych budov a zariadení (napr. čistiace a upratovacie služby, odvoz a likvidácia odpadu, ako aj platby za externé služby, ako sú tlmočenie, prekladateľské služby, výkon revízií a kontrol dopravnej techniky, výdavky na prevádzku varovného systému civilnej obrany, odmeny asistentom poslancov a podobne). Kapitola Ministerstva vnútra SR disponuje najväčším počtom budov, zariadení a dopravnej techniky a dosiahla najvýznamnejšie výdavky na všeobecné služby v hodnote 16 278 tis. eur. Ministerstvo školstva, vedy, výskumu a športu SR vynaložilo na všeobecné služby čiastku 8 602 tis. eur, Ministerstvo obrany SR 7 854 tis. eur, Ministerstvo pôdohospodárstva a rozvoja vidieka SR 7 670 tis. eur, Kancelária národnej rady SR sumu 6 050 tis. eur, Ministerstvo zdravotníctva SR 5 329 tis. eur, Ministerstvo práce, sociálnych vecí a rodiny SR 5 329 tis. eur, Ministerstvo spravodlivosti SR 5 304 tis. eur a Ministerstvo financií SR 5 177 tis. eur. Ostatné kapitoly poskytli na tento účel menšie čiastky. Na výdavky na všeobecné služby bol schválený rozpočet 623 363 tis. eur a skutočné čerpanie bolo o 86,9 % nižšie. Na tejto skutočnosti sa najviac podieľalo Ministerstvo investícií, regionálneho rozvoja a informatizácie SR, ktoré vykázalo skutočné čerpanie o 501 648 tis. eur menej oproti schválenému rozpočtu, Ministerstvo dopravy a výstavby SR o 42 428 tis. eur menej a Ministerstvo práce, sociálnych vecí a rodiny SR o 9 398 tis. eur.

Ďalšou významnou položkou sú výdavky na***stravovanie*** zamestnancov podľa platných predpisov a boli čerpané v sume 46 346 tis. eur. Najvýznamnejšou sumou výdavkov na stravovanie sa podieľalo Ministerstvo vnútra SR, a to 23 293 tis. eur na zabezpečenie stravovania zamestnancov rezortu, na pitný režim a na výdavky súvisiace so zaradením bezpečnostných zložiek a kritickej infraštruktúry do nepretržitého výkonu služby v súvislosti s mimoriadnou situáciou. Ministerstvo obrany SR čerpalo v rámci tejto podpoložky 5 980 tis. eur, Ministerstvo práce, sociálnych vecí a rodiny SR 3 967 tis. eur, Ministerstvo školstva, vedy, výskumu a športu SR 3 294 tis. eur a Ministerstvo spravodlivosti SR 3 089 tis. eur.

Výdavky ***na náhrady*** v sume 32 086 tis. eur boli čerpané najmä Ministerstvom vnútra SR v sume 11 557 tis. eur, ktoré uhradilo najmä výdavky na zabezpečenie zdravotnej starostlivosti pre vybrané skupiny zamestnancov a Ministerstvom obrany SR v objeme 9 293 tis. eur.

Z ostatných položiek služieb boli významné výdavky najmä na podpoložkách ***prídel do sociálneho fondu*** (31 519 tis. eur) realizovaný v súlade so zákonom č. 152/1994 Z. z. o sociálnom fonde a o doplnení zákona č. 286/1992 Zb. o daniach z príjmov v znení neskorších predpisov, kde je stanovená hranica minimálnej výšky tvorby sociálneho fondu, ktorá je pre každého zamestnávateľa záväzná, ďalej na ***odmeny zamestnancom mimopracovného pomeru*** (30 024 tis. eur), ***služby v oblasti informačno-komunikačných technológií***(27 404 tis. eur), kde najvyššiu sumu čerpalo Ministerstvo financií SR, a to 15 385 tis. eur. Ďalšie výdavky boli realizované na podpoložke ***štúdie, expertízy a posudky*** (25 095 tis. eur), ***na propagáciu, reklamu a inzerciu*** (23 908 tis. eur), ***na odmeny a príspevky*** (16 521 tis. eur), ***na dane*** (14 332 tis. eur) a na ***školenia, kurzy, semináre, porady a konferencie*** (11 217 tis. eur).

Výdavky na**materiál** predstavujú druhé najvyššie čerpanie finančných prostriedkov v rámci tovarov a služieb. Dosiahli sumu 532 806 tis. eur, pričom ide o výdavky, ktoré súvisia priamo s bežnou prevádzkou jednotlivých rozpočtových organizácií, ale aj s poskytovaním určitej formy pomoci napr. pre fyzické osoby.

Najviac prostriedkov sa vynaložilo na ***všeobecný materiál***, kde skutočné čerpanie dosiahlo sumu344 034 tis. eur, najmä prostredníctvom Ministerstva zdravotníctva SR (292 632 tis. eur) a Ministerstva vnútra SR (17 430 tis. eur). Ministerstvo zdravotníctva SR použilo finančné prostriedky, najmä na nákup vakcín, testov a liekov v súvislosti s pandémiou COVID-19 v sume 291 247 tis. eur a zvyšok tvorili výdavky na hygienické potreby, tonery, kancelárske potreby a iné. Ministerstvo vnútra SR čerpalo na podpoložke všeobecný materiál sumu 17 430 tis. eur a finančné prostriedky boli použité najmä na nákup tabuliek s evidenčným číslom na dopravné prostriedky, na výpočtovú techniku a na príslušenstvo do tlačiarní, na kancelársky materiál, na materiál na fotografickú, laboratórnu a kriminalistickú techniku a iný materiál, ako napr. krmivo pre zvieratá, lieky a drobný zdravotnícky materiál, tlačivá a tlačoviny, batérie a iné.

Výdavky na ***špeciálny*** ***materiál*** (49 825 tis. eur) boli ďalšou významnou podpoložkou v rámci čerpania bežných výdavkov na materiál. Na tejto podpoložke sa najvýznamnejšie podieľalo Ministerstvo obrany SR sumou 41 473 tis. eur, ktoré realizovalo úhrady najmä na nákup munície, výzbroje, techniky a náhradných dielov pre letecký výcvik, výcvik pozemných zložiek Ozbrojených síl SR, pre operácie v rámci medzinárodného krízového manažmentu a pre Ukrajinu. Pokles skutočnosti oproti schválenému rozpočtu o 27 546 tis. eur bol z dôvodu, že nákup výstroja vojakov, výcvik a certifikačné cvičenia profesionálnych vojakov pozemných zložiek Ozbrojených síl SR neboli realizované v plánovanom rozsahu.

Na podpoložke ***pracovné odevy a pracovné pomôcky*** (38 586 tis. eur) významné čerpanie vykázala kapitola Ministerstva obrany SR v sume 21 634 tis. eur na zabezpečenie pracovných odevov, obuvi a pracovných pomôcok pre zamestnancov a profesionálnych vojakov rezortu obrany, najmä na doplnenie výstroja pre profesionálnych vojakov. Nárast skutočnosti oproti schválenému rozpočtu o 5 604 tis. eur súvisel s plnením úloh Ozbrojených síl SR. Kapitola Ministerstva vnútra SR čerpala sumu 11 465 tis. eur najmä na nákup osobných ochranných pomôcok, obstaraných v súvislosti s pandémiou COVID-19 pre príslušníkov Policajného zboru, Hasičský a záchranársky zväz a pre pracovníkov kritickej infraštruktúry. Taktiež realizovala úhrady za pracovné odevy a obuv, uniformy pre príslušníkov Policajného zboru SR a výstrojný materiál (napr. prilby, ochranné štíty, vesty a iné).

V rámci výdavkov na materiál boli významne čerpané finančné prostriedky na ***výpočtovú*** ***techniku*** (31 902 tis. eur) na ***potraviny*** (21 649 tis. eur), a na ***interiérové vybavenie*** (13 607 tis. eur).

**Rutinná a štandardná údržba** predstavovala výdavky v sume 398 201 tis. eur. Išlo najmä o dodávateľsky obstarávané práce a výkony, ktorými sa zabezpečuje bežná prevádzka majetku, napr. budov, prevádzkového zariadenia, kancelárskeho vybavenia, softvéru a pod. Objemovo najväčšie čerpanie si vyžiadala údržba ***softvéru*** (134 490 tis. eur), údržba ***budov, objektov alebo ich častí*** (124 136 tis. eur), údržba ***špeciálnych strojov, prístrojov, zariadení*** ***a techniky*** (48 122 tis. eur), ***komunikačnej infraštruktúry*** (36 514 tis. eur) a ďalej údržba ***prevádzkových strojov, prístrojov, zariadení*** ***techniky a náradia*** (22 531 tis. eur), ***špecializovaného konfigurovateľného softvéru a krabicového softvéru*** (13 227 tis. eur), ***výpočtovej techniky*** (11 217 tis. eur) a ***telekomunikačnej techniky*** (7 507 tis. eur).

Najvyšší objem finančných prostriedkov na ***údržbu softvéru*** čerpalo Ministerstvo financií SR v sume 52 386 tis. eur na centrálne licenčné zmluvné vzťahy (14 972 tis. eur), podpornú infraštruktúru pre informačné systémy riadenia verejných financií (8 900 tis. eur), informačný systém štátnej pokladnice (8 866 tis. eur), Centrálny elektronický priečinok (2 089 tis. eur), Portál finančnej správy (2 083 tis. eur) a ďalšie.

Na výdavkoch spojených s údržbou ***budov a objektov alebo ich častí*** v celkovej sume 124 136 tis. eur sa najvýznamnejšie podieľala kapitola Ministerstva dopravy a výstavby SR. Čerpala finančné prostriedky v sume 77 992 tis. eur, najmä prostredníctvom Slovenskej správy ciest (77 560 tis. eur) na zabezpečenie bežnej a zimnej údržbu a opravy úsekov ciest I. triedy. Ďalej sa na tejto podpoložke významne podieľalo aj Ministerstvo vnútra SR sumou19 716 tis. eur, ktoré ichpoužilo na úhradu výdavkov za práce a služby, ktorými sa zabezpečuje bežná prevádzka majetku, stavebné práce, údržba a opravy.

Najvyšší objem finančných prostriedkov na údržbu ***špeciálnych strojov, prístrojov, zariadení a techniky*** čerpalo Ministerstvo obrany SR, a to 35 341 tis. eur na údržbu špeciálnych strojov, prístrojov, zariadení a techniky, a to najmä na obsluhu lietadiel MiG-29, na údržbu pozemnej a leteckej techniky ozbrojených síl SR.

Výdavky na **energie, voda a komunikácie**, ktoré dosiahli úhrnom sumu 220 193 tis. eur, tvoria prevažne výdavky na ***energie*** 115 792 tis. eur, ***komunikačná infraštruktúra*** (54 257 tis. eur), ktorú tvoria napríklad poplatky za užívanie rezortných a medzinárodných spojovacích sietí, elektronický prenos dát, prístup k internetu, poplatok za vydanie kvalifikovaného certifikátu pre elektronický podpis a podobne. Ďalej sem patria výdavky na poštové služby (23 837 tis. eur), telekomunikačné služby (14 349 tis. eur) a vodné, stočné (11 959 tis. eur).

V **dopravnom**sú zahrnuté celkové výdavky vo výške 102 156 tis. eur, z toho ***na palivo, mazivá, oleje a špeciálne kvapaliny*** 55 928 tis. eur a ***na servis, údržbu, opravy a výdavky s tým spojené*** bolo vynaložených 33 684 tis. eur. Rozhodujúcou kapitolou v oboch podpoložkách je Ministerstvo vnútra SR, ktoré použilo tieto finančné prostriedky najmä v súvislosti s prevádzkou vlastných dopravných prostriedkov a na servisné prehliadky, údržbu a opravu automobilov, leteckej techniky a v rámci prevencie COVID-19 boli zvýšené výdavky na pravidelnú dezinfekciu vozidiel.

Výdavky na **nájomné za nájom** dosiahli súhrnne 70 722 tis. eur, z toho najvýznamnejšie bolo čerpanie ***za nájom budov a objektov alebo ich častí***, a to 54 678 tis. eur, najmä prostredníctvom Ministerstva zahraničných vecí SR (10 058 tis. eur), Ministerstva vnútra SR (9 132 tis. eur) a Ministerstva financií SR (5 498 tis. eur).

**Bežné transfery**

Bežné transfery, ako platby jednotlivcom alebo skupinám subjektov tvorili v roku 2022 až 71,1 % z celkových výdavkov štátneho rozpočtu.

Boli realizované zo štátneho rozpočtu vo výške 14 822 787 tis. eur, pričom rozpočet bol schválený vo výške 13 367 608 tis. eur. Prehľad bežných transferov podľa skupín prijímateľov poskytuje nasledovná tabuľka:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tabuľka 35 - Bežné transfery   |  |  |  |  |  |  |  | | --- | --- | --- | --- | --- | --- | --- | | **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | | **1** | **2** | **3** | **4** | **5=4-3** | **6=4-3** | | Transfery v rámci verejnej správy | 7 534 939 | 6 415 861 | 5 305 822 | 6 942 096 | 1 636 274 | 30,8 | | Transfery jednotlivcom a nezisk. právnickým osobám | 5 400 185 | 7 005 182 | 5 492 459 | 5 687 424 | 194 965 | 3,5 | | Transfery nefinančným subjektom | 1 163 129 | 1 344 028 | 1 446 110 | 1 147 850 | -298 260 | -20,6 | | Transfery do zahraničia | 976 976 | 1 066 518 | 1 117 267 | 1 028 943 | -88 324 | -7,9 | | Transfery do tuzemských finančných inštitúcií | 1 629 | 3 434 | 5 950 | 16 474 | 10 525 | 176,9 | | **Spolu** | **15 076 858** | **15 835 023** | **13 367 608** | **14 822 787** | **1 455 180** | **10,9** |   Zdroj: MF SR    Najvyššiu hodnotu bežných transferov dosiahli **transfery v rámci verejnej správy**, ktoré boli rozpočtované v sume 5 305 822 tis. eur a ich skutočné čerpanie vo výške 6 942 096 tis. eur. Predstavujú platby subjektom, ktoré sú v registri organizácií vedenom Štatistickým úradom SR klasifikované pod jedným zo subsektorov ústredná správa (S.1311), územná samospráva (S.1313) alebo fondy sociálneho a zdravotného zabezpečenia (S.1314).  Tabuľka 36 – Transfery v rámci verejnej správy   |  |  |  |  |  |  |  | | --- | --- | --- | --- | --- | --- | --- | | **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | | **2** | **4** | **3** | **4** | **5=4-3** | **6=4-3** | | Rozpočtovej organizácii | 2 401 445 | 906 440 | 1 377 902 | 2 043 238 | 665 336 | 48,3 | | Obci na úhradu nákladov preneseného výkonu štátnej správy | 1 143 357 | 1 203 418 | 1 137 586 | 1 270 357 | 132 771 | 11,7 | | Príspevkovej organizácii | 582 538 | 774 977 | 307 690 | 854 439 | 546 749 | 177,7 | | Verejnej vysokej škole | 697 093 | 683 903 | 622 304 | 662 248 | 39 944 | 6,4 | | Vyššiemu územnému celku na úhradu nákladov preneseného výkonu štátnej správy | 520 691 | 540 161 | 507 387 | 546 227 | 38 840 | 7,7 | | Ostatné | 2 189 815 | 2 306 962 | 1 352 953 | 1 565 587 | 212 634 | 15,7 | | **Spolu** | **7 534 939** | **6 415 861** | **5 305 822** | **6 942 096** | **1 636 274** | **30,8** |   Zdroj: MF SR |

Najvyššie čerpanie na položke transfery v rámci verejnej správy dosiahli ***transfery rozpočtovej organizácii*** v sume 2 043 238 tis. eur a to najmä prostredníctvom Všeobecnej pokladničnej správy, ktorá čerpala v rámci tejto podpoložky 1 971 434 tis. eur na dorovnanie zostatku saldo účtu Štátny dlh v sume 1 059 061 tis. eur a ďalších 910 000 tis. eur boli výdavky najmä na splácanie návratných finančných výpomocí, na nadotovanie bežného účtu účelových prostriedkov z FNM na splácanie štátneho dlhu, na projekty finančného mechanizmu EHP a Nórskeho finančného mechanizmu pre rok 2022.

Tabuľka 37 – Výdavky štátneho dlhu

|  |  |  |  |  |  |  |
| --- | --- | --- | --- | --- | --- | --- |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| dlhová služba - transfer | 796 703 | 1 112 080 | 1 089 706 | 1 059 061 | -30 645 | -2,8 |
| manipulačné poplatky | 270 | 270 | 270 | 270 | 0 | 0,0 |
| **Celkom štátny dlh** | **796 973** | **1 112 350** | **1 089 976** | **1 059 331** | **-30 645** | -2,8 |

Zdroj: MF SR

V hotovostnom rozpočte štátneho dlhu v roku 2022 sa podarilo ušetriť 30 645 tis. eur. Počas roka 2022 pokračovali nákupy slovenských štátnych dlhopisov zo strany ECB (NBS), čo malo pozitívny vplyv na celkový dopyt v aukciách. Predaj dlhopisov s väčšími kupónmi, v porovnaní s výnosmi do splatnosti, prispel k dosiahnutiu prémií v aukciách štátnych dlhopisov a k úsporám na výdavkoch spojených so správou štátneho dlhu. Tento pozitívny vplyv bol však v porovnaní s minulými rokmi menší a v roku 2023 už bude minimálny, keďže kupóny dlhopisov budú takmer na úrovni výnosov, alebo budú menšie. Pod vplyvom výrazného nárastu základných úrokových sadzieb ECB, ako reakcie ECB na dvojcifernú infláciu, vzrástli aj výnosy dlhopisov v celej eurozóne. Avšak aktívna správa portfólia sa prejavila iba v miernom zvýšení priemernej váženej úrokovej sadzby celkových záväzkov štátu z úrovne 1,29 % p. a. v roku 2021 na úroveň 1,31 % p. a. na konci roka 2022. Na správu štátneho dlhu pozitívne vplýval aj systém štátnej pokladnice, ktorý zabezpečil, že SR mala k dispozícii stabilné a lacné zdroje financovania, ktoré slúžili hlavne ako hotovostná rezerva v zhoršených časoch na finančnom trhu (vypuknutie vojny na Ukrajine).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tabuľka 38 - Prehľad príjmov a výdavkov na saldo účte Štátneho dlhu   |  |  |  |  | | --- | --- | --- | --- | | **v tis. eur** | **2020 S** | **2021 S** | **2022 S** | | **Príjmy** | **542 142** | **575 543** | **127 184** | | **Výdavky spolu** | **1 338 845** | **1 232 761** | **1 186 245** | | v tom: |  |  |  | | *úroky zo štátnych dlhopisov + obchodov + úverov* | *1 206 625* | *1 189 919* | *1 142 785* | | *úroky z refinančného systému - ŠP* | *54 798* | *28 378* | *25 161* | | *disážio (diskont CP)* | *60 687* | *5 100* | *13 524* | | *poplatky* | *16 735* | *9 364* | *4 775* | | **Spolu saldo** | **796 703** | **657 218** | **1 059 061** | |

Zdroj: MF SR

Druhé najvyššie čerpanie finančných prostriedkov v rámci položky transfery verejnej správy bolo najviac na podpoložke ***transfery obciam,***a to suma 1 485 099 tis. eur, čo je v porovnaní s rokom 2021 o 63 934 tis. eur menej. Na úhradu nákladov preneseného výkonu štátnej správy sa vyčerpalo 1 270 357 tis. eur (2021: 1 203 418 tis. eur).

***Podrobnejšie údaje o transferoch obciam sú uvedené v časti 3.2.3. Vzťahy štátneho rozpočtu k obciam.***

***Príspevkovej organizácii*** sa poukázali rozpočtové prostriedky vo výške 854 439 tis. eur (2021: 774 977 tis. eur), pričom ide o čerpanie prostriedkov príspevkových organizácií ústrednej správy, ktoré sú v gescii jednotlivých ministerstiev. Bežnými transfermi sa spolufinancuje činnosť štátnych príspevkových organizácií v oblasti kultúry, školstva, vedy a výskumu či zdravotníctva. Skutočné čerpanie transferov príspevkovým organizáciám bolo oproti schválenému rozpočtu vyššie o 546 749 tis. eur, na čom sa najviac podieľalo Ministerstvo zdravotníctva SR (o 285 711 tis. eur), Ministerstvo školstva, vedy, výskumu a športu SR (o 126 948 tis. eur), Ministerstvo životného prostredia SR (o 86 907 tis. eur), Ministerstvo pôdohospodárstva a rozvoja vidieka SR (o 28 030 tis. eur), Ministerstvo obrany SR (o 22 686 tis. eur), Ministerstvo hospodárstva SR (o 18 012 tis. eur), Ministerstvo kultúry SR (o 13 573 tis. eur) a Ministerstvo vnútra SR (o 11 947 tis. eur).

Vyššie čerpanie vyplynulo z rozpočtových opatrení najmä z potreby dofinancovania činností vyplývajúcich z finančného zabezpečenia povinností vyplývajúcich z osobitných predpisov, ako aj zo zmlúv o poskytnutí nenávratného finančného príspevku v rámci operačných programov.

Najvyššiu hodnotu v rámci týchto transferov čerpalo Ministerstvo zdravotníctva SR, ktoré poukázalo príspevkovým organizáciám v zriaďovateľskej pôsobnosti sumu 336 862 tis. eur najmä na realizáciu plnenia úloh v rámci Akčných plánov Národného onkologického programu, na nákup ANTIDOT do pohotovostnej zásoby pre Národný ústav detských chorôb, na poskytnutie jednorazového finančného príspevku zdravotníckym pracovníkom vo výške 500 eur, pre subjekty hospodárskej mobilizácie v súlade s Nariadením vlády SR číslo 183/2022 Z. z. na vykonanie niektorých opatrení hospodárskej mobilizácie v súvislosti s vyhlásenou mimoriadnou situáciou na zabezpečenie riešenia koronavírusu COVID-19, pre subjekty hospodárskej mobilizácie v súlade s Nariadením vlády SR číslo 59/2022 Z. z. na vykonanie niektorých opatrení hospodárskej mobilizácie vo vzťahu k vyhlásenej mimoriadnej situácii v súvislosti s hromadným prílevom cudzincov na územie Slovenskej republiky spôsobeným ozbrojeným konfliktom na území Ukrajiny, na stabilizáciu zdravotníckych pracovníkov v rámci ústavnej zdravotnej starostlivosti a ambulancií záchrannej zdravotnej služby prostredníctvom stabilizačného príspevku a na poskytnutie finančných prostriedkov v súvislosti s prijatou novelou zákona č. 534/2021 Z. z. o štátnom rozpočte na rok 2022 v reakcii na prudký nárast cien energií a výrazný nárast inflácie.

Ministerstvo školstva, vedy, výskumu a športu SR vynaložilo sumu 146 771 tis. eur na bežné transfery príspevkovým organizáciám vo svojej zriaďovateľskej pôsobnosti, a to sumu 108 312 tis. eur na základný výskum a vývoj v oblasti všeobecných verejných služieb a vyššie sekundárne odborné vzdelávanie, sumu 28 411 tis. eur šiestim priamo riadeným príspevkovým organizáciám, sumu 5 318 tis. eur na normatívne a nenormatívne výdavky pre školy a školské zariadenia a iné.

Kapitola Ministerstva životného prostredia SR čerpala sumu 114 151 tis. eur. Tieto finančné prostriedky boli určené najmä na úhrady príspevkov na činnosť príspevkovým organizáciám vo svojej zriaďovateľskej pôsobnosti, najmä pre účely zlepšovania kvality životného prostredia na Slovensku, na spracovanie dokumentov miestnych územných systémov ekologickej stability pre potreby vytvorenia základnej východiskovej bázy pre reguláciu návrhu budovania zelenej infraštruktúry.

Ministerstvo kultúry SR vynaložilo sumu 101 185 tis. eur, ktorú použilo na bežnú činnosť príspevkových organizácií vo svojej zriaďovateľskej pôsobnosti, najmä na divadelnú činnosť, hudbu, koncertnú činnosť a umelecké súbory, výtvarné umenie, fotografiu, architektúru a dizajn, knižničnú, múzejnú a galerijná činnosť, osvetovú činnosť, tradičnú ľudovú kultúru, ochranu pamiatkového fondu a iné. Uvedená podpoložka tiež zahŕňa finančné prostriedky na podporu prioritných projektov príspevkových organizácií v oblasti podpory kultúrnych aktivít doma a v zahraničí, akvizície zbierkových predmetov a knižničných fondov.

Ministerstvo pôdohospodárstva a rozvoja vidieka SR vynaložilo na bežné transfery príspevkovým organizáciám vo svojej zriaďovateľskej pôsobnosti celkovú sumu 46 499 tis. eur a najvýznamnejšie sumy poskytlo Národnému poľnohospodárskemu a potravinárskemu centru (30 933 tis. eur), Národnému lesníckemu centru (9 542 tis. eur) a Štátnemu veterinárnemu a potravinovému ústavu (4 597 tis. eur).

Ministerstvo investícií, regionálneho rozvoja a informatizácie SR poskytlo bežné transfery príspevkovej organizácii v sume 36 108 tis. eur. Najväčšiu časť predstavoval transfer pre príspevkovú organizáciu NASES (32 678 tis. eur), poskytnutý na základe Kontraktu na rok 2022 č. 1859/2021 v znení dodatkov č. 1 (3183/2022) a č. 2 (4355/2022), použitý najmä na správu, prevádzku a rozvoj vládnej dátovej siete GOVNET, na plnenie úloh národného prevádzkovateľa centrálnej informačnej infraštruktúry a centrálnej komunikačnej infraštruktúry Slovenskej republiky pre verejnú správu, na prevádzku a rozvoj Ústredného portálu verejnej správy portál slovensko.sk a iné.

***Verejným vysokým školám*** boli poskytnuté finančné prostriedky v sume 662 248 tis. eur (2021: 683 903 tis. eur), a to predovšetkým prostredníctvom rezortu Ministerstva školstva, vedy, výskumu a športu SR v sume 654 263 tis. eur, najmä na uskutočňovanie akreditovaných študijných programov, na výskumnú, vývojovú a umeleckú činnosť, na rozvoj verejných vysokých škôl a sociálnu podporu študentov, na plnenie záväzkov z medzinárodných zmlúv, na štipendiá zahraničným študentom prijatým na štipendijné pobyty na slovenské vysoké školy, štipendiá študentom z radov Slovákov žijúcich v zahraničí poskytovaných formou vládnych štipendií, na zabezpečenie mobilít a záväzkov v oblasti vzdelávania a tiež na financovanie ukrajinských študentov v zmysle rozvojového projektu na zmiernenie negatívnych dôsledkov vojnového konfliktu na Ukrajine.

***Transfery vyšším územným celkom*** dosiahli úhrnom 578 645 tis. eur, z toho na úhradu nákladov preneseného výkonu štátnej správy sa vyčerpalo 546 227 tis. eur.

***Podrobnejšie údaje o transferoch vyšším územným celkom sú uvedené v časti 3.2.4. Vzťahy štátneho rozpočtu k vyšším územným celkom.***

Transfery ***Železničnej spoločnosti Slovensko, a. s.,*** boli poskytnuté finančné prostriedky v sume 379 548 tis. eura, najmä prostredníctvom Ministerstva dopravy a výstavby SR (379 095 tis. eur) a boli použité na zabezpečenie dopravných služieb vo verejnom záujme pri prevádzkovaní osobnej dopravy na dráhe ZSSK.

Transfery ***Železniciam SR*** v sume 377 820 tis. eur poskytla výlučne kapitola Ministerstva dopravy a výstavby SR. Finančné prostriedky boli použité v rámci podprogramu Podpora verejných služieb a prevádzkovanie dráh na prevádzkovanie železničnej infraštruktúry a na kompenzáciu finančných dopadov spojených so znížením úhrad za prístup k železničnej infraštruktúre pre železničných nákladných dopravcov. Okrem uvedeného boli Železniciam SR poskytnuté finančné prostriedky na krytie nákladov hospodárskej mobilizácie.

Transfery ***ostatným subjektom verejnej správy*** predstavovali čerpanie v sume 183 281 tis. eur a boli realizované najmä Ministerstvom kultúry SR (93 800 tis. eur), Ministerstvom zdravotníctva SR (50 903 tis. eur) a Ministerstvom školstva, vedy, výskumu a športu SR (24 159 tis. eur).

Transfery ***štátnym účelovým fondom*** sa čerpali v objeme 154 976 tis. eur, z toho prostredníctvom Ministerstva hospodárstva SR bolo poskytnutých 62 619 tis. eur, a to výlučne Národnému jadrovému fondu – odvody od prenosovej sústavy a distribučných sústav.

Ministerstvo investícií, regionálneho rozvoja a informatizácie SR poskytlo v rámci Integrovaného regionálneho operačného programu sumu 67 357 tis. eur Štátnemu fondu rozvoja bývania prostredníctvom finančného nástroja zameraného na poskytovanie úverov na zlepšenie energetickej efektívnosti existujúcich bytových domov. Ministerstvo dopravy a výstavby SR čerpalo z tejto podpoložky 25 000 tis. eur pre Štátny fond rozvoja bývania na financovanie obnovy bytových budov.

Na transfery ***sociálnej poisťovni a zdravotným poisťovniam*** bolo vynaložených 107 735 tis. eur. Na tejto podpoložke sa podieľala najmä Všeobecná pokladničná správa sumou 103 488 tis. eur, ktorá poskytla transfer na zabezpečenie platobnej schopnosti Sociálnej poisťovne v súlade s § 157 ods. 4 zákona č. 461/2003 Z. z. o sociálnom poistení v znení neskorších predpisov.

***Verejnej výskumnej inštitúcii*** boli poskytnuté transfery v sume 99 023 tis. eur najmä prostredníctvom Slovenskej akadémie vied (84 783 tis. eur) a Ministerstva školstva, vedy, výskumu a športu SR (13 846 tis. eur).

Transfery ***Národnej diaľničnej spoločnosti, a. s.****,* boli poskytnuté v sume 15 851 tis. eur na prípravu a realizáciu opráv a údržby diaľnic a rýchlostných ciest na základe Zmluvy o poskytnutí dotácií z rozpočtovej kapitoly Ministerstva dopravy a výstavby SR.

**Transfery jednotlivcom a neziskovým právnickým osobám** boli rozpočtované vo výške 5 492 459 tis. eur a ich skutočné čerpanie predstavovalo 5 687 424 tis. eur, a to najmä na platby vo forme sociálnych príspevkov a dávok, dôchodkov, transferov občianskym združeniam, neziskovým organizáciám, cirkvám a podobne.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tabuľka 39 - Transfery jednotlivcom a neziskovým právnickým osobám | | | | | | | |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **2** | **4** | **3** | **4** | **5=4-3** | **6=4-3** |
| Sociálne dávky | 2 040 403 | 2 369 906 | 2 414 642 | 2 473 116 | 58 474 | 2,4 |
| Transfery na platené poistné za skupiny osôb ustanovené zákonom | 1 487 289 | 1 708 414 | 1 484 317 | 1 718 317 | 234 000 | 15,8 |
| Transfery OZ, nadáciám, neziskovým organizáciám, polit. stranám a hnutiam, odborovým organizáciám, cirkvi. a súkromným školám, cirkvám, náboženským spoločnostiam... | 596 282 | 630 894 | 575 481 | 696 633 | 121 152 | 21,1 |
| Projekt Prvá pomoc | 774 866 | 1 179 802 | 0 | 278 130 | 278 130 | x |
| Ostatné transfery | 223 649 | 529 899 | 752 131 | 217 775 | -534 356 | -71,0 |
| Na aktívne opatrenia trhu práce | 167 506 | 105 626 | 186 049 | 143 078 | -42 971 | -23,1 |
| Jednotlivcom | 63 495 | 428 348 | 22 545 | 97 705 | 75 160 | 333,4 |
| Príspevok na osobitný účet | 46 694 | 52 293 | 57 294 | 62 669 | 5 375 | 9,4 |
| **Spolu** | **5 400 184** | **7 005 182** | **5 492 459** | **5 687 423** | **194 964** | **3,5** |

Zdroj: MF SR

***Sociálne dávky***boli čerpané v objeme 2 473 116 tis. eur. Najväčší objem výdavkov v rámci sociálnych dávok realizovala kapitola Ministerstva práce, sociálnych vecí a rodiny SR, napríklad na peňažné príspevky na kompenzáciu 811 002 tis. eur (v čom je zahrnutá suma 278 130 tis. eur, čerpaná v rámci Projektu Prvá Pomoc, tzv. kurzarbeit). Išlo najmä o peňažné príspevky na osobnú asistenciu, na kúpu a úpravu pomôcok, na kúpu zdvíhacieho zariadenia, osobného motorového vozidla, na úpravu bytu, garáže alebo rodinného domu (bezbariérové stavby), na kompenzáciu zvýšených výdavkov na diétne stravovanie, zvýšené výdavky súvisiace so starostlivosťou o psa so špeciálnym výcvikom a iné. Ďalej bola významná suma poskytnutá na ostatné dávky poskytované štátom (679 569 tis. eur), na rodičovský príspevok (605 723 tis. eur) a prídavok na dieťa (457 848 tis. eur). Významnú časť sociálnych dávok tvorí dávka v hmotnej núdzia príspevky k dávke (106 746 tis. eur), vyplácaná na základe zákona č. 417/2013 Z. z. o pomoci v hmotnej núdzi. Je tu tiež zahrnutý resocializačný príspevok a osobitný príspevok, ktorý sa poskytuje dlhodobo nezamestnaným osobám, ktoré si nájdu zamestnanie.

Transfery ***na platené poistné za skupiny osôb ustanovené zákonom****[[29]](#footnote-29)* dosiahli súhrnne 1 718 317 tis. eur a boli v prevažnej miere poskytované prostredníctvom Ministerstva zdravotníctva SR v sume 1 288 969 tis. eur na úhradu zdravotnej starostlivosti za poistencov štátu, za poistencov, ktorí nie sú zamestnancami alebo samostatne zárobkovo činnými osobami, a to napríklad nezaopatrené deti, fyzické osoby poberajúce dôchodok, fyzické osoby poberajúce rodičovský príspevok, fyzické osoby obvinené vo väzbe alebo vo výkone trestu odňatia slobody a iné.

Transfery ***občianskym združeniam, nadáciám, neziskovým organizáciám, politickým stranám a hnutiam, odborovým organizáciám, cirkevným a súkromným školám, cirkvám, náboženským spoločnostiam a cirkevnej charite*** boli poskytnuté vo výške 696 633 tis. eur, čo je o 55 413 tis. eur viac ako bolo rozpočtované. Z celkovej výšky transferov poskytnutých občianskym združeniam, nadáciám a neinvestičnému fondu vo výške 197 951 tis. eur bolo vyčerpaných najviac v kapitole Ministerstva školstva, vedy, výskumu a športu SR, a to 85 872 tis. eur. Najväčšie sumy boli použité najmä v oblasti športu v sume 72 163 tis. eur, najmä na príspevky uznanému športu, na národný športový projekt a na dotácie poskytnuté podľa § 70 zákona o športe na „MODULY – inovatívne formy vzdelávania na hodinách telesnej výchovy“.

Druhé najvyššie čerpanie v rámci tejto podpoložky čerpalo Ministerstvo práce sociálnych vecí a rodiny SR v objeme 51 805 tis. eur najmä na podporu sociálnych služieb (19 807 tis. eur), na dotácie z prostriedkov Operačného programu Ľudské zdroje (18 189 tis. eur), na príspevky pre neštátne centrá pre deti a rodiny (8 019 tis. eur), na prostriedky v súlade s nariadeniami vlády SR prijatými z dôvodu riešenia mimoriadnej situácie - inflačná pomoc, energie, odmeny zamestnancom sociálnych služieb (3 620 tis. eur) a iné. Rozdiel medzi schváleným rozpočtom a skutočnosťou v sume 31 525 tis. eur bol z dôvodu, že súčasťou schváleného rozpočtu na tejto podpoložke neboli prostriedky EÚ ako aj prostriedky určené na dodatočnú pomoc v nadväznosti na prijaté právne úpravy. Finančné prostriedky boli poskytnuté v priebehu roku 2022 rozpočtovými opatreniami. Taktiež EÚ zdroje boli v schválenom rozpočte rozpočtované len na niektorých podpoložkách, presunom z roku 2021 vchádzali až do upraveného rozpočtu.

***Prvá pomoc*** v rámci programu APTP COVID, bola poskytnutá v hodnote 278 130 tis. eur prostredníctvom Ministerstva práce sociálnych vecí a rodiny SR na zmiernenie dopadov vyhlásenej mimoriadnej situácie alebo núdzového stavu v súvislosti s pandémiou COVID-19 na zamestnanosť a trh práce na území Slovenskej republiky, prostredníctvom finančnej podpory pre zamestnávateľov, resp. SZČO, ktorí udržia pracovné miesta aj napriek povinnosti prerušenia alebo obmedzenia svojej prevádzkovej činnosti na základe opatrenia Úradu verejného zdravotníctva.

Na celkovú výšku ***ostatných transferov*** 217 775 tis. eur mali podstatný vplyv transfery na peňažné náležitosti v ozbrojených silách a ozbrojených zboroch (75 114 tis. eur), realizované najmä prostredníctvom Ministerstva obrany SR (55 085 tis. eur), na nemocenské dávky (29 182 tis. eur), na príplatky a príspevky (25 548 tis. eur), na náhradu (24 569 tis. eur), v rámci podpoložky ostatné (20 469 tis. eur), nefinančnej právnickej osobe (18 239 tis. eur) a iné.

Transfery poskytnuté ***na aktívne opatrenia trhu práce*** boli poskytnuté v sume 143 078 tis. eur, výlučne prostredníctvom Ministerstva práce sociálnych vecí a rodiny SR, ktoré poskytlo dotácie z prostriedkov Operačného programu Ľudské zdroje + Európsky sociálny fond REACT-EÚ (90 752 tis. eur) a taktiež poskytlo prostriedky na opatrenia trhu práce v súlade so zákonom o službách zamestnanosti (50 723 tis. eur).

Transfery ***neziskovým organizáciám poskytujúcim všeobecne prospešné služby*** boli poskytnuté v celkovej výške 151 293 tis. eur. Najvýznamnejšiu časť výdavkov čerpalo Ministerstvo práce, sociálnych vecí a rodiny SR (115 827 tis. eur), a to prevažne na podporu sociálnych služieb a ústavnej starostlivosti pre neštátne centrá pre deti a rodiny (83 497 tis. eur), dotácie v súlade s Nariadeniami vlády SR prijatými z dôvodu riešenia mimoriadnej situácie, ako napr. inflačná pomoc, energie, odmeny zamestnancom sociálnych služieb (11 478 tis. eur) a iné. Ministerstvo zdravotníctva SR sa podieľalo na tejto podpoložke sumou 10 566 tis. eur.

Transfery ***cirkevnej škole*** v sume 133 155 tis. eur a ***súkromnej škole*** vo výške 123 224 tis. eur boli poskytnuté takmer výlučne Ministerstvom školstva, vedy výskumu a športu SR na zabezpečenie výchovy a vzdelávania mládeže v základných a stredných školách, na zabezpečenie prevádzky škôl, na financovanie normatívnych výdavkov a na úhradu nenormatívnych výdavkov škôl a školských zariadení (najmä na vzdelávacie poukazy, príspevky pre asistentov učiteľov a príspevky na výchovu a vzdelávanie detí materských škôl).

Z celkového transferu ***cirkvi, náboženskej spoločnosti a cirkevnej charite*** vo výške 78 256 tis. eur boli v najväčšej miere poukázané prostriedky prostredníctvom kapitoly Ministerstva kultúry SR v sume 55 337 tis. eur na podporu cirkvám a náboženským spoločnostiam na realizáciu náboženských a duchovných potrieb obyvateľstva, starostlivosti a ochrany kultúrneho dedičstva, charitatívnych a sociálnych služieb prostredníctvom realizovaných náboženských úkonov.

Transfery ***jednotlivcom*** dosiahli sumu 97 705 tis. eur, najmä prostredníctvom Ministerstva financií SR (34 295 tis. eur), Ministerstva práce, sociálnych vecí a rodiny SR (29 409 tis. eur), ktoré realizovalo dotácie na stravu pre dieťa v hmotnej núdzi a na školské potreby (11 208 tis. eur), na dávky v hmotnej núdzi pre odídencov z Ukrajiny (7 357 tis. eur) a iné.

***Príspevok na osobitný účet*** dosiahol súhrnne sumu 62 669 tis. eur a bol čerpaný výlučne Ministerstvom obrany SR, ktoré uskutočňuje úhrady v zmysle § 94 ods. 4 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov.

**Transfery nefinančným subjektom** dosiahli skutočné čerpanie hodnotu 1 147 849 tis. eur, čo bolo v porovnaní s predchádzajúcim rokom o 298 261 tis. eur menej.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tabuľka 40 - Transfery nefinančným subjektom   |  |  |  |  |  |  |  | | --- | --- | --- | --- | --- | --- | --- | | **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | | **1** | **2** | **3** | **4** | **5=4-3** | **6=4-3** | | Ostatnej právnickej osobe | 867 591 | 903 469 | 1 428 259 | 861 418 | -566 841 | -39,7 | | Právnickej osobe založenej štátom, obcou alebo VÚC | 187 588 | 309 316 | 17 851 | 190 123 | 172 272 | 965,1 | | Fyzickej osobe podnikateľovi | 107 950 | 131 243 | 0 | 96 308 | 96 308 | x | | **Spolu** | **1 163 129** | **1 344 028** | **1 446 110** | **1 147 849** | **-298 261** | **-20,6** | |

Zdroj MF SR

Najvyšší podiel tvorili transfery ***ostatnej právnickej osobe*** (861 418 tis. eur), ktoré boli v rozhodujúcej miere hradené rezortom Ministerstva pôdohospodárstva a rozvoja vidieka SR v sume 464 274 tis. eur. Najväčší podiel na uvedenom čerpaní finančných prostriedkov malo vyplatenie priamych platieb z Európskeho poľnohospodárskeho záručného fondu (217 970 tis. eur), vyplatenie dotácií z Európskeho poľnohospodárskeho fondu pre rozvoj vidieka v rámci Programu rozvoja vidieka SR 2014-2022 (122 814 tis. eur) avýdavky vyplatené v rámci Európskeho poľnohospodárskeho záručného fondu (28 470 tis. eur). Podľa vecného zamerania bolo najvyššie čerpanie dosiahnuté v dotačnom titule SAPS (Jednotná platba na plochu) v sume 107 85 tis. eur, GRE (Greening - poľnohospodárske postupy prospešné pre klímu a životné prostredie) v sume 63 370 tis. eur, ANC (Kompenzačná platba) v sume 42 370 tis. eur, ZPZP (Platba na dobré životné podmienky zvierat) v objeme 34 855 tis. eur a EKO (Platba na udržiavanie postupov a metód ekologického poľnohospodárstva) v sume 24 793 tis. eur. Dôvodom poklesu skutočne čerpaných finančných prostriedkov oproti schválenému rozpočtu bolo dočasné obmedzenie vyplácania platieb na projektové opatrenia PRV SR 2014 – 2022 zo strany Pôdohospodárskej platobnej agentúry v súvislosti s kauzou „Dobytkár“ s cieľom zachovávania hospodárnosti, efektívnosti a účinnosti použitia verejných prostriedkov a zavedenie nápravných opatrení na riešenie zistených nedostatkov. Ďalším dôvodom nižšieho čerpania finančných prostriedkov bolo skrátenie oprávneného obdobia na vyplácanie dotačných prostriedkov na konci roka 2022. Z dôvodu hroziaceho rozpočtového provizória pre rok 2023 bolo vyplácanie finančných prostriedkov predčasne pozastavené.

Ďalšie významné čerpanie v rámci tejto podpoložky uskutočnilo Ministerstvo hospodárstva SR v sume 221 470 tis. eur. Z toho 76 168 tis. eur bolo poskytnutých spoločnosti OKTE na podporu podnikateľov na kompenzáciu zvýšených nákladov na energie, suma 40 000 tis. eur na financovanie nákladov vynaložených na podporu výroby elektriny, 39 868 tis. eur na štátnu pomoc vo forme kompenzácií (vratiek), tzn. vrátenie časti poplatkov súvisiacich s financovaním podpory výroby elektriny z obnoviteľných zdrojov v súlade s usmernením štátnej pomoci v oblasti ochrany životného prostredia a energetiky na roky 2014 – 2020, ktorého platnosť Európska komisia predĺžila. Taktiež boli vynaložené finančné prostriedky na štátnu pomoc, ktorá bola poskytnutá formou priamych dotácií určených na úhradu časti nákladov na nájomné príslušných subjektov v súvislosti s COVID-19 v sume 12 117 tis. eur. Navýšenie skutočnosti oproti schválenému rozpočtu spôsobila najmä situácia v súvislosti s uvoľnením prostriedkov viazaných v roku 2021 podľa zákona o rozpočtových pravidlách, ako aj situácia v súvislosti so zvýšenými cenami plynu a elektriny.

Ministerstvo zdravotníctva SR čerpalo v rámci tejto podpoložky 72 981 tis. eur na financovanie rezidentského programu pre subjekty hospodárskej mobilizácie v súlade s Nariadením vlády Slovenskej republiky č. 183/2022 Z. z. na vykonanie niektorých opatrení hospodárskej mobilizácie v súvislosti s vyhlásenou mimoriadnou situáciou na zabezpečenie riešenia koronavírusu COVID-19 a na stabilizáciu zdravotníckych pracovníkov v rámci ústavnej zdravotnej starostlivosti a ambulancií záchrannej zdravotnej služby prostredníctvom stabilizačného príspevku. Finančné prostriedky neboli rozpočtované, nakoľko sa nedali vopred stanoviť a rozpočtovými opatreniami boli pridelené podľa vývoja pandémie COVID–19.

Ministerstvo dopravy a výstavby SR čerpalo v rámci tejto podpoložky 66 317 tis. eur, najmä na podporu podnikov v odvetví cestovného ruchu a na zníženie negatívnych dopadov pandémie ochorenia COVID-19.

Na transferoch ***právnickej osobe založenej štátom***(190 123 tis. eur),savnajvyššej miere podieľala kapitola Ministerstva hospodárstva SR sumou 166 338 tis. eur. Finančné prostriedky boli vynaložené najmä na financovanie programu Integrovaná infraštruktúra v sume 161 854 tis. eur za účelom posilnenia výskumu, technologického rozvoja a inovácií, na zvýšenie konkurencieschopnosti malých a stredných podnikov, na podporu výskumných, vývojových a inovačných kapacít a na rozvoj malého a stredného podnikania. Schválený rozpočet na rok 2022 bol navýšený na základe rozpočtových opatrení z dôvodu financovania projektov na základe predložených žiadostí o platbu prijímateľa.

Transfery ***fyzickej osobe podnikateľovi*** (96 308 tis. eur)boli poskytnuté v rozhodujúcej miere Ministerstvom pôdohospodárstva a rozvoja vidieka SR v sume 87 268 tis. eur. Najväčší podiel na uvedenom čerpaní finančných prostriedkov malo vyplatenie prostriedkov EÚ a spolufinancovania zo štátneho rozpočtu formou priamych platieb z Európskeho poľnohospodárskeho záručného fondu (54 280 tis. eur) a čerpanie v zmysle Programu rozvoja vidieka SR 2014-2022 v rámci Európskeho poľnohospodárskeho fondu pre rozvoj vidieka (21 082 tis. eur). Ďalšie finančné prostriedky (9 088 tis. eur) boli vyplatené formou štátnej pomoci v poľnohospodárstve, v potravinárstve, v lesnom hospodárstve a v rybnom hospodárstve vo forme úľav na environmentálnych daniach (Zelená nafta). Finančné prostriedky na tejto podpoložke neboli rozpočtované, nakoľko sú vyplácané až na základe uzatvorených zmlúv, ako aj z dôvodu vyplácania prostriedkov z prevodov z minulých období, ktoré vstupujú až do upraveného rozpočtu.

**Transfery do zahraničia** boli poskytnutév celkovom objeme 1 028 943 tis. eur a zahŕňajú najmä ***odvody Slovenskej republiky do rozpočtu Európskej únie*** na financovanie spoločných programov a politík EÚ. Tieto prostriedky boli poskytnuté výlučne prostredníctvom kapitoly Všeobecná pokladničná správa v sume 940 226 tis. eur a pôvodne boli rozpočtované v sume 1 026 568 tis. eur. Zníženie skutočného odvodu SR z vlastných zdrojov do rozpočtu EÚ oproti schválenému rozpočtu bolo ovplyvnené novelami rozpočtu EÚ, ktoré upravovali základ vlastného zdroja založeného na hrubom národnom dôchodku smerom nadol, vďaka presunom prebytku z minulého rozpočtového roka, zohľadnením ekonomického vývoja členských štátov EÚ, ako aj zvýšeného príjmu z tradičného vlastného zdroja (cla) do rozpočtu EÚ.

V rámci transferov do zahraničia bola poskytnutá ***Medzinárodným organizáciám*** suma 75 340 tis. eur, na čom sa podieľalo najmä Ministerstvo školstva, vedy, výskumu a športu SR v objeme 16 638 tis. eur, ktoré realizovalo úhrady pravidelných príspevkov na členstvo v medzinárodných organizáciách, ako napr. European Space Agency (ESA) Headquarters–PECS, Paris, France, CERN Finances, Geneve, konzorcium CESSDA ERIC a iné. Ministerstvo zahraničných vecí a európskych záležitostí SR čerpalo a rámci tejto podpoložky sumu 16 032 tis. eur a realizovalo najmä úhrady členských príspevkov do medzinárodných organizácií, ako napríklad Mierové operácie OSN, OECD, NATO a iné. Významná suma týchto transferov bola realizovaná Ministerstvom obrany SR v objeme 14 977 tis. eur a Všeobecnou pokladničnou správou vo výške 10 538 tis. eur.

**Transfery do tuzemských finančných inštitúcií** boli poskytnuté v celkovej sume 16 475 tis. eur ***na implementáciu finančných nástrojov*** v sume 13 274 tis. eur, výlučne prostredníctvom Ministerstva dopravy a výstavby SR, na úhradu výdavkov ***na činnosť Kancelárie Rady pre rozpočtovú zodpovednosť*** v objeme 1 874 tis. eur prostredníctvom Ministerstva financií SR a ***na úhradu majetkovej ujmy*** v sume 1 327 tis. eur.

#### Kapitálové výdavky

Kapitálové výdavky tvoria výdavky na obstaranie hmotného a nehmotného majetku, vrátane výdavkov súvisiacich s obstaraním tohto majetku (napr. projektová dokumentácia, výdavky s prípravou a zabezpečením obstarania majetku) a kapitálové transfery, teda platby vykonané s cieľom umožniť príjemcovi nadobudnúť kapitálové aktíva alebo kompenzovať ich poškodenie alebo trvalé zničenie.

Rozpočet kapitálových výdavkov na rok 2022 predstavoval sumu 4 113 805 tis. eur, ktorá sa rozpočtovými opatreniami znížila o sumu 1 307 430 tis. eur na 2 806 375 tis. eur. Skutočné čerpanie dosiahlo takmer stopercentný upravený rozpočet, 2 707 005 tis. eur a oproti predchádzajúcemu roku bolo vyššie o 266 844 tis. eur. Podstatné zmeny v upravenom rozpočte vznikli v dôsledku realizácie § 8 zákona o rozpočtových pravidlách. V zmysle uvedeného paragrafu môže Ministerstvo financií SR na konci bežného rozpočtového roka viazať výdavky (znížiť upravený rozpočet) o nevyčerpané prostriedky, ktoré budú v nasledujúcom rozpočtovom roku použité a týmto spôsobom navýšia upravený rozpočet nasledujúceho rozpočtového roka. O sumu viazaných prostriedkov Ministerstvo financií SR môže povoliť prekročenie limitu výdavkov v nasledujúcom rozpočtovom roku.

V roku 2022 sa spolu použili kapitálové výdavky rozpočtované pred rokom 2022 v sume 679 046 tis. eur. V takmer rovnakej výške sa v roku 2022 sa zaviazali kapitálové výdavky rozpočtované v rokoch 2021 a 2022, 678 412 tis. eur.

Prostriedky z Plánu obnovy a odolnosti boli použité v roku 2022 z predchádzajúceho obdobia v sume 12 813 tis. eur, z toho prostriedky na úhradu DPH v sume 847 tis. eur. V roku 2022 sa podľa § 8 zákona o rozpočtových pravidlách zaviazali výdavky z Plánu obnovy a odolnosti v sume 1 377 120 tis. eur (v tom kód zdroja 13 v sume 111 709 tis. eur a kód zdroja 11 v sume 1 265 411 eur). Prostriedky Plánu obnovy a odolnosti – prostriedky na úhradu DPH v sume 211 262 tis. eur (v tom kód zdroja 13 v sume 15 657 tis. eur a kód zdroja 11 v sume 195 605 tis. eur).

|  |  |  |  |  |  |  |
| --- | --- | --- | --- | --- | --- | --- |
| **Tabuľka 41 - Kapitálové výdavky v základnej ekonomickej štruktúre** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| **Obstarávanie kapitálových aktív** | **1 053 912** | **1 025 607** | **2 258 374** | **1 183 010** | **-1 075 364** | **-47,62** |
| nákup dopravných prostriedkov | 50 955 | 12 708 | 18 897 | 581 026 | 562 129 | 2 974,70 |
| nákup strojov, prístrojov, zariadení, techniky | 449 679 | 555 046 | 203 409 | 251 175 | 47 766 | 23,48 |
| realizácia stavieb a ich technického zhodnotenia | 286 549 | 298 486 | 445 307 | 163 331 | -281 976 | -63,32 |
| ost. kapitálové výdavky (dokumentácia, rekonštrukcia a modernizácia strojov a ost.) | 179 192 | 119 539 | 1 544 724 | 110 501 | -1 434 223 | -92,85 |
| nákup pozemkov a nehmotných aktív | 80 428 | 31 546 | 46 037 | 64 679 | 18 642 | 40,49 |
| nákup budov, objektov a ich častí | 7 109 | 8 282 | 0 | 12 298 | 12 298 | 0,00 |
| **Kapitálové transfery** | **1 608 534** | **1 414 554** | **1 855 431** | **1 523 995** | **-331 436** | **-17,86** |
| v rámci verejnej správy | 1 188 889 | 1 141 823 | 792 084 | 1 235 685 | 443 601 | 56,00 |
| nefinančným subjektom | 354 849 | 222 830 | 1 032 952 | 185 732 | -847 220 | -82,02 |
| transfery finančným inštitúciám |  |  | 0 | 70 669 | 70 669 | 0,00 |
| jednotlivcom a neziskovým právnickým osobám | 59 182 | 41 550 | 30 395 | 28 818 | -1 577 | -5,19 |
| do zahraničia | 5 614 | 8 351 | 0 | 3 091 | 3 091 | 0,00 |
| **Spolu** | **2 662 446** | **2 440 161** | **4 113 805** | **2 707 005** | **-1 406 800** | **-34** |

Zdroj: MF SR

**Obstarávanie kapitálových aktív**

**Obstarávanie kapitálových aktív** predstavuje obstaranie majetku dlhodobej povahy do vlastníctva štátu dodávateľským spôsobom alebo v rámci vlastných výkonov štátu. Rozpočet na obstarávanie kapitálových aktív bol stanovený sumou 2 258 374 tis. eur, ktorá sa rozpočtovými opatreniami počas roka znížila na 1 263 519 tis. eur. Skutočné čerpanie predstavovalo sumu 1 183 010 tis. eur. Z celkovej sumy kapitálových výdavkov bolo zo zdrojov EŠIF použitých 103 178 tis. eur, zo zdroja ŠR 1 043 609 tis. eur (spolufinancovanie 33 523 tis. eur) a z Plánu obnovy a odolnosti 2 701 tis. eur.

**Nákup dopravných prostriedkov**dosiahol 581 026 tis. eur. Najväčší podiel výdavkov tvorila kapitola Ministerstva obrany SR 552 745 tis. eur a Ministerstva vnútra SR 18 806 tis. eur. Medziročný nárast o 568 318 tis. eur bol spôsobený zvýšením výdavkov na nákup špeciálnych automobilov u Ministerstva obrany SR o 536 267 tis. eur.

Výdavky Ministerstva obrany SR tvorili predovšetkým výdavky na *nákup špeciálnych automobilov* vo výške 536 600 tis. eur na projekty pásové bojové vozidlá a bojové obrnené vozidlá 8x8 pre Ozbrojené sily SR. Nárast skutočnosti oproti schválenému rozpočtu (o 535 591 tis. eur) súvisel najmä s uvoľnením prostriedkov alokovaných v kapitole VPS pre ministerstvo. ***Nákup dopravných lietadiel, vrtuľníkov***predstavoval sumu 11 145 tis. eur, prostriedky boli čerpané v programe Rozvoj obrany na viacúčelové vrtuľníky pre špeciálne úlohy (9 712 tis. eur) a viacúčelové vrtuľníky (1 433 tis. eur). Na ***nákup nákladných vozidiel, ťahačov, prípojných vozidiel, dopravných pracovných strojov, traktorov*** bolo vynaložených 3 881 tis. eur, išlo o prostriedky čerpané v programe Rozvoj obrany na špeciálu techniku pre Ozbrojené sily SR. Nárast skutočnosti oproti schválenému rozpočtu bol najmä z dôvodu uvoľnenia prostriedkov, ktoré boli v rozpočte verejnej správy alokované v kapitole VPS pre Ministerstvo obrany na rok 2022. Dôvodom rozpočtovania vo VPS je rovnako ako po minulé roky prierezový charakter výdavkov, ktoré nie je možné rozpočtovať v iných kapitolách alebo ide o výdavky, ktoré majú neisté časové vymedzenie alebo výšku použitia.

Ministerstvo vnútra SR čerpalo výdavky na ***nákup dopravných lietadiel, vrtuľníkov***v sume 12 905 tis. eur, išlo o obstaranie vrtuľníka Leonardo AW189 a dovybavenie k nemu pre Letecký útvar MV SR, čerpané v rámci programov Efektívna a spoľahlivá štátna správa (Ochrana verejného poriadku, bezpečnosti osôb a majetku, boj proti kriminalite). Prostriedky boli použité v rámci zdroja 11UA (Ukrajina), tieto prostriedky neboli pri príprave návrhu rozpočtu na rok 2022 predpokladané.

Na ***nákup osobných automobilov*** bolo vynaložených 5 266 tis. eur, išlo o nákup osobných automobilov a príslušenstva a vybavenia na úpravu služobných vozidiel pre potreby výkonu policajných a záchranných zložiek a rôznych útvarov ministerstva. Dôvodom úpravy rozpočtu bolo nerealizovanie plánovaných nákupov z dôvodu komplikácií pri verejnom obstarávaní a dodávky komponentov pre automobilový priemysel.

**Nákup strojov, prístrojov, zariadení a techniky** dosiahol v skutočnosti 251 175 tis. eur. V porovnaní s predchádzajúcim rokom išlo o pokles o 303 871 tis. eur. Najväčší pokles bol zaznamenaný u ***nákupu špeciálnych strojov, prístrojov, zariadení a techniky***(o 352 574 tis. eur). Ministerstvo obrany SR čerpalo prostriedky v sume 160 029 tis. eur (2021: 509 882 tis. eur), predovšetkým v programe Rozvoj obrany na rozvoj výzbroje, techniky a materiálu a na rozvoj komunikačných a informačných systémov.

Výdavky Ministerstva vnútra SR boli čerpané v sume 16 849 tis. eur, v rámci programov Efektívna a spoľahlivá štátna správa a Informačné technológie financované zo štátneho rozpočtu. Najvýznamnejšie výdavky boli použité na obstaranie elektronických sirén a príslušenstva k nim (13 304 tis. eur), na obstaranie čítačiek odtlačkov prstov (2 828 tis. eur) a pod.

Výdavky na ***nákup výpočtovej techniky***dosiahli sumu 28 817 tis. eur. Najvýznamnejšie finančné prostriedky boli čerpané na Ministerstve financií SR (12 171 tis. eur), z toho čerpalo najviac DataCentrum v rámci programu Podporná infraštruktúra pre informačné systémy riadenia verejných financií na komunitný cloud pre centrálny ekonomický systém (CES) na hardvérovú a softvérovú infraštruktúru a obnovu KTI.

Finančné prostriedky na Ministerstve vnútra SR (4 740 tis. eur) boli čerpané na obstaranie osobných počítačov a výpočtovej techniky (napr. mobilné pracovné stanice, servery, diskové polia, čítačky dokladov, hardvérové bezpečnostné moduly) a pod. Najvýznamnejšie položky boli použité na obstaranie hardvérových zariadení/komponentov a softvérových licencií.

Pokles medzi schváleným rozpočtom a skutočne vyčerpanými prostriedkami bol vo výške 86 667 tis. eur, najviac na kapitole Ministerstva školstva, vedy, výskumu a športu SR (55 803 tis. eur) z dôvodu viazania prostriedkov z Plánu obnovy a odolnosti a ich prenos do roka 2023 na projekt Vzdelávanie 21. storočia.

Na ***nákup prevádzkových strojov, prístrojov, zariadení a techniky***bolo použitých 21 624 tis. eur, najvýznamnejšie výdavky boli u Slovenskej akadémie vied (12 848 tis. eur) na nákup prístrojového vybavenia pre Centrum pre využitie pokročilých materiálov. Na Ministerstve pôdohospodárstva a rozvoja vidieka SR (3 179 tis. eur), išlo o výdavky Štátnej veterinárnej a potravinovej správy SR na nákup zberných boxov pre poľovníkov z dôvodu zabezpečenia preventívnych opatrení pred africkým morom ošípaných na území SR, na nákup laboratórnej techniky a ďalšie.

Čerpanie finančných prostriedkov na ***nákup telekomunikačnej techniky***bolo vo výške 14 942 tis. eur, najviac čerpalo Ministerstvo vnútra SR (13 451 tis. eur) na dodávku a servis rádiokomunikačnej technológie AIRBUS, príslušenstva, infraštruktúry siete a koncových zariadení.

Pokles skutočnosti oproti schválenému rozpočtu vo výške 64 236 tis. eur na podpoložke ***nákup komunikačnej infraštruktúre*** spôsobilo Ministerstvo školstva, vedy, výskumu a športu SR (o 50 026 tis. eur). Dôvodom bolo viazanie prostriedkov z Plánu obnovy a odolnosti a ich prenos do roka 2023 na projekt Vzdelávanie 21. storočia.

**Realizácia stavieb a ich technického zhodnotenia** predstavovala výdavky v hodnote 163 331 tis. eur. V porovnaní s rokom 2021 došlo k zníženiu výdavkov o 135 155 tis. eur a k nižšiemu čerpaniu oproti schválenému rozpočtu o 281 976 tis. eur. Dôvodom medziročného poklesu bolo zníženie výdavkov na realizáciu nových stavieb na kapitole Ministerstva dopravy a výstavby SR o 145 806 tis. eur.

Najvyšší podiel na výdavkoch mala kapitola Ministerstva dopravy a výstavby SR (76 121 tis. eur), Ministerstva obrany SR (39 049 tis. eur) a Ministerstvo práce, sociálnych vecí a rodiny SR (6 119 tis. eur).

Výdavky ***na rekonštrukciu a modernizáciu***tvorili 111 176 tis. eur. Najvyššie výdavky boli na Ministerstve dopravy a výstavby SR (44 060 tis. eur), boli to výdavky Slovenskej správy ciest, napr. na zvyšovanie pasívnej bezpečnosti na cestách I. triedy v Banskobystrickom kraji, I. etapa (6 768 tis. eur), na zvyšovanie pasívnej bezpečnosti na cestách I. triedy v Žilinskom a Trenčianskom kraji 1. etapa (6 949 tis. eur), na zvyšovanie pasívnej bezpečnosti na cestách I. triedy v Prešovskom a Košickom kraji, I. etapa (4 643 tis. eur). Projekty boli financované kombináciou zdrojov zo štátneho rozpočtu a prostriedkami z Európskej únie a spolufinancovania k nim (systém predfinancovania a refundácie).

Výdavky na Ministerstve obrany SR boli vo výške 27 698 tis. eur, išlo o rekonštrukcie a modernizácie objektov Ozbrojených síl SR (napr. rekonštrukcia prevádzkových plôch v Kuchyni, zvýšenie energetickej efektívnosti budov v kasárňach SNP Prešov, modernizácia garáží Mechanizovanej brigády Trebišov, rekonštrukcia telocvične v kasárňach P. Jilemnického v Žiline) a projekty na zníženie energetickej náročnosti budov a objektov Akadémie ozbrojených síl, Liptovský Mikuláš.

Čerpanie výdavkov ***na realizáciu nových stavieb*** bolo vo výške 50 548 tis. eur. Najvyššie boli výdavky Ministerstva dopravy a výstavby SR 32 061 tis. eur, čerpané Slovenskou správou ciest na dofinancovanie projektov realizovaných v rámci Operačného programu Integrovaná infraštruktúra (I/66 Brezno - obchvat, II. etapa – 9 819 tis. eur), I/68 Plavnica preložka cesty- 3 014 tis. eur) a projekt Výstavba verejných účelových komunikácií v regióne Nitra (6 814 tis. eur).

Pokles skutočnosti oproti schválenému rozpočtu o 131 574 tis. eur bol spôsobený poklesom z dôvodu viazania prostriedkov do budúceho obdobia na kapitole Ministerstva dopravy a výstavby SR (o 67 939 tis. eur), Ministerstva spravodlivosti SR (o 37 864 tis. eur) a Ministerstva práce, sociálnych vecí a rodiny SR (o 36 553 tis. eur) spôsobený viazaním výdavkov Plánu obnovy a odolnosti. Dôvodom poklesu na Ministerstve spravodlivosti SR bolo viazanie prostriedkov v zmysle zákona o rozpočtových pravidlách na použitie v roku 2023, ktoré boli určené na realizáciu nových stavieb v súvislosti s reformou súdnej mapy, išlo o prostriedky Plánu obnovy a odolnosti SR pre súdnictvo.

Na **rekonštrukciu a modernizáciu strojov** **a zariadení, výpočtovej a telekomunikačnej techniky, softvéru a komunikačnej infraštruktúry** boli použité kapitálové výdavkyv hodnote 87 613 tis. eur, z toho jednoznačne prevládali ako v rozpočte tak aj v plnení výdavky na ***softvér***74 933 tis. eur. Z pohľadu kapitol boli najvýznamnejšie sumy čerpané v kapitole Ministerstva financií SR (23 973 tis. eur), Ministerstva vnútra SR (16 723 tis. eur) a Ministerstva investícií, regionálneho rozvoja a informatizácie SR (13 088 tis. eur).

Výdavky ***na rekonštrukciu a modernizáciu softvéru*** čerpalo Ministerstvo financií SR, a to predovšetkým úrad ministerstva napr. na Centrálny účtovný systém (2 770 tis. eur), Centrálny elektronický priečinok (2 742 tis. eur), na Portál finančnej správy (2 123 tis. eur), na nákup softvéru pre Rozpočtový informačný systém (2 123 tis. eur). Finančné riaditeľstvo SR čerpalo výdavky najmä na Aplikačné programové vybavenie SYSNED (Systém pre správu spotrebných nepriamych daní) pre Deklaračný systém (3 133 tis. eur) a Tranzitný informačný systém (1 252 tis. eur).

Výdavky Ministerstva vnútra SR boli použité na rekonštrukciu a modernizáciu už existujúcich softvérov a aplikácií, napr. v rámci projektu Služby štandardnej podpory a údržby Schengenského systému SIS II na národnej úrovni, v rámci projektu Elektronický identifikačný doklad s rozhraním a biometriou, upgrade v súvislosti s poskytovaním elektronických služieb MV SR v súlade so zákonom o e-Governmente a eIDAS, aktualizáciu a nastavenie systémov v súvislosti so zmenou legislatívy, výdavky na upgrade, aktualizáciu a integráciu systémov a pod.

Výdavky Ministerstva investícií, regionálneho rozvoja a informatizácie SR boli čerpané najmä na úpravu existujúcich funkcionalít a rozširovanie nových funkcionalít informačného monitorovacieho systému (ITMS2014+), na výdavky spojené s projektom Manažment osobných údajov, na výdavky spojené s projektom Dátová integrácia – sprístupnenie údajovej základne verejnej správy.

**Nákup pozemkov a nehmotných aktív** predstavoval sumu 64 679 tis. eur (2021: 31 546 tis. eur). Z týchto výdavkov boli najvyššie výdavky na ***nákup softvéru*** 47 067 tis. eur (2021: 20 744 tis. eur) a ***nákup licencií***7 954 tis. eur (2021: 6 832 tis. eur).

Výdavky na ***softvér*** u Ministerstva financií SR tvorili sumu 13 061 tis. eur, išlo o výdavky na Centrálny ekonomický systém (10 793 tis. eur).

Finančné prostriedky Ministerstva vnútra SR boli čerpané vo výške 10 794 tis. eur, najmä na vývoj a implementáciu IT riešení, napr. v oblasti informačných systémov verejnej správy a prevádzkovanie natívnych aplikácií vo vládnom cloude od spoločnosti InterWay, a. s., na vývoj a implementáciu projektu Manažment síl a prostriedkov Hasičského a záchranného zboru financovaného z prostriedkov EÚ (Európsky fond regionálneho rozvoja) a na implementáciu fáz projektu podpory a údržby Schengenského systému SIS II. na národnej úrovni.

Ministerstvo obrany SR čerpalo výdavky v sume 7 155 tis. eur, najmä na rozvoj komunikačných a informačných systémov na projekty súvisiace s rozvojom Integrovaného informačného systému ministerstva a zabezpečením softvéru pre vojenské účely.

Najvýznamnejšie výdavky na ***nákup licencií*** malo Ministerstvo vnútra SR (2 699 tis. eur) na nákup licencií pre IT systémy a Ministerstvo financií SR (2 461 tis. eur), predovšetkým na Centrálne licenčné zmluvné vzťahy, išlo o softvér pre operačný program Informatizácia spoločnosti.

**Ostatné kapitálové výdavky**dosiahli sumu 12 778 tis. eur. Pokračovalo medziročné znižovanie (2021: 57 357 tis. eur, 2020: 112 692 tis. eur) v dôsledku poklesu tvorby hmotných a mobilizačných rezerv, na ktorých mala najväčší podiel Správa štátnych hmotných rezerv SR.

Z pohľadu rozpočtu roku 2022 bola významná suma kapitálových výdavkov rozpočtovaná vo Všeobecnej pokladničnej správe. Spolu s ostatnými bežnými výdavkami išlo o skupinu výdavkov, ktoré z hľadiska ich prierezového charakteru nebolo možné rozpočtovať na úrovni jednotlivých kapitol alebo o také výdavky, ktoré majú neisté časové vymedzenie alebo výšku ich použitia. Za 1 033 623 tis. eur išlo o výdavky na vybrané investície kapitol. Investície a projekty investičného charakteru nad 1 mil. eur prechádzajú v súlade s uznesením vlády  
č. 649/2020 ekonomickým hodnotením Ministerstva financií SR a do rozpočtu príslušných kapitol boli zaradené po zohľadnení rozpočtových možností a po preukázaní ich pripravenosti a ekonomickej návratnosti.

Z uvedeného výdavkového titulu boli po zohľadnení rozpočtových možností a po preukázaní pripravenosti a ekonomickej návratnosti uvoľnené prostriedky jednotlivým kapitolám štátneho rozpočtu v sume 775 433 tis. eur. Z dôvodu zabezpečenia finančného krytia výdavkov vyplývajúcich z požiadaviek iných rezortov boli z uvedeného výdavkového titulu presunuté prostriedky v celkovej sume 81 426 tis. eur na vytvorený výdavkový titul „Výdavky na realizáciu nerozpočtovaných potrieb“ a časť prostriedkov aj na vytvorený výdavkový titul „Výdavky na konflikt na Ukrajine“ v nadväznosti na uznesenie č. 378/2022. Nevyčerpaný zostatok v sume 176 764 tis. eur bol uvoľnený pre Ministerstvo hospodárstva SR na kompenzáciu zvýšených cien energií.

Na znížení sa podieľalo aj Ministerstvo zdravotníctva SR (o 199 145 tis. eur) z dôvodu viazania nevyčerpaných finančných prostriedkov do nasledujúceho rozpočtového roka, išlo o finančné prostriedky z Plánu obnovy a odolnosti.

Pri **nákupe budov, objektov alebo ich častí**výdavky dosiahli hodnotu 12 298 tis. eur. Ministerstvo spravodlivosti SR (6 177 tis. eur) čerpalo výdavky na nákup budovy pre Okresný súd Banská Bystrica.

**Kapitálové transfery**

**Kapitálové transfery** zahŕňajú platby vykonávané s cieľom umožniť príjemcovi nadobudnúť kapitálové aktíva alebo kompenzovať ich poškodenie alebo zničenie. Schválený rozpočet pre rok 2022 bol stanovený sumou 1 855 431 tis. eur. V skutočnosti kapitálové transfery boli vo výške 1 523 995 tis. eur (2021: 1 414 554 tis. eur) a tvoria 56,3 % z celkových kapitálových výdavkov. Z celkovej sumy kapitálových transferov bolo zo zdrojov EŠIF použitých 791 796 tis. eur a zo zdroja ŠR 603 712 tis. eur (a spolufinancovanie v sume 128 487 tis. eur).

|  |  |  |  |  |  |  |
| --- | --- | --- | --- | --- | --- | --- |
| **Tabuľka 42 - Kapitálové transfery** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| v rámci verejnej správy | 1 188 889 | 1 141 823 | 792 084 | 1 235 685 | 443 601 | 56,0 |
| nefinančným subjektom | 354 849 | 222 830 | 1 032 952 | 185 732 | -847 220 | -82,0 |
| transfery finančným inštitúciám | - | - | 0 | 70 669 | 70 669 | 0 |
| jednotlivcom a neziskovým právnickým osobám | 59 182 | 41 550 | 30 395 | 28 818 | -1 577 | -5,2 |
| do zahraničia | 5 614 | 8 351 | 0 | 3 091 | 3 091 | 0 |
| **Spolu** | **1 608 534** | **1 414 554** | **1 855 431** | **1 523 995** | **-331 436** | **-17,9** |

Zdroj: MF SR

**Transfery v rámci verejnej správy** tvorili 1 235 685 tis. eur (2021: 1 141 823 tis. eur), čo predstavuje až 81,1 % z celkových kapitálových transferov. Ministerstvo dopravy a výstavby SR poskytlo transfery v celkovej hodnote 765 699 tis. eur, a to najmä Národnej diaľničnej spoločnosti (441 132 tis. eur), a. s., Železniciam SR (195 484 tis. eur) a Železničnej spoločnosti Slovensko, a. s. (87 219 tis. eur).

Transfery určené ***Národnej diaľničnej spoločnosti, a. s.*** boli určené najmä na financovanie prípravy a pokračujúcej výstavby diaľnic a rýchlostných ciest, a to na projekt D1 Hubová - Ivachnová (70 908 tis. eur), R2 Kriváň – Lovinobaňa (88 323 tis. eur), R4 Prešov – Severný obchvat (20 246 tis. eur). Ďalej boli finančné prostriedky použité na dofinancovanie projektov financovaných z prostriedkov Operačného programu Integrovaná infraštruktúra, a to projektu D1 Hričovské Podhradie - Lietavská Lúčka (21 183 tis. eur), R4 Prešov – severný obchvat (18 693 tis. eur), D1Lietavská Lúčka – Višňové – Dubná skala (16 547 tis. eur), ako aj na projekt financovaný v rámci Nástroja na prepájanie Európy (CEF) – projekt D3 Čadca Bukov-Svrčinovec (2 496 tis. eur).

***Železniciam SR*** boli poskytnuté transfery na modernizáciu a rozvoj železničnej dopravnej cesty, vrátane modernizácie a rekonštrukcie železničných priecestí. V rámci ŠR boli poskytnuté finančné prostriedky v celkovej sume 95 702 tis. eur, a to na projekty Modernizácia železničnej trate Púchov - Žilina, pre traťovú rýchlosť do 160 km/hod. – I. etapa (Púchov - Považská Teplá) v sume 50 777 tis. eur. V rámci projektov realizovaných v rámci Nástroja na prepájanie Európy (CEF) boli výdavky čerpané hlavne na projekt Modernizácia železničnej trate Žilina – Košice, úsek Liptovský Mikuláš – Poprad Tatry (mimo), 1.etapa (Poprad - Lučivná) v sume 13 863 tis. eur.

***Železničnej spoločnosti Slovensko, a. s.***sa poskytli finančné prostriedky EÚ a príslušné spolufinancovanie zo ŠR v rámci Operačného programu Integrovaná infraštruktúra, najmä na modernizáciu vozového parku železničných koľajových vozidiel v súhrnnej výške 47 622 tis. eur v rámci prioritnej osi č. 1- Železničná infraštruktúra (TEN-T CORE) a obnovu mobilných prostriedkov a prioritnej osi č. 5- Železničná infraštruktúra a obnova mobilných prostriedkov.

Kapitálové transfery územnej samospráve tvoria druhú najväčšiu skupinu výdavkov z tejto skupiny. ***Obciam*** bolo poskytnutých 216 793 tis. eur (2021: 214 362 tis. eur). Najvyššími sumami sa na transferoch obciam podieľali Ministerstvo investícií, regionálneho rozvoja a informatizácie SR (85 012 tis. eur), Ministerstvo životného prostredia SR (56 488 tis. eur), Ministerstvo dopravy a výstavby SR (26 705 tis. eur), Ministerstvo vnútra SR (18 009 tis. eur) a Ministerstvo pôdohospodárstva a rozvoja vidieka SR (14 820 tis. eur). Z celkovej poskytnutej sumy tvorili prostriedky z rozpočtu EÚ 144 815 tis. eur, z toho najmä z Európskeho fondu regionálneho rozvoja (93 865 tis. eur), Kohézneho fondu (26 792 tis. eur) a z Európskeho poľnohospodárskeho fondu pre rozvoj vidieka (11 076 tis. eur).

Transfery Ministerstva investícií, regionálneho rozvoja a informatizácie SR boli poskytnuté predovšetkým z Integrovaného regionálneho operačného programu prevažne v rámci projektov na zlepšenie kvality života v regiónoch s dôrazom na životné prostredie, na modernizáciu zdravotníckej a vzdelávacej infraštruktúry a zvyšovanie energetickej efektívnosti budov, zvyšovanie kapacity budov a pod. Ministerstvo životného prostredia SR poskytlo prostriedky na rozšírenie kanalizácie a čističiek odpadových vôd, na zníženie energetickej náročnosti budov v mestách a obciach, vodozádržné opatrenia v intraviláne miest a obcí, zberné dvory. Najväčší príjemcovia boli Mesto Bardejov (2 898 tis. eur), Obec Chtelnica (2 217 tis. eur) a Mesto Kežmarok (1 790 tis. eur). Dotácie Ministerstva dopravy a výstavby SR boli určené najmä na obstaranie nájomných bytov a na obstaranie technickej vybavenosti v rámci podprogramu Výstavba a obnova bytového fondu. Ministerstvo vnútra SR poskytlo dotácie obciam v rámci Operačného programu ľudské zdroje 2014-2020 (Technická vybavenosť v obciach s prítomnosťou marginalizovaných rómskych komunít, na obnovu vojnových hrobov v rámci programu Efektívna a spoľahlivá štátna správa a ďalšie).

***Bližší popis vzťahov štátneho rozpočtu a obcí je v kapitole 3.2.3.***

***Vyšším územným celkom*** boli poskytnuté transfery v celkovej hodnote 36 475 tis. eur, z toho zo zdrojov EÚ bolo 28 540 tis. eur. Ministerstvo investícií, regionálneho rozvoja a informatizácie SR poskytlo dotáciu v sume 34 475 tis. eur. Išlo najmä o projekty v oblasti zlepšovania bezpečnosti a ekológie dopravy v regiónoch vrátane rekonštrukcie ciest 1. a 2. triedy a obnovy dopravných prostriedkov verejnej osobnej dopravy. Trenčiansky samosprávny kraj dostal transfery (6 327 tis. eur) na implementáciu projektov v oblasti modernizácie stredných škôl, zlepšovania praktických zručností žiakov stredných škôl a rekonštrukcií ciest, Košický samosprávny kraj (4 895 tis. eur) na výstavbu a rekonštrukciu ciest. MIRRI SR podporilo VÚC implementáciu projektov v oblasti ochrany prírodného a kultúrneho dedičstva a na podporu udržateľných dopravných riešení z programov INTERREG V-A SK-AT, INTERREG V-A SK-CZ INTERREG V-A PL-SK a INTERREG V-A HU-SK.

***Bližší popis vzťahov štátneho rozpočtu a VÚC je v kapitole 3.2.4.***

***Príspevkovým organizáciám*** bolo poskytnutých 139 919 tis. eur. Najviac prostriedkov poskytlo Ministerstvo kultúry SR (46 452 tis. eur), Ministerstvo zdravotníctva SR (35 669 tis. eur), Ministerstvo investícií, regionálneho rozvoja a informatizácie SR (31 834 tis. eur).

Ministerstvo kultúry SR poskytlo transfery pre Slovenskú národnú galériu na rekonštrukciu, modernizáciu a dostavbu areálu a dodávku vonkajšieho a vnútorného interiéru do areálu (19 184 tis. eur), pre Slovenské národné múzeum, napr. na obnovu hradu Krásna Hôrka (15 583 tis. eur), pre Divadlo Nová scéna na nákup budovy (3 660 tis. eur).

Ministerstvo zdravotníctva SR poskytlo transfery predovšetkým príspevkovým organizáciám v pôsobnosti ministerstva. Kapitálové transfery pre nemocnice boli zamerané na financovanie opatrení v súvislosti s hospodárskou mobilizáciou nemocníc, na vybavenie nemocníc v súvislosti s riešením pandemickej situácie spôsobenej ochorením COVID-19, na obstaranie nového prístrojového vybavenia zdravotníckych zariadení, na rekonštrukciu, stavebné úpravy a modernizáciu priestorov a budov zdravotníckych zariadení. Najviac prostriedkov išlo pre Národné centrum zdravotníckych informácií (6 753 tis. eur), Univerzitnú nemocnicu Bratislava (6 681 tis. eur). Na financovanie opatrení hospodárskej mobilizácie boli nemocniciam poskytnuté finančné prostriedky v celkovej sume 2 288 tis. eur.

Ministerstvo investícií, regionálneho rozvoja a informatizácie SR poskytlo finančné prostriedky pre príspevkovú organizáciu Národnú agentúru pre sieťové a elektronické služby (NASES) na správu, prevádzku a rozvoj vládnej dátovej siete GOVNET, na plnenie úloh národného prevádzkovateľa centrálnej informačnej infraštruktúry a centrálnej komunikačnej infraštruktúry Slovenskej republiky pre verejnú správu, na prevádzku a rozvoj Ústredného portálu verejnej správy (portál slovensko.sk), Slovenskej národnej certifikačnej autority a dátových centier a špecializovaných cloudových služieb.

Transfery ***verejným vysokým školám*** boli v sume 63 219 tis. eur, z toho najviac poskytla kapitola Ministerstva školstva, vedy, výskumu a športu SR (52 867 tis. eur), napr. pre Slovenskú technickú univerzitu v Bratislave (28 728 tis. eur) na projekt ACCORD (Advancing University Capacity and Competence in Research, Development and Innovation), na strategický výskum v oblasti SMART monitoringu, liečby a preventívnej ochrany pred koronavírusom a na vedeckovýskumné centrum excelentnosti SlovakION pre materiálový a interdisciplinárny výskum. Univerzita Komenského v Bratislave (6 417 tis. eur) dostala dotácie napr. na projekt Systémová verejná výskumná infraštruktúra – biobanka pre nádorové a zriedkavé ochorenia, Trenčianska univerzita A. Dubčeka (4 643 tis. eur) na projekt Centrum pre funkčné a povrchovo funkcionalizované sklá, na rozvoj a podporu výskumno – vývojových aktivít Centra pre testovanie kvality a diagnostiku materiálov v oblastiach špecializácie RIS3 SK (Regional Innovation Smart Specialization Strategy). Ministerstvo životného prostredia SR poskytlo finančné prostriedky (8 402 tis. eur) v rámci Operačného programu Kvalita životného prostredia napr. na zníženie energetickej náročnosti budov. Najväčší príjemcovia finančných prostriedkov boli Univerzita Mateja Bela v Banskej Bystrici (1 762 tis. eur), Univerzita veterinárskeho lekárstva a farmácie v Košiciach (1 748 tis. eur) a Univerzita Pavla Jozefa Šafárika v Košiciach (1 590 tis. eur).

***Ostatným subjektom verejnej správy*** boli poskytnuté finančné prostriedky v celkovej sume 24 173 tis. eur, z toho najviac poskytlo Ministerstvo životného prostredia SR (9 055 tis. eur) Slovenskému vodohospodárskemu podniku (7 558 tis. eur) v rámci Operačného programu Kvalita životného prostredia. Ministerstvo školstva, vedy, výskumu a športu SR (7 500 tis. eur) pre Fond na podporu športu na realizáciu projektu modernizácie, rekonštrukcie a budovania športovej infraštruktúry národného významu.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 43 - Transfery v rámci verejnej správy** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| Národnej diaľničnej spoločnosti | 434 170 | 371 887 | 362 048 | 441 132 | 79 084 | 21,8 |
| Obciam | 325 274 | 214 362 | 192 500 | 216 793 | 24 293 | 12,6 |
| Železniciam SR | 98 000 | 130 654 | 0 | 195 484 | 195 484 | 0 |
| Štátnym príspevkovým organizáciám | 152 338 | 123 507 | 33 723 | 139 919 | 106 196 | 314,9 |
| Železničnej spoločnosti Slovensko | 54 496 | 173 863 | 146 340 | 87 304 | -59 036 | -40,3 |
| Verejným vysokým školám | 33 520 | 35 030 | 38 244 | 63 219 | 24 975 | 65,3 |
| Vyšším územným celkom | 56 333 | 33 966 | 1 250 | 36 475 | 35 225 | 2 818,0 |
| Ostatné | 34 758 | 58 554 | 17 979 | 55 359 | 37 380 |  |
| **spolu** | **1 188 889** | **1 141 823** | **792 084** | **1 235 685** | **443 601** | **56,0** |

Zdroj: MF SR

Transfery**nefinančným subjektom**tvorili 185 732 tis. eur, čo predstavuje 12,2 % z celkovej výšky kapitálových transferov. Najvyššiu hodnotu vykazovali kapitoly Ministerstva hospodárstva SR (66 938 tis. eur), Ministerstva životného prostredia SR (52 997 tis. eur), Ministerstva investícií, regionálneho rozvoja a informatizácie SR (44 239 tis. eur) a Ministerstva pôdohospodárstva a rozvoja vidieka SR (13 385 tis. eur). Pôvodne rozpočtovaná suma 1 032 952 tis. eur predpokladala výdavky Ministerstva životného prostredia SR a Ministerstva dopravy a výstavby SR Ostatnej právnickej osobe.

***Ostatným právnickým osobám*** boli poskytnuté transfery v celkovej výške 146 378 tis. eur. Najvýznamnejšie prostriedky poskytlo Ministerstvo hospodárstva SR vo výške 65 396 tis. eur. Z toho 52 684 tis. eur bolo použitých v rámci operačného programu Integrovaná infraštruktúra na podporu trvalo udržateľnej mobility, hospodárskeho rastu, posilnenie výskumu, technologického rozvoja a inovácií a zvýšenie konkurencieschopnosti malých a stredných podnikov, prostredníctvom rozvoja dopravnej infraštruktúry, verejnej osobnej dopravy, informačnej spoločnosti, podpory výskumných, vývojových a inovačných kapacít a rozvoja malého a stredného podnikania.

Ministerstvo investícií, regionálneho rozvoja a informatizácie SR vykázalo transfery v sume 37 117 tis. eur, z toho najviac (27 605 tis. eur) v rámci Integrovaného regionálneho operačného programu na implementáciu projektov v oblasti bezpečnej a ekologickej dopravy v regiónoch, zlepšovania efektívnosti a kvality služieb, mobilizácie kreatívneho potenciálu v regiónoch, zlepšovania kvality života v regiónoch s dôrazom na životné prostredie a pod. Kapitola poskytla regionálne príspevky v sume 9 512 tis. eur pre najmenej rozvinuté okresy v zmysle zákona č. 336/2015 Z. z. O podpore najmenej rozvinutých okresov a o zmene a doplnení niektorých zákonov.

Ministerstvo životného prostredia SR poskytlo transfery v sume 24 935 tis. eur v rámci programu Kvalita životného prostredia na účely zníženia energetickej náročnosti a zvýšenia využívania obnoviteľných zdrojov energie budov v podnikoch a spoločnostiach, využitia geotermálnej energie v kúpeľoch a pod. Najväčší príjemcovia finančných prostriedkov boli: Oravská vodárenská spoločnosť, a.s. (4 750 tis. eur), Veolia Energia Levice, a.s. (1 543 tis. eur) a SPRAVBYTKOMFORT, a.s. Prešov (1 405 tis. eur).

Čerpanie na Ministerstve pôdohospodárstva a rozvoja vidieka SR (11 146 tis. eur) sa týkalo výhradne poskytnutia prostriedkov z EÚ a spolufinancovania v rámci Programu rozvoja vidieka SR 2014-2022. Išlo napr. o podporu investícií do poľnohospodárskych podnikov (5 811 tis. eur), investícií do lesných technológií a spracovania, do mobilizácie lesníckych výrobkov a ich uvádzania na trh (1 957 tis. eur) a do vytvárania a rozvoja nepoľnohospodárskych činností (1 619 tis. eur).

Ministerstvo životného prostredia SR zaznamenalo významný pokles skutočnosti oproti schválenému rozpočtu (o 465 059 tis. eur), vzhľadom na to, že položka v rámci Platobnej jednotky nie je nerozpočtovaná a pri rozpise schváleného rozpočtu do RISu používa len klasifikáciu 723002 a až následnými úpravami rozpočtu dochádza k presunu prostriedkov podľa reálnych úhrad. Ministerstvo dopravy a výstavby SR nezaznamenalo významné poskytnutie transferov, avšak významný bol pokles vykázanej skutočnosti oproti schválenému rozpočtu v sume 167 804 tis. eur, išlo o presun prostriedkov medzi ekonomickými podpoložkami, a viazanie výdavkov na použitie do nasledujúceho rozpočtového roka.

Transfery ***právnickým osobám založeným štátom, obcou, alebo vyšším územným celkom***boli vykázané vo výške 32 580 tis. eur, najviac poskytlo Ministerstvo životného prostredia SR (27 898 tis. eur), na modernizácie rozvodov tepla, technológiu úpravy zmesového komunálneho odpadu pre jeho ďalšie využitie, zlepšenie odvádzania a čistenia komunálnych odpadových vôd, protipovodňové opatrenia a pod. Išlo o spoločnosti Stredoslovenská vodárenská spoločnosť, a.s. (11 572 tis. eur), Slovenský vodohospodársky podnik, š.p. (8 209 tis. eur) a Technické služby mesta Partizánske, spol. s.r.o. (3 123 tis. eur).

**Transfery finančným inštitúciám**tvorili 70 669 tis. eur, z toho celú sumu vykazovalo Ministerstvo životného prostredia SR, v rámci operačného programu Kvalita životného prostredia. Príjemcom finančných prostriedkov bol Slovak Investment Holding, a. s., prostriedky boli použité napr. na podporu udržateľného a efektívneho využívania energetických zdrojov a zvýšenie miery zhodnocovania odpadov so zameraním na ich prípravu na opätovné použitie a recykláciu a podporu predchádzania vzniku biologicky rozložiteľných komunálnych odpadov.

**Transfery jednotlivcom a neziskovým právnickým osobám** boli poskytnuté vo výške 28 818 tis. eur (2021: 41 550 tis. eur), z toho ***neziskovej právnickej osobe*** 12 696 tis. eur a ***občianskym združeniam, nadáciám a neinvestičným fondom*** boli poskytnuté vo výške 10 309 tis. eur. Najviac prostriedkov poskytlo Ministerstvo investícií, regionálneho rozvoja a informatizácie SR (8 342 tis. eur) z Integrovaného regionálneho operačného programu na projekty zamerané najmä na zníženie dopadov pandémie COVID-19 v zdravotníckych zariadeniach, na rekonštrukcie zdravotníckych zariadení, zariadení sociálnych služieb, zvyšovanie kapacít žiakov stredných škôl na praktickom vyučovaní a zvýšenie atraktivity cyklistickej dopravy.

Ministerstvo dopravy a výstavby SR poskytlo transfer (2 175 tis. eur) v rámci podprogramu Výstavba a obnova bytového fondu dotácie na odstránenie systémových porúch bytových domov.

***Transfery občianskym združeniam, nadáciám a neinvestičným fondom*** boli poskytnuté vo výške 10 309 tis. eur, z toho najviac poskytlo Ministerstvo školstva, vedy, výskumu a športu SR (6 568 tis. eur) na príspevok uznanému športu na materiálno – technické zabezpečenie reprezentácie, na národné športové projekty, na rekonštrukcie futbalových štadiónov Slovenského futbalového zväzu a na materiálno- technické zabezpečenie športovej reprezentácie. Ministerstvo investícií, regionálneho rozvoja a informatizácie SR (2 687 tis. eur) v rámci Integrovaného regionálneho operačného programu poskytlo dotácie najmä na projekty v oblasti poskytovania sociálnych služieb a sociálnoprávnej ochrany detí a sociálnej kurately v zariadeniach na komunitnej úrovni.

### Výdavky podľa funkčnej klasifikácie

Výdavky štátneho rozpočtu podľa funkčnej klasifikácie sa triedia v súlade s vyhláškou Štatistického úradu SR č. 257/2014 Z. z. (tzv. COFOG). Táto klasifikácia predstavuje rozdelenie výdavkov podľa funkcie, pričom funkciou sa rozumie určitá oblasť činností, ktorú daná organizácia financuje napr. oblasť školstva, zdravotníctva, kultúry, bezpečnosti a podobne. Výdavky sa triedia do tej funkcie, s ktorou súvisia, bez ohľadu na hlavný predmet činnosti samotnej organizácie.

|  |  |  |  |  |  |  |
| --- | --- | --- | --- | --- | --- | --- |
| **Tabuľka 44 - Výdavky štátneho rozpočtu podľa funkčnej klasifikácie** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| Sociálne zabezpečenie | 5 281 817 | 5 689 444 | 4 993 962 | 5 134 161 | 140 199 | 2,81 |
| Všeobecné verejné služby | 5 169 293 | 3 986 143 | 7 624 219 | 4 849 805 | -2 774 414 | -36,39 |
| Ekonomická oblasť | 4 859 360 | 5 787 606 | 5 770 325 | 4 291 168 | -1 479 157 | -25,63 |
| Vzdelávanie | 2 790 385 | 2 960 035 | 3 212 522 | 3 027 782 | -184 740 | -5,75 |
| Verejný poriadok a bezpečnosť | 2 251 808 | 2 129 474 | 2 257 939 | 2 359 477 | 101 538 | 4,50 |
| Obrana | 1 691 586 | 1 856 668 | 1 253 033 | 1 929 515 | 676 482 | 53,99 |
| Zdravotníctvo | 371 336 | 818 761 | 522 414 | 893 568 | 371 154 | 71,05 |
| Rekreácia, kultúra a náboženstvo | 580 572 | 550 834 | 469 473 | 527 589 | 58 116 | 12,38 |
| Ochrana životného prostredia | 422 987 | 343 969 | 549 103 | 438 344 | -110 759 | -20,17 |
| Bývanie a občianska vybavenosť | 89 912 | 88 491 | 292 427 | 103 146 | -189 281 | -64,73 |
| **Spolu** | **23 509 056** | **24 211 425** | **26 945 417** | **23 554 555** | **-3 390 862** | **-12,58** |

Oddiely funkčnej klasifikácie sú zoradené podľa veľkosti hodnoty za skutočnosť 2022 Zdroj: MF SR

Celkové výdavky podľa funkčnej klasifikácie sú zhodné s výdavkami podľa ekonomickej klasifikácie, sú však opisované z pohľadu činnosti, ktorú financujú rozpočtové organizácie štátnej správy. V prípade metodicky správneho uplatňovania tejto klasifikácie sú zdôvodnenia plnenia alebo prekročenia schváleného rozpočtu totožné s tými, ktoré sú uvedené v kapitole 3.2.1.

**Sociálne zabezpečenie**

Výdavky v oddiele sociálne zabezpečenie tvorili 21,8 % z celkových výdavkov. Ide o prostriedky štátneho rozpočtu, ktoré sa vynakladajú na poskytovanie sociálnej ochrany v starobe, na podporu rodiny a detí, na sociálnu pomoc občanom v hmotnej a sociálnej núdzi, na chorobu, invaliditu a ťažké zdravotné postihnutie a pod. V kapitole Všeobecná pokladničná správa bolo najväčšie čerpanie v skupine *Staroba* 100 000 tis. eur, ide o vyplatenie transferu Sociálnej poisťovni.

Úspora finančných prostriedkov pôvodne rozpočtovaných na transfer od štátu v sume 300 000 tis. eur sa realizovala v nadväznosti na vyššie očakávané príjmy z poistného od ekonomicky aktívnych obyvateľov, dlžné poistné a penále, kde bol oproti schválenému rozpočtu zaznamenaný nárast o 250 003 tis. eur (suma bez oddlženia). V auguste 2022 prebehlo oddlženie Sociálnej poisťovne v sume 198 636 tis. eur, ktoré sa premietlo v zlepšení celkového hospodárenia subjektu.

**Všeobecné verejné služby**

Výdavky na všeobecné verejné služby tvorili 20,6 % z celkových výdavkov štátneho rozpočtu. Tieto výdavky zahrňujú prostriedky verejnej správy na činnosť vymedzeného okruhu ústredných orgánov štátnej správy, výdavky na správu štátneho dlhu, na základný výskum a na zahraničnú hospodársku pomoc.

Najviac finančných prostriedkov bolo čerpaných v oblasti *Výkonné a zákonodarné orgány, finančné a rozpočtové záležitosti, zahraničné vzťahy* (3 097 800 tis. eur). V rámci *finančných a rozpočtových záležitostí* vykazuje kapitola Všeobecná pokladničná správa sumu 1 005 363 tis. eur (2021: 415 284 tis. eur). Išlo napr. o doplnenie štátnych finančných aktív za účelom posilnenia kapitálových fondov spoločnosti Slovenský plynárenský priemysel a.s. (500 000 tis. eur)[[30]](#footnote-30). Ďalej boli účty štátnych finančných aktív posilnené za účelom krytia podporných opatrení Ministerstva pôdohospodárstva a rozvoja vidieka SR na spracovanie produktov poľnohospodárskej prvovýroby (250 000 tis. eur)[[31]](#footnote-31).

*Odvody do rozpočtu Európskej únie* založené na dani z pridanej hodnoty a hrubom národnom produkte dosiahli v kapitole Všeobecná pokladničná správa sumu 940 226 tis. eur.

**Ekonomická oblasť**

Výdavky v tomto oddiele tvorili 18,2 % z celkových výdavkov. V rámci ekonomickej oblasti sa triedia výdavky súvisiace s rôznymi druhmi dopravy a budovaním dopravnej infraštruktúry, s poľnohospodárstvom, lesníctvom, odvetviami palív a energií, ťažbou nerastných surovín a pod. V porovnaní s minulým rokom došlo k zníženiu výdavkov o 1 496 438 tis. eur najmä vplyvom poklesu u Ministerstva práce, sociálnych vecí a rodiny SR o 1 399 511 tis. eur, dôvodom bolo ukončenie financovanie projektu Prvá pomoc od konca februára 2022.

Najvyššie výdavky v tejto oblasti malo Ministerstvo dopravy a výstavby SR (2 078 460 tis. eur), Ministerstvo pôdohospodárstva a rozvoja vidieka SR (733 582 tis. eur), Ministerstvo hospodárstva SR (544 895 tis. eur) a Ministerstvo práce, sociálnych vecí a rodiny SR (529 524 tis. eur).

Najvyššie výdavky boli dosiahnuté v skupine *Doprava*, a to 1 936 675 tis. eur (2021: 2 156 363 tis. eur), na ktorých sa podieľalo predovšetkým Ministerstvo dopravy a výstavby SR (1 936 423 tis. eur). V skupine *Všeobecná ekonomická, obchodná a pracovná oblasť* boli výdavky v hodnote 1 113 909 tis. eur.

Prostriedky za *Všeobecnú pracovnú oblasť* Ministerstva práce, sociálnych vecí a rodiny SR dosiahli hodnotu 511 790 tis. eur, z toho 278 130 tis. eur na peňažné príspevky na kompenzáciu, na dofinancovanie projektu Prvá pomoc za obdobie do 28. 2. 2022.

V skupine *Poľnohospodárstvo, lesníctvo, rybárstvo a poľovníctvo* bola dosiahnutá skutočnosť 719 733 tis. eur (2021: 753 292 tis. eur), z toho najviac poskytlo Ministerstvo pôdohospodárstva a rozvoja vidieka SR ostatnej právnickej osobe napr. na platby agroenvironmentálnych záväzkov súvisiacich s klímou, platby na udržiavanie postupov a metód ekologického poľnohospodárstva a iné. Išlo o financovanie operačných programov v oblasti poľnohospodárstva zo zdrojov EÚ.

Ministerstvo hospodárstva SR poskytlo finančné prostriedky v rámci *všeobecnej ekonomickej a obchodnej oblasti* spoločnosti Slovak Investment Holding, a.s. (161 856 tis. eur), na podporu ekonomicky životaschopných projektov malých a stredných podnikov, pri ktorých sa predpokladá návratnosť prostriedkov alebo úspora nákladov, na zvyšovanie konkurencieschopnosti a na zvýšenie kapitalizácie slovenských podnikov a zlepšenie ich možnosti pre expanziu na vnútornom trhu EÚ, ako aj na trhoch tretích krajín. V rámci skupiny *Palivá* poskytlo finančné prostriedky ostatným právnickým osobám na podporu financovania nákladov na energie (156 036 tis. eur).

**Vzdelávanie**

Výdavky na vzdelávanie v roku 2022 predstavovali 12,8 % z celkových výdavkov. Okrem financovania všetkých stupňov vzdelávania sa výdavky vynaložili aj na služby v školstve, napr. v oblasti stravovania, dopravy, lekárskej starostlivosti a na činnosť orgánov a organizácií, ktoré vzdelávanie zabezpečujú. Najvyššie celkové výdavky určené na vzdelávanie boli na kapitole Ministerstva školstva, vedy, výskumu a športu SR (2 941 080 tis. eur). Dôvodom medziročného nárastu je presun škôl a školských zariadení z pôsobnosti Ministerstva vnútra SR do pôsobnosti Ministerstva školstva, vedy, výskumu a športu SR.

V oblasti vzdelávania boli výdavky vynaložené najmä na *sekundárne vzdelávanie* vo výške 1 620 828 tis. eur, išlo o výdavky obciam a vyšším územných celkom na úhradu nákladov preneseného výkonu štátnej správy a na *terciárne vzdelávanie* vo výške 390 625 tis. eur.

**Verejný poriadok a bezpečnosť**

Výdavky predstavovali 10,0 % z celkových výdavkov. Ide o oblasť činností štátnej polície, súdov, potreby väzenstva, ochranu pred požiarmi a financovanie ústredných orgánov, ktoré tieto činnosti kompetenčne zabezpečujú. Najvyššiu hodnotu dosahuje kapitola Ministerstva vnútra SR 1 462 598 tis. eur.

Výdavky oproti minulému roku vzrástli o 230 003 tis. eur. Na celkovom náraste sa podieľali predovšetkým výdavky v skupine *verejný poriadok a bezpečnosť* *inde neklasifikované* o 129 195 tis. eur a *policajné služby* o 63 142 tis. eur.

**Obrana**

Výdavky v oddiele obrana tvoria 8,2 % z celkových výdavkov. Ide hlavne o výdavky na vojenskú a civilnú ochranu a zahraničnú vojenskú pomoc. Výdavky na vojenskú obranu dosiahli 1 743 346 tis. eur, z toho výdavky Ministerstva obrany SR boli v celkovej hodnote 1 734 298 tis. eur, kde na mzdové prostriedky sa použilo 577 583 tis. eur a na obstaranie tovarov a služieb 402 830 tis. eur. Na špeciálne služby tvorili výdavky hodnotu 101 545 tis. eur, najmä na plnenie úloh obrany štátu a v súvislosti s realizáciou modernizačných projektov rezortu obrany (výdavky súvisiace s technickou podporou k projektu Lietadlá SPARTAN a k projektom rádiolokátorov).

**Zdravotníctvo**

Výdavky v tomto oddiele tvorili 3,8 % z celkových výdavkov. Patria sem výdavky, ktoré zahŕňajú činnosti ako je ústavná a ambulantná zdravotná starostlivosť, verejné zdravotné služby (prevádzka krvnej banky, zisťovanie chorôb, zber epidemiologických údajov). Na výdavkoch sa najväčšou mierou podieľalo Ministerstvo zdravotníctva SR (822 155 tis. eur), ktoré v skupine z*dravotníctvo inde neklasifikované* čerpalo výdavky vo výške 562 767 tis. eur (2021: 458 987 tis. eur). Išlo napr. o dotácie určené na všeobecný materiál, najmä na nákup liekov, vakcín a antigénových testov.

V skupine*ústavná zdravotná starostlivosť* realizovalo Ministerstvo zdravotníctva SR výdavky vo výške 184 322 tis. eur (2021: 198 735 tis. eur), najmä na zdravotnú starostlivosť poskytovanú vo všeobecných nemocniciach.

**Rekreácia, kultúra a náboženstvo**

Výdavky na rekreácie, kultúru a náboženstvo boli vo výške 527 589 tis. eur. Najväčšia časť výdavkov bola dosiahnutá v kapitole Ministerstva kultúry SR (358 136 tis. eur). Najvyššie výdavky boli v skupine *kultúrnych služieb* v celkovej výške 230 432 tis. eur a v skupine *rekreačné a športové služby* 141 673 tis. eur. Rovnako ako v predchádzajúcom roku nastal medziročný pokles predovšetkým v skupine *rekreačné a športové služby* o 21 823 tis. eur.

**Ochrana životného prostredia**

Výdavky v tomto oddiele tvorili 1,9 % z celkových výdavkov. V tomto odvetví výdavky v hodnote 438 344 tis. eur boli rovnako ako v predchádzajúcich rozpočtových obdobiach vynaložené najmä na *znižovanie znečisťovania* (191 065 tis. eur) a *na nakladanie s odpadmi* (129 578 tis. eur). Na celkovom medziročnom náraste o 94 375 tis. eur sa najviac podieľalo *znižovanie znečisťovania,* a to o 52 991 tis. eur.

**Bývanie a občianska vybavenosť**

Výdavky v tomto oddiele dosiahli výšku 103 146 tis. eur a v rozhodujúcej miere sa na nich podieľalo Ministerstvo dopravy a výstavby SR (62 613 tis. eur). Výdavky boli použité na výstavbu a obnovu bytového fondu, pre Štátny fond rozvoja bývania na štátnu prémiu k stavebnému sporeniu, na poskytnutie štátneho príspevku a štátneho príspevku pre mladých k hypotekárnym úverom, na náhradné nájomné byty.

***Podrobný prehľad o výdavkoch štátneho rozpočtu podľa funkčnej klasifikácie je uvedený v tab. č. 11 tabuľkovej prílohy štátneho záverečného účtu.***

### Vzťahy štátneho rozpočtu k obciam

V roku 2022 bolo do rozpočtov obcí poskytnutých celkovo 1 701 892 tis. eur vo forme bežných a kapitálových transferov, čo je za ostatné tri roky najnižšia suma. Reálne čerpanie však prevyšuje ,,pred covidový“ rok 2019, kedy bolo poskytnutých spolu 1 505 636 tis. eur. Bežné transfery tvorili sumu 1 485 099 tis. eur a kapitálové transfery čiastku 216 793 tis. eur. V porovnaní so skutočnosťou 2021 je to v úhrne za všetky zdroje výdavkov (vrátane EÚ a mimorozpočtových zdrojov) menej o 61 503 tis. eur, zo zdroja 111 (štátny rozpočet) až o 128 495 tis. eur menej.

Transfery zo zdroja 111 boli poskytnuté v sume 1 348 685 tis. eur. Z toho bežné transfery tvorili čiastku 1 336 044 tis. eur a kapitálové transfery sumu 12 641 tis. eur. Na financovanie kompetencií preneseného výkonu štátnej správy bolo poskytnutých zo všetkých zdrojov 1 270 357 tis. eur (2021: 1 201 038 tis. eur) len v rámci bežných transferov, a to v kapitolách Ministerstva školstva, vedy, výskumu a športu SR 1 235 831 tis. eur (2021: 0 tis. eur), Ministerstva vnútra SR suma 26 050 tis. eur (2021: 1 179 848 tis. eur) a Ministerstva dopravy a výstavby SR suma 8 476 tis. eur (2021: 8 476 tis. eur).

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 45 - Transfery poskytnuté obciam podľa oddielov funkčnej klasifikácie** | | | | | | |  |
| **v tis. eur** | **2020 S** | **2021 S** | **2022 R** | **2022 S** | **z toho: zdroj 111\*** | **Rozdiel** | **v %** |
|  | **1** | **2** | **3** | **4** | **5** | **6=4-3** | **7=4-3** |
| Vzdelávanie | 1 147 803 | 1 213 265 | 1 304 863 | 1 265 978 | 1 211 492 | -38 885 | -3,0 |
| Ekonomická oblasť | 235 586 | 149 171 | 9 086 | 113 439 | 13 830 | 104 353 | 1 148,5 |
| Sociálne zabezpečenie | 157 051 | 160 779 | 88 615 | 107 528 | 81 969 | 18 913 | 21,3 |
| Všeobecné verejné služby | 65 096 | 146 631 | 22 807 | 105 775 | 37 217 | 82 968 | 363,8 |
| Ochrana životného prostredia | 92 425 | 51 838 | 0 | 52 787 | 0 | 52 787 | x |
| Bývanie a občianska vybavenosť | 17 982 | 27 276 | 0 | 41 366 | 73 | 41 366 | x |
| Verejný poriadok a bezpečnosť | 13 058 | 3 789 | 660 | 10 575 | 710 | 9 915 | 1 502,3 |
| Rekreácia, kultúra a náboženstvo | 27 997 | 10 630 | 0 | 4 444 | 3 394 | 4 444 | x |
| Zdravotníctvo | 0 | 16 | x | x | x | x | x |
| **Spolu** | **1 756 998** | **1 763 395** | **1 426 031** | **1 701 892** | **1 348 685** | **275 861** | **19,3** |

Poznámka: \* len prostriedky štátneho rozpočtu Zdroj: MF SR

Najväčšie pozitívne rozdiely medzi schváleným rozpočtom a skutočnosťou boli zaznamenané v ekonomickej oblasti o 104 353 tis. eur, z toho u Ministerstva investícií, regionálneho rozvoja a informatizácie SR o 72 360 tis. eur. Vo všeobecných verejných službách bol rozdiel 82 968 tis. eur, z toho u Ministerstva vnútra SR 67 740 tis. eur. V ochrane životného prostredia bol takmer celý rozdiel 52 787 tis. eur dosiahnutý v kapitole Ministerstva životného prostredia SR.

Záporný rozdiel medzi schváleným rozpočtom a skutočnosťou bol dosiahnutý len vo vzdelávaní v sume 38 885 tis. eur, najviac u Ministerstva školstva, vedy, výskumu a športu SR 59 539 tis. eur, čo bolo kompenzované na druhej strane v čerpaní vyšších výdavkov Úradu vlády SR o 17 856 tis. eur.

Do rozpočtov obcí boli poskytnuté transfery z jednotlivých rozpočtových kapitol v nasledovnom členení:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka č. 46 - Transfery poskytnuté obciam podľa kapitol ŠR** | | | | | | | |
| **v tis. eur** | **2020 S** | **2021 S** | **2022 R** | **2022 S** | **z toho: zdroj 111\*** | **Rozdiel** | **v %** |
|  | **1** | **2** | **3** | **4** | **5** | **6=4-3** | **7=4-3** |
| Ministerstvo školstva, vedy, výskumu a športu SR | 16 266 | 11 683 | 1 304 863 | 1 245 324 | 1 211 492 | -59 539 | -4,6 |
| Ministerstvo vnútra SR | 1 198 579 | 1 321 234 | 22 620 | 120 553 | 35 268 | 97 933 | 432,9 |
| Ministerstvo práce, soc.vecí a rodiny SR | 216 089 | 204 588 | 88 612 | 113 464 | 86 622 | 24 852 | 28,0 |
| Ministerstvo investícií, reg.rozvoja a infor.SR | 42 214 | 95 579 | 0 | 87 039 | 1 455 | 87 039 | x |
| Ministerstvo životného prostredia SR | 94 512 | 53 486 | 0 | 59 021 | x | 59 021 | x |
| Ministerstvo dopravy a výstavby SR | 68 566 | 32 970 | 9 086 | 36 020 | 9 062 | 26 934 | 296,4 |
| Úrad vlády SR | 1 001 | 11 750 | 850 | 18 556 | 437 | 17 706 | x |
| Ministerstvo pôdohospod. a rozvoja vidieka SR | 69 587 | 7 008 | 0 | 14 970 | 112 | 14 970 | x |
| Ministerstvo kultúry SR | 4 091 | 3 013 | 0 | 3 922 | 3 244 | 3 922 | x |
| Všeobecná pokladničná správa | 29 831 | 7 856 | 0 | 1 893 | 843 | 1 893 | x |
| Ministerstvo hospodárstva SR | 4 905 | 1 498 | 0 | 980 | x | 980 | x |
| Ministerstvo obrany SR | 0 | 0 | 0 | 150 | 150 | 150 | x |
| Štatistický úrad SR | 11 136 | 12 714 | x | x | x | x | x |
| Ministerstvo zdravotníctva SR | x | 16 | x | x | x | x | x |
| Ministerstvo financií SR | 221 | x | x | x | x | x | x |
| **Spolu** | **1 756 998** | **1 763 395** | **1 426 031** | **1 701 892** | **1 348 685** | **275 861** | **19,3** |

Poznámka: \* len prostriedky štátneho rozpočtu Zdroj: MF SR

Okrem kapitol, prostredníctvom ktorých sa každoročne financujú kompetencie preneseného výkonu štátnej správy sa u väčšiny kapitol štátneho rozpočtu schvaľoval rozpočet nulový alebo veľmi nízky oproti dosiahnutej skutočnosti. Je to z dôvodu, že schválený rozpočet prípadne rozpis uvoľnených zdrojov z minulých rokov sa nerozpisuje na konkrétne položky rozpočtu a presun prostriedkov na základe reálne predložených žiadostí o platbu sa zohľadňuje až v upravenom rozpočte. Uvedené malo za následok zvýšenie rozpočtu oproti schválenému rozpočtu väčšinou v celkovej sume skutočného čerpania.

Novelou zákona č. 596/2003 Z. z. o štátnej správe v školstve a školskej samospráve prišlo od 1. 1. 2022 k presunu kompetencií v oblasti regionálneho školstva z kapitoly Ministerstva vnútra SR do kapitoly Ministerstva školstva, vedy, výskumu a športu SR a vzniklo osem nových regionálnych úradov školskej správy v sídle každého kraja, ktoré začali vykonávať doterajšiu agendu odborov školstva okresných úradov v sídle kraja. Toto malo za následok aj vysoké medziročné zvýšenie transferov poskytnutých obciam z kapitoly Ministerstva školstva, vedy, výskumu a športu SR a naopak zníženie u Ministerstva vnútra SR.

Prehľad o poskytnutých kapitálových transferoch podľa kapitol:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 47 - Kapitálové transfery poskytnuté obciam podľa kapitol ŠR** | | | | | | | **v tis. eur** |
| **v tis. eur** | **2020 S** | **2021 S** | **2022 R** | **2022 S** | **z toho: zdroj 111\*** | **Rozdiel** | **v %** |
| **1** | **2** | **3** | **4** | **5** | **6=4-3** | **7=4-3** |
| Ministerstvo investícií, reg.rozvoja a infor.SR | 40 892 | 91 746 | 0 | 85 013 | 868 | 85 013 | x |
| Ministerstvo životného prostredia SR | 92 159 | 51 100 | 0 | 56 488 | x | 56 488 | x |
| Ministerstvo dopravy a výstavby SR | 58 586 | 23 828 | 0 | 26 705 | x | 26 705 | x |
| Ministerstvo vnútra SR | 26 758 | 25 923 | 0 | 18 009 | 85 | 18 009 | x |
| Ministerstvo pôdohospod. a rozvoja vidieka SR | 68 784 | 6 872 | 0 | 14 820 | x | 14 820 | x |
| Ministerstvo školstva, vedy, výskumu a športu SR | 627 | 649 | 192 300 | 6 247 | 5 121 | -186 053 | -96,8 |
| Ministerstvo práce, sociálnych vecí a rodiny SR | 171 | 4 414 | 0 | 4 908 | 4 117 | 4 908 | x |
| Všeobecná pokladničná správa | 29 539 | 6 835 | 0 | 1 814 | 764 | 1 814 | x |
| Ministerstvo kultúry SR | 2 532 | 1 760 | 0 | 1 686 | 1 686 | 1 686 | x |
| Ministerstvo hospodárstva SR | 4 524 | 471 | 0 | 839 | x | 839 | x |
| Úrad vlády SR | 558 | 764 | 200 | 264 | 0 | 64 | x |
| Ministerstvo financií SR | 144 | x | x | x | x | x | x |
| **Spolu** | **284 382** | **122 616** | **192 500** | **216 793** | **12 641** | **24 293** | **12,6** |

Poznámka: \* len prostriedky štátneho rozpočtu Zdroj: MF SR

Na celkovom objeme poskytnutých transferov obciam sa najväčšou sumou podieľalo Ministerstvo školstva, vedy, výskumu a športu SR a to 1 245 324 tis. eur. Z nich 1 235 831 tis. eur boli bežné transfery na úhradu nákladov preneseného výkonu štátnej správy. Suma 1 232 043 tis. eur bola poskytnutá obciam pre školy a školské zariadenia v ich zriaďovateľskej pôsobnosti v zmysle § 3 ods. 5 zákona č. 597/2003 Z. z. o financovaní základných škôl, stredných škôl a školských zariadení na normatívne a nenormatívne výdavky. Okrem výdavkov zo štátneho rozpočtu s kódom zdroja 111 v uvedenej sume sú zahrnuté aj výdavky s kódom zdroja 11UA určené na financovanie opatrení prijatých v súvislosti so vzniknutou situáciou spôsobenou ozbrojeným konfliktom na Ukrajine a zameraných na odstránenie jej negatívnych dôsledkov, ako i výdavky čerpané z Plánu obnovy a odolnosti. Ďalšia čiastka 3 788 tis. eur sa poskytla obciam na financovanie školských úradov v zriaďovateľskej pôsobnosti obcí v zmysle § 6 ods. 6 zákona č. 596/2003 Z. z. o štátnej správe v školstve a školskej samospráve.

Transfery obci okrem transferu na úhradu nákladov preneseného výkonu štátnej správy boli vynaložené v celkovej sume 3 246 tis. eur. Z toho 2 655 tis. eur za prostriedky EÚ a spolufinancovanie obciam a základným školám v rámci Operatívneho programu Ľudské zdroje, kde prijímatelia čerpali príspevok z výziev: V základnej škole úspešnejší, V základnej škole úspešnejší II a Čitateľská, matematická a prírodovedná gramotnosť v základnej škole. Sumu 288 tis. eur tvorili poskytnuté dotácie pre mestá Rožňava, Stupava, Prešov a Žilina v rámci modernizácie a rekonštrukcie tried a školských priestorov. Z finančných prostriedkov Plánu obnovy a odolnosti sa poskytla suma 278 tis. eur pre regionálne centrá podpory učiteľov na projekt Učitelia pre 21. storočie.

Na kapitálové výdavky vynaložila kapitola celkovú sumu 6 247 tis. eur a tieto boli použité najmä na odstránenie havarijných situácií na školách a na dobudovanie kapacít materských škôl. Pôvodne schválené výdavky v objeme 192 300 tis. eur určené najmä odstránenie dvojzmennej prevádzky na školách, dobudovanie chýbajúcich kapacít materských škôl, dobudovanie knižníc, debarierizáciu väčších stredných škôl, boli úpravou rozpočtu znížené na sumu 6 250 tis. eur a ostatné prostriedky boli viazané a prenesené do roku 2023.

Ministerstvo vnútra SRvynaložilo na transfery obciam sumu 120 553 tis. eur, čo je oproti schválenému rozpočtu viac až o 97 933 tis. eur. Z celkovej sumy 76 494 tis. eur na bežné výdavky obci okrem transferu na úhradu preneseného výkonu štátnej správy bolo vynaložených 47 662 tis. eur na úhradu nákladov súvisiacich s ubytovaním odídencov a sumu 5 139 tis. eur tvorili výdavky súvisiace s hromadným prílevom utečencov na územie SR (zdroj 11UA). Finančné prostriedky v objeme 14 560 tis. eur boli čerpané v rámci Operatívneho programu ľudské zdroje 2014-2020 – Integrácia marginalizovaných rómskych komunít a Technická vybavenosť v obciach s prítomnosťou marginalizovaných rómskych komunít a v rámci programu Efektívna verejná správa – posilnené inštitucionálne kapacity a efektívna verejná správa. Na testovanie obyvateľstva na prítomnosť ochorenia COVID-19 sa vynaložila suma 3 560 tis. eur a ďalšia suma 3 050 tis. eur bola poskytnutá obciam a mestám prostredníctvom okresných úradov na úhradu nákladov na povodňové a záchranné práce podľa § 43 až 45 zákona č. 7/2010 Z. z. o ochrane pred povodňami v znení zákona č. 180/2013 Z. z. a podľa uznesení vlády SR k správe o priebehu a následkoch povodní na území SR za príslušné obdobie.

Suma vo výške 26 050 tis. eur bola vynaložená v rámci bežných výdavkov na úhradu nákladov preneseného výkonu štátnej správy. Z toho 14 663 tis. eur na úhradu nákladov podľa § 37 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (na voľby do orgánov samosprávy obcí 10 815 tis. eur, na nové voľby do orgánov samosprávy obcí 15 tis. eur a na referendum 3 833 tis. eur). Na matričnú činnosť sa použila čiastka 8 901 tis. eur podľa zákona č. 154/1994 Z. z. o matrikách v znení neskorších predpisov a podľa Výnosu Ministerstva vnútra Slovenskej republiky č. 207- 2005/04291 o rozsahu a podmienkach poskytovania dotácií na úhradu nákladov preneseného výkonu štátnej správy na úseku matrík v znení neskorších predpisov. Na hlásenie a evidenciu pobytu občanov a register obyvateľov Slovenskej republiky sa použila suma 1 802 tis. eur podľa zákona č. 253/1998 Z. z. o hlásení a evidencii pobytu občanov a registra obyvateľov Slovenskej republiky v znení neskorších predpisov. Finančné prostriedky vo výške 542 tis. eur boli použité obcami na úhradu nákladov na ochranu životného prostredia, najmä na likvidáciu čiernych skládok, kosenie, ničenie buriny, prerezávanie stromov, čistenie potokov, odvoz a uloženie odpadu, skrášľovanie verejného priestranstva.

Kapitálové prostriedky boli poskytnuté obciam v čiastke 18 009 tis. eur. Z toho suma 17 923 tis. eur čerpaná v rámci Operatívneho programu ľudské zdroje 2014-2020 – Technická vybavenosť v obciach s prítomnosťou marginalizovaných rómskych komunít. Finančné prostriedky vo výške 85 tis. eur boli použité na obnovu vojnových hrobov.

Ministerstvo práce, sociálnych vecí a rodiny SR poskytlo obciam celkovú sumu 113 464 tis. eur. Z toho 108 557 tis. eur boli bežné výdavky okrem transferu na úhradu nákladov preneseného výkonu štátnej správy, čo je zo všetkých kapitol štátneho rozpočtu najvyšší poskytnutý transfer v rámci tejto podpoložky. Z tejto sumy bolo 69 388 tis. eur finančný príspevok mestám a obciam na spolufinancovanie sociálnych služieb pre zariadenia sociálnych služieb  (najmä zariadenia pre seniorov, zariadenia opatrovateľskej služby, denné stacionáre, domovy sociálnych služieb, útulky, nocľahárne a ďalšie) v zmysle § 71 ods. 6 a ods. 7 zákona č. 448/2008 Z. z. o sociálnych službách. Suma 25 837 tis. eur bola poskytnutá na národné projekty Operačného programu Ľudské zdroje. Ďalšia čiastka 6 889 tis. eur predstavovala úhradu dotácií obciam a právnickým osobám nimi zriadených v súlade so zákonom č. 544/2010 Z. z. o dotáciách v pôsobnosti MPSVR SR a nariadeniami vlády SR prijatými v súvislosti s mimoriadnou situáciou v dôsledku ochorenia COVID-19 a v dôsledku hromadného prílevu odídencov z Ukrajiny (na odmeny zamestnancom v 1. línii za sociálne služby a sociálnu kuratelu, inflačnú pomoc, dotácie na energie). Sumu 6 442 tis. eur tvorili dotácie n podporu výchovy k stravovacím návykom a k plneniu školských povinností dieťaťa ohrozeného sociálnym vylúčením, dotácia na zabezpečenie osobitného príjemcu a dotácia na školské potreby pre dieťa v hmotnej núdzi.

Ministerstvo investícií, regionálneho rozvoja a informatizácie SRposkytlo obciam celkovú sumu 87 039 tis. eur, z toho v rámci kapitálových výdavkov čiastku 85 012 tis. eur. Najviac finančných prostriedkov v sume 68 156 tis. eur bolo poskytnutých z Integrovaného regionálneho operačného programu prevažne v rámci projektov na zlepšenie kvality života v regiónoch s dôrazom na životné prostredie, na modernizáciu zdravotníckej a vzdelávacej infraštruktúry a zvyšovanie energetickej efektívnosti budov, zvyšovanie kapacity budov a iné. Zároveň boli obciam poskytnuté aj dotácie na základe publikovaných výziev na predkladanie žiadostí o poskytnutie dotácií, a to v celkovej výške 8 794 tis. eur. Poskytnuté finančné prostriedky boli použité na budovanie nových alebo zvyšovanie existujúcich kapacít materských škôl v Bratislavskom kraji vo výške 1 616 tis. eur,  na rozvoj občianskej vybavenosti v regióne prostredníctvom vybudovania multifunkčnej voľnočasovej športovej haly vo výške 4 800 tis. eur a na zlepšenie dopravnej a technickej vybavenosti regiónu, inžinierskych stavieb vo výške 2 378 tis. eur.  Objemovo najväčšie dotácie získali v rámci výzvy na výstavbu multifunkčnej športovej haly mesto Košice  1 200 tis. eur a mesto Vrútky 1 200 tis. eur. Kapitola poskytla ďalej v roku 2022 obciam regionálne príspevky pre najmenej rozvinuté okresy v zmysle zákona č. 336/2015 Z. z. o podpore najmenej rozvinutých okresov v celkovej výške 3 128 tis. eur, z toho najviac v prospech mesta Strážske 250 tis. eur, mesta Michalovce 225 tis. eur, mesta Hanušovce nad Topľou 200 tis. eur a  obce Kvakovce 200 tis. eur. Z programu INTERREG V-A SK-CZ boli podporené projekty obcí zamerané najmä na ochranu biodiverzity a zvýšenie atraktívnosti kultúrneho a prírodného dedičstva v prihraničných oblastiach, a to vo výške 2 088 tis. eur. Suma 1 925 tis. eur bola poskytnutá obciam z Operačného programu Integrovaná infraštruktúra najmä na racionalizáciu a modernizáciu verejnej správy IKT prostriedkami a na zvýšenie pokrytia širokopásmovým internetom.

Z kapitoly Ministerstva životného prostredia SR smerovala obciam suma 59 021 tis. eur, z toho kapitálové výdavky v čiastke 56 488 tis. eur. Kapitálové výdavky boli v celom objeme poskytnuté v rámci Operačného programu Kvalita životného prostredia. Najväčší príjemcovia finančných prostriedkov boli mesto Bardejov (2 897 tis. eur), obec Chtelnica (2 217 tis. eur) a mesto Kežmarok (1 790 tis. eur). Prostriedky boli použité najmä na účely rozšírenia kanalizácie v obciach, čističky odpadových vôd, vodozádržné opatrenia v intraviláne miest a obcí, zberné dvory a ďalšie.

V kapitole Ministerstva dopravy a výstavby SR bolo vo forme transferov pre obce poukázaných 36 020 tis. eur, z toho 26 705 tis. eur tvorili kapitálové prostriedky. Z kapitálových výdavkov bolo 23 407 tis. eur vynaložených na výstavbu a obnovu bytového fondu (dotácie na obstaranie nájomných bytov a obstaranie ich technickej vybavenosti). Ďalšie výdavky v sume 3 296 tis. eur boli čerpané v rámci OPII -  prioritnej osi č. 3 Verejná osobná doprava na projekty Projektová príprava - Modernizácia infraštruktúry trolejbusovej dráhy a meniarní, výstavba nových trolejbusových tratí a obratísk v Žiline, Modernizácia električkových tratí - Dúbravsko - Karloveská radiála, Modernizácia električkových tratí v Košiciach – 2. etapa – 2. časť, projektová dokumentácia. Bežné výdavky v sume 8 475 tis. eur boli použité ako dotácia na úhradu nákladov na prenesený výkon štátnej správy najmä na úseku stavebného poriadku, bývania a cestnej dopravy. Bežné výdavky obci okrem transferu na úhradu nákladov preneseného výkonu štátnej správy boli vynaložené v celkovej sume 839 tis. eur, z toho 587 tis. eur boli poskytnuté dotácie 70 obciam na spracovanie ich územnoplánovacej dokumentácie. Ďalšia suma 200 tis. eur boli poskytnuté finančné prostriedky vo forme finančného príspevku za poskytnutie ubytovania odídencovi v súvislosti so situáciou na Ukrajine v súlade so zákonom č. 91/2010 Z.z. o podpore cestovného ruchu (novelizovaný zákonom č. 92/2022 Zákon o niektorých ďalších opatreniach v súvislosti so situáciou na Ukrajine) a Nariadeniami vlády SR č. 100/2022 z 30.3.2022, 219/2022 z 16.6.2022, 321/2022 z 28. 9. 2022 o príspevku za poskytnutie ubytovania odídencovi v súvislosti so situáciou na Ukrajine v znení Nariadenia vlády č. 415/2022 Z. z., ktorým sa mení a dopĺňa nariadenie vlády Slovenskej republiky č. 321/2022 Z. z. o príspevku za poskytnutie ubytovania odídencovi v súvislosti so situáciou na Ukrajine.

Úrad vlády SR poskytol v podobe transferov obciam celkovú sumu 18 556 tis. eur, z toho bežné vo výške 18 292 tis. eur, ktoré však boli rozpočtované len v objeme 650 tis. eur. Suma 17 675 tis. eur sa použila na európske projekty rómskej komunity – Podpora predprimárneho vzdelávania detí z marginalizovaných rómskych komunít II, Podpora vysporiadania právnych vzťahov k pozemkom v obciach s prítomnosťou marginalizovaných rómskych komunít, Komunitné služby v mestách a obciach s prítomnosťou marginalizovaných rómskych komunít – II, Terénna sociálna práca a terénna práca v obciach s prítomnosťou marginalizovaných rómskych komunít, Monitorovanie a hodnotenie inkluzívnych politík a ich dopad na marginalizované rómske komunity (2016-2022). Prostriedky v sume 437 tis. eur boli určené na rezervu predsedu vlády SR a ich účelové určenie bolo zamerané predovšetkým na odstránenie škôd spôsobených požiarom v Domove dôchodcov v Spišskej Novej Vsi, na opravy budov vo vlastníctve obcí a miest, na odstránenie škôd na obecnom majetku po prívalovej povodni, na odstránenie  škôd na majetku občanov obce po prívalovej povodni.

Z kapitoly Ministerstva pôdohospodárstva a rozvoja vidieka SR smerovala obciam suma 14 970 tis. eur, takmer v celom objeme ako kapitálový transfer. Čerpané prostriedky zo zdrojov EÚ a spolufinancovania v rámci Programu rozvoja vidieka 2014-2022 smerovali najmä na podporu investícií do vytvárania, zlepšovania a rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry vo výške 10 580 tis. eur a na podporu investícií do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie vo výške 1 967 tis. eur.

**Podľa zákona č. 564/2004 Z. z. o rozpočtovom určení výnosu dane z príjmov bolo 70,0 %** **z celkového výnosu dane z príjmov fyzických osôb** príjmom rozpočtov obcí, rovnako ako aj v roku 2021. Skutočný (hotovostný) prevod dane z príjmov fyzických osôb do rozpočtov obcí bol vykonaný vo výške 2 525 470 tis. eur vrátane zúčtovania za predchádzajúci rok (2021: 2 294 576 tis. eur).

***Prehľad záväzných limitov dotácií obciam za rok 2022 je uvedený v tabuľkovej časti štátneho záverečného účtu SR, v tabuľke č. 21.***

### Vzťahy štátneho rozpočtu k vyšším územným celkom

V roku 2022 bolo zo štátneho rozpočtu do rozpočtov vyšších územných celkov poskytnutých celkovo 615 120 tis. eur vo forme transferov. Išlo o najvyššiu sumu za ostatné tri roky. Bežné transfery tvorili sumu 578 645 tis. eur a kapitálové transfery čiastku 36 475 tis. eur.

Transfery zo zdroja 111 boli poskytnuté z jednotlivých kapitol v celkovej sume 553 705 tis. eur, z toho bežné v čiastke 551 956 tis. eur a kapitálové v čiastke 1 749 tis. eur. Na financovanie kompetencií preneseného výkonu štátnej správy bolo poskytnutých zo všetkých zdrojov 546 227 tis. eur (2021: 540 162 tis. eur) z kapitol Ministerstva školstva, vedy, výskumu a športu SR, Ministerstva zdravotníctva SR a Ministerstva vnútra SR.

Súhrnný prehľad transferov poskytnutých VÚC podľa funkčnej klasifikácie poskytuje nasledovná tabuľka:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 48 - Transfery poskytnuté VÚC podľa oddielov funkčnej klasifikácie** | | | | | | |  |
| **v tis. eur** | **2020 S** | **2021 S** | **2022 R** | **2022 S** | **z toho: zdroj 111\*** | **Rozdiel** | **v %** |
|  | **1** | **2** | **3** | **4** | **5** | **6=4-3** | **7=4-3** |
| Vzdelávanie | 528 605 | 540 950 | 541 674 | 554 771 | 538 814 | 13 097 | 2,4 |
| Ekonomická oblasť | 53 666 | 31 330 | 0 | 43 671 | 6 417 | 43 671 | x |
| Všeobecné verejné služby | 3 495 | 4 211 | 20 557 | 9 187 | 1 440 | -11 370 | -55,3 |
| Sociálne zabezpečenie | 9 555 | 1 431 | 350 | 3 513 | 3 492 | 3 163 | 903,7 |
| Zdravotníctvo | x | 7 952 | 0 | 2 528 | 2 528 | 2 528 | x |
| Rekreácia, kultúra a náboženstvo | 2 599 | 4 756 | 1 100 | 1 053 | 1 014 | -47 | -4,3 |
| Ochrana životného prostredia | 2 859 | 683 | 0 | 397 | x | 397 | x |
| **Spolu** | **600 779** | **591 313** | **563 681** | **615 120** | **553 705** | **51 439** | **9,1** |

Poznámka: \* len prostriedky štátneho rozpočtu Zdroj: MF SR

Do rozpočtov VÚC boli poskytnuté transfery z jednotlivých rozpočtových kapitol v nasledovnom členení:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 49 - Transfery poskytnuté VÚC podľa kapitol ŠR** | | | | | | |  |
| **v tis. eur** | **2020 S** | **2021 S** | **2022 R** | **2022 S** | **z toho: zdroj 111\*** | **Rozdiel** | **v %** |
| **1** | **2** | **3** | **4** | **5** | **6=4-3** | **7=4-3** |
| Ministerstvo školstva, vedy, výskumu a športu SR | 528 605 | 540 949 | 541 674 | 554 655 | 538 822 | 12 981 | 2,4 |
| Ministerstvo investícií, reg. rozvoja a informatiz. SR | 16 363 | 31 620 | 19 657 | 37 115 | x | 17 458 | 88,8 |
| Ministerstvo práce, soc.vecí a rodiny SR | 9 555 | 1 712 | 350 | 10 569 | 9 909 | 10 219 | 2 919,7 |
| Ministerstvo vnútra SR | 2 655 | 3 475 | 250 | 8 486 | 1 260 | 8 236 | 3 294,4 |
| Ministerstvo zdravotníctva SR | x | 7 952 | 0 | 2 528 | 2 529 | 2 528 | x |
| Ministerstvo kultúry SR | 599 | 382 | 0 | 1 177 | 1 013 | 1 177 | x |
| Ministerstvo životného prostredia SR | 2 859 | 683 | 0 | 397 |  | 397 | x |
| Úrad vlády SR | 37 | 40 | 650 | 181 | 172 | -469 | -72,2 |
| Ministerstvo pôdohospodárstva a rozvoja vidieka SR | 29 179 | x | 0 | 10 | x | 10 | x |
| Ministerstvo hospodárstva SR | x | 6 | 0 | 2 | x | 2 | x |
| Všeobecná pokladničná správa | 10 695 | 4 494 | 1 100 | 0 | 0 | -1 100 | -100,0 |
| Ministerstvo dopravy a výstavby SR | 232 | x | x | x | x | x | x |
| **Spolu** | **600 779** | **591 313** | **563 681** | **615 120** | **553 705** | **51 439** | **9,1** |

Poznámka: \* len prostriedky štátneho rozpočtu Zdroj: MF SR

Okrem kapitol, prostredníctvom ktorých sa každoročne financujú kompetencie preneseného výkonu štátnej správy (najmä Ministerstvo školstva, vedy, výskumu a športu SR) sa u väčšiny  kapitol schvaľoval rozpočet nulový. Jedným z dôvodov je skutočnosť, že schválený rozpočet pre výdavky hradené z prostriedkov EÚ a prislúchajúceho spolufinancovania zo štátneho rozpočtu vychádza z očakávaných odhadov čerpania týchto prostriedkov v jednotlivých výzvach, a nie z už zazmluvnených prostriedkov. Uvedené odhady sa sledujú v štruktúre operačného programu na úrovni prioritných osí (opatrení), a nie v štruktúre podľa typu prijímateľov (odlíšených ekonomickou klasifikáciou). V schválenom rozpočte teda nie je možné presne definovať finančné objemy podľa konečných prijímateľov pomoci. Druhým dôvodom je skutočnosť, že finančné prostriedky, týkajúce sa už zazmluvnených projektov (rozpočtované už aj podľa reálnych prijímateľov) nie sú vždy vyplatené v danom rozpočtovom roku, ale až v nasledujúcom, čo umožňuje prevod finančných prostriedkov podľa § 8 zákona o rozpočtových pravidlách Uvoľnené prostriedky z predošlého obdobia vstupujú až do upraveného rozpočtu, čím umožňujú čerpanie na tejto podpoložke bez predchádzajúceho schváleného rozpočtu.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 50 - Kapitálové transfery poskytnuté VÚC podľa kapitol ŠR** | | | | | | |  |
| **v tis. eur** | **2020 S** | **2021 S** | **2022 R** | **2022 S** | **z toho: zdroj 111\*** | **Rozdiel** | **v %** |
| **1** | **2** | **3** | **4** | **5** | **6=4-3** | **7=4-3** |
| Ministerstvo investícií, reg. rozvoja a informatiz. SR | 14 254 | 28 726 | 0 | 34 412 | x | 34 412 | x |
| Ministerstvo kultúry SR | 2 | 74 | 0 | 580 | 540 | 580 | x |
| Ministerstvo školstva, vedy, výskumu a športu SR | 212 | 269 | 150 | 576 | 329 | 426 | x |
| Ministerstvo práce, soc.vecí a rodiny SR | 218 | 318 | 0 | 531 | 531 | 531 | x |
| Ministerstvo vnútra SR | x | x | 0 | 349 | 349 | 349 | x |
| Ministerstvo životného prostredia SR | 2 497 | 463 | 0 | 18 | x | 18 | x |
| Úrad vlády SR | 37 | x | 0 | 9 | x | x | x |
| Všeobecná pokladničná správa | 10 660 | 4 116 | 1 100 | 0 | 0 | -1 100 | -100,0 |
| Ministerstvo pôdohospodárstva a rozvoja vidieka SR | 28 222 | x | x | x | x | x | x |
| Ministerstvo dopravy a výstavby SR | 231 | x | x | x | x | x | x |
| **Spolu** | **56 333** | **33 966** | **1 250** | **36 475** | **1 749** | **35 216** | **2 818,0** |

Poznámka: \* len prostriedky štátneho rozpočtu Zdroj: MF SR

Na celkovom objeme poskytnutých transferov VÚC sa najväčšou sumou podieľalo Ministerstvo školstva, vedy, výskumu a športu SR, ktoré na tento účel vynaložilo 554 655 tis. eur. Z tejto sumy smerovala čiastka 543 518 tis. eur v rámci bežných výdavkov na financovanie kompetencií preneseného výkonu štátnej správy na úseku školstva. Išlo najmä o finančné prostriedky v sume 540 473 tis. eur školám v zriaďovateľskej pôsobnosti vyšších územných celkov podľa zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov. Tieto boli poskytnuté na zabezpečenie miezd, platov, služobných príjmov a ostatných osobných vyrovnaní vrátane poistného a príspevkov do poisťovní, prevádzky a modernizácie učebných pomôcok, špeciálnych učebných pomôcok a na riešenie havarijných situácií. Okrem výdavkov zo štátneho rozpočtu s kódom zdroja 111 v uvedenej sume sú zahrnuté aj výdavky s kódom zdroja 11UA určené na financovanie opatrení prijatých a zrealizovaných v priamej a bezprostrednej súvislosti so vzniknutou situáciou spôsobenou ozbrojeným konfliktom na Ukrajine a zameraných na odstránenie jej negatívnych dôsledkov, ako i výdavky čerpané z Plánu obnovy a odolnosti. Ďalšia čiastka 412 tis. eur bola poskytnutá vyšším územným celkom na financovanie školských úradov v ich zriaďovateľskej pôsobnosti.

Bežné výdavky okrem transferu na úhradu nákladov preneseného výkonu štátnej správy boli vynaložené v objeme 10 561 tis. eur v rámci Operatívneho programu Ľudské zdroje, kde prijímatelia čerpali príspevok z výziev NedisKVALIFIKUJ SA!, Čitateľská, matematická, finančná a prírodovedná gramotnosť na gymnáziu, Prepojenie stredoškolského vzdelávania s praxou, Zlepšenie stredného odborného školstva v Prešovskom samosprávnom kraji a Posilnenie regionálneho riadenia v oblasti odborného vzdelávania a prípravy smerom k  zlepšeniu kvality, atraktivity a vyššej orientácii na trh práce v Banskobystrickom kraji.

Ministerstvo investícií, regionálneho rozvoja a informatizácie SRposkytlo vyšším územným celkom sumu 37 115 tis. eur, v tom kapitálové výdavky 34 412 tis. eur. Z kapitálových výdavkov bola suma 29 557 tis. eur poskytnutá v rámci Integrovaného regionálneho operačného programu, najmä na projekty v oblasti zlepšovania bezpečnosti a ekológie dopravy v regiónoch vrátane rekonštrukcie ciest 1. a 2. triedy a obnovy dopravných prostriedkov verejnej osobnej dopravy. Trenčianskemu samosprávnemu kraju sa poukázala suma 6 327 tis. eur na implementáciu projektov v oblasti modernizácie stredných škôl, zlepšovania praktických zručností žiakov stredných škôl a rekonštrukcií ciest. Košický samosprávny kraj dostal 4 895 tis. eur na realizáciu aktivít v projektoch na výstavbu a rekonštrukciu ciest. Ďalšie prostriedky smerovali na projekty v oblasti ochrany prírodného a kultúrneho dedičstva a na podporu udržateľných dopravných riešení, a to 3 477 tis. eur z programu INTERREG V-A SK-CZ, 942 tis. eur z programu INTERREG V-A SK-AT a 346 tis. eur z programov INTERREG V-A PL-SK a INTERREG V-A HU-SK.

Bežné výdavky v objeme 2 703 tis. eur boli poskytnuté v rámci Integrovaného regionálneho operačného programu a programov cezhraničnej spolupráce Interreg V-A SK-CZ, Interreg V-A SK-AT a Interreg V-A PL-SK, Interreg V-A HU-SK najmä na refundáciu nákladov spojených so zabezpečením plnenia úloh sprostredkovateľských orgánov, na projekty v oblasti ochrany prírodného a kultúrneho dedičstva a biodiverzity v prihraničných regiónoch, skvalitňovania životného prostredia, ochrany a rozvoja prírodného prostredia a kultúrneho dedičstva v prihraničných regiónoch.

Kapitola Ministerstva práce, sociálnych vecí a rodiny SRpoukázala vyšším územným celkom čiastku 10 569 tis. eur, z toho suma 10 038 tis. eur predstavovala najmä bežné dotácie poskytnuté v súlade so zákonom č. 544/2010 Z. z. a nariadeniami vlády SR prijatými v súvislosti s mimoriadnou situáciou v dôsledku pandémie COVID-19 a v dôsledku hromadného prílevu odídencov z Ukrajiny. Tieto prostriedky boli vynaložené najmä na odmeny zamestnancom v 1. línii za sociálne služby a sociálnu kuratelu, inflačnú pomoc a dotácie na energie.

Kapitola Ministerstva vnútra SR vynaložila na transfery vyšším územným celkom celkovú sumu 8 486 tis. eur, z toho 6 189 tis. eur bolo poskytnutých v rámci operačného programu Efektívna verejná správa a použitých na uhradenie žiadostí o platby v rámci prioritnej osi č. 1 „Posilnené inštitucionálne kapacity a efektívna verejná správa“. Suma 1 037 tis. eur bola použitá na výdavky súvisiace s hromadným prílevom utečencov z Ukrajiny na územie Slovenskej republiky (zdroj 11UA). Ďalšia čiastka v objeme 731 tis. eur sa použila na úhradu nákladov na povodňové a záchranné práce podľa § 43 až 45 zákona č. 7/2010 Z. z. o ochrane pred povodňami v znení zákona č. 180/2013 Z. z. a podľa uznesení vlády SR k správe o priebehu a následkoch povodní na území SR za príslušné obdobie.

Ministerstvo zdravotníctva SR poukázalo vyšším územným celkom celkové transfery v objeme 2 528 tis. eur na úhradu nákladov preneseného výkonu štátnej správy. Tieto prostriedky sa vynaložili na zabezpečenie vakcinácie proti ochoreniu COVID-19 v zmysle zmluvy o spolupráci medzi Ministerstvom zdravotníctva SR a jednotlivými samosprávnymi krajmi a boli poukázané všetkým samosprávnym krajom.

**Podľa zákona č. 564/2004 Z. z. o rozpočtovom určení výnosu dane z príjmov bolo 30 % z celkového výnosu dane z príjmov fyzických osôb** príjmom rozpočtov vyšších územných celkov, rovnako ako v roku 2021. Skutočný prevod dane z príjmov fyzických osôb do rozpočtov vyšších územných celkov bol vykonaný vo výške 1 082 344 tis. eur (2021: 983 390 tis. eur).

***Prehľad záväzných limitov dotácií VÚC za rok 2022 je uvedený v tabuľkovej časti štátneho záverečného účtu SR, v tabuľke č. 22.***

### Čerpanie rezerv štátneho rozpočtu

Na krytie nepredvídaných výdavkov nevyhnutných na zabezpečenie rozpočtového hospodárenia alebo na krytie zníženia rozpočtovaných príjmov sa vytvárajú v štátnom rozpočte rozpočtové rezervy.

V súlade s ustanovením § 10 ods. 4 zákona o rozpočtových pravidlách [[32]](#footnote-32) vláda Slovenskej republiky podáva informáciu o hospodárení s rozpočtovými rezervami Národnej rade Slovenskej republiky v rámci štátneho záverečného účtu. Informácia obsahuje prehľad o uvoľnení alebo o použití prostriedkov z rozpočtových rezerv v členení podľa správcov kapitol alebo podľa prijímateľov prostriedkov z rozpočtových rezerv, podľa účelu a výšky ich čerpania.

Výšku rozpočtových rezerv na rok 2022 schválila Národná rada Slovenskej republiky zákonom č. 534/2021 Z. z. o štátnom rozpočte na rok 2022 v znení zákona č. 357/2022 Z. z.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 51 - Zákonné rezervy uvoľnené platobným príkazom** | | | | | | | |
| **v tis. eur** | **2021 S** | **2022 R** | | **2022 UR** | **2022 S** | **Uvoľnené**  **k 31.12.2022** | **Nevyčerpané k 31.12.2022** |
|  |  | |  |  |  |
| Rezerva na negatívne vplyvy pandémie ochorenia COVID -19 | 3 324 722 | | 717 441 | 717 441 | 717 441 | 524 647 | 192 794 |
| Rezerva na prostriedky EÚ a odvody do EÚ | 277 251 | | 483 191 | 557 622 | 536 679 | 536 679 | 20 943 |
| Rezerva na mzdy a poistné | 145 011 | | 175 029 | 275 658 | 265 103 | 265 103 | 10 555 |
| Rezerva na výdavky v zdravotníctve |  | | 220 000 | 220 000 | 220 000 | 220 000 | 0 |
| Rezerva na riešenie vplyvov legislatívnych zmien | 0 | | 130 634 | 130 634 | 130 634 | 130 634 | 0 |
| Rezerva na riešenie krízových situácií mimo času vojny a vojnového stavu a vykonávanie povodňových prác | 8 200 | | 11 000 | 11 000 | 11 000 | 6 656 | 4 344 |
| Rezerva predsedu vlády SR | 4 086 | | 1 500 | 2 003 | 2 003 | 1 942 | 61 |
| Rezerva na realizáciu súdnych a exekučných rozhodnutí | 1 200 | | 10 000 | 10 000 | 10 000 | 10 000 | 0 |
| Rezerva vlády SR | 242 | | 5 000 | 5 000 | 1 100 | 1 100 | 3 900 |
| **Spolu** | **2 236 427** | | **1 753 794** | **1 929 358** | **1 889 555** | **1 889 555** | **39 803** |

\* Upravený rozpočet predstavuje celkový disponibilný zdroj prostriedkov jednotlivých rezerv v roku 2021. Zdroj: MF SR, ÚV SR

**Rezerva vlády Slovenskej republiky**

Z rozpočtovanej rezervy v sume 5 000 tis. eur boli príjemcom uvoľnené prostriedky v sume 1 100 tis. eur.

**Tabuľka 52 - Rezerva vlády**

|  |  |  |  |
| --- | --- | --- | --- |
| **Prijímateľ** | **Účel** | **Suma v tis. eur** | |
| Mestská časť Bratislava - Staré Mesto | UZN č. 605/2021 v znení UZN č. 715/2021 na zriadenie Hrobu neznámeho vojaka ako protokolárne miesto SR v hlavnom meste Bratislava | 770 | |
| Konferencia biskupov Slovenska | UZN č. 63/2022 na projekt misijnej pastoračnej práce v rómskych komunitách | 330 | |
| **Spolu celkom** | | | **1 100** |

Zdroj: MF SR

**Rezerva predsedu vlády Slovenskej republiky**

Rezerva predsedu vlády sa rozpočtovala v sume 1 500 tis. eur. Na základe § 8 ods. 6 zákona o rozpočtových pravidlách sa povolilo prekročenie limitu kapitálových výdavkov z predchádzajúcich rokov v sume 1 024 tis. eur na použitie v roku 2022. Kapitola Úrad vlády SR viazala na konci roka 2022 na základe oznámenia podľa § 8 ods. 6 zákona o rozpočtových pravidlách rozpočtové prostriedky na rezerve predsedu vlády v sume 527 tis. eur na účely použitia týchto výdavkov v nasledujúcom rozpočtovom roku.

K 31. 12. 2022 predstavoval upravený rozpočet na rezerve predsedu vlády[[33]](#footnote-33) sumu 2 003 tis. eur, z ktorej sa celkovo príjemcom, ktorými boli predovšetkým obce a mestá, občianske združenia, neziskové organizácie, cirkev a náboženské organizácie, poskytla suma 1 942 tis. eur.

Rozdiel v sume 61 tis. eur oproti upravenému rozpočtu predstavujú nevyčerpané výdavky z dôvodu vrátených dotácií, resp. časti dotácií, poskytnutých v roku 2022 a z dôvodu neuzavretia zmluvy o poskytnutí dotácie, resp. nevyčerpania dotácie v plnej výške.

**Rezerva na prostriedky EÚ a odvody EÚ**

Rezerva na prostriedky Európskej únie a odvody Európskej únii bola schválená v sume 483 191 tis. eur. Podľa § 8 ods. 6 zákona o rozpočtových pravidlách sa povolilo prekročenie limitu výdavkov z predchádzajúcich rokov v sume 133 805 tis. eur. Podrobné informácie sú prezentované v nasledovnej tabuľke:

|  |  |  |
| --- | --- | --- |
| **Tabuľka 53 - Rezerva na prostriedky Európskej únie a odvody Európskej únií** | |  |
| **Kapitola** | **Účel** | **Suma v tis. eur** |
| Ministerstvo dopravy a výstavby SR | Na vysporiadanie systémových nezrovnalostí za Operačný program Integrovaná infraštruktúra a Operačný program Doprava | 27 310 |
| Na vysporiadanie systémových nezrovnalostí za Operačný program Integrovaná infraštruktúra za extrapolovanú finančnú opravu z auditu Európskej komisie | 13 012 |
| **Spolu** | | **40 321** |
| Ministerstvo práce, sociálnych vecí a rodiny SR | Na vysporiadanie individuálnych a systémových nezrovnalostí za Operačný program Ľudské zdroje za programové obdobie 2014 - 2022 | 26 675 |
| **Spolu** | | **26 675** |
| Ministerstvo investícií, regionálneho rozvoja a informatizácie SR | Na vysporiadanie nezrovnalostí za Integrovaný regionálny operačný program, Operačný program Integrovaná infraštruktúra, Interreg V-A SK-AT, Finančný mechanizmus EHP a Nórsky finančný mechanizmus za programové obdobie 2014 až 2020 | 20 828 |
| Na kartelovú korekciu za Integrovaný regionálny operačný program a na vysporiadanie nezrovnalostí v programe V-A SK-CZ | 1 987 |
| Na vysporiadanie nezrovnalostí za Operačný program Bratislavský kraj a Regionálny operačný program za programové obdobie 2007 až 2013 | 658 |
| **Spolu** | | **23 473** |
| Ministerstvo vnútra SR | Na vysporiadanie nezrovnalostí v rámci projektu IS Identifikátora fyzických osôb  za programové obdobie 2014 až 2020 | 11 119 |
| **Spolu** | | **11 119** |
| Slovenská informačná služba | Na vysporiadanie nezrovnalostí | 3 773 |
| **Spolu** | | **3 773** |
| Národný bezpečnostný úrad | Na vysporiadanie individuálnej nezrovnalosti na projekte Národný systém riadenia incidentov kybernetickej bezpečnosti vo verejnej správe | 2 896 |
| **Spolu** | | **2 896** |
| Ministerstvo životného prostredia SR | Na vysporiadanie individuálnych nezrovnalostí za Operačný program Kvalita životného prostredia za programové obdobie 2014 až 2020 | 1 331 |
| **Spolu** | | **1 331** |
| Ministerstvo školstva, vedy, výskumu a športu SR | Na vysporiadanie nezrovnalostí v rámci projektov realizovaných v 3. programovom období 2014 - 2022 za Operačný program Integrovaná infraštruktúra a Operačný program Ľudské zdroje | 899 |
| **Spolu** | | **899** |
| **Spolu celkom** | | **110 488** |
|  |  | Zdroj: MF SR |

Ďalej boli z uvedenej rezervy presunuté prostriedky v rámci kapitoly Všeobecná pokladničná správa v celkovej sume 426 191 tis. eur.

Suma 326 191 tis. eur pôvodne rozpočtovaná na splatenie úrokov z omeškania vyplývajúca zo straty na tradičných vlastných zdrojoch, ktorej istina sa zaplatila (ako podmienečná platba zo strany Slovenskej republiky) v roku 2021, bola presunutá na výdavkový titul „Výdavky na realizáciu nerozpočtovaných potrieb“ s cieľom finančného krytia rozpočtovo nezabezpečených výdavkov kapitol, implikovaných predovšetkým zvyšovaním cien energií a rastúcou mierou inflácie tovarov a služieb v roku 2022. Uvedená realizácia presunu bola vykonaná v nadväznosti na rozhodnutie Súdneho dvora EÚ vo veci EK vs. UK a zmenu legislatívy týkajúcej sa horného stropu úrokov z omeškania. Európska komisia má poskytnúť aktualizované prepočty sumy úrokov z omeškania, keďže suma úrokov môže byť nižšia a realizácia tejto finančnej operácie sa predpokladá najskôr v rozpočtovom roku 2023.

Suma 100 000 tis. eur pôvodne určená na vysporiadanie korekcií bola presunutá na výdavkový titul „Rezerva na mzdy a poistné“ na finančné krytie plnenia dodatkov č. 1 ku kolektívnym zmluvám vyššieho stupňa na rok 2022 v súvislosti s poskytnutím odmeny štátnym zamestnancom a zamestnancom pri výkone práce vo verejnom záujme, ktoré boli podpísané v mesiaci júl 2022.

Podľa § 8 ods. 6 zákona o rozpočtových pravidlách boli nevyčerpané prostriedky z roku 2022 v celkovej sume 59 374 tis. eur viazané na použitie v nasledujúcom rozpočtovom roku.

**Rezerva na riešenie legislatívnych zmien**

Z rezervy na riešenie vplyvov nových právnych predpisov rozpočtovanej v celkovej sume 130 634 tis. eur boli uvoľnené prostriedky v sume 32 947 tis. eur:

|  |  |  |
| --- | --- | --- |
| **Tabuľka 54 - Rezerva na riešenie vplyvov legislatívnych zmien** | |  |
| **Kapitola** | **Účel** | **Suma v tis. eur** |
| Úrad pre územné plánovanie a výstavbu SR | Na projekt Proof of concept | 9 592 |
| výskumnou činnosťou, ktorej účelom je vytvorenie návrhu riešenia Informačného systému územného plánovania a výstavby, ktorý má primárne digitalizovať procesy územného plánovania a procesy výstavby.  so vznikom Úradu pre územné plánovanie  a výstavbu SR v súlade s novelou zákona č. 575/2001 – kompetenčný zákon | 1 628 |
| Na nákup servera z dôvodu zabezpečenia riadneho a plynulého chodu úradu v súlade s novelou zákona č. 575/2001 – kompetenčný zákon | 83 |
| Na nákup nevyhnutnej informačnej a komunikačnej technológie z dôvodu zabezpečenia riadneho a plynulého chodu úradu v súlade s novelou zákona č. 575/2001 – kompetenčný zákon | 66 |
| **Spolu** | | **11 369** |
| SR Ministerstvo životného prostredia | Na zabezpečenie financovania úloh novovzniknutých správ národných parkov vyplývajúcich zo zákona č. 6/2022 Z. z., ktorým sa mení a dopĺňa zákon  č. 543/2002 Z. z. o ochrane prírody a krajiny v znení neskorších predpisov a ktorým  sa menia a dopĺňajú niektoré zákony | 10 625 |
| Na zriadenie odboru pre manažment národných parkov v súlade so zákonom  č. 6/2022 Z. z., ktorým sa mení a dopĺňa zákon č. 543/2002 Z. z. o ochrane prírody  a krajiny v znení neskorších predpisov a ktorým sa menia a dopĺňajú niektoré zákony | 111 |
| Na úlohy Slovenskej inšpekcie životného prostredia vyplývajúce zo zákona  č. 7/2022 Z. z. o ochrane druhov voľne žijúcich živočíchov | 68 |
| **Spolu** | | **10 805** |
| Úrad vlády SR | Na vytvorenie elektronickej platformy na verejné obstarávanie (EPVO) pre ÚPPVL v súlade s novelou zákona č. 343/2015 Z. z. o verejnom obstarávaní a o zmene a doplnení niektorých zákonov | 5 095 |
| Na predĺženie elektronického trhoviska, sledovanie vývoja cien do EPVO, podporu infraštruktúry a nastavenie cloudových služieb pre ÚPPVL | 575 |
| Na príspevok na činnosť Agentúry štátom podporovaného nájomného bývania podľa UZN č. 464/2022 | 333 |
| **Spolu** | | **6 002** |
| Úrad pre verejné obstarávanie | Na profesionalizáciu verejného obstarávania podľa novely zákona č. 343/2015 Z. z.  o verejnom obstarávaní a o zmene a doplnení niektorých zákonov | 1 550 |
| **Spolu** | | **1 550** |
| Ministerstvo vnútra SR | Na zabezpečenie špeciálneho hlasovania v spojených voľbách podľa UZN č. 265/2022 | 950 |
| **Spolu** | | **950** |
| Ministerstvo dopravy a výstavby SR | Pre Úrad pre reguláciu elektronických komunikácií a poštových služieb z dôvodu implementácie zákona č. 452/2021 Z. z. o elektronických komunikáciách v znení zákona č. 533/2021 Z. z. | 890 |
| **Spolu** | | **890** |
| Ministerstvo financií SR | Na príspevok na činnosť Agentúry štátom podporovaného nájomného bývania podľa UZN č. 464/2022 | 333 |
| Na rozvoj informačného systému finančnej správy - plnenie úloh vyplývajúcich z novely zákona č. 431/2002 Z. z. o účtovníctve | 158 |
| **Spolu** | | **491** |
| Rada pre mediálne služby | Na nové kompetencie a povinnosti organizácie RMS vyplývajúce zo zákona č. 264/2022 o mediálnych službách a o zmene a doplnení niektorých zákonov (zákon o mediálnych službách) | 367 |
| **Spolu** | | **367** |
| Ministerstvo kultúry SR | Pre Fond na podporu kultúry národnostných menšín z titulu zvýšenia minimálnej výšky príspevku zo štátneho rozpočtu v roku 2022 v súlade so zákonom č. 138/2017 Z. z.  o Fonde na podporu kultúry národnostných menšín a o zmene a doplnení niektorých zákonov | 300 |
| **Spolu** | | **300** |
| Ministerstvo zdravotníctva SR | Na financovanie implementácie rozšírenia dátovej štruktúry Portálu kategorizácie liekov v nadväznosti na zákon č. 266/2022 Z. z., ktorým sa mení a dopĺňa zákon  č. 363/2011 Z. z. | 136 |
| **Spolu** | | **136** |
| Ministerstvo práce, sociálnych vecí a rodiny SR | Na osobné výdavky pre nový útvar inšpekcie v sociálnych veciach MPSVR SR v súlade so zákonom č. 345/2022 Z. z. o inšpekcii v sociálnych veciach a o zmene a doplnení niektorých zákonov | 86 |
| **Spolu** | | **86** |
| **Spolu celkom** | | **32 947** |
|  |  | Zdroj: MF SR |

Z uvedenej rezervy boli presunuté prostriedky v rámci kapitoly Všeobecná pokladničná správa v celkovej sume 90 000 tis. eur v prospech výdavkového titulu „Výdavky na realizáciu nerozpočtovaných potrieb“ z dôvodu zabezpečenia finančného krytia vplyvov schválených v uznesení č. 762/2022 na stabilizáciu zdravotníckych pracovníkov v rámci ústavnej zdravotnej starostlivosti a ambulancií záchrannej zdravotnej služby prostredníctvom stabilizačného príspevku a opatrení prijímaných na kompenzáciu vysokých cien energií.

Nevyčerpaný zostatok v sume 7 687 tis. eur bol poskytnutý kapitole MH SR na kompenzáciu zvýšených cien energií.

**Rezerva na riešenie krízových situácií mimo času vojny a vojnového stavu a vykonávanie povodňových prác**

Z rozpočtovanej rezervy v sume 11 000 tis. eur boli uvoľnené prostriedky v celkovej sume 6 656 tis. eur. Prostriedky v sume 4 344 tis. eur zostali nevyčerpané.

|  |  |  |
| --- | --- | --- |
| **Tabuľka 55 - Rezerva na riešenie krízových situácií mimo času vojny a vojnového stavu a vykonávanie povodňových prác** | | |
| **Kapitola** | **Účel** | **Suma v tis. eur** |
| Ministerstvo vnútra SR | UZN č. 360/2022 k Správe o priebehu a následkoch povodní na území Slovenskej republiky  v období od júla do konca decembra 2021 | 2 648 |
| UZN č. 498/2022 na úhradu výdavkov súvisiacich so záchrannými prácami počas mimoriadnej situácie | 1 124 |
| UZN č. 791/2022 na úhradu výdavkov súvisiacich so záchrannými prácami počas mimoriadnej situácie | 243 |
| UZN č. 675/2022 k Správe o priebehu a následkoch povodní na území Slovenskej republiky  v období od januára do konca júna 2022 | 95 |
| UZN č. 752/2020 na prijatie opatrení na riešenie krízovej situácie v súvislosti s ohrozením verejného zdravia II. stupňa v lokalite Chemko, a. s. Strážske | 81 |
| **Spolu** | | **4 191** |
| Ministerstvo životného prostredia SR | UZN č. 360/2022 k Správe o priebehu a následkoch povodní na území Slovenskej republiky  v období od júla do konca decembra 2021 | 1 772 |
| UZN č. 675/2022 k Správe o priebehu a následkoch povodní na území Slovenskej republiky  v období od januára do konca júna 2022 | 215 |
| **Spolu** | | **1 987** |
| Ministerstvo pôdohospodárstva a rozvoja vidieka SR | UZN č. 360/2022 k Správe o priebehu a následkoch povodní na území Slovenskej republiky  v období od júla do konca decembra 2021 | 473 |
| **Spolu** | | **473** |
| Ministerstvo zdravotníctva SR | UZN č. 360/2022 k Správe o priebehu a následkoch povodní na území Slovenskej republiky  v období od júla do konca decembra 2021 | 4 |
| **Spolu** | | **4** |
| Ministerstvo obrany SR | UZN č. 360/2022 k Správe o priebehu a následkoch povodní na území Slovenskej republiky  v období od júla do konca decembra 2021 | 1 |
| **Spolu** | | **1** |
| **Spolu celkom** | | **6 656** |
| \* v sumách sú premietnuté aj vrátené nevyčerpané prostriedky kapitol | | Zdroj: MF SR |

**Rezerva na realizáciu súdnych a exekučných rozhodnutí**

Z rozpočtovanej rezervy v sume 10 000 tis. eur boli uvoľnené prostriedky v sume 828 tis. eur.

|  |  |  |
| --- | --- | --- |
| **Tabuľka 56 - Rezerva na realizáciu súdnych a exekučných rozhodnutí** | |  |
| **Kapitola** | **Účel** | **Suma v tis. eur** |
| Ministerstvo spravodlivosti SR | Na úhradu záväzkov vyplývajúcich z rozhodnutí Európskeho súdu pre ľudské práva | 569 |
| **Spolu** | | **569** |
| Ministerstvo práce, sociálnych vecí a rodiny SR | Na vrátenie zaplatených pokút v nadväznosti na právoplatné súdne rozhodnutia v odvolacích konaniach pre Štátnu veterinárnu a potravinovú správu SR a Pôdohospodársku platobnú agentúru | 118 |
| Na regresné vymáhanie od štátneho orgánu pre rozpočtovú organizáciu Štátna veterinárna  a potravinová správa SR a úrad MPRV SR | 114 |
| **Spolu** | | **231** |
| Úrad pre normalizáciu, metrológiu a skúšobníctvo SR | Na úhradu záväzku v pracovno-právnom spore v nadväznosti na právoplatné rozhodnutie Krajského súdu v Bratislave | 21 |
| **Spolu** | | **21** |
| Úrad na ochranu osobných údajov SR | Na vrátenie zaplatenej pokuty v nadväznosti na právoplatné súdne rozhodnutia v odvolacom konaní | 7 |
| **Spolu** | | **7** |
| **Spolu celkom** | | **828** |
|  |  | Zdroj: MF SR |

Nevyčerpaný zostatok v sume 9 172 tis. eur bol poskytnutý kapitole Ministerstva hospodárstva SR na kompenzáciu zvýšených cien energií.

**Rezerva na mzdy a poistné**

Rezerva na mzdy a poistné bola rozpočtovaná v sume 175 029 tis. eur. Na základe predložených žiadostí boli jednotlivým kapitolám uvoľnené prostriedky v sume 245 103 tis. eur a z kapitol boli do tejto rezervy viazané prostriedky v sume 629 tis. eur.

Zároveň z dôvodu plnenia dodatkov č. 1 ku kolektívnym zmluvám vyššieho stupňa na rok 2022 v súvislosti s poskytnutím odmeny štátnym zamestnancom a zamestnancom pri výkone práce vo verejnom záujme bol objem rezervy navýšený o 100 000 tis. eur z výdavkového titulu „Rezerva na prostriedky Európskej únie a odvody Európskej únii“.

|  |  |  |
| --- | --- | --- |
| **Tabuľka 57 - Rezerva na mzdy a poistné – uvoľnené kapitolám** | |  |
| **Kapitola** | **Účel** | **Suma v tis. eur** |
| Ministerstvo školstva, vedy, výskumu a športu SR | Na plnenie dodatkov č. 1 ku KZVS na rok 2022 | 72 069 |
| Na valorizáciu platov o 3 % od 1. 7. 2022 (VVŠ, regionálne školstvo) | 33 017 |
| Na vyplatenie odstupného podľa § 82 ods.7 zákona č. 138/2019 Z. z. a na vyplatenie odchodného podľa § 7 ods. 14 písm. a) zákona č. 597/2003 Z. z. | 6 368 |
| **Spolu** | | **111 455** |
| Ministerstvo vnútra SR | Na plnenie dodatkov č. 1 ku KZVS na rok 2022 | 27 337 |
| Na odchodné pre príslušníkov PZ, HAZZ a HZS | 8 912 |
| Na zabezpečenie plnenia úloh MV SR a okresných úradov - osobné výdavky a personálne posilnenie (431 osôb) | 5 921 |
| Na dofinancovanie osobných výdavkov administratívnych kapacít osobitne sledovaných | 2 114 |
| Na plnenie úloh Úradu pre ochranu ústavných činiteľov a diplomatických misií MV SR - osobné výdavky a personálne posilnenie (30 osôb) | 439 |
| Na zabezpečenie plnenia úloh Úradu hraničnej a cudzineckej polície - osobné výdavky  a personálne posilnenie (21 osôb) | 199 |
| Na odmeny pre príslušníkov Úradu pre ochranu ústavných činiteľov a diplomatických misií  MV SR | 168 |
| Na realizáciu vyvlastňovacích konaní a zapisovanie vkladov do katastra v súvislosti s investičným projektom „Strategické územie Valaliky“ - osobné výdavky a personálne posilnenie Okresného úradu Košice a Okresného úradu Košice - okolie (5 osôb) | 142 |
| **Spolu** | | **45 232** |
| Ministerstvo práce, sociálnych vecí a rodiny SR | Na osobné výdavky (392 osôb), odchodné a odstupné (285 osôb) zamestnancov ÚPSVR | 10 698 |
| Na plnenie dodatkov č. 1 ku KZVS na rok 2022 | 9 383 |
| Na osobné výdavky (2 osoby) podľa UZN č. 657/2021 k návrhu Národného programu aktívneho starnutia na roky 2021 - 2030 | 63 |
| **Spolu** | | **20 143** |
| Ministerstvo spravodlivosti SR | Na plnenie dodatkov č. 1 ku KZVS na rok 2022 | 7 206 |
| Na zvýšenie platov a paušálnych náhrad ústavného činiteľa, platových náležitostí sudcov a štátnych zamestnancov vo verejnej funkcii v súlade so zákonmi č. 120/1993 Z. z. o platových pomeroch niektorých ústavných činiteľov Slovenskej republiky, č. 385/2000 Z. z. o sudcoch a prísediacich a o zmene a doplnení niektorých zákonov a č. 55/2017 Z. z. o štátnej službe  a o zmene a doplnení niektorých zákonov | 5 125 |
| Na odchodné pre príslušníkov ZVJS a na príplatky k dôchodkom sudcov | 3 319 |
| **Spolu** | | **15 650** |
| Ministerstvo financií SR | Na plnenie dodatkov č. 1 ku KZVS na rok 2022 | 6 861 |
| Na dofinancovanie osobných výdavkov Úradu vládneho auditu | 1 718 |
| Na personálne posilnenie odborných organizačných útvarov MF SR (7 osôb) z dôvodu zabezpečenia plnenia úloh | 257 |
| Na personálne posilnenie (16 osôb) a zabezpečenie plnenia úloh vyplývajúcich z implementácie a udržateľnosti projektu Centrálny ekonomický systém | 221 |
| Na personálne posilnenie (8 osôb) a plnenie úloh z dôvodu narastajúcej agend v oblasti verejného obstarávania | 203 |
| **Spolu** | | **9 259** |
| Ministerstvo hospodárstva SR | Na dofinancovanie osobných výdavkov administratívnych kapacít osobitne sledovaných | 5 299 |
| Na plnenie dodatkov č. 1 ku KZVS na rok 2022 | 848 |
| Na personálne zabezpečenie investície financovanej z Plánu obnovy a odolnosti (5 osôb) | 181 |
| Na krytie platových náležitostí analytických kapacít a zabezpečenie ich činnosti (3 osoby) | 102 |
| **Spolu** | | **6 430** |
| Ministerstvo životného prostredia SR | Na dofinancovanie osobných výdavkov administratívnych kapacít osobitne sledovaných | 3 253 |
| Na plnenie dodatkov č. 1 ku KZVS na rok 2022 | 2 023 |
| Na personálne posilnenie (5 osôb) v súvislosti s posudzovaním vplyvov na životné prostredie (EIA) pri projektoch zahrnutých do komponentov Plánu obnovy a odolnosti | 52 |
| **Spolu** | | **5 328** |
| Slovenská informačná služba | Na zabezpečenie efektívneho plnenia úloh | 4 645 |
| **Spolu** | | **4 645** |
| Ministerstvo zdravotníctva SR | Na plnenie dodatkov č. 1 ku KZVS na rok 2022 | 2 923 |
| Na dofinancovanie osobných výdavkov administratívnych kapacít osobitne sledovaných | 890 |
| Na osobné výdavky aparátu ústredného orgánu (29 osôb) | 214 |
| **Spolu** | | **4 026** |
| Ministerstvo investícií, regionálneho rozvoja a informatizácie SR | Na dofinancovanie osobných výdavkov administratívnych kapacít osobitne sledovaných | 3 227 |
| Na plnenie dodatkov č. 1 ku KZVS na rok 2022 | 700 |
| **Spolu** | | **3 927** |
| Ministerstvo kultúry SR | Na plnenie dodatkov č. 1 ku KZVS na rok 2022 | 2 367 |
| Na vyplatenie odmien pre zamestnancov Slovenského národného divadla a Slovenskej filharmónie | 704 |
| Na dofinancovanie osobných výdavkov pre príspevkové organizácie v súvislosti s medziročným rastom minimálnej mzdy | 412 |
| **Spolu** | | **3 483** |
| Generálna prokuratúra SR | Na zvýšenie platu a paušálnej náhrady ústavného činiteľa a platových náležitostí prokurátorov v súlade so zákonmi č. 120/1993 Z. z. o platových pomeroch niektorých ústavných činiteľov Slovenskej republiky a č. 154/2001 Z. z. o prokurátoroch a právnych čakateľoch prokuratúry | 2 462 |
| Na plnenie dodatkov č. 1 ku KZVS na rok 2022 | 575 |
| Na plnenie úloh Úradu špeciálnej prokuratúry - zvýšenie počtu európskych delegovaných prokurátorov podľa UZN č. 680/2021 (1 osoba) | 41 |
| **Spolu** | | **3 078** |
| Ministerstvo pôdohospodárstva a rozvoja vidieka SR | Na plnenie dodatkov č. 1 ku KZVS na rok 2022 | 2 294 |
| **Spolu** | | **2 294** |
| Úrad vlády SR | Na plnenie dodatkov č. 1 ku KZVS na rok 2022 | 491 |
| Na dofinancovanie osobných výdavkov pre sekciu legislatívy pre Úrad podpredsedu vlády,  ktorý neriadi ministerstvo | 459 |
| Na obligatórne výdavky administratívnych kapacít osobitne sledovaných na obdobie apríl  až december 2022 | 434 |
| Na Implementačnú jednotku - vysporiadanie štátnozamestnaneckých miest (10 osôb)  a ich financovanie v súvislosti s delimitáciou SPO a IJ z MF SR na ÚV SR | 358 |
| Pre útvar splnomocnenca vlády SR pre ochranu slobody vierovyznania alebo presvedčenia  (6 osôb) | 206 |
| Na personálne posilnenie (10 osôb) a osobné výdavky súvisiace s narastajúcou agendou  a povinnosťami v oblasti legislatívy pre Úrad podpredsedu vlády, ktorý neriadi ministerstvo | 175 |
| Na zabezpečenie obslužných činností pre nové útvary ÚV SR (5 osôb) | 146 |
| Pre útvar splnomocnenca vlády SR pre mládež a šport (1 osoba) | 15 |
| Na personálne posilnenie (1 osoba) a osobné výdavky pre Úrad splnomocnenca vlády pre rómske komunity | 4 |
| **Spolu** | | **2 288** |
| Slovenská akadémia vied | Na plnenie dodatkov č. 1 ku KZVS na rok 2022 | 2 059 |
| **Spolu** | | **2 059** |
| Kancelária Najvyššieho súdu SR | Na zriadenie zjednocovacích senátov (18 osôb) | 732 |
| Na zvýšenie platových náležitostí sudcov v súlade so zákonmi č. 120/1993 Z. z. o platových pomeroch niektorých ústavných činiteľov Slovenskej republiky a č. 385/2000 Z. z. o sudcoch a prísediacich a o zmene a doplnení niektorých zákonov | 354 |
| Na plnenie dodatkov č. 1 ku KZVS na rok 2022 | 102 |
| **Spolu** | | **1 189** |
| Ministerstvo dopravy a výstavby SR | Na plnenie dodatkov č. 1 ku KZVS na rok 2022 | 924 |
| **Spolu** | | **924** |
| Ministerstvo zahraničných vecí a európskych záležitostí SR | Na plnenie dodatkov č. 1 ku KZVS na rok 2022 | 867 |
| **Spolu** | | **867** |
| Štatistický úrad SR | Na plnenie dodatkov č. 1 ku KZVS na rok 2022 | 519 |
| **Spolu** | | **519** |
| Úrad na ochranu oznamovateľov protispoločenskej činnosti | Na personálne posilnenie (2 osoby) a dofinancovanie osobných výdavkov zamestnancov organizácie | 329 |
| Na plnenie dodatkov č. 1 ku KZVS na rok 2022 | 13 |
| **Spolu** | | **342** |
| Národný bezpečnostný úrad | Na odchodné príslušníkov úradu | 193 |
| Na plnenie dodatkov č. 1 ku KZVS na rok 2022 | 138 |
| **Spolu** | | **332** |
| Kancelária národnej rady SR | Na plnenie dodatkov č. 1 ku KZVS na rok 2022 | 247 |
| **Spolu** | | **247** |
| Kancelária ústavného súdu SR | Na zvýšenie platov a paušálnych náhrad sudcov Ústavného súdu v súlade so zákonom  č. 120/1993 Z. z. o platových pomeroch niektorých ústavných činiteľov Slovenskej republiky | 117 |
| Na plnenie dodatkov č. 1 ku KZVS na rok 2022 | 75 |
| Na zabezpečenie plnenia úloh vyplývajúcich zo zákona č. 69/2018 Z. z. o kybernetickej bezpečnosti a o zmene a doplnení niektorých zákonov - osobné výdavky a personálne posilnenie (2 osoby) | 16 |
| **Spolu** | | **208** |
| Národný kontrolný úrad SR | Na plnenie dodatkov č. 1 ku KZVS na rok 2022 | 191 |
| **Spolu** | | **191** |
| Úrad geodézie, kartografie a katastra SR | Na plnenie dodatkov č. 1 ku KZVS na rok 2022 | 162 |
| **Spolu** | | **162** |
| Úrad pre verejné obstarávanie | Na plnenie dodatkov č. 1 ku KZVS na rok 2022 | 144 |
| **Spolu** | | **144** |
| Úrad pre normalizáciu, metrológiu a skúšobníctvo SR | Na plnenie dodatkov č. 1 ku KZVS na rok 2022 | 126 |
| **Spolu** | | **126** |
| Úrad pre reguláciu sieťových odvetví | Na plnenie dodatkov č. 1 ku KZVS na rok 2022 | 68 |
| Na úpravu zákonného zvýšenia platov predsedu a podpredsedov úradu | 21 |
| **Spolu** | | **89** |
| Úrad priemyselného vlastníctva SR | Na plnenie dodatkov č. 1 ku KZVS na rok 2022 | 79 |
| **Spolu** | | **79** |
| Úrad jadrového dozoru SR | Na plnenie dodatkov č. 1 ku KZVS na rok 2022 | 79 |
| **Spolu** | | **79** |
| Kancelária prezidenta SR | Na plnenie dodatkov č. 1 ku KZVS na rok 2022 | 60 |
| **Spolu** | | **60** |
| Správa štátnych hmotných rezerv SR | Na plnenie dodatkov č. 1 ku KZVS na rok 2022 | 57 |
| **Spolu** | | **57** |
| Protimonopolný úrad SR | Na plnenie dodatkov č. 1 ku KZVS na rok 2022 | 47 |
| **Spolu** | | **47** |
| Úrad na ochranu osobných údajov SR | Na plnenie dodatkov č. 1 ku KZVS na rok 2022 | 29 |
| Na zvýšenie platových náležitostí predsedu úradu vo verejnej funkcii na základe zákona č. 18/2018 Z. z. o ochrane osobných údajov a o zmene a doplnení niektorých zákonov | 5 |
| Na vyplatenie odchodného (1 osoba) | 5 |
| **Spolu** | | **39** |
| Kancelária verejného ochrancu práv | Na plnenie dodatkov č. 1 ku KZVS na rok 2022 | 26 |
| Na úpravu platových náležitostí predsedu úradu vo verejnej funkcii na základe zákona  č. 564/2001 Z. z. o verejnom ochrancovi práv | 0,4 |
| **Spolu** | | **27** |
| Kancelária súdnej rady SR | Na plnenie dodatkov č. 1 ku KZVS na rok 2022 | 26 |
| **Spolu** | | **26** |
| Úrad komisára pre deti | Na plnenie dodatkov ku KZVS na rok 2021 a 2022 | 24 |
| **Spolu** | | **24** |
| Rada pre mediálne služby | Na plnenie dodatkov č. 1 ku KZVS na rok 2022 | 20 |
| **Spolu** | | **20** |

|  |  |  |
| --- | --- | --- |
| Úrad komisára so zdravotným postihnutím | Na valorizáciu platu a paušálnych náhrad komisárky pre osoby so zdravotným postihnutím | 5 |
| **Spolu** | | **5** |
| Úrad pre územné plánovanie a výstavbu SR | Na plnenie dodatkov č. 1 ku KZVS na rok 2022 | 5 |
| **Spolu** | | **5** |
| **Spolu celkom** | | **245 103** |
| Zdroj: MF SR  \* v sumách sú premietnuté aj vrátené nevyčerpané prostriedky kapitol poskytnutých na plnenie dodatkov č. 1 ku KZVS na rok 2022 | | |

|  |  |  |
| --- | --- | --- |
| **Tabuľka 58 - Rezerva na mzdy a poistné - viazanie v kapitolách** | |  |
| **Kapitola** | **Účel** | **Suma v tis. eur** |
| Ministerstvo zdravotníctva SR | Prechod kompetencií z MZ SR na Národný inštitút pre hodnotu a technológie v súlade so zákonom č. 358/2021 Z. z. o Národnom inštitúte pre hodnotu a technológie v zdravotníctve a o zmene  a doplnení niektorých zákonov (5 osôb) | 267 |
| Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
| Na odmeny pre príslušníkov Úradu pre ochranu ústavných činiteľov a diplomatických misií MV SR | 5 |
| **Spolu** | | **282** |
| Úrad vlády SR | Na odmeny pre príslušníkov Úradu na ochranu ústavných činiteľov a diplomatických misií MV SR | 33 |
| Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 20 |
| **Spolu** | | **53** |
| Kancelária národnej rady SR | Na úpravu platu a paušálnej náhrady ústavných činiteľov | 33 |
|  | Na odmeny pre príslušníkov Úradu na ochranu ústavných činiteľov a diplomatických misií MV SR | 16 |
| **Spolu** | | **49** |
| Ministerstvo financií SR | Na odmeny pre príslušníkov Úradu na ochranu ústavných činiteľov a diplomatických misií MV SR | 14 |
| Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
| **Spolu** | | **23** |
| Ministerstvo zahraničných vecí a európskych záležitostí SR | Na odmeny pre príslušníkov Úradu na ochranu ústavných činiteľov a diplomatických misií MV SR | 11 |
| Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
| **Spolu** | | **20** |
| Ministerstvo školstva, vedy, výskumu a športu SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 13 |
|  | Na odmeny pre príslušníkov Úradu na ochranu ústavných činiteľov a diplomatických misií MV SR | 5 |
| **Spolu** | | **19** |
| Ministerstvo kultúry SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
|  | Na odmeny pre príslušníkov Úradu na ochranu ústavných činiteľov a diplomatických misií MV SR | 5 |
| **Spolu** | | **14** |
| Ministerstvo dopravy a výstavby SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
|  | Na odmeny pre príslušníkov Úradu na ochranu ústavných činiteľov a diplomatických misií MV SR | 5 |
| **Spolu** | | **14** |
| Ministerstvo pôdohospodárstva a rozvoja vidieka SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
|  | Na odmeny pre príslušníkov Úradu na ochranu ústavných činiteľov a diplomatických misií MV SR | 5 |
| **Spolu** | | **14** |
| Ministerstvo práce, sociálnych vecí a rodiny SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
| Na odmeny pre príslušníkov Úradu na ochranu ústavných činiteľov a diplomatických misií MV SR | 5 |
| **Spolu** | | **14** |
| Ministerstvo hospodárstva SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
| Na odmeny pre príslušníkov Úradu pre ochranu ústavných činiteľov a diplomatických misií MV SR | 5 |
| **Spolu** | | **14** |
| Ministerstvo investícií, regionálneho rozvoja a informatizácie SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 9 |
|  | Na odmeny pre príslušníkov Úradu na ochranu ústavných činiteľov a diplomatických misií MV SR | 5 |
| **Spolu** | | **14** |
| Ministerstvo obrany SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 7 |
| Na odmeny pre príslušníkov Úradu na ochranu ústavných činiteľov a diplomatických misií MV SR | 7 |
| **Spolu** | | **14** |
| Ministerstvo vnútra SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 13 |
| **Spolu** | | **13** |
| Národný kontrolný úrad SR | Na úpravu platu a paušálnej náhrady predsedu NKÚ SR a podpredsedov NKÚ SR | 13 |
| **Spolu** | | **13** |
| Ministerstvo životného prostredia SR | Na úpravu platu a paušálnej náhrady ústavného činiteľa a platových náležitostí štátnych zamestnancov vo verejnej funkcii | 11 |
| **Spolu** | | **11** |
| Ministerstvo spravodlivosti SR | Na odmeny pre príslušníkov Úradu na ochranu ústavných činiteľov a diplomatických misií MV SR | 11 |
| **Spolu** | | **11** |
| Kancelária prezidenta SR | Na úpravu platu prezidentky Slovenskej republiky | 8 |
| **Spolu** | | **8** |
| Kancelária správnej rady SR | Na úpravu platu a paušálnej náhrady ústavných činiteľov | 4 |
| **Spolu** | | **4** |
| Národný bezpečnostný úrad | Na úpravu platu a paušálnej náhrady riaditeľa NBÚ | 3 |
| **Spolu** | | **3** |
| Úrad na ochranu oznamovateľov protispoločenskej činnosti | Na úpravu platu predsedníčky úradu | 3 |
| **Spolu** | | **3** |
| Protimonopolný úrad SR | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Správa štátnych hmotných rezerv SR | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Štatistický úrad SR | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Úrad geodézie, kartografie a katastra SR | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Úrad jadrového dozoru SR | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Úrad pre normalizáciu, metrológiu a skúšobníctvo SR | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Úrad priemyselného vlastníctva SR | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Úrad pre verejné obstarávanie | Na úpravu platov štátnych zamestnancov vo verejnej funkcii | 2 |
| **Spolu** | | **2** |
| Kancelária Najvyššieho správneho súdu SR | Na úpravu platov sudcov | 1 |
| **Spolu** | | **1** |
| Kancelária verejného ochrancu práv | Na úpravu platu verejnej ochrankyne práv | 1 |
| **Spolu** | | **1** |
| **Spolu celkom** | | **629** |
| Zdroj: MF SR  \*Rozpočtové opatrenia boli realizované podľa Zákona č. 120/1993 Z. z. o platových pomeroch niektorých ústavných činiteľov Slovenskej republiky, Zákona č. 55/2017 Z. z. o štátnej službe a o zmene a doplnení niektorých zákonov, Zákona č. 385/2000 Z. z. o sudcoch  a prísediacich a o zmene a doplnení niektorých zákonov, Zákona č. 215/2004 Z. z. o ochrane utajovaných skutočností a o zmene a doplnení niektorých zákonov, Zákona č. 564/2001 Z. z. o verejnom ochrancovi práv, v nadväznosti na zníženie platu poslanca podľa § 2 ods. 2 zákona č. 120/1993 Z. z. na základe dosiahnutého podielu schodku rozpočtu verejnej správy Slovenskej republiky a hrubého domáceho produktu Slovenskej republiky za rok 2021 zverejneného Európskou komisiou v apríli 2022 | | |

**Rezerva na negatívne vplyvy pandémie ochorenia COVID-19**

Rezerva na negatívne vplyvy pandémie ochorenia COVID-19 bola rozpočtovaná v sume 717 441 tis. eur. Na základe predložených žiadostí boli jednotlivým kapitolám uvoľnené prostriedky v sume 521 159 tis. eur a suma 3 488 tis. eur bola v súlade so zákonom č. 215/2021 Z. z. o podpore v čase skrátenej práce a o zmene a doplnení niektorých zákonov poskytnutá Sociálnej poisťovni.

|  |  |  |
| --- | --- | --- |
| **Tabuľka 59 - rezerva na negatívne vplyvy pandémie ochorenia COVID - 19\*** | |  |
| **Kapitola** | **Účel** | **Suma v tis. eur** |
| Ministerstvo zdravotníctva SR | Na vakcíny Moderna, Pfizer, Astra Zeneca, Novavax | 142 789 |
| Na liek Lagevrio, Veklury, Ronapreve, Bamlanivimab, Etesevimab, Paxlovid podľa UZN  č. 694/2021, č. 466/2022, č. 737/2021 a č. 787/2021 | 104 996 |
| Na výdavky subjektom hospodárskej mobilizácie a infekčný 7 eur príplatok na COVID oddeleniach | 79 776 |
| Na antigénové testy podľa UZN č. 576/2021, č. 687/2021 a č. 73/2022 | 74 800 |
| Na infekčný COVID príplatok a OOPP pre Záchrannú zdravotnú službu | 8 572 |
| Na výdavky veľkokapacitných očkovacích centier a výjazdových očkovacích skupín | 2 545 |
| Na distribúciu a skladovanie liekov, vakcín a zdravotníckych pomôcok subjektov hospodárskej mobilizácie - UNIPHARMA, Imuna Pharm, a. s., BIONT, a. s. a Mediform, s. r. o., FNsP F.D. Roosevelta, Váš lekár | 2 303 |
| Na úhradu zdravotnej starostlivosti v súvislosti s ochorením COVID-19 za osoby, ktoré nie sú verejne zdravotne poistené | 775 |
| Na mediálnu a komunikačnú kampaň súvisiacu s očkovaním proti COVID-19 a riadením pandémie | 400 |
| Surveilance ochorenia COVID-19, ktorý vykonávajú ÚVZ SR a RÚVZ | 338 |
| Na výdavky subjektom hospodárskej mobilizácie pre Záchrannú zdravotnú službu na príplatky z dôvodu preradenia zamestnancov do 3. rizikovej skupiny za obdobie marec - apríl 2022 | 290 |
| Na úhradu refundácie COVID výdavkov RÚVZ za obdobie 01.01.2022 - 12.08.2022 | 232 |
| Na úhradu nákladov pre mobilné odberové miesta | 174 |
| Na štatistický a analytický softvér – Covid reporting pre Inštitút zdravotných analýz MZ SR | 82 |
| **Spolu** | | **418 073** |
| Ministerstvo práce, sociálnych vecí a rodiny SR | Prvá pomoc - financovanie projektu na podporu udržania zamestnanosti podľa UZN č. 56/2022 | 64 762 |
| Projekt na podporu udržania pracovných miest – SZČO podľa UZN č. 104/2022 a č. 116/2022 | 2 950 |
| Na podporu humanitárnej pomoci na poskytnutie infekčného príplatku podľa UZN č. 580/2021 | 1 500 |
| Na OOPP a dezinfekciu pre zamestnancov a klientov v zariadeniach soc. služieb - subjekty hospodárskej mobilizácie | 1 250 |
| **Spolu** | | **70 462** |
| Ministerstvo dopravy a výstavby SR | Na kompenzáciu výpadku príjmov spôsobená ochorením COVID-19 a na anticovidové opatrenia  pre ZSSK | 10 440 |
| **Spolu** | | **10 440** |
| Ministerstvo hospodárstva SR | Na úhradu nákladov zamestnávateľom spojených s testovaním podľa UZN č. 794/2021 a č. 688/2021 | 8 879 |
| Na injekčné ihly pre potreby očkovania detí vo veku 5-11 rokov vakcínou Comirnaty v súlade s NV č. 183/2021 | 18 |
| **Spolu** | | **8 897** |
| Ministerstvo vnútra SR | Na poskytnutie finančnej náhrady obciam za výdavky súvisiace s opatreniami na ochranu zdravia počas vyhlásenej mimoriadnej situácie COVID-19 podľa UZN č. 84/2022 | 2 492 |
| Na výdavky subjektu hospodárskej mobilizácie Nemocnica sv. Michala a infekčný 7 eur príplatok  na COVID oddeleniach | 1 494 |
| Na úhradu výdavkov súvisiacich s testovaním obyvateľstva dotknutým miestnym samosprávam podľa UZN č. 409/2022 | 1 112 |
| Na výstavbu a prevádzku triážnych stanov podľa UZN č. 78/2022 | 15 |
| **Spolu** | | **5 114** |
| Sociálna poisťovňa | Na úhradu prostriedkov do základného fondu poistenia v nezamestnanosti Sociálnej poisťovne na náhradu mzdy zamestnanca v čase trvania vonkajšieho faktora v súlade so zákonom č. 215/2021 Z. z. o podpore v čase skrátenej práce a o zmene a doplnení niektorých zákonov | 3 488 |
| **Spolu** | | **3 488** |
| Ministerstvo kultúry SR | Na kompenzáciu výdavkov z dôvodu výpadku príjmov príspevkových organizácií v dôsledku pandémie ochorenia COVID-19 za obdobie január až jún 2022 | 2 574 |
| **Spolu** | | **2 574** |
| Ministerstvo školstva, vedy, výskumu a športu SR | Na výdavky pracovísk v pôsobnosti MŠVVaŠ SR v súvislosti s realizáciou aktivít "Sekvenácia celého genómu SARS-CoV-2 pozitívnych vzoriek na identifikáciu variantu danej vzorky" | 2 370 |
| **Spolu** | | **2 370** |
| Ministerstvo financií SR | Na výdavky spojené s vyplácaním finančnej pomoci pre seniorov | 2 113 |
| **Spolu** | | **2 113** |
| Ministerstvo obrany SR | Na výdavky subjektu hospodárskej mobilizácie Ústredná vojenská nemocnica SNP Ružomberok - FN a infekčný 7 eur príplatok na COVID oddeleniach | 1 026 |
| **Spolu** | | **1 026** |
| Slovenská akadémia vied | Na sekvenovanie genómu SARS-CoV-2 pre Biomedicínske centrum (960 vzoriek za mesiac 01/2022) | 91 |
| **Spolu** | | **91** |
| **Spolu celkom** | | **524 647** |

Zdroj: MF SR

\* v sumách sú premietnuté aj vrátené nevyčerpané prostriedky kapitol

**Rezerva na výdavky v zdravotníctve**

Rezerva na výdavky v zdravotníctve sa rozpočtovala v sume 220 000 tis. eur. Z uvedenej rezervy boli uvoľnené prostriedky pre kapitolu Ministerstva zdravotníctva SR v sume 100 000 tis. eur na poistné za poistencov štátu podľa uznesenia č. 209/2022 a v sume 86 000 tis. eur na dofinancovanie poistného plateného štátom a zároveň na stabilizáciu finančnej situácie Všeobecnej zdravotnej poisťovne, a. s. pre rok 2022.

Z rezervy boli presunuté prostriedky v rámci kapitoly Všeobecná pokladničná správa v celkovej sume 34 000 tis. eur v prospech výdavkového titulu „Výdavky na realizáciu nerozpočtovaných potrieb“ z dôvodu zabezpečenia finančného krytia vplyvov schválených v uznesení č. 762/2022 na stabilizáciu zdravotníckych pracovníkov v rámci ústavnej zdravotnej starostlivosti a ambulancií záchrannej zdravotnej služby prostredníctvom stabilizačného príspevku a opatrení prijímaných na kompenzáciu vysokých cien energií.

## Štátne finančné aktíva

Štátne finančné aktíva (ŠFA) rovnako ako aj štátne finančné pasíva[[34]](#footnote-34) sú súčasťou návrhu štátneho rozpočtu verejnej správy na príslušný rok. Finančné operácie so štátnymi finančnými aktívami a iné operácie, ktoré ovplyvňujú stav štátnych finančných aktív, nie sú súčasťou príjmov štátneho rozpočtu a výdavkov štátneho rozpočtu. Správu štátnych finančných aktív vykonáva Ministerstvo financií SR, v rozsahu zákona o rozpočtových pravidlách, pričom na niektoré transakcie sa vyžaduje súhlas vlády a na niektoré aj súhlas národnej rady SR[[35]](#footnote-35).

Podľa zákona o rozpočtových pravidlách sú štátnymi finančnými aktívami:

* peňažné prostriedky štátu vytvorené z výsledkov rozpočtového hospodárenia štátneho rozpočtu z minulých rokov,
* peňažné prostriedky štátu zo splácania istín poskytnutých návratných výpomocí, úverov a pôžičiek,
* peňažné prostriedky v pokladnici a na bežných účtoch štátnych rozpočtových organizácií a štátnych príspevkových organizácií a odvod za porušenie finančnej disciplíny pri nakladaní so štátnymi finančnými aktívami,
* pohľadávky štátu z poskytnutých návratných finančných výpomocí, úverov a pôžičiek,
* cenné papiere vo vlastníctve štátu,
* majetkové účasti štátu,
* ďalšie peňažné prostriedky na základe rozhodnutia vlády alebo národnej rady.

Prostriedky ŠFA sú vedené na samostatných (bežných) účtoch v Štátnej pokladnici a ich zostatok prechádza vždy do nasledujúceho rozpočtového roka. Na účtoch ŠFA sa klasifikujú príjmy, výdavky a finančné operácie.

*Do príjmov ŠFA patria* napr. dividendy, osobitný odvod vybraných finančných inštitúcií[[36]](#footnote-36) a osobitný odvod z podnikania v regulovaných odvetviach[[37]](#footnote-37).

*Ako výdavky sa klasifikujú* napríklad kapitálové transfery do obchodných spoločností.

Medzi *finančné operácie na strane výdavkov* patrí poskytovanie návratných finančných výpomocí, úhrada podielov na základnom imaní zahraničných finančných inštitúcií (napríklad Európskej investičnej banky) a ďalšie transakcie. *Príjmové finančné operácie* predstavujú najmä splátky istín poskytnutých návratných finančných výpomocí, úverov a pôžičiek.

Nasledovný prehľad ŠFA abstrahuje od účtov, ktoré slúžia na operácie so štátnym dlhom. Odpočet plnenia ŠFA pod tabuľkou reflektuje na návrh rozpočtu verejnej správy na rok 2022.

|  |  |  |  |
| --- | --- | --- | --- |
| **Tabuľka 60 - Pohyb na vybraných účtoch štátnych finančných aktív** | | | |
| **v tis. eur** | **2020 S** | **2021 S** | **2022 S** |
| **Stav k 1.1.** | **2 122 602** | **3 354 465** | **3 419 084** |
| **Príjmy - zvýšenie ŠFA** | **2 143 859** | **302 072** | **1 056 782** |
| z toho: |  |  |  |
| účelové prostriedky z FNM/MH Manažment, a.s. | 1 126 303 | 321 | 414 925 |
| návratné finančné výpomoci | 517 173 | 189 665 | 550 112 |
| osobitný odvod finančných inštitúcií | 148 950 | 0 | 0 |
| osobitný odvod z podnikania v regulovaných odvetviach | 210 535 | 111 384 | 91 465 |
| anonymné vklady | 1 | 79 | 63 |
| ostatné | 140 897 | 623 | 216 |
| **Výdavky - zníženie ŠFA** | **911 996** | **237 453** | **1 278 933** |
| z toho: |  |  |  |
| účelové prostriedky z FNM/ MH Manažment, a.s. | 41 244 | 16 464 | 506 322 |
| návratné finančné výpomoci | 645 299 | 220 837 | 643 786 |
| osobitný odvod finančných inštitúcií | 0 | 1 | 128 733 |
| osobitný odvod z podnikania v regulovaných odvetviach | 90 936 | 0 | 0 |
| anonymné vklady | 72 | 0 | 2 |
| ostatné | 134 445 | 151 | 90 |
| **Stav k 31.12.** | **3 354 465** | **3 419 084** | **3 196 933** |
| z toho: |  |  |  |
| Účet FNM/MH Manažment,a.s. | 1 126 704 | 1 110 562 | 1 019 165 |
| Účet NFV | 183 162 | 151 989 | 58 315 |
| Účet osobitného odvodu finančných inštitúcií | 1 251 519 | 1 251 518 | 1 122 786 |
| Účet osobitného odvodu z podnikania v regulovaných odvetviach | 716 955 | 828 339 | 919 804 |
| Účet anonymných vkladov | 25 902 | 25 980 | 26 041 |
| Ostatné | 50 223 | 50 696 | 50 822 |

Zdroj: MF SR

Rozpočtované príjmy štátnych finančných aktív pre rok 2022 boli v sume 399 193 tis. eur, z čoho príjmové finančné operácie tvorili 50 889 tis. eur (ako splátky NFV). Oproti roku 2021 sa príjmy spolu s príjmovými finančnými operáciami rozpočtovali vyššie úhrnom o 261 242 tis. eur. Nárast bol spôsobený očakávaným posilnením ŠFA z výdavkov štátneho rozpočtu vo výške 250 000 tis. eur na finančné nástroje súvisiace s opatreniami na podporu ekonomiky.

Osobitný odvod z podnikanie v regulovaných odvetviach bol rozpočtovaný vo výške 98 294 tis. eur, medziročne viac o 18 105 tis. eur.

Rozpočtované výdavky štátnych finančných aktív pre rok 2022 boli v sume 39 952 tis. eur, z čoho výdavkové finančné operácie tvorili 11 083 tis. eur. Oproti roku 2021 sa výdavky spolu s výdavkovými finančnými operáciami rozpočtovali nižšie o 54 631 tis. eur. Celkovým úhrnom nižšie boli rozpočtované príspevky a vklady do imania medzinárodných finančných inštitúcií a investičných fondov Slovak Asset Management, o 83 350 tis. eur. Tieto transakcie sa považujú za výdavkové finančné operácie. Ich rozpočtovanie závisí aj od rozhodnutia akcionárov efektívne splácať podiely z už upísaných podielov (call capital), alebo ktoré sa môžu riadiť aj stanoveným harmonogramom upisovania nových podielov. Naopak, na rozdiel od roku 2021 sa pre rok 2022 rozpočtovali výdavky na realizovanie záruk v hodnote 28 719 tis. eur. Poskytovane nových NFV nebolo pre rok 2022 rozpočtované.

**Celkové saldo príjmov a výdavkov ŠFA v roku 2022 sa rozpočtovalo vo výške 359 241 tis. eur a po vylúčení finančných operácií 319 435 tis. eur**, čo je medziročne viac o 315 873 tis. eur resp. viac o 249 234 tis. eur. Skutočné plnenie vybraných účtov ŠFA predstavovalo ich medziročné zníženie o 222 151 tis. eur.

*Účelové prostriedky FNM/MH Manažment, a.s.* boli v minulosti tvorené najmä prevodom dividend obchodných spoločností štátu, v ktorých podiely do roku 2016 spravoval Fond národného majetku.

Medziročné zníženie stavu tohto účtu o 91 396 tis. eur spôsobili na jednej strane príjmy vo výške 414 925 tis. eur a na druhej strane použitie ŠFA vo výške 506 322 tis. eur. Príjmy tvorili rozpočtované splátky NFV vo výške 5 420 tis. eur (nižšie plnenie zaznamenal MH Invest II, s.r.o. o 600 tis. eur), posilnenie účtu ŠFA o rozpočtovaných 250 000 tis. eur podľa uznesenia vlády SR č. 649/2021, na účely krytia záruk v prípade zlyhania splácania poskytnutých investičných úverov MPRV SR. Tieto prostriedky neboli v roku 2022 použití, úvery rezort MPRV SR do konca roka 2022 nezačal poskytovať. Ďalej sa tento účet ŠFA posilnil o 160 000 tis. eur podľa uznesenia vlády SR č. 242/2022 za účelom zvýšenia základného imania Všeobecnej zdravotnej poisťovne, a.s. Hodnota 160 000 tis. eur nebola súčasťou rozpočtu roka 2022.

Na strane výdavkov sa realizovali najmä transfer Ministerstvu zdravotníctva SR za účelom oddlženia zdravotníckych zariadení vo výške 316 834 tis. eur, z toho pre oddlženie pohľadávok Sociálnej poisťovne 198 636 tis. eur, transfer Ministerstvu zdravotníctva SR na zvýšenie základného imania Všeobecnej zdravotnej poisťovne 160 000 tis. eur, na realizáciu záruk poskytovaných Eximbankou 12 040 tis. eur, transfer Ministerstvu investícií, regionálneho rozvoja a informatizácie na zvýšenie základného imania spoločnosti Slovensko IT, a.s. 3 000 tis. eur, Ministerstvu dopravy a výstavby SR na zvýšenie kmeňového imania štátneho podniku Letové prevádzkové služby, š.p. 4 446 tis. eur. Vklady do medzinárodných finančných inštitúcií tvorili 5 331 tis. eur, z toho do IBRD 2 095 tis. eur a do IFC 3 096 tis. eur.

*Bežný účet návratných finančných výpomocí (NFV)* zaznamenal v roku 2022 príjmy vo výške 550 112 tis. eur a výdavky vo výške 643 786 tis. eur.

Najvyššiu sumu v rámci pohybov tvorí 500 000 tis. eur, ktoré boli doplnené z výdavkov štátneho rozpočtu podľa uznesenia vlády SR č. 709/2022 za účelom vkladu do kapitálových fondov spoločnosti Slovenský plynárenský priemysel, a.s. Toto poskytnutie prostriedkov má dočasný charakter a celková suma navýšená o prípadný úrok dohodnutý medzi Ministerstvom hospodárstva SR a spoločnosťou Slovenský plynárenský priemysel, a.s. bude vrátená jedinému akcionárovi spoločnosti Slovenský plynárenský priemysel, a.s. MH SR sa zároveň zaviazali rozpočtové prostriedky v rovnakej sume.

Sumu 40 000 tis. eur tvorila splátka NFV od Agentúry pre núdzové zásoby ropy a ropných produktov. Trnavský samosprávny kraj vrátil z poskytnutej NFV 1 500 tis. eur, Banskobystrický samosprávny kraj vrátil 2 500 tis. eur, Mesto Martin vrátilo 250 tis. eur, Mesto Kežmarok 150 tis. eur, MH SR 369 tis. eur a výťažok z konkurzu podniku Chirana Prema predstavoval 223 tis. eur.

Výdavky (okrem spomenutých 500 000 tis. eur pre SPP, a.s.) tvorili poskytnuté NFV, Trenčianskemu samosprávnemu kraji 1 108 tis. eur, Bratislavskému samosprávnemu kraju 9 500 tis. eur, Žilinskému samosprávnemu kraju 3 700 tis. eur a Nitrianskemu samosprávnemu kraju 14 920 tis. eur.

Ďalej boli ŠFA použité pre MH SR, na investičný projekt ,,Strategické územie Valaliky“ 87 558 tis. eur a 1 998 tis. eur na investičný projekt ,,Šurany Industrial Park“. MO SR použilo prostriedky zo ŠFA vo výške 20 000 tis. eur na zvýšenie základného imania spoločností DMD Group, a.s. 7 000 tis. eur, HOREZZA, a.s. 5 000 tis. eur, Letecké opravovne Trenčín, a.s. 3 000 tis. eur a na zvýšenie kmeňového imania štátneho podniku Vojenské lesy a majetky SR, š.p. 5 000 tis. eur. MV SR zvýšilo základné imanie Univerzitnej nemocnice – Nemocnica sv. Michala o 5 000 tis. eur. Uvedené výdavky neboli plánované v návrhu rozpočtu verejnej správy SR na roky 2022-2024.

*Osobitný odvod finančných inštitúcií* sa účinnosťou novely č. 353/2020 Z. z. zákona  
č. 384/2011 Z. z. o osobitnom odvode vybraných finančných inštitúcií a o doplnení niektorých zákonov zrušil od 1.1.2021. Použitie prostriedkov v roku 2022 vo výške 128 732 tis. eur bolo určené pre MH SR na investičný projekt ,,Strategické územie Valaliky“.

*Prostriedky osobitného odvodu z podnikania v regulovaných odvetviach,* v zmysle zákona č. 235/2012 Z. z., slúžia na perspektívne vytvorenie účelovo určenej osobitnej časti ŠFA, z ktorých sa budú financovať prioritné projekty vlády. Rozpočet na rok 2022 predpokladal príjem vo výške 98 294 tis. eur, čo je viac o 18 105 tis. eur ako v roku 2021. Rozpočet zohľadňoval vývoj bázy, z ktorej sa odvod počíta (výsledok hospodárenia spoločností v regulovanom období v nadväznosti na makroekonomický vývoj hospodárstva). Skutočný príjem z odvodu predstavoval 91 465 tis. eur, čo je medziročne menej o 19 919 tis. eur.

*Zmena stavu prostriedkov anonymných vkladov* o 60 tis. eur predstavovalo precenenie prostriedkov v cudzej mene ku koncu roka 2022.

## Vzťahy štátneho rozpočtu k Európskej únii

**Príjmy Slovenskej republiky z rozpočtu EÚ** tvoria zahraničné transfery (prostriedky EÚ a prostriedky z Plánu obnovy a odolnosti SR) a zahraničné granty poskytnuté z rozpočtu EÚ. Príjmy zo zahraničných transferov boli rozpočtované v ŠR na rok 2022 vo výške 4 449 973 tis. eur, z toho príjmy za prostriedky EÚ boli rozpočtované vo výške 3 148 001 tis. eur a príjmy za Plán obnovy a odolnosti SR vo výške 1 301 972 tis. eur. Rozpočet príjmov z rozpočtu EÚ bol upravený na úroveň 2 187 702 tis. eur. Skutočné plnenie príjmov SR zo zahraničných transferov je vo výške 2 187 702 tis. eur, z toho príjmy za prostriedky EÚ sú vo výške 2 146 641 tis. eur a príjmy za Plán obnovy a odolnosti SR vo výške 41 061 tis. eur. Príjmy za zahraničné granty poskytnuté z rozpočtu EÚ sú vo výške 0 tis. eur.

**Odvody a príspevky SR** **do všeobecného rozpočtu EÚ** tvoria odvody do rozpočtu EÚ a príspevky do Európskeho rozvojového fondu. Odvody a príspevky SR do všeobecného rozpočtu EÚ boli rozpočtované na rok 2022 v sume 1 117 918 tis. eur.

Prehľad o odvodoch a príspevkoch SR do všeobecného rozpočtu EÚ za rok 2022:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 61 - Príjmy z rozpočtu EÚ a odvody a príspevky do všeobecného rozpočtu EÚ** | | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | |
| **1** | **2** | **3** | **4** | **5=4-3** | | **6=4-3** |
| Zahraničné transfery – prostriedky EÚ | 2 551 329 | 2 269 707 | 3 148 001 | 2 146 641 | -1 001 360 | | -31,8 |
| Zahraničné transfery POO | 0 | 4 283 | 1 301 972 | 41 061 | -1 260 911 | | -96,8 |
| Zahraničné granty z rozpočtu EÚ | 31 | 0 | 0 | 0 | 0 | | 0,0 |
| **Spolu príjmy z rozpočtu EÚ** | **2 551 360** | **2 273 990** | **4 449 973** | **2 187 702** | **-2 262 271** | | **-50,8** |
| Tradičné vlastné zdroje | 79 553 | 95 716 | 80 750 | 119 450 | 38 700 | | 47,9 |
| Odvody SR do rozpočtu EÚ bez tradičných vlastných zdrojov | 877 392 | 966 750 | 1 026 568 | 940 226 | -86 342 | | -8,4 |
| Strata na TVZ – podmienená platba | 0 | 277 251 | 0 | 0 | 0 | | 0,0 |
| ***Odvody do rozpočtu EÚ spolu*** | ***956 945*** | ***1 339 717*** | ***1 107 318*** | ***1 059 676*** | ***-47 642*** | | ***-4,3*** |
| Príspevky SR do Európskeho rozvojového fondu | 17 181 | 14 930 | 10 600 | 10 532 | -68 | | -0,6 |
| **Odvody a príspevky SR spolu** | **974 126** | **1 354 647** | **1 117 918** | **1 070 208** | **-47 710** | | **-4,3** |
| **Čistá finančná pozícia** | **1 577 234** | **919 343** | **3 332 055** | **1 117 494** | **-2 214 561** | | **-66,5** |

Zdroj: MF SR

***Odvody za tradičné vlastné zdroje*** (75 % z výberu cla) boli rozpočtované v sume 80 750 tis. eur. V priebehu roka 2022 však Slovenská republika odviedla do rozpočtu EÚ 119 450 tis. eur.

***Ostatné odvody do rozpočtu EÚ*** (zdroj založený na DPH, zdroj založený na HND, zdroj založený na odpade z plastových obalov, ktorý nie je recyklovaný[[38]](#footnote-38), podiel SR na korekciách pre Dánsko, Holandsko, Nemecko, Rakúsko a Švédsko) boli rozpočtované v sume 1 026 568 tis. eur. Skutočný odvod SR z vlastných zdrojov rozpočtu EÚ predstavoval sumu 940 226 tis. eur a jeho zníženie bolo ovplyvnené novelami rozpočtu EÚ, ktoré upravovali základ vlastného zdroja založeného na HND smerom nadol, vďaka presunom prebytku z minulého rozpočtového roka, zohľadnením ekonomického vývoja členských štátov EÚ ako aj zvýšeného príjmu z tradičného vlastného zdroja (cla) do rozpočtu EÚ.

**Príspevky Slovenskej republiky do Európskeho rozvojového fondu** boli rozpočtované v sume 10 600 tis. eur a SR skutočne odviedla do fondu 10 532 tis. eur.

Na základe realizovaných príjmov z rozpočtu EÚ v roku 2022 vo výške 2 187 702 tis. eur a odvodov a príspevkov do všeobecného rozpočtu EÚ vo výške 1 070 208 tis. eur predstavuje **čistá finančná pozícia Slovenskej republiky voči rozpočtu EÚ za rok 2022 sumu 1 117 494 tis. eur**, čo predstavuje medziročný nárast o 198 151 tis. eur.

Prehľad o ročných príjmoch z rozpočtu EÚ a odvodoch a príspevkoch Slovenskej republiky do všeobecného rozpočtu EÚ je uvedený v nasledovnej tabuľke:

|  |  |  |  |
| --- | --- | --- | --- |
| **Tabuľka 62 - Prehľad o ročných príjmoch z rozpočtu EÚ a odvodoch a príspevkoch SR do všeobecného rozpočtu EÚ** | | | |
| **Rok** | **Celkové príjmy** | **Celkové odvody a príspevky** | **Čistá finančná pozícia** |
| 2004 | 303 990 | 290 689 | 13 301 |
| 2005 | 704 993 | 485 614 | 219 379 |
| 2006 | 893 623 | 526 326 | 367 297 |
| 2007 | 910 838 | 589 800 | 321 038 |
| 2008 | 893 497 | 643 374 | 250 123 |
| 2009 | 1 119 659 | 695 726 | 423 933 |
| 2010 | 1 672 483 | 627 529 | 1 044 954 |
| 2011 | 2 041 093 | 704 656 | 1 336 437 |
| 2012 | 2 137 849 | 722 831 | 1 415 018 |
| 2013 | 2 185 358 | 825 098 | 1 360 260 |
| 2014 | 1 265 091 | 785 366 | 479 725 |
| 2015 | 4 288 873 | 695 508 | 3 593 365 |
| 2016 | 1 947 481 | 739 903 | 1 207 578 |
| 2017 | 1 425 572 | 738 045 | 687 527 |
| 2018 | 2 169 732 | 841 321 | 1 328 411 |
| 2019 | 2 126 943 | 851 733 | 1 275 210 |
| 2020 | 2 551 360 | 974 126 | 1 577 234 |
| 2021 | 2 273 990 | 1 354 647 | 919 343 |
| 2022 | 2 187 702 | 1 070 208 | 1 117 494 |
| **Spolu** | **33 100 127** | **14 162 500** | **18 937 627** |

Zdroj: MF SR

Za obdobie odvstupu Slovenskej republiky do EÚboli celkovodo rozpočtu Slovenskej republiky prijaté príjmy z EÚ vo výške **33 100 127 tis. eur** a Slovenská republika odviedla do všeobecného rozpočtu EÚ sumu vo výške **14 162 500 tis. eur**, na základe čoho **čistá finančná pozícia voči EÚ dosiahla 18 937 627 tis. eur**.Od roku 2004 Slovenská republika prijala z rozpočtu EÚ 2,3 násobok prostriedkov, ktoré do rozpočtu odviedla.

### Príjmy z rozpočtu Európskej únie

Príjmy z rozpočtu EÚ sa rozpočtujú pod ekonomickou klasifikáciou zahraničné transfery – 341 prostriedky z rozpočtu Európskej únie pre programy, ktoré sa v Slovenskej republike poskytujú prostredníctvom certifikačného orgánu (Ministerstva financií SR, Ministerstva práce, sociálnych vecí a rodiny SR a Pôdohospodárskej platobnej agentúry) a platobného orgánu (Ministerstva financií SR, Ministerstva pôdohospodárstva a rozvoja vidieka SR a Ministerstva vnútra SR).

**Príjmy zo zahraničných transferov** sa rozpočtujú v rámci jednotlivých kapitol na úrovni platobných jednotiek, Pôdohospodárskej platobnej agentúry a Ministerstva práce sociálnych vecí a rodiny SR pre programy 3. programového obdobia 2014-2020 a na úrovni riadiacich orgánov, resp. sprostredkovateľských orgánov s platobnou funkciou pre programy 4. programového obdobia 2021-2027.

**Prostriedky za štrukturálne operácie** boli v roku 2022 rozpočtované v rámci 3. programového obdobia 2014-2020 za prostriedky štrukturálnych fondov (Európsky fond regionálneho rozvoja, Európsky sociálny fond a Iniciatíva na podporu zamestnanosti mladých ľudí) vrátane programov európskej územnej spolupráce pre ktoré je MF SR certifikačným orgánom (Interreg V-A SK-AT 2014-2020, Interreg V-A SK-CZ 2014-2020), Kohézneho fondu, Európskeho námorného a rybárskeho fondu, poľnohospodárskych fondov, za program Sociálneho začlenenia najodkázanejších osôb. V rámci 4. programového obdobia 2021-2027 rozpočtované za Program Slovensko, za Program Rybné hospodárstvo, za Fondy pre oblasť vnútorných záležitostí (Fond pre azyl, migráciu a integráciu, Fond pre integrované riadenie hraníc, Fond pre vnútornú bezpečnosť) a poľnohospodárske fondy.

**Prostriedky za poľnohospodárske fondy** boli v roku 2022 rozpočtované za Európsky poľnohospodársky záručný fond (Priame platby a Trhovo orientované výdavky) a za Európsky poľnohospodársky fond pre rozvoj vidieka (Program rozvoja vidieka).

Schválený rozpočet príjmov zo zahraničných transferov za prostriedky EÚ (bez prostriedkov POO) na rok 2022 bol vo výške 3 148 001 tis. eur.

Rozpočet príjmov za prostriedky EÚ bol v roku 2022 upravený na úroveň 2 146 641 tis. eur. K úpravám došlo v nadväznosti na vysporiadanie finančných prostriedkov za finančné opravy v zmysle § 15 zákona o rozpočtových pravidlách, v nadväznosti na prijaté oznámenia o výške prostriedkov, ktoré budú použité v nasledujúcich rokoch v zmysle § 8 zákona o rozpočtových pravidlách a v nadväznosti na ostatné viazania prostriedkov v zmysle § 18 zákona o rozpočtových pravidlách.

Skutočné plnenie príjmov za prostriedky EÚ vo výške 2 146 641 tis. eur predstavuje plnenie na úrovni 100 % z upraveného rozpočtu. Príjmy za štrukturálne operácie, pri ktorých plní úlohu certifikačného orgánu, resp. platobného orgánu MF SR sú vo výške 1 772 672 tis. eur (z toho štrukturálne fondy 3. programového obdobia v sume 1 288 568 tis. eur a Kohézny fond 3. programového obdobia v sume 454 502 tis. eur). Príjmy za štrukturálne operácie, pri ktorých plní úlohu certifikačného orgánu MPSVR SR sú v sume 2 186 tis. eur. Príjmy za štrukturálne operácie, pri ktorých plní úlohu certifikačného orgánu MV SR sú v sume 0 tis. eur. Príjmy za poľnohospodárske fondy boli vo výške 371 783 tis. eur (z toho za Európsky poľnohospodársky fond rozvoja vidieka v sume 119 333 tis. eur a za Európsky poľnohospodársky záručný fond v sume 252 450 tis. eur).

Do skutočnosti príjmov z rozpočtu EÚ vstupujú aj príjmy zo zahraničných grantov poskytnutých z rozpočtu EÚ, ktoré boli zapojené cez príjmy ŠR v roku 2022 vo výške 0 tis. eur. V rámci zahraničných grantov sú uvedené výlučne zahraničné granty poskytnuté z rozpočtu EÚ, ktorých poskytovanie riadi EÚ centralizovaným spôsobom.

Skutočné plnenie príjmov SR z rozpočtu EÚ za prostriedky EÚ a zahraničné granty je vo výške 2 146 641 tis. eur. Prehľad je uvedený v nasledovnej tabuľke:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 63 - Plnenie príjmov z rozpočtu EÚ** | | |  |  |  | |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | |
| **1** | **2** | **3** | **4** | **5=4-3** | | **6=4-3** |
| Poľnohospodárske fondy 3. programové obdobie | 654 294 | 496 098 | 854 973 | 371 783 | -483 190 | | -56,5 |
| Poľnohospodárske fondy 4. programové obdobie | 0 | 0 | 0 | 0 | 0 | | 0,0 |
| **Poľnohospodárske fondy spolu - MPRV SR** | **654 294** | **496 098** | **854 973** | **371 783** | **-483 190** | | **-56,5** |
| Štrukturálne fondy, Kohézny fond, Európsky fond pre rybné hospodárstvo 2. programové obdobie | 306 088 | 0 | 0 | 2 786 | 2 786 | | 0,0 |
| Štrukturálne fondy, Kohézny fond, Európsky námorný a rybársky fond 3. programové obdobie | 1 559 035 | 1 734 344 | 2 186 721 | 1 743 444 | -443 277 | | -20,3 |
| Program Slovensko a Program Rybné hospodárstvo 4. programové obdobie | 0 | 0 | 52 305 | 0 | -52 305 | | -100 |
| Programy EÚS 3. programové obdobie (CO MF SR) | 26 119 | 28 711 | 41 299 | 26 442 | -14 857 | | -36,0 |
| Programy EÚS 4. programové obdobie (PO MF SR) \*\* | 0 | 0 | 0 | 0 | 0 | | 0,0 |
| **Štrukturálne operácie - MF SR** | **1 891 242** | **1 763 055** | **2 280 325** | **1 772 672** | **-507 653** | | **-22,3** |
| OP Sociálneho začlenenia najodkázanejších osôb | 5 793 | 10 554 | 1 062 | 2 186 | 1 124 | | 105,8 |
| **Štrukturálne operácie - MPSVR SR** | **5 793** | **10 554** | **1 062** | **2 186** | **1 124** | | **105,8** |
| Fondy pre oblasť vnútorných záležitostí 2021 - 2027 | 0 | 0 | 11 641 | 0 | -11 641 | | -100,0 |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | |
|  | **1** | **2** | **3** | **4** | **5=4-3** | | **6=4-3** |
| **Štrukturálne operácie – MV SR** | **0** | **0** | **11 641** | **0** | **-11 641** | | **-100,0** |
| **Spolu zahraničné transfery – prostriedky EÚ** | **2 551 329** | **2 269 707** | **3 148 001** | **2 146 641** | **-1 001 360** | | **-31,8** |
| Zahraničné granty z rozpočtu EÚ | 31 | 0 | 0 | 0 | 0 | | - |
| **Spolu príjmy z rozpočtu EÚ** | **2 551 360** | **2 269 707** | **3 148 001** | **2 146 641** | **-1 001 360** | | **-31,8** |

\*Do kategórie programov Európskej územnej spolupráce, t.j. EÚS (CO MF SR) sú zaradené programy Interreg V-A SK-AT 2014-2020 a Interreg V-A SK-CZ 2014-2020.

\*\* programy cieľa Európska územná spolupráca, pre ktoré je MF SR platobným orgánom (Interreg VI-A SK-AT 2021-2027, Interreg VI-A SK-CZ 2021-2027)

Zdroj: MF SR

### Výdavky štátneho rozpočtu rozpočtované vo väzbe na príjmy z EÚ

Vo väzbe na príjmy z prostriedkov Európskej únie sa v štátnom rozpočte rozpočtujú výdavky za prostriedky EÚ a k nim zodpovedajúce výdavky na spolufinancovanie zo štátneho rozpočtu.

**Výdavky za prostriedky EÚ**

Výdavky za prostriedky EÚ boli na rok 2022 rozpočtované vo výške 3 148 001 tis. eur, teda v rovnakej výške ako príjmy z rozpočtu EÚ. Skutočné plnenie výdavkov EÚ je vo výške 2 203 315 tis. eur.

Na rozdiel od schváleného rozpočtu výdavkov za prostriedky EÚ, ktoré boli zákonom o štátnom rozpočte na rok 2022 vyčlenené pre kapitoly, v ktorých sa nachádzajú platobné jednotky resp. ktoré sú riadiacim orgánom/sprostredkovateľským orgánom s platobnou funkciou, Pôdohospodárska platobná agentúra, MPSVR SR za Fond pre najodkázanejšie osoby a MV SR za Fondy pre oblasť vnútorných záležitostí, skutočné čerpanie výdavkov sa prejavuje tiež v rozpočtových kapitolách, v ktorých sa realizujú projekty na úrovni konečných prijímateľov. Na základe uvedeného sa v niektorých kapitolách prejavuje negatívne saldo príjmov a výdavkov za prostriedky EÚ.

Obdobne ako rozpočet príjmov, tak aj rozpočet výdavkov za prostriedky EÚ bol v roku 2022 upravený v nadväznosti na vysporiadanie finančných prostriedkov za finančné opravy v zmysle § 15 zákona o rozpočtových pravidlách, v nadväznosti na prijaté oznámenia o výške prostriedkov, ktoré budú použité v nasledujúcich rokoch v zmysle § 8 zákona o rozpočtových pravidlách a v nadväznosti na ostatné viazania prostriedkov v zmysle § 18 zákona o rozpočtových pravidlách.

Po úpravách dosiahol rozpočet výdavkov úroveň 2 203 329 tis. eur, pričom celkové čerpanie výdavkov za prostriedky EÚ v roku 2022 je nepatrne nižšie a to vo výške 2 203 315 tis. eur.. Nižšie čerpanie oproti upravenému rozpočtu sa prejavilo v kapitole ÚV SR, MO SR, MPSVR SR a MD SR vzhľadom k tomu, že kapitola nevyužila možnosť presunu prostriedkov v zmysle § 8 zákona o rozpočtových pravidlách.

Skutočné plnenie výdavkov za prostriedky EÚ vo výške 2 203 315 tis. eur predstavuje plnenie takmer na úrovni 100 % z upraveného rozpočtu. Výdavky za štrukturálne operácie, pri ktorých plní úlohu certifikačného orgánu, resp. platobného orgánu MF SR, sú vo výške 1 772 572 tis. eur (z toho štrukturálne fondy 3. programového obdobia v sume 1 418 472 tis. eur a Kohézny fond 3. programového obdobia v sume 327 292 tis. eur). Výdavky za štrukturálne operácie, pri ktorých plní úlohu certifikačného orgánu MPSVR SR, sú v sume 1 188 tis. eur. Výdavky za štrukturálne operácie, pri ktorých plní úlohu certifikačného orgánu MV SR, sú v sume 0 tis. eur. Výdavky za poľnohospodárske fondy sú vo výške 429 555 tis. eur (z toho za Európsky poľnohospodársky fond rozvoja vidieka v sume 141 823 tis. eur a za Európsky poľnohospodársky záručný fond v sume 287 732 tis. eur).

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 64 - Výdavky za prostriedky EÚ** |  |  |  |  |  | |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | |
|  | **1** | **2** | **3** | **4** | **5=4-3** | | **6=4-3** |
| Poľnohospodárske fondy 3. programové obdobie | 653 482 | 519 521 | 854 973 | 429 555 | -425 418 | | -49,8 |
| Poľnohospodárske fondy 4. programové obdobie | 0 | 0 | 0 | 0 | 0 | | 0,0 |
| **Poľnohospodárske fondy spolu - MPRV SR** | **653 482** | **519 521** | **854 973** | **429 555** | **-425 418** | | **-49,8** |
| Štrukturálne fondy, Kohézny fond, Európsky fond pre rybné hospodárstvo 2. programové obdobie | 0 | 0 | 0 | 0 | 0 | | - |
| Štrukturálne fondy, Kohézny fond, Európsky námorný a rybársky fond 3. programové obdobie | 1 642 695 | 1 809 832 | 2 186 721 | 1 746 097 | -440 624 | | -20,1 |
| Program Slovensko a Európsky námorný, rybolovný a akvakultúrny fond 4. programové obdobie | 0 | 0 | 52 305 | 0 | -52 305 | | -100,0 |
| Programy EÚS 3. programové obdobie (CO MF SR) | 26 092 | 28 405 | 41 299 | 26 475 | -14 824 | | -35,9 |
| Programy EÚS 4. programové obdobie (PO MF SR) | 0 | 0 | 0 | 0 | 0 | | 0,0 |
| **Štrukturálne operácie - MF SR** | **1 668 787** | **1 838 237** | **2 280 325** | **1 772 572** | **-507 753** | | **-22,3** |
| OP Sociálneho začlenenia najodkázanejších osôb | 4 636 | 438 | 1 062 | 1 188 | 126 | | 11,9 |
| **Štrukturálne operácie - MPSVR SR** | **4 636** | **438** | **1 062** | **1 188** | **126** | | **11,9** |
| Fondy pre oblasť vnútorných záležitostí 2021 - 2027 | 0 | 0 | 11 641 | 0 | -11 641 | | -100,0 |
| **Štrukturálne operácie – MV SR** | **0** | **0** | **11 641** | **0** | **-11 641** | | **-100,0** |
| **Spolu výdavky za prostriedky EÚ** | **2 326 905** | **2 358 196** | **3 148 001** | **2 203 315** | **-944 686** | | **-30,0** |

Zdroj: MF SR

**Výdavky na spolufinancovanie zo ŠR**

Výdavky na spolufinancovanie zo ŠR boli na rok 2022 rozpočtované vo výške 604 219 tis. eur, z toho prostriedky na spolufinancovanie zo ŠR k prostriedkom EÚ vo výške 589 713 tis. eur, prostriedky na spolufinancovanie k zahraničným grantom z prostriedkov EÚ a zahraničným grantom poskytnutým na základe medzinárodných zmlúv vo výške 14 156 tis. eur a prostriedky na spolufinancovanie vnútorných politík v sume 350 tis. eur. Skutočné plnenie výdavkov na spolufinancovanie zo ŠR je vo výške 409 495 tis. eur, z toho prostriedky na spolufinancovanie zo ŠR k prostriedkom EÚ vo výške 396 427 tis. eur, prostriedky na spolufinancovanie k zahraničným grantom z prostriedkov EÚ a zahraničným grantom poskytnutým na základe medzinárodných zmlúv vo výške 8 392 tis. eur a prostriedky na spolufinancovanie vnútorných politík v sume 4 676 tis. eur.

* **Spolufinancovanie zo štátneho rozpočtu k prostriedkom EÚ**

Z rovnakého dôvodu ako pri úprave výdavkov za prostriedky EÚ došlo k úprave rozpočtu na spolufinancovanie zo štátneho rozpočtu k prostriedkom EÚ.

Čerpanie výdavkov na spolufinancovanie zo ŠR k prostriedkom EÚ v roku 2022 za štrukturálne operácie je mierne nižšie ako upravený rozpočet a predstavuje sumu 328 085 tis. eur. Nižšie čerpanie oproti upravenému rozpočtu sa prejavilo v kapitole ÚV SR, MO SR, MS SR, MPSVR SR a MD SR **z rovnakého dôvodu, ako pri výdavkoch za prostriedky EÚ.**

Skutočné plnenie výdavkov na spolufinancovanie zo ŠR k prostriedkom EÚ vo výške 396 427 tis. eur predstavuje plnenie takmer na úrovni 100 % z upraveného rozpočtu. Výdavky za štrukturálne operácie, pri ktorých plní úlohu certifikačného orgánu resp. platobného orgánu MF SR, sú vo výške 327 875 tis. eur (z toho štrukturálne fondy 3. programového obdobia v sume 273 602 tis. eur a Kohézny fond 3. programového obdobia v sume 52 512 tis. eur). Výdavky za štrukturálne operácie, pri ktorých plní úlohu certifikačného orgánu MPSVR SR, sú v sume 210 tis. eur. Výdavky za štrukturálne operácie, pri ktorých plní úlohu certifikačného orgánu MV SR, sú v sume 0 tis. eur. Výdavky za poľnohospodárske fondy boli vo výške 68 342 tis. eur (z toho za Európsky poľnohospodársky fond rozvoja vidieka v sume 46 507 tis. eur a za Európsky poľnohospodársky záručný fond v sume 21 835 tis. eur).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tabuľka 65 - Výdavky spolufinancovania zo ŠR k prostriedkom EÚ** | | | |  |  | | |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | |  |
| **1** | **2** | **3** | **4** | **5=4-3** | | **6=4-3** |  |
| Poľnohospodárske fondy 3. programové obdobie | 74 455 | 52 029 | 175 976 | 68 342 | -107 633 | | -61,2 |  |
| Poľnohospodárske fondy 4. programové obdobie | 0 | 0 | 0 | 0 | 0 | | 0,0 |  |
| **Poľnohospodárske fondy spolu - MPRV SR** | **74 455** | **52 029** | **175 976** | **68 342** | **-107 633** | | **-61,2** |  |
| Štrukturálne fondy, Kohézny fond, Európsky fond pre rybné hospodárstvo 2. programové obdobie | 0 | 0 | 0 | 0 | 0 | | 0,0 |  |
| Štrukturálne fondy, Kohézny fond, Európsky námorný a rybársky fond 3. programové obdobie | 301 319 | 317 755 | 392 967 | 326 225 | -66 743 | | -17,0 |  |
| Program Slovensko a Európsky námorný, rybolovný a akvakultúrny fond 4. programové obdobie | 0 | 0 | 14 966 | 0 | -14 966 | | -100,0 |  |
| Programy EÚS 3. programové obdobie (CO MF SR) | 1 459 | 1 523 | 1 969 | 1 650 | -319 | | -16,2 |  |
| Programy EÚS 4. programové obdobie (PO MF SR) | 0 | 0 | 0 | 0 | 0 | | 0,0 |  |
| **Štrukturálne operácie - MF SR** | **302 778** | **319 278** | **409 902** | **327 875** | **-82 028** | | **-20,0** |  |
| OP Sociálneho začlenenia najodkázanejších osôb | 818 | 77 | 187 | 210 | 23 | | 12,3 |  |
| **Štrukturálne operácie - MPSVR SR** | **818** | **77** | **187** | **210** | **23** | | **12,3** |  |
| Fondy pre oblasť vnútorných záležitostí 2021 - 2027 | 0 | 0 | 3 648 | 0 | -3 648 | | -100,0 |  |
| **Štrukturálne operácie – MV SR** | **0** | **0** | **3 648** | **0** | **-3 648** | | **-100,0** |  |
| **Spolu výdavky za prostriedky ŠR** | **378 051** | **371 384** | **589 713** | **396 427** | **-193 286** | | **-32,8** |  |

Zdroj: MF SR

* **Spolufinancovanie zo štátneho rozpočtu k zahraničným grantom z EÚ a k prostriedkom poskytnutým na základe medzinárodných zmlúv**

Okrem výdavkov na spolufinancovanie zo ŠR k prostriedkom EÚ sú rozpočtované aj výdavky na spolufinancovanie zo ŠR k zahraničným grantom poskytnutým z prostriedkov EÚ, ktoré sa rozpočtujú v kapitolách zodpovedných za ich riadenie, a to za programy európskej územnej spolupráce, pri ktorých MF SR nie je certifikačným ani platobným orgánom a program LIFE+. V rámci programov európskej územnej spolupráce sa rozpočtujú prostriedky na spolufinancovanie programov cezhraničnej spolupráce v kapitole MIRRI SR, programy medziregionálnej spolupráce v kapitole MH SR a za programy nadnárodnej spolupráce v kapitole MIRRI SR. Prostriedky za programy LIFE+ sa rozpočtujú v kapitole MŽP SR, k zahraničným grantom poskytnutým na základe medzinárodných zmlúv za programy Finančného mechanizmu EHP a NFM, ktoré sú alokované v kapitole VPS na účely spolufinancovania projektov, k prostriedkom na spolufinancovanie fondov pre oblasť vnútorných záležitostí na roky 2014 - 2020.

Čerpanie výdavkov na spolufinancovanie k zahraničným grantom z prostriedkov EÚ v roku 2022 predstavovalo sumu 6 019 tis. eur. Čerpanie výdavkov k zahraničným grantom poskytnutým na základe medzinárodných zmlúv v roku 2022 predstavovalo sumu 2 373 tis. eur.

Prehľad výdavkov na spolufinancovanie zo štátneho rozpočtu k zahraničným grantom z prostriedkov EÚ a k zahraničných grantov poskytnutým na základe medzinárodných zmlúv je uvedený v nasledovnej tabuľke:

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 66 - Spolufinancovanie zo ŠR k zahraničným grantom/k prostriedkom poskytnutým na základe medzinárodných zmlúv** | | | | | | |  |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** | |
| **1** | **2** | **3** | **4** | **5=4-3** | | **6=4-3** |
| Finančný nástroj pre životné prostredie  LIFE + (2. a 3. programové obdobie) | 1 571 | 2 400 | 6 800 | 3 118 | -3 682 | | -54,1 |
| Programy EÚS (3. a 4. programové obdobie) | 2 005 | 2 322 | 4 983 | 2 901 | -2 083 | | -41,8 |
| **Spolu spolufinancovanie k zahraničným grantom z prostriedkov EÚ** | **3 576** | **4 722** | **11 783** | **6 019** | **-5 765** | | **-48,9** |
| Finančný mechanizmus EHP | 1 564 | 995 | 761 | 761 | 0 | | 0,0 |
| Nórsky finančný mechanizmus | 2 454 | 1 218 | 1 612 | 1 612 | 0 | | 0,0 |
| **Spolu spolufinancovanie k prostriedkom poskytnutým na základe medzinárodných zmlúv** | **4 018** | **2 213** | **2 373** | **2 373** | **0** | | **0,0** |
| **Spolu** | **7 594** | **6 935** | **14 156** | **8 392** | **-5 765** | | **-40,7** |

Zdroj: MF SR

Celkový prehľad výdavkov na spolufinancovanie zo štátneho rozpočtu k prostriedkom EÚ, k zahraničným grantom z prostriedkov EÚ a k prostriedkom poskytnutým na základe medzinárodných zmlúv vrátane vnútorných politík EÚ je uvedený v nasledovnej tabuľke:

|  |  |  |  |  |  |  |
| --- | --- | --- | --- | --- | --- | --- |
| **Tabuľka 67 - Celkový prehľad spolufinancovania zo ŠR vrátane vnútorných politík EÚ** | | | | | | |
| **v tis. eur** | **2020 S** | **2021 S** | **2022 R** | **2022 S** | **Rozdiel** | **v %** |
| **1** | **2** | **3** | **4** | **5=4-3** | **6=4-3** |
| Spolufinancovanie k prostriedkom EÚ (štrukturálne operácie, poľnohospodárske fondy) | 378 051 | 371 384 | 589 713 | 396 427 | -193 286 | -32,8 |
| Spolufinancovanie k zahraničným grantom z prostriedkov EÚ (EÚS, LIFE +) | 3 576 | 4 722 | 11 783 | 6 019 | -5 765 | -48,9 |
| Spolufinancovanie k prostriedkom poskytnutým na základe medzinárodných zmlúv (EHP, NFM) | 4 018 | 2 213 | 2 373 | 2 373 | 0 | 0,0 |
| **Spolu** | **385 645** | **378 319** | **603 869** | **404 819** | **-199 051** | **-33,0** |
| Vnútorné politiky EÚ | 1 542 | 1 844 | 350 | 4 676 | 4 326 | 1 236,0 |
| **Spolu (vrátane vnútorných politík EÚ)** | **231 143** | **380 163** | **604 219** | **409 495** | **-194 725** | **-32,2** |

Zdroj: MF SR

***Plnenie príjmov z prostriedkov EÚ a čerpanie výdavkov za prostriedky EÚ je uvedené v tabuľke č. 17. Čerpanie výdavkov na spolufinancovanie zo štátneho rozpočtu k prostriedkom EÚ, k zahraničným grantom z prostriedkov EÚ a k zahraničným grantom poskytnutým na základe medzinárodných zmlúv bez vnútorných politík EÚ je uvedené v tabuľke č. 18.***

### Prostriedky poskytnuté SR používané prostredníctvom samostatných účtov

Časť finančných prostriedkov z rozpočtu EÚ a prostriedkov poskytnutých Slovenskej republike na základe medzinárodných zmlúv, ktorými je Slovenská republika viazaná, používajú štátne rozpočtové organizácie **prostredníctvom samostatných účtov:**

V rámci programov ***Európskej územnej spolupráce*** prijala Slovenská republika prostredníctvom certifikačného orgánu MF SR príspevky EÚ vo výške 7 115 tis. eur (z toho 6 215 tis. eur v rámci INTERACT III a 900 tis. eur v rámci INTERACT IV) a prispievajúcich členských štátov EÚ vo výške 2 154 tis. eur na financovanie OP INTERACT III 2014-2020 (80 eur) a OP INTERACT IV (2 154 tis. eur). Na financovanie programov bolo použitých 6 524 tis. eur za prostriedky EÚ a 1 204 tis. eur za spolufinancovanie z príspevkov členských štátov EÚ.

Z Úradu pre finančné mechanizmy v Bruseli boli Slovenskej republike v rámci programového obdobia 2014 – 2021 poukázané prostriedky z ***Finančného mechanizmu EHP a Nórskeho finančného mechanizmu*** vo výške 22 492 tis. eur. Subjektom zapojeným do implementácie boli prevedené prostriedky vo výške 22 492 tis. eur.

Slovenskej republike boli v roku 2022 v rámci ***finančnej obálky*** poskytnuté prostriedky na úhradu cestovných výdavkov súvisiacich s účasťou zástupcov Slovenskej republiky na zasadaniach výborov a pracovných skupín Rady EÚ vo výške 753 tis. eur. V roku 2022 boli uhradené cestovné výdavky súvisiace s účasťou zástupcov SR na zasadnutiach výborov a pracovných skupín Rady EÚ v sume 428 tis. eur.

### Zhrnutie čerpania záväzkov programových období po vstupe SR do EÚ

Slovenská republika v roku 2022 realizovala výdavky v rámci programového obdobia 2014-2020. Zároveň vzhľadom na ukončovanie programového obdobia 2007-2013 došlo aj k naplneniu príjmov platobných jednotiek.

**V rámci 2. programového obdobia 2007 – 2013** stále pokračuje proces uzatvárania s EK. Ku koncu roka 2022 boli s EK uzatvorené štyri operačné programy PS INTERACT II, (čerpanie: 28 733 tis. eur, t. j. 95,29 %), OP Rybné hospodárstvo (čerpanie: 9 833 tis. eur, t. j. 71,83 %), OP Technická pomoc (čerpanie 71 442 tis. eur, t. j. 73,20 %) a Program cezhraničnej spolupráce SR-ČR (čerpanie 84 836 tis. eur, t. j. 91,48%). Pri všetkých operačných programoch, s výnimkou OP Vzdelávanie, boli doručené prípravné uzatváracie listy tzv. pre-closure letters. V rámci OP RH bol dňa 26.7.2022 uhradený ťarchopis v sume 484,5 tis. eur v nadväznosti na uzatvárací list z EK k prípadu OLAF zo dňa 13.5.2022.

**V rámci 3. programového obdobia 2014 – 2020** z celkového záväzku 10 operačných programov vyčerpala SR na národnej úrovni k 31.12.2022 prostriedky EÚ vo výške 8 817 873 tis. eur, čo predstavuje čerpanie na úrovni 60,8 % záväzku. Implementáciu a čerpanie v prvých troch mesiacoch r. 2022 ovplyvnila zmena legislatívy EÚ vo vzťahu k možnosti preplácania 100 % deklarovaných výdavkov zo strany EK (8. účtovný rok). Uvedené malo pozitívny dopad na príjmy z EK a na plnenie pravidla n+3.[[39]](#footnote-39)

V rámci realokácie[[40]](#footnote-40) zdrojov na elimináciu dopadov pandémie COVID-19 bolo presunutých celkovo 1,105 mld. eur do oblastí zameraných na:

* podporu udržania zamestnanosti tzv. Kurzarbeit: 410,26 mil. eur (OP Ľudské zdroje);
* podporu zdravotníckeho systému: 204,30 mil. eur (OP Integrovaná infraštruktúra, Integrovaný regionálny OP);
* podporu pre mikro, malé a stredné podniky: 330,20 mil. eur (OP Integrovaná infraštruktúra);
* podporu zložiek integrovaného záchranného systému: 51 mil. eur (OP Kvalita životného prostredia);
* iné opatrenia na zmiernenie dopadov COVID-19: 109,30 mil. eur (OP Ľudské zdroje).

K 31.12.2022 bolo zo zdrojov určených na elimináciu dopadov COVID-19 na národnej úrovni vyčerpaných 989 849 tis. eur za EÚ zdroj, čo predstavuje 89,57 % podiel presunutých zdrojov. Z toho za rok 2022 bolo vyčerpaných 195 837 tis. eur, čo predstavuje nárast o 17,72 %.

V roku 2022 boli Slovenskej republike nad rámec alokácie pridelené prostriedky z iniciatívy REACT-EU, ktoré Európska komisia vyčlenila na podporu eliminovania dopadov pandémie. Dodatočná alokácia REACT-EU pre Slovenskú republiku (nezahŕňa alokáciu na Program rozvoja vidieka) v rámci 2. tranže je vo výške 125 230 tis. eur a navýšila alokáciu OP Ľudské zdroje, Integrovaného regionálneho OP a OP Efektívna verejná správa.

Z celkovej alokácie 722 253 tis. eur (nezahŕňa alokáciu na Program rozvoja vidieka) bolo k 31.12.2022 za EÚ zdroj vyčerpaných 280 429 tis. eur, čo predstavuje 38,83 %. Zostatok alokácie v sume 441 824 tis. eur je potrebné vyčerpať na úrovni prijímateľov do 31.12.2023.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabuľka 68 - Prehľad prostriedkov pridelených z iniciatívy REACT EÚ do programov EŠIF (bez PRV) v tis. eur** | | | | | | | |
| **Operačný program** | **Prvá tranža** | | **Druhá tranža** | | **Spolu** | **Čerpanie** |  | |
| OP ĽZ | 316 832 |  | | 66 458 | 383 290 | 138 041 |  | |
| IROP | 194 901 |  | | 40 882 | 235 783 | 58 466 |  | |
| OP EVS | 85 289 |  | | 17 890 | 103 179 | 83 922 |  | |
| **Spolu EŠIF** | **597 022** |  | | **125 230** | **722 252** | **280 429** |  | |

V roku 2022 bola Európskou komisiou schválená iniciatíva FAST CARE, zameraná na riešenie migračnej krízy súvisiacej s vojnou na Ukrajine. Prostredníctvom FAST CARE plánuje SR využiť disponibilné zdroje EŠIF v objeme viac ako 300 000 tis. eur v rámci OP II, OP ĽZ a IROP.

V októbri 2022 Európska komisia predstavila návrh legislatívnej úpravy SAFE, ktorá umožní využiť zostávajúce nevyčerpané zdroje európskych štrukturálnych a investičných fondov z obdobia 2014 – 2020 na kompenzáciu vysokých cien energií pre malé a stredné podniky a zraniteľné domácnosti, pričom tieto prostriedky môžu byť bez obmedzení použité vo všetkých regiónoch SR. Iniciatíva SAFE nadobudla účinnosť od 1. marca 2023 maximálny limit výdavkov na účel riešenia vysokých cien energií bude vo výške 10 % národnej obálky tzn. v prípade SR ide o sumu 1 500 000 tis. eur.

V roku 2022 nedošlo v rámci PO 2021-2027 k čerpaniu na úrovni certifikačného orgánu, nakoľko EK schválila programy PO 2021-2027 v období október 2022 až marec 2023. Celková alokácia na PO 2021 – 2027 je za 4 programy (Program Slovensko, Interreg SK-CZ, Interreg SK-AT, OP Rybné hospodárstvo 21-27) vo výške 12 749 783 tis. eur.

# Tabuľková príloha k hotovostnému plneniu ŠR

|  |  |
| --- | --- |
| **Zoznam tabuliek hotovostného plnenia ŠR** | |
| Tab. č. 1 | Bilancia príjmov a výdavkov štátneho rozpočtu za rok 2022 |
| Tab. č. 2 | Daňové príjmy štátneho rozpočtu za rok 2022 |
| Tab. č. 3 | Nedaňové príjmy štátneho rozpočtu, granty a transfery za rok 2022 |
| Tab. č. 4 | Príjmy kapitol ŠR za rok 2022 – záväzné ukazovatele |
| Tab. č. 5 | Nedaňové príjmy štátneho rozpočtu podľa kapitol ŠR za rok 2022 |
| Tab. č. 6 | Príjmy štátneho rozpočtu podľa zdrojov v roku 2022 |
| Tab. č. 7 | Výdavky štátneho rozpočtu podľa kategórií a kapitol ŠR za rok 2022 |
| Tab. č. 8 | Bežné transfery za rok 2022 |
| Tab. č. 9 | Kapitálové výdavky za rok 2022 |
| Tab. č. 10 | Finančné operácie na samostatných účtoch štátnych rozpočtových organizácií za rok 2022 |
| Tab. č. 11 | Výdavky štátneho rozpočtu podľa funkčnej klasifikácie za rok 2022 |
| Tab. č. 12 | Výdavky štátneho rozpočtu podľa kapitol ŠR a zdrojov v roku 2022 |
| Tab. č. 13 | Výdavky štátneho rozpočtu na vedu a techniku podľa kapitol ŠR za rok 2022 |
| Tab. č. 14 | Výdavky štátneho rozpočtu na vedu a techniku podľa funkčnej klasifikácie za rok 2022 |
| Tab. č. 15 | Čerpanie rezervy predsedu vlády SR za rok 2022 |
| Tab. č. 16 | Prehľad výdavkov štátneho rozpočtu na realizáciu programov za rok 2022 |
| Tab. č. 17 | Prehľad príjmov a výdavkov z rozpočtu Európskej únie zaradených do príjmov a výdavkov štátneho rozpočtu podľa kapitol ŠR |
| Tab. č. 18 | Prostriedky ŠR na financovanie spoločných programov SR a EÚ podľa kapitol ŠR |
| Tab. č. 19 | Prehľad vzťahu jednotlivých kapitol ŠR k štátnemu rozpočtu za rok 2022 |
| Tab. č. 20 | Vývoj príjmov a výdavkov štátneho rozpočtu v rokoch 2022 a 2021 |
| Tab. č. 21 | Záväzné limity dotácií zo ŠR obciam za rok 2022 |
| Tab. č. 22 | Záväzné limity dotácií zo ŠR vyšším územným celkom za rok 2022 |
| Tab. č. 23 | Prehľad o plnení limitu počtu zamestnancov, miezd, platov, služobných príjmov a ostatných osobných vyrovnaní v kapitolách ŠR za rok 2022 |
| Tab. č. 24 | Prehľad o čerpaní miezd, platov, služobných príjmov a ostatných osobných vyrovnaní v kapitolách ŠR za rok 2022 |
| Tab. č. 25 | Systemizácia colníkov v štátnej službe za rok 2022 |
| Tab. č. 26 | Systemizácia príslušníkov Hasičského záchranného zboru a príslušníkov Horskej záchrannej služby v štátnej službe za rok 2022 |
| Tab. č. 27 | Systemizácia policajtov v štátnej službe za rok 2022 |
| Tab. č. 28 | Systemizácia profesionálnych vojakov v štátnej službe za rok 2022 |
| Tab. č. 29 | Príjmy štátnych príspevkových organizácií podľa kategórií a kapitol ŠR za rok 2022 |
| Tab. č. 30 | Výdavky štátnych príspevkových organizácií podľa kategórií a kapitol ŠR za rok 2022 |
| Tab. č. 31 | Výdavky štátnych príspevkových organizácií podľa funkčnej klasifikácie za rok 2022 |
| Tab. č. 32 | Finančné operácie štátnych príspevkových organizácií za rok 2022 |

1. Údaje za Slovenskú republiku boli odoslané 31.3.2023 a následne notifikované v troch kolách otázok zo strany Eurostatu. Zverejnené výsledky sú dostupné na webovom sídle Eurostatu: <https://ec.europa.eu/eurostat/news/euro-indicators> [↑](#footnote-ref-1)
2. Rast reálneho HDP v rokoch 2020 a 2021 bol odhadnutý zo zverejnených revidovaných dát o nominálnom HDP a predpokladu o nezmenenom deflátore. Rasty zložiek HDP sú nerevidované. Revízia HDP bude zverejnená 28.4.2023 [↑](#footnote-ref-2)
3. Časový rad očakávaných úrovní HDP pre roky 2021 až 2024 vychádza z revidovaných údajov o HDP za rok 2020 zaslaných do jesennej notifikácie Eurostatu a prepočítaný reťazením nominálnych medziročných rastov zo septembrovej prognózy Výboru pre makroekonomické prognózy. [↑](#footnote-ref-3)
4. Zákon č. 357/2022 Z. z., ktorým sa mení zákonom č. 534/2021 Z. z. o štátnom rozpočte na rok 2022. [↑](#footnote-ref-4)
5. **Nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku.** [↑](#footnote-ref-5)
6. Uznesením č. 577/2021; https://rokovania.gov.sk/RVL/Material/26512/1 [↑](#footnote-ref-6)
7. Uznesením č. 1194/2021; <https://www.nrsr.sk/web/Default.aspx?sid=schodze/uznesenie&MasterID=13292> [↑](#footnote-ref-7)
8. Zákon č. 357/2022 Z. z., ktorým sa mení a dopĺňa zákon č. 354/2021 Z. z. o štátnom rozpočte na rok 2022 [↑](#footnote-ref-8)
9. Štatistický úrad SR podľa harmonogramu zverejňovania plánuje 28.4. zverejniť zrevidované HDP v stálych cenách a % rastu HDP sa tým môže zmeniť. [↑](#footnote-ref-9)
10. Obdobne ako v rozpočte na príslušný rok, hospodárenie jednotlivých zložiek verejnej správy sa prezentuje nekonsolidované a príjmy a výdavky celej verejnej správy na konsolidovanej báze. [↑](#footnote-ref-10)
11. Daňový vplyv bol zaplatený v rámci januárovej platby, čo by podľa akrualizačnej metodiky malo byt zaznamenané v decembrových mzdách, teda v roku 2022. [↑](#footnote-ref-11)
12. Výnos DPFO z podnikania za rok 2022 je len odhad, pretože daňové priznania za rok 2022 sa podávajú v roku 2023 a skutočný výnos dane bude známy až na začiatku roka 2024. [↑](#footnote-ref-12)
13. Výnos DPPO za rok 2022 je len odhad, pretože daňové priznania za rok 2022 sa podávajú v roku 2023 a skutočný výnos dane bude známy až na začiatku roka 2024. [↑](#footnote-ref-13)
14. Výnos DPH za rok 2022 je predbežný odhad. Skutočnosť bude známa v apríli 2023. [↑](#footnote-ref-14)
15. Solidárny príspevok z činností v odvetviach ropy, zemného plynu, uhlia a rafinérií za rok 2022 je odhad, pretože daňové priznania za rok 2022 sa podávajú v roku 2023 a skutočný výnos dane bude známy v priebehu roka 2023, prípadne až na začiatku roka 2024. [↑](#footnote-ref-15)
16. Superdividendy sú dividendy, ktoré sú vysoké z pohľadu poslednej (nedávnej) výšky úrovne dividend a ziskov. Superdividendy rozdeľujú čisté bohatstvo podniku, keď znižujú vlastné zdroje podniku. Kým dividendy prináležia bežnému zisku, ktorý pochádza zo štandardných hlavných činností podniku, superdividendy prináležia iným (mimoriadnym) výnosom. Na určenie výšky superdividend sa používa tzv. superdividendový test. [↑](#footnote-ref-16)
17. Superdividendy sú dividendy, ktoré sú vysoké z pohľadu poslednej (nedávnej) výšky úrovne dividend a ziskov. Superdividendy rozdeľujú čisté bohatstvo podniku, keď znižujú vlastné zdroje podniku. Kým dividendy prináležia bežnému zisku, ktorý pochádza zo štandardných hlavných činností podniku, superdividendy prináležia iným (mimoriadnym) výnosom. Na určenie výšky superdividend sa používa tzv. superdividendový test. [↑](#footnote-ref-17)
18. Systémová korekcia vzniká v dôsledku opakujúceho sa nedostatku zisteného v rámci viacerých projektov, je dôsledkom závažného nedostatku účinného fungovania systémov riadenia a kontroly, a to vrátane nestanovenia vhodných postupov. [↑](#footnote-ref-18)
19. Individuálna nezrovnalosť je zistený nedostatok (jednorazová chyba), ktorý sa viaže k jednej operácii, resp. k jednému projektu a je nezávislý od iných chýb alebo nedostatkov v systéme riadenia a kontroly. [↑](#footnote-ref-19)
20. Vláda SR schválila „Návrh finančnej stabilizácie zdravotníckych zariadení,“ na svojom rokovaní 2. decembra 2020 uznesením č. 757/2020. [↑](#footnote-ref-20)
21. Bližší popis je uvedený v úvode kapitoly 2.2 v časti o daňových a odvodových príjmoch: „Výnos sociálnych a zdravotných odvodov“. [↑](#footnote-ref-21)
22. Starobný dôchodok vypláca Sociálna poisťovňa vopred v pravidelných mesačných termínoch v zmysle zákona č. 461/2003 Z. z. o Sociálnom poistení v znení neskorších predpisov. V tomto prípade vplyv časovo posunutého výdavku sa týka dôchodkových dávok, ktoré Sociálna poisťovňa vypláca v decembri bežného roka, na ktoré vznikol nárok v mesiaci január nasledujúceho roka (t. j. výplatný termín pripadá na sviatok resp. víkend).V súlade s metodikou ESA 2010 sa dôchodkové dávky časovo rozlišujú do obdobia, s ktorým vecne súvisia. [↑](#footnote-ref-22)
23. Okrem týchto vzťahov sa pri výpočte maastrichtského dlhu v rámci zložky ,,štátny dlh“ abstrahuje od záväzkov Ministerstva financií SR voči Štátnej pokladnici z tzv. refinančného systému (17 310 376 tis. eur) a od záväzkov z vkladov subjektov verejnej správy v Štátnej pokladnici (8 649 443 tis. eur). [↑](#footnote-ref-23)
24. Podľa zákona č. 534/2021 Z. z. o štátnom rozpočte na rok 2022 v znení zákona č. 357/2022 Z. z. [↑](#footnote-ref-24)
25. Novela štátneho rozpočtu na rok 2022 nadobudla účinnosť 4.11.2022, takže väčšina rozpočtových opatrení sa týkala štátneho rozpočtu na rok 2022 ešte pôvodne schváleného v decembri 2021, [↑](#footnote-ref-25)
26. Vo výkazoch príjmov a výdavkov štátneho rozpočtu je zaznamenaný výnos dane z príjmov fyzických osôb (DPFO) v štátnom rozpočte vo výške -11 975 tis. eur a výnos zo sankcií 39 817 tis. eur. Výnos DPFO bez sankcií je znížený o prevod dane územným samosprávam, ktorý už zahŕňa sankcie. A z toho dôvodu je výnos z DPFO na účte štátneho rozpočtu vo FIN výkaze podhodnotený, a to o 7 045 tis. eur a sankcie sú o uvedenú sumu zároveň nadhodnotené. V tabuľke sú preto uvedené upravené výnosy DPFO a sankcií, pričom na celkové príjmy táto úprava vplyv nemá. [↑](#footnote-ref-26)
27. Správca dane môže na žiadosť daňového dlžníka, ktorým je fyzická osoba, povoliť úľavu na dani alebo odpustiť daňový nedoplatok na dani okrem daňového nedoplatku na dani z pridanej hodnoty a spotrebných daniach, ak by jeho vymáhaním bola vážne ohrozená výživa daňového dlžníka alebo osôb odkázaných na jeho výživu. Splnenie tejto podmienky je daňový dlžník povinný preukázať. [↑](#footnote-ref-27)
28. Finančné riaditeľstvo na žiadosť daňového subjektu odpustí sankciu z dôvodov uvedených v odseku 1 písm. a) alebo môže povoliť úľavu zo sankcie alebo odpustiť sankciu z dôvodov uvedených v odseku 1 písm. b) a c), ak výška uloženej sankcie v jednotlivom prípade nepresiahne, ak ide o

    a) fyzickú osobu, sumu 166 000 eur,

    b) právnickú osobu, sumu 1 660 000 eur [↑](#footnote-ref-28)
29. Napríklad podľa zákona č. 580/2004 Z. z. o zdravotnom poistení v znení neskorších predpisov, zákona č. 461/2003 Z. z. o sociálnom poistení v znení neskorších predpisov. [↑](#footnote-ref-29)
30. Na základe uznesenia vlády SR č. 709/2022 k návrhu na doplnenie Štátnych finančných aktív [↑](#footnote-ref-30)
31. Na základe uznesenia vlády SR č. 649/2021 a na základe podpísanej Zmluvy o úprave vzťahov v súvislosti s použitím finančných aktív medzi MF SR a MPaRV SR [↑](#footnote-ref-31)
32. § 10 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z.n.p [↑](#footnote-ref-32)
33. Tab. č. 15 Čerpanie rezerv predsedu vlády 2022 [↑](#footnote-ref-33)
34. Štátne finančné pasíva, ktorými sú najmä záväzky z vydaných štátnych dlhopisov a pokladničných poukážok, záväzky z prijatých vládnych úverov sú bližšie hodnotené v Súhrnnej účtovnej závierke, keďže ide o stavovú veličinu. Výdavkové finančné operácie na splátky istín a rozpočtové výdavky na úhradu úrokov z týchto záväzkov sú predmetom hotovostného plnenie štátneho rozpočtu opisovaného v tomto Štátnom záverečnom účte. [↑](#footnote-ref-34)
35. § 13 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z.n.p. [↑](#footnote-ref-35)
36. Zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v z.n.p. [↑](#footnote-ref-36)
37. Zákon č. 235/2012 Z. z. o osobitnom odvode z podnikania v regulovaných odvetviach a o zmene a doplnení niektorých zákonov v z.n.p. [↑](#footnote-ref-37)
38. Rozhodnutie Rady (EÚ, Euratom) 2020/2053 o systéme vlastných zdrojov Európskej únie a o zrušení rozhodnutia 2014/335/EÚ. Rozhodnutie zaviedlo s platnosťou od 1.1.2021 nový vlastný zdroj financovania všeobecného rozpočtu EÚ a to zdroj založený na nerecyklovanom plastovom odpade. Už v roku 2021 zaplatila SR v decembrovej platbe do rozpočtu EÚ retroaktívne ročný príspevok vo výške 35,3 mil. eur. Od roku 2022 sa tento príspevok platí každý mesiac spolu s ďalšími vlastnými zdrojmi. [↑](#footnote-ref-38)
39. V zmysle pravidla n+3 je potrebné deklarovať na EK do 31. decembra tretieho rozpočtového roku nasledujúceho po roku prijatia rozpočtového záväzku za operačný program (čl. 136 nariadenia EP a Rady EÚ č. 1303/2013). [↑](#footnote-ref-39)
40. Na základe uznesenie vlády SR č. 257/2020 zo dňa 28.04.2020 - *Návrh opatrení financovaných z operačných programov európskych štrukturálnych a investičných fondov na boj s pandémiou COVID-19 a odstraňovanie a zmiernenie jej dôsledkov.* [↑](#footnote-ref-40)